
SANTRUMPOS 


a. - amžius 

Ap. — aprašas 

B. — byla 

F. - fondas 

KAA - Kauno apskrities archyvas 

KAM - Krašto apsaugos ministerija 

KMD - Kauno medicinos draugija 

KMU - Kauno medicinos universitetas 

KVL - Kauno valstybinė ligoninė 

L. - lapas 

LCVA - Lietuvos centrinis valstybės archyvas 
LMFIM - Lietuvos medicinos ir farmacijos istorijos muziejus 
LRKD - Lietuvos Raudonojo kryžiaus draugija 
Lt. -litai 

LU - Lietuvos universitetas 

m. - metai 

MF - Medicinos fakultetas 

SD - Sveikatos departamentas 

VDU - Vytauto Didžiojo universitetas 

VRM - Vidaus reikalų ministerija 

VU — Vilniaus universitetas 


VVL - Vaikų valstybinė ligoninė 


1. ĮVADAS 


Klinikinė universitetinė medicina Vakarų Europos valstybėse formavosi XVIII a. pabaigoje 
— XIX a. pradžioje. Universiteto klinika vadiname jungtinį medicinos fakulteto ir universiteto 
ligoninės (ar kitos ligoninės) akademinį - gydomąjį padalinį, kuriame vyksta klinikinių disciplinų 
studijos, stacionarinis ligonių gydymas derinamas su moksliniu darbu bei pedagogine veikla. 

Įvairių šalių universitetų klinikinių katedrų ir klinikų atsiradimo, jų veiklos klausimai plačiai 
nagrinėti pasaulio medicinos istoriografijoje. Klinikinio mokymo genezė Lietuvoje sietina su XIX 
a. pradžios senojo Vilniaus universiteto (VU) veikla. Lietuvos medicinos istoriografijoje VU 
klinikinių katedrų bei jų klinikų istorinė raida tyrinėta XIX a. pabaigos - XX a. darbuose. 1922 m. 
vasario mėnesį Kaune atidaryto Lietuvos universiteto (LU) (nuo 1930 m. Vytauto Didžiojo 
universiteto (VDU)) Medicinos fakulteto (MF) klinikinių katedrų ir jų klinikų veikla tarpukario 
nepriklausomos Lietuvos Respublikoje iki šiol nebuvo visapusiškai įvertinta. Dažniausiai apsiribota 
aprašomojo ar proginio pobūdžio medicinos istorijos darbais. 

Universiteto klinikos, įsikūrusios keliose Kauno ligoninėse, buvo vienos didžiausių to meto 
Lietuvos sveikatos priežiūros institucijų. Be gydomojo darbo, jos atliko aukštųjų medicinos studijų 
bazės funkcijas, jose dirbantys kvalifikuoti specialistai sėkmingai vykdė mokslo tyrimus, rengė 
publikacijas, aktyviai dalyvavo visuomeninėje veikloje, inicijavo sveikatos priežiūrą 
reglamentuojančių įstatymų leidybą. 

Universitetinės klinikinės medicinos 1922-1940 m. Kaune raidos ir jos ryšių su kitomis 
sveikatos priežiūros institucijomis tyrimas svarbus bendrai tarpukario Lietuvos sveikatos priežiūros 
analizei. Jis ypač aktualus Kauno miesto ir Kauno medicinos universiteto (KMU) istorijai. Būtent 
tuo laikotarpiu keliose miesto ligoninėse kūrėsi ir stiprėjo daugelis mūsų dienomis veikiančių 
klinikų. Sukurti studijų proceso pagrindai, suformuotos mokslinio tyrimo kryptys buvo tęsiami 
sovietinės okupacijos metais. Ši tema siejasi ir su VU istorija. 1939 m. iš Vilniaus Stepono Batoro 
universiteto MF pasitraukė didžioji dalis lenkų tautybės mokslo personalo. Po pertraukos VU vėl 
atnaujinus darbą, buvusių darbuotojų vietas užėmė ir LU (VDU) MF absolventai, atsinešę savosios 
Alma Mater žinias, gebėjimus, vertybes, mokslinio darbo idėjas. Daugelis jų ilgus dešimtmečius 
sėkmingai tęsė darbą Terapijos, Chirurgijos, Akušerijos ir ginekologijos, Vaikų ligų, Nervų ir 
psichikos ligų klinikinėse katedrose. 


1.1. Darbo tikslas ir uždaviniai 


Tikslas 
Įvertinti Lietuvos (Vytauto Didžiojo) universiteto Medicinos fakulteto Medicinos skyriaus 
klinikinių katedrų ir jų klinikų raidą ir veiklą, santykius su kitomis sveikatos priežiūros 


institucijomis 1922-1940 metais. 


Uždaviniai 

1. Pateikti 1922-1940 m. istorinę Lietuvos (Vytauto Didžiojo) universiteto Medicinos fakulteto 
Medicinos skyriaus klinikinių katedrų ir jų klinikų raidos ir santykių su kitoms sveikatos 
priežiūros institucijomis analizę. 
Įvertinti klinikinių disciplinų studijų tvarką, programų turinį, mokymo metodus. 

3. Išanalizuoti tiriamo laikotarpio klinikinių katedrų personalo mokslinę veiklą. 
Įvertinti Medicinos skyriaus universitetinių klinikų veiklą ir plėtros pagrįstumą pagal 


stacionaro ir ambulatorijos veiklos rodiklių pokyčius. 


Mokslinis darbo naujumas 


Pirmą kartą Lietuvos medicinos ir visuomenės sveikatos istoriografijoje, ištyrus gausius 
archyvinius ir spausdintus šaltinius, išsamiai pateikiama LU (VDU) MF Medicinos skyriaus 
klinikinių katedrų ir jų klinikų istorinė raida nuo universiteto Kaune įkūrimo iki pirmosios 
sovietinės okupacijos pradžios 1940 m. birželio viduryje. Analizuojama tiriamojo laikotarpio 
klinikinių disciplinų studijų tvarka, personalo mokslinė veikla. Atlikta klinikų veiklos rodiklių 
analizė sudarė galimybes vertinti jų plėtros pagrįstumą. 


Praktinė darbo reikšmė 


Darbas papildo šiuolaikinę Lietuvos medicinos, visuomenės sveikatos, mokslo bei socialinės 
istorijos istoriografiją. Tyrimų rezultatai gali būti naudojami visuomenės sveikatos ir visuomenės 
sveikatos vadybos studijų procese, pristatomi medicinos istorijos kurso metu medicinos, slaugos, 
odontologijos specialybių studentams, nagrinėjant Lietuvos aukštojo medicinos mokslo XX a. 
pirmojoje pusėje raidą. Tyrimų medžiaga gali būti 1 panaudota rengiant KMU Lietuvos medicinos ir 
farmacijos istorijos muziejaus (LMFIM) parodas, minint mokslininkų sukaktis, bendradarbiaujant 


su kitomis Lietuvos ir užsienio aukštosiomis mokyklomis. 


2. TYRIMŲ APŽVALGA 


2.1 Klinikų genezės ir klinikinio mokymo raidos tyrimai pasaulio medicinos istoriografijoje 


Klinikų — gydymo, mokslo ir mokymo institucijų — pradžios ir raidos klausimai tyrinėti 
pasaulio medicinos istorijos istoriografijoje. Garsus XIX a. pabaigos - XX a. pradžios Kanados 
klinicistas ir medicinos istorikas William Osler (1849-1919), vieno garsiausių medicinos istorijos 
veikalų autorius (1), klinikos pradininku vadino Hipokratą (460-377 m. pr. Kr.), kuris ypač vertino 
ir nuolat akcentavo ligonio stebėjimą prie jo lovos. W. Osler teigė, kad garsioji Aleksandrijos 
medicinos mokykla turėjo klinikas ir operacines. Jo cituojami Senovės Romos rašytiniai istorijos 
šaltiniai patvirtina, kad gydytojai pas sergančius ligonius dažnai atvykdavo kartu su keletu mokinių. 
Netoli Neapolio viduramžiais veikusi Salerno medicinos mokykla tai pat turėjo medicinos studijų 
bazę — atskiras ligonines, kuriose praktiškai studijuota chirurgija ir bendroji terapija, deja, konkrečių 
šaltinių, patvirtinančių pastaruosius faktus, minėtas autorius nenurodė. W. Osler komentavo ir 
pirminius arabų istorijos šaltinius - išsamius puikiai įrengtų Bagdado, Kairo, Damasko ligoninių 
aprašymus, mininčius gydytojų mokymui ligoninėse įrengtas patalpas, kuriose vyriausieji gydytojai 
skaitė paskaitas. W. Osler pažymėjo, kad pirmųjų Europos universitetų (Oksfordo, Montpelje, 
Bolonijos), kuriuose buvo dėstoma medicina tvarkaraščiuose minimi praktinės medicinos 
užsiėmimai. 

Europinio klinikinio mokymo pradžią ir raidos transformacijas XVIII a. pabaigoje - XIX a. 
pradžioje tyrinėjo Ramūnas Kondratas 1977 m. Harvardo universitete (JAV) apgintoje daktaro 
disertacijoje (2). Jis teigė, kad klinikinis mokymas atsirado Europos universitetų medicinos studijų 
programose XVI a. viduryje. 1543 m. Giovanni Battista Da Monte pradėjo skaityti klinikos 
paskaitas prie Paduvos universiteto veikusioje Šv. Pranciškaus ligoninėje. Šio autoriaus nuomone, 
būtent Paduvos universitete susiformavęs medicinos teorijos ir praktikos susiliejimo į vieną 
instituciją modelis vėliau plito Vakarų Europoje, bet pačių šio mokymo ištakų jis, kaip ir W. Osler, 
ragino ieškoti Artimuosiuose Rytuose. 

XX a. pabaigoje Jungtinės Karalystės Mokslo istorijos instituto profesorius Roy Porter 
pateikė daug įdomių faktų apie klinikinį mokymą Leidene (3). XVII a. viduryje Leideno 
universitete Francisko Silvius (1614-1672) dėka 1636 m. pradėtas sisteminis klinikinis studentų 
mokymas. Jo pasekėjas Herman Boerhaave (1668-1738) klinikos paskaitas studentams skaitė du 
kartus per savaitę. Universiteto klinikine baze XVII a. pabaigoje - XVIII a. pradžioje tapo vietinė 
labdaringa ligoninė, kurioje įrengtos šešios lovos vyrams ir šešios moterims. Šio stacionaro ligoniai 
buvo demonstruojami studentams paskaitų metu. Dėl Nyderlandų Jungtinėse Provincijose 
vyravusios religinės tolerancijos ir geros medicinos studijų kokybės XVII - XVIII a. Leidene 
studijavo vis daugiau studentų iš visos Europos. Tuo pačiu laikotarpiu klinikinį mokymą pradėjo 
italų profesoriai Giovani-Maria Lancizi (1654—1720) bei Giorgio Baglivi (1668-1707) (1). 

Paduvos ir Leideno klinikinio mokymo tradicijos plito Europoje. 1740 m. John Rutherford 
(1695-1779) pradėjo klinikinį mokymą Edinburgo karališkoje ligoninėje. Studentų mokymui ir 


praktikai pagal profesoriaus nurodymus buvo skirtos atskiros šios ligoninės palatos. XVIII a. 


antroje pusėje klinikinis mokymas populiarėjo Londono ligoninėse, jį propagavo garsūs to meto 
Anglijos medicinos profesoriai: William Saunders (1743-1817), John Hunter (1728-1793) ir kiti (3). 
XIX a. viduryje Didžiojoje Britanijoje ligoninės tapo medicinos studijų vieta. Ligoninių stacionarų 
klinikiniai atvejai nagrinėti mokymo proceso metu. 

Vienos medicinos mokyklos atsiradimo aplinkybes išsamiai analizavo Erna Lesky (4), apie 
ją rašė ir amerikiečių medicinos istorikai XX a. antroje pusėje (5). Minėtuose darbuose nurodoma, 
kad H. Boerhaave mokinys olandas Gerard van Swieten (1770-1772), pakviestas Austrijos 
imperatorienės Marijos Terezos, sėkmingai reformavo medicinos studijas Vienos universitete ir 
padėjo Vienos medicinos mokyklos, kurioje svarbus dėmesys skirtas klinikiniam mokymui, 
pagrindus. Kuriant panašią į Leideno studijų sistemą Vienoje G. van Swieten talkino iš Nyderlandų 
atvykęs jo tautietis Anton De Haen (1707-1776). 1784 m. atidaryta Vienos miesto ligoninė su visais 
skyriais tapo universitetinių studijų mokymo baze ir svarbiausiu medicininių tyrimų centru. Po 
pusės amžiaus Vienos medicinos mokykla pasiekė didelio populiarumo visoje Europoje. Vis tik R. 
Kondratas pabrėžia, kad nors XVIII a. antroje pusėje Edinburge ir Vienoje klinikinė medicina ir 
buvo labai gerai organizuota, tačiau šiuose miestuose ji neapėmė tuometinių medicinos praktikos 
naujovių visumos. Pavyzdžiui, nors Vienos medicinos mokykla rekomendavo stebėjimo metodą, 
ligų lokalizacijos ieškojo tam tikruose organuose, skatino atlikti autopsijas, tačiau vis dar akcentavo 
humoralinę patologiją, ribotai naudojo naujuosius diagnostinius metodus (perkusiją, auskultaciją), o 
klinikiniai studentų stebėjimai apsiribojo nedideliu atvejų skaičiumi (2). 

Moderniosios klinikinės medicinos raidai ypač didelę reikšmę turėjo porevoliucinės 
Prancūzijos ligoninės. Jų raidą tyrinėjo Erwin Akerknecht (6), Michel Foucault (7). XVIII a. 
pabaigoje, perėję iš bažnytinės į pasaulietinės valdžios rankas, jos tapo tiriamosios veiklos ir 
studentų mokymo centrais. XVIII a. pabaigos - XIX a. pradžios prancūzų gydytojų Rene Theophile 
Laennec (1781-1826), Jean Nicolas Corvisart (1755-1821) praktika formavo naują klinikinės 
patologijos tyrimo metodą. Naudojant perkusiją, auskultaciją, sukūrus stetoskopą, matuojant kūno 
temperatūrą prasidėjo naujas medicinos praktikos laikotarpis, kurio pagrindiniu įrankiu tapo fizinis 
ligonių tyrimas. Paryžiaus ligoninės buvo specializuotos pagal ligas, todėl studentai turėjo puikias 
galimybes stebėti pakankamai daug tos pačios ligos atvejų (7). Būtent Prancūzijoje iki XVIII a. 
antrosios pusės dominavusi humoralinės patologijos teorija sparčiau užleido pozicijas to meto 
naujovėms: solidarinei patologijai, Brauno medicinos doktrinai (2). R. Porteris teigia, kad XIX a. 
pradžioje vien Paryžiaus ligoninėse buvę apie 20000 lovų. Šios ligoninės tapo klinikinio mokymo 
centrais vienu metu daugiau nei 5000 studentų. Pasibaigus Napoleono karams Europoje Prancūzija 
netruko tapti klinikinio mokslo centru: į Paryžių plūstelėjo studentų iš visos Europos ir net Šiaurės 
Amerikos banga, nes būtent šiame mieste jie galėjo studijuoti lankydamiesi ir įgydami praktikos 


didžiosiose klinikose. Teigiama, kad pas patį R. T. Laennec mokėsi apie 300 užsienio studentų (3). 


2.2. Universitetinių klinikinių katedrų veiklos Lietuvoje tyrimai 


Klinikinio mokymo Lietuvoje pradžia sietina su 1781 m. atidaryto senojo VU MF veikla. 
Vienas pirmųjų VU istorikų Jozef Bielinski (1848-1926) tyrinėjo pagrindinius universitetinių 


klinikų raidos momentus (8,9). Remdamasis kelių autorių darbais jis pirmasis diskutavo VU klinikų 


2 


atidarymo klausimais, nurodydamas netikslumus ir prieštaravimus, kuriuos pastebėjo kiek ankščiau 
VU istoriją rašiusio Michal Baliūski (1794-1864) darbe (10). J. Bieliūski nurodė, kad realių 
klinikinio mokymo elementų senajame VU būta ir prieš atvykstant iš Vienos Johanui Peteriui 
Frankui (1745-1821) bei jo sūnui Jozefui Frankui (1771-1842). Jis pažymėjo, kad vidaus ligų, 
chirurgijos ir akušerijos praktikos užsiėmimus šių studijų dalykų profesoriai iki 1804 m. organizavo 
Vilniaus miesto špitolėse. J. Bielinski nurodė tikslias universiteto Terapijos, Chirurgijos ir 
Akušerijos klinikų atidarymo datas ir aplinkybes, joms vadovavusius asmenis, pateikė duomenų 
apie klinikose gydytus ligonius, MF personalo parengtus mokslo darbus. XX a. trečiame 
dešimtmetyje lenkų kalba pasirodė keli Vilniaus Stepono Batoro universiteto Medicinos istorijos ir 
filosofijos bei propedeutikos katedros vedėjo Stanistaw Trzebiūski (1861-1930) leidiniai. Pirmoji 
knyga skirta medicinos mokslų raidai senajame VU bei Vilniaus medicinos-chirurgijos 
akademijoje, joje minimos ir universitetinės klinikos (11). Antroji šio autoriaus knyga apžvelgė 
lenkų valdžios Vilniuje atkurto Stepono Batoro universiteto MF veiklą 1919-1929 m. (12). 
Pastarajame leidinyje pateikti išsamūs šio fakulteto klinikų organizavimo, gydomosios, pedagoginės 
ir mokslinės veiklos faktai. 

1939 m. jau grąžinto Lietuvai Vilniaus universitetines klinikas apibūdino T. Goldbergas 
„Medicinos“ žurnale publikuotame straipsnyje (13). Autorius pateikė žinių apie visas tuo metu 
Vilniuje veikusias universitetines klinikas, jų materialinę bazę, daugiau dėmesio skirdamas 
įsikūrusioms Karo ligoninėje bei Akušerijos ir ginekologijos klinikoms. 1940 m. „Medicinoje“ 
atspausdintas garsaus prieškario nepriklausomos Lietuvos vaikų ligų gydytojo V. Tercijono 
straipsnis pediatrijos raidos Vilniuje klausimais (14). Autorius teigiamai vertino Stepono Batoro 
universiteto Pediatrijos katedros ir klinikos profesorių veiklą, rengiant mokymo priemones 
studentams, apibūdino buvusios universitetinės Vaikų klinikos materialinę bazę ir veiklos apimtis. 

Medicinos istoriografijos klausimus nagrinėjęs Aurimas Andriušis pastebėjo, kad XX a. 
šeštajame dešimtmetyje prasidėjęs „chruščiovinio atlydžio“ laikotarpis buvo vaisingas ir medicinos 
istorijos tyrimais (15). Tuo metu apgintos kelios sovietinio laikotarpio medicinos istorijos 
disertacijos, kuriose fragmentiškai tyrinėta kai kurių Lietuvos universitetinių klinikų organizavimas 
ir veikla. 1955 m. apginta buvusio LU (VDU) MF Akušerijos ir ginekologijos katedros ir klinikos 
asistento Vytauto Barono disertacija, gimdymo pagalbos raidos Lietuvoje klausimais (16). 
Disertacijos autorius pateikė jau J. Bielinski skelbtus duomenis apie Akušerijos klinikos įkūrimą bei 
raidą Vilniuje 1816-1842 m.: studentų mokymo programas, metodus, atliekamus tyrimus, klinikos 
stacionaro darbo rodiklius ir ligonių socialinę padėtį. 1958 m. Maskvos pirmajame I. M. Sečenovo 
medicinos institute Alfonsas Dirsė apgynė disertaciją chirurgijos istorijos Lietuvoje klausimais (17). 
Šiame darbe, taip pat remiantis J. Bielinski pateiktais faktais, aprašomas senojo VU Chirurgijos 
klinikos organizavimas, apibendrinti klinikos stacionaro veiklos duomenys. Disertacijos autorius 
įvertino Chirurgijos klinikoje įdiegtas gydomosios praktikos naujoves. 

Viktoro Micelmacherio parengtoje Lietuvos medicinos istorijos apybraižoje, naujų duomenų 
apie VU klinikų kūrimą ir klinikinio mokymo pradžią nepaskelbta. Vertinga jo išvada, kad 


universiteto klinikų atidarymas, o netrukus ir prie klinikų esančių ambulatorijų viename iš 

Didžiosios gatvės pastatų, - teikė neabejotinai daugiau galimybių gerinti ir gilinti studentų mokymo 
procesą, bei atlikti mokslinius tyrimus (18). 

Vilniaus miesto ligoninių istoriją tyrinėjo Stasys Biziulevičius. Dešimtmečiu vėliau nei V. 
Micelmacherio darbas pasirodžiusioje ““Vilniaus universiteto istorijoje 1803-1940 m.“ S. 
Biziulevičius pabrėžė, kad universitetinių klinikų atidarymas Vilniuje XIX a. pradžioje tuometinės 
Europos mastu buvo pakankamai naujas reiškinys, nes dauguma to meto Europos universitetų savų 
klinikų dar neturėjo (19). S. Biziulevičius pateikė medžiagos apie studentų mokymo klinikose 
ypatumus, klinikų ambulatorijų veiklos apimtis. Jis nagrinėjo ir Vilniaus Medicinos-chirurgijos 
akademijos klinikų veiklą 1832-1842 m. (20). Keletą straipsnių Vilniaus ligoninių istorijos 
klausimais S. Biziulevičius atspausdino XX a. devintajame dešimtmetyje. Universiteto klinikų 
raidos momentai juose taip pat pateikiami remiantis J. Bieliūski duomenimis (21, 22). “Vilniaus 
medicinos istorijos almanache“ S. Biziulevičius publikavo dar vieną didelės apimties straipsnį 
medicinos mokslo senajame VU klausimais (23). Jame be detalių klinikinių disciplinų dėstymo 
programų, studentų mokymo metodikų pristatymo, S. Biziulevičius pateikė ir 1832-1842 m. 
Medicinos-chirurgijos akademijos Chirurgijos ir Akušerijos klinikose gydytų ligonių skaičius. Kur 
tuo metu veikė universiteto klinikos S. Biziulevičius nenurodė. Tame pačiame leidinyje Teresė 
Dambrauskaitė, remdamasi archyviniais šaltiniais teigė, kad 1831 m. iš ankštų ir tamsių universiteto 
klinikų patalpų Didžiojoje gatvėje ligoniai buvo perkelti į Gailestingųjų seserų (Savičiaus gatvėje) 
bei kitas ligonines, įranga atiteko Gailestingųjų seserų ligoninei, o universiteto klinikų pastatas 
1836 m. buvo parduotas (24). 

XX a. devintame dešimtmetyje grupė garsių medicinos istorikų parengė bendrą leidinį, skirtą 
J. P. Franko ir Jozefo Franko veiklos Vilniuje bei Peterburge analizei (25). Jie pateikė svarbios 
informacijos apie Vienos medicinos mokyklą, nurodė kelius, kuriais garsių XVIII a. klinicistų: H. 
Boerhaave, G. van Swieten, A. De Haen idėjos pasiekė ir įtakojo J. P. Franko be jo sūnaus J. Franko 
klinikinę veiklą ir studijų proceso pertvarkymus, kuriuos jie vykdė dirbdami Pavijos, Vienos ir 
Vilniaus universitetuose. Leidinyje pateikiami įdomūs faktai apie pirmųjų VU klinikų darbą, 
bendradarbiavimą su Vilniaus Gailestingųjų seserų ligonine, nurodoma, kad J. Franko vadovaujamoje 
Terapinėje klinikoje buvo gydomi ir nervų, psichikos, odos ligomis sergantys ligoniai. Analizuojami 
lotynų kalba išleisto „Vilniaus imperatoriškojo universiteto klinikinio instituto darbai“. Vertindami 
J.P. Franko veiklos Vilniuje reikšmę, autoriai pažymėjo, kad nors Rusijos imperijos universitetų 
1803-1804 m. nuostatuose ir buvo reikalavimai klinikines disciplinas dėstyti prie ligonio lovos, 
organizuojant šių idėjų realizaciją prireikė J.P. Franko organizacinio patyrimo, jo gilaus klinikinio 
mąstymo. 

Klinikų ir klinikinio mokymo metodo atsiradimo Lietuvoje aplinkybes nagrinėjo jau 
minėtoje disertacijoje R. Kondratas (2). Pateikęs išsamų Europos klinikinio mokymo naujovių 
XVIII a. pabaigoje - XIX a. pradžioje vertinimą, jis daugiau dėmesio skyrė VU J. P. ir J. Frankų 
vykdytai medicinos studijų reformai. Remdamasis J. Franko klinikų veiklos apžvalgomis, personalo 
parengtais moksliniais straipsniais vertino medicinos studijų pasikeitimus. 

Spausdintų darbų senojo VU, bei XX a. VU klinikų ir klinikinių katedrų istorijos klausimais 
padaugėjo XX a. pabaigoje — XXI a. pradžioje. Keletas straipsnių, nagrinėjusių VU Chirurgijos 

klinikos veiklą XIX a. pirmoje pusėje, atspausdinta 1991 m. J. Stanaitis analizavo XIX a. pirmojoje 
pusėje šios klinikos personalo apgintas disertacijas (26). Atskiras straipsnis skirtas Jokūbo 
Šimkevičiaus veikalams (27). Grupė autorių tyrinėjo VU Chirurgijos klinikos personalo apgintas 
disertacijas proktologijos klausimais (28). Išleisti du „Vilniaus medicinos istorijos almanacho“ 
tomai pateikė beveik visų universitetinių klinikų istorinės raidos apžvalgas (29, 30). VU Akušerijos 
katedros 200 metų jubiliejui skirtame leidinyje autoriai nurodė, kad Medicinos-chirurgijos 
akademijos studentų praktikos bazė buvo Šv. Jokūbo ligoninės gimdymo skyrius (31). Straipsnis, 
skirtas VU Terapijos klinikos jubiliejui, pasirodė 2004 m. Jo autoriai pateikė šios klinikos istorinę 
apžvalgą iki pat mūsų dienų. (32). Parengta ir VU MF Vaikų klinikos istorijos apžvalga (33). 

1922 m. Kaune atidaryto LU MF klinikinių katedrų organizavo ir raidos klausimai rečiau 
tyrinėti lietuviškoje medicinos istoriografijoje. Vertingų duomenų mūsų tiriamais klausimais XX a. 
septintajame dešimtmetyje pateikė ilgametis MF dekanas profesorius Vladas Lašas, knygoje apie 
aukštojo mokslo Kaune organizavimą ir raidą (34). V. Lašas — tiesioginis tiriamojo laikotarpio 
įvykių liudininkas, minėtame darbe apibūdino po Pirmojo pasaulinio karo Lietuvoje susidariusią 
situaciją: medicinos personalo stygių, grįžusių, medicinos studijų Rusijos universitetuose nespėjusį 
baigti, studentų padėtį. Vertingi ir nuoseklūs V. Lašo duomenys apie 1922-1940 m. MF struktūrą, 
studentų priėmimo taisykles, mokymo planus, ypač įdomi medžiaga apie naujųjų universiteto 
klinikų statybą. Minėtoje knygoje radome LU (VDU) MF Medicinos skyriaus pasirinktos studijų 
sistemos motyvus ir apibūdinimą, trumpas kai kurių klinikinių katedrų vadovų charakteristikas, 
naujų Akių ir Ausų, nosies, gerklės klinikų bei naujųjų universiteto klinikų Žaliakalnyje statybos 
aplinkybes. 

Kol kas išsamiausią LU (VDU) MF Medicinos skyriaus 1922-1940 m. veiklos istorinę 
apžvalgą parengė ir Lietuvos medicinos istorijai skirtame leidinyje atspausdino Jungtinėse 
Amerikos Valstijose gyvenantis profesorius Juozas Meškauskas (35) XX a. ketvirtajame 
dešimtmetyje pradėjęs dirbti MF Vidaus ligų katedroje ir klinikoje, J. Meškauskas nacių okupacijos 
metais buvo paskirtas MF dekanu ir ėjo šias pareigas iki 1944 m. liepos mėnesio, kai lydėdamas 
MF turtą pasitraukė iš Lietuvos. Rašydamas apie LU (VDU) MF 1922-1940 m., autorius naudojo 
visą jam prieinamą publikuotą medžiagą: Lietuvos Respublikos 1918-1940 m. įstatymų ir 
įstatyminių aktų rinkinius, periodinę spaudą, asmeninio archyvo dokumentus. J. Meškauskas buvo 
susipažinęs ir su sovietinio laikotarpio Lietuvos medicinos istoriografija, ją citavo. Jis tyrinėjo MF 
darbo pradžios, fakulteto įstaigų raidos, studentų organizacijų veiklos klausimus, pateikė trumpas 
klinikinių katedrų veiklos apžvalgas, nuo jų įkūrimo iki Antrojo pasaulinio karo pabaigos, kai kurių 
darbuotojų mokslines charakteristikas. Vis tik šioje dalyje pasitaikė trūkumų ir netikslumų. J. 
Meškauskas neturėjo galimybės pagal pirminius šaltinius patikrinti daugelio istorinių faktų bei datų. 
Jis netiksliai nurodė radiologinio gydymo pradžios Akušerijos ir ginekologijos klinikoje datą, kai 
kurių klinikų darbuotojų darbo pradžios datas bei pareigas. Klydo teigdamas, kad Odos ir venerinių 
ligų klinika pradėjo veiklą Karo ligoninėje. Ši klinikinė katedra 1924-1925 m. veikė Kauno 
valstybinėje ligoninėje (KVL). Neteisingai nurodė Vaikų ligų klinikos persikėlimo į V. Putvinskio 
g. metus, tai įvyko ne 1929, o 1932 metais. Supainiojo Akių ir Ausų, nosies ir gerklės ligų klinikų 
perkėlimo iš naujųjų patalpų į Lietuvos Raudonojo kryžiaus draugijos (LRKD) ligoninę datą ir 

politines aplinkybes: tai įvyko ne 1938, bet 1939 m. rudenį, prasidėjus Antrajam pasauliniam karui. 
J. Meškauskas neanalizavo ir atskirų klinikų stacionarų bei poliklinikų veiklos apimčių. 

XX a. pabaigoje pasirodė kelių autorių leidinys, skirtas aukštajam medicinos mokslui ir 
studijoms Kaune, pateikęs trumpas klinikinių katedrų raidos istorijas. Atskirame šio leidinio 
straipsnyje Vytautas Siudikas nagrinėjo LU (VDU) MF raidą (37). Autorius pažymėjo, kad iki 
Antrojo pasaulinio karo pradžios fakultetui ypač aktualus buvo mokymo bazių statybos klausimas, 
nes Karo ligoninėje, LRKD ligoninėje, bei KVL įsikūrusios universitetinės klinikos neturėjo mokymo 
reikalams tinkamų sąlygų, be to kildavo konfliktų tarp ligoninių administracijos ir katedrų darbuotojų. 
Minėtame leidinyje publikuoti Vidaus ligų bei Vaikų ligų klinikų asistenčių prisiminimai apie 
tiriamąjį laikotarpį teikė nors ir subjektyvios, bet įdomios medžiagos minėtų klinikų raidos tyrimui 
(38, 39). 

Minint universiteto Kaune atidarymo aštuoniasdešimtąsias metines, pasirodė VDU istorijos 
proginis leidinys (40). MF skirtoje dalyje aptarta fakulteto struktūra pateikta bendra personalo 
charakteristika. MF Medicinos skyriaus apžvalgoje daugiau dėmesio skirta mokymo planams bei 
studijų tvarkai. Iš Medicinos skyriaus klinikinių katedrų plačiau apibūdintos tik Vidaus ligų bei 
Akušerijos ir ginekologijos. Darbe pasitaikė trūkumų ir netikslumų. Autoriai nenurodė, kad 1923 m. 
Vidaus ligų katedra ir klinika nesėkmingai mėgino įsikurti Karo ligoninėje, o į KVL atsikraustė tik 
1924 m. pradžioje. Autorių nurodytas klinikos lovų skaičius — 75 lovos — taip pat nebuvo pastovus 
ir XX a. ketvirtame dešimtmetyje minėta klinika jau turėjo 90 lovų. Nežinia kuo paremtas faktas, 
kad 1939 m. Vidaus ligų katedros vedėju tapo J. Kupčinskas. Kaip rodo MF tarybos protokolai ir 
archyvinė prof. Prano Gudo-Gudavičiaus byla, būtent jis nuo 1939 m. pradėjo eiti minėtos katedros 
vadovo pareigas ir sėkmingai jas vykdė iki pirmosios sovietinės okupacijos. Akušerijos ir 
ginekologijos katedros ir klinikos apžvalgoje, kaip ir J. Meškausko darbe, neteisingai nurodyta 
gydymo radžiu minėtoje klinikoje pradžia. Autorius, matyt, klaidino VDU antrųjų penkerių metų 
ataskaita (41). Tikslesnius duomenis apie radiologijos pradžią Lietuvoje galime rasti metinėse 
LRKD ataskaitose (42) bei J. Ciplijausko, kuris pats atvežė radžio į Lietuvą 1928 m. „Medicinos“ 
žurnale paskelbtame straipsnyje apie radžio terapijos galimybes (43). 

Jau minėtoje V. Barono disertacijoje gimdymo pagalbos Lietuvoje klausimu, autorius 
analizavo ir akušerinę pagalbą LU (VDU) Akušerijos ir ginekologijos klinikoje. Teigiamai įvertinęs 
prof. P. Mažylio organizacinę veiklą, plečiant klinikos materialinę bazę, taikytas gydymo, operacijų 
naujoves, autorius, deja, pateikė tik kai kuriuos klinikos Akušerinio skyriaus 1937-1938 metų 
duomenis (16). Taip pat jau minėtoje A. Dirsės disertacijoje vertinama LU (VDU) Chirurgijos 
klinikos reikšmė Lietuvos chirurgijos raidai. Analizuojami 1922-1925 m. Chirurginės klinikos 
stacionaro duomenys, kurie buvo skelbti „Medicinos“ žurnale. Disertacijos autorius, 
nenurodydamas motyvų, teigė, kad buvę klinikos vadovai: prof. Hans Boit ir prof. Aleksandras 
Hagentornas nesistengė tinkamai parengti vietinių chirurgų, o netgi atvirkščiai — tam nuolat trukdė. 
Šią mintį autorius pabrėžė stengdamasis atiduoti duoklę sovietinės istoriografijos propagandiniams 
reikalavimams, ji turėjo padėti atskleisti „kilusių iš liaudies“ chirurgų reikšmę. A. Dirsė teigiamai 
vertino prof. Vlado Kuzmos mokslinę ir praktinę veiklą, 0 ypač politines pažiūras. Kitų klinikos 


darbuotojų mokslinė veikla jo nedomino (17). LU (VDU) Nervų ir psichikos ligų katedros ir 

klinikos veikla paminėta Jono Šurkaus disertacijoje psichiatrijos raidos Lietuvoje klausimais (44). 
Autorius, rašęs darbą sovietiniais laikais, turėjo ribotas galimybes tirti tarpukario nepriklausomos 
Lietuvos Respublikos karo sanitarijos archyvinius šaltinius. Nors J. Šurkaus disertacijai būdinga 
išsami archyvinių šaltinių analizė, universitetinės Nervų ir psichikos ligų klinikos reikšmę dėl 
politinių motyvų ir archyvinės medžiagos neprieinamumo jam teko minimalizuoti: teigti, kad šios 
klinikinės katedros veikla negalėjo turėti didesnės reikšmės Lietuvos psichiatrinės pagalbos 
organizacijai. 

LU (VDU) Vaikų ligų katedros ir klinikos istorija pateikta į Vakarus pasitraukusios jos 
pirmosios ir ilgametės vadovės prof. Vandos Tumėnienės prisiminimuose. Šį darbą galėtume laikyti 
pirmąja Vaikų ligų katedros ir klinikos veiklos tarpukario metais analize. Autorė rašė apie klinikos 
kūrimąsi, darbo organizavimą, tarptautines komandiruotes, klinikoje įgyvendintas gydymo ir 
slaugos naujoves, naujų tinkamų vaikų ligoninei patalpų paieškas, apibūdino dirbusį personalą, 
mokslinių tyrimų kryptis (45). 

Keletas darbų apie LU (VDU) Vaikų ligų klinikos veiklą pasirodė atkūrus nepriklausomybę. 
Pažymėtinas pediatrės Elenos Miknevičienės straipsnis (46). Autorė, pradėjusi gydytojo darbą 
minėtoje klinikoje, daugiau dėmesio skyrė klinikos personalo charakteristikoms, apžvelgė klinikos 
istorinę raidą, tačiau veiklos apimčių neanalizavo. Apie Kauno universitetinę Vaikų ligų kliniką rašė 
ir Milda Budrienė. Ypač vertingi jos prisiminimai apie Vaikų ligų klinikoje buvusią studijų tvarką 
(47). 

LU (VDU) Akių ligų katedros ir klinikos istorinė raida trumpai pristatyta XXI a. pradžioje 
pasirodžiusioje Kauno medicinos universiteto Akių ligų klinikos istorijoje (48). Knygos autorės 
daugiau dėmesio skyrė klinikos vadovo prof. Petro Avižonio organizaciniams bei moksliniams 
darbams. Klinikos gydomosios veiklos bei personalo mokslinės veiklos tarpukario metais jos 
netyrinėjo. 

Akušerijos ir ginekologijos katedros ir klinikos veiklą tarpukario Kaune nagrinėjo D. K. 
Baliutavičienė (49). Ji pateikė svarbiausius klinikos kūrimo ir istorinės raidos momentus, apibūdino 
katedros pedagoginio darbo ypatumus, taikytas klinikinio darbo naujoves, prof. Prano Mažylio 
organizacinę ir visuomeninę veiklą. 

Kauno Odos ir venerinių ligų katedros jubiliejui skirtame straipsnyje nagrinėta istorinė 
raida, trumpai aptarta personalo mokslinė veikla (50). 

Jau minėtame J. Stanaičio darbe minima LU (VDU) Chirurgijos klinika, nurodomas dviejų 
chirurginių katedrų įkūrimas, vėlesnio jų sujungimo faktas ir 1940 m. įvykęs Chirurgijos katedros ir 
klinikos reorganizavimas (26). J. Šošas atskirą straipsnį skyrė Kauno universitetinės Chirurgijos 
klinikos veiklai naujosiose VDU klinikų patalpose, o 1922-1939 m. chirurginių katedrų ir klinikos 
raidos jis netyrė (51). 

Paminėtina keletas monografijų bei straipsnių apie garsius to meto nepriklausomos Lietuvos 
mokslininkus klinicistus. 1939 m. rudenį, mirus prof. P. Avižoniui, Jonas Marcinkus ir V. Lašas 
paskelbė keletą straipsnių, kuriuose nagrinėjo profesoriaus gydomąją, mokslinę, pedagoginę bei 
visuomeninę veiklą (52, 53). Išsami Jono Puzino monografija apie prof. P. Avižonio gyvenimą ir 


veiklą išleista Jungtinėse Amerikos Valstijose (54). Jos autorius, be biografinių faktų, pateikė prof. 


14 


P. Avižonio veiklos Kauno universitetinėse klinikose analizę, jo mokslinės bei visuomeninės 
veiklos vertinimą, bibliografiją. Vis tik, remdamasis naujosios Akių klinikos stacionaro Vytauto 
prospekte pirmųjų dviejų metų duomenimis, kiek pervertino šios institucijos veiklos intensyvumą. 
Prof. P. Avižonio veikla įvertinta ir kalbininkų. Apie jo nuopelnus, kuriant lietuvišką oftalmologijos 
terminiją, rašė Birutė Briaukienė (55). 

V. Kuzmos biografija ir mokslinė veikla taip pat sulaukė medicinos istorikų dėmesio. 1967 
m. išleista Telesforo Šiurkaus studija, kurioje autorius, pats pažinojęs V. Kuzmą, rėmėsi ir buvusių 
V. Kuzmos kolegų, draugų prisiminimais, tyrinėjo įvairiapusę mokslinę veiklą, pateikė profesoriaus 
darbų sąrašą (56). Išsamią biografinę apybraižą apie V. Kuzmą, naudodama asmeninį archyvą, 
parengė profesoriaus duktė V. Kuzmaitė-Kivilšienė (57). V. Kuzmos nuopelnus transplantologijos 
mokslui įvertino V. Kleiza ir B. Danys (58). 

Sovietiniais metais grupės autorių parengtoje P. Mažylio veiklai skirtoje monografijoje 
pabrėžiamos nuolatinės profesoriaus pastangos plėsti ir gerinti Akušerijos ir ginekologijos klinikos 
materialinę bazę (59). Vis tik knygos autoriai, greičiausiai dėl politinių priežasčių, kai kuriais 
atvejais pervertino P. Mažylio veiklą. Jie teigė, kad P. Mažylis LRKD ligoninėje nepasiturinčioms 
moterims skyrė dešimt nemokamų lovų, nemokamai priiminėjo pacientes ligoninės ambulatorijoje. 
Tenka pastebėti, kad už dešimt lovų nepasiturinčioms Kauno miesto ligonėms Akušerijos ir 
ginekologijos klinikoje mokėjo miesto savivaldybė, o iki 1927 m. visų LU MF klinikų 
ambulatorijose pacientai buvo priimami nemokamai. 

Sovietiniais metais pasirodė A. Žiugždos sudaryta monografija apie prof. J. Kupčinską (60). 
Deja, tik J. Danio straipsnyje apie J. Kupčinsko profesinę, mokslinę bei pedagoginę veiklą radome 
išsamesnės informacijos tiriamais klausimais, būtent šios dalies autoriui mažiausiai būdingas, 
vyraujantis pastarajame leidinyje sovietinės istoriografijos prieskonis. J. Kupčinsko mokslinę veiklą 
profesoriaus jubiliejui skirtame straipsnyje prieš keletą metų objektyviai apžvelgė ir įvertino N. 
Misiūnienė (61). 

1939 m. pavasarį, mirus VDU MF Nervų ir psichikos ligų katedros ir klinikos vadovui prof. 
Juozui Blažiui, šios katedros ir klinikos asistentas Viktoras Vaičiūnas paskelbė straipsnį 
„Medicinoje“. V. Vaičiūnas pabrėžė, kad daugelis J. Blažio mokslinių publikacijų skirta 
visuomenės sveikatos klausimams: alkoholio vartojimo, rūkymo žalos nėščiųjų bei žindyvių ir jų 
kūdikių sveikatai, psichikos ligų paveldėjimui ir profilaktikai, šauktinių ir kareivių sergamumui 
psichikos bei nervų ligomis, encefalito epidemiologijai (62). V. Bendoravičius analizavo prof. J. 
Blažio veiklą psichiatrijos srityje, teigdamas, kad profesorius neapsiribojo vien klinikine 
psichiatrija, o domėjosi ir socialine psichiatrija, psichikos higiena, eugenikos klausimais (63). J. 
Blažio pažiūrų raida ir mokslinė veikla tyrinėta mūsų dienomis A. Dembinsko ir V. Matonienės 
straipsnyje, skirtame profesoriaus 65-0si0ms mirties metinėms (64). 

1938 m. „Medicinoje“ atspausdintas J. Meškausko straipsnis, skirtas ilgamečio Vidaus ligų 
katedros ir klinikos vadovo prof. K. Buinevičiaus veiklai. Šiame darbe pažymėta prof. K. 
Buinevičiaus publikacijų užsienio medicinos spaudoje gausa, pateikiami kelių garsių to meto 


užsienio vidaus ligų specialistų K. Buinevičiaus darbų vertinimai (65). 

Apžvelgta literatūra patvirtino, kad tiriant Lietuvos aukštojo mokslo institucijų klinikinių 
katedrų veiklą, išskyrus retas išimtis (J. Bielinski, S. Biziulevičiaus darbai apie senojo VU 
klinikines katedras), dažniausiai buvo mėginama įvertinti kurį nors vieną veiklos aspektą. LU 
(VDU) MF Medicinos skyriaus klinikų veiklos išsamų tyrimą sovietinėje Lietuvoje sunkino 
nelengvai pasiekiami, archyvuose saugomi pirminiai šaltiniai ir vyravusios istoriografinės 
nuostatos. Tuo laikotarpiu tarpukario nepriklausomos Lietuvos Respublikos laimėjimai, net ir 
mokslo ar medicinos praktikos srityse, buvo vertinti pagal vyravusią politinę konjunktūrą. Vargu, ar 
iki 1990 m. dėl tų pačių politinių priežasčių galėjo pasirodyti darbai, objektyviai vertinantys LU 
(VDU) MF klinikinio personalo, kurio nemenka dalis Antrojo pasaulinio karo pabaigoje pasitraukė 
į Vakarus, veiklą. 

3. DARBO METODIKA 


3.1. Tyrimų metodai 


Kiekviena mokslo kryptis kuria savą istorinių duomenų bazę. Šiame tyrime pagal dabartines 
visuomenės sveikatos istorijos metodikos rekomendacijas, artimai persipynė istorijos bei socialinių 
mokslų tyrimo metodai (66, 67). Renkant ir analizuojant istorinę medžiagą naudotas istorinis tyrimo 
metodas — taisyklių visuma, kuri suteikia istorijos rašymui pagrįstos tiesos pretenzijas. Pritaikius šį 
metodą darbas duoda rezultatų, kurių tikrumas gali būti patikrintas ir pagrįstas (68). Vadovaujantis 
analitine tyrinėjimų strategija, atliktos visos trys pagrindinės istorinio tyrimo reikalaujamos 
operacijos: euristikos, šaltinių kritikos ir interpretacijos. Skirtingai nuo iki šiol rašiusių autorių, 
ypatingas dėmesys skirtas euristiniam darbui - pirminių archyvinių šaltinių paieškai, kurie iki šiol 
lietuviškoje medicinos istoriografijoje dar nebuvo tyrinėti. Plati archyvinių ir spausdintų duomenų 
bazė sudarė galimybes suformuoti statistiškai pagrįstas darbo išvadas, patikrinti ir kritiškai įvertinti 
daugelį antrinių istorijos šaltinių, nustatyti juose per daugelį metų pasikartojančias klaidas ir 
netikslumus. Nustačius atskirų klinikų veiklos pokyčių tendencijas įvardinti turėję įtakos faktoriai, 
nagrinėtos kitimo priežastys, atlikta istorinė faktų interpretacija. 

Gausūs tiriamojo laikotarpio universitetinių klinikų veiklos duomenys leido išplėtoti šaltinių 
kritiką iki moderniam istoriniam tyrinėjimui būdingos kiekybinių duomenų analizės. Dabartinis 
istorijos mokslas, be istorinio metodo, Analų mokyklos įtakoje sėkmingai naudojasi ir socialinių 
mokslų teorijomis bei metodika. XX a. pirmoje pusėje “Les Annales. Economies. Societes. 
Civilisations" žurnale bendradarbiavę istorikai siūlė ieškoti glaudesnių istorijos mokslo ryšių su 
ekonomika, sociologija ir kitomis socialinių mokslų disciplinomis. Remiantis statistiniais metodais 
buvo atliekami rinkų istorijos tyrimai, socialinėje sferoje susidomėta šeimos, sveikatos priežiūros 
institucijų, tam tikrų ligų istorija. Šiandieniniai istorikai, tarp jų ir visuomenės sveikatos istorikai, be 
istorinio tyrimo metodo naudoja ir statistinę analizę. Išsiplėtus istorinių šaltinių laukui, prireikė 
naujų informacijos apdorojimo metodų. Anglų istorikas Peter Wardley ragina šiandieninius 
istorikus pasinaudoti statistinės analizės teikiamomis galimybėmis. Jis teigia, kad jau seniai 
istorijoje kiekybiniams ir kokybiniams dydžiams tirti naudojama aprašomoji statistika (69). 
Lietuvių mokslinės metodologijos žinovai taip pat tvirtina, kad kiekybinė istorinių duomenų analizė 
pakankamai paplitusi, nes istorinės išvados, paremtos kruopščiai surinktų duomenų pagrindu, yra 
labiau apibendrinančios nei išvados, paremtos vienu kokiu nors atveju (70, 71). 

Tyrimo metu surinkti statistiniai duomenys leido įvertinti konkrečių universitetinių klinikų 
stacionaruose ir ambulatorijose gydytų ligonių srauto pokyčių kryptis 1922-1938 m. logaritminės 
regresijos koeficientu, kurį apskaičiavus procentais nustatytas vidutinis metinis gydytų ligonių 
skaičiaus pokytis. Apskaičiuota kai kurių klinikų stacionarų ligonių sudėtis pagal lytis ir ligas ar 
ligų grupes procentais, atlikta ligonių srautų pagal lytį ir ligų grupes logaritminė regresinė analizė. 
Pokytis laikytas reikšmingu, kai p<0,05. 

Metiniai tiriamojo laikotarpio klinikų stacionarų veiklos rodikliai: lovos funkcionavimo 
rodiklis (LFR), lovos apyvartos rodiklis (LAR), stacionaro lovų fondo panaudojimas procentais 

apskaičiuoti pagal dabartines sveikatos statistikos metodikas (72). Skaičiuojant optimalų lovų 
skaičių, kurio būtų reikėję tam tikrai klinikai, LFR parinktas pagal Lietuvos Respublikos 
Vyriausybės 2003 03 18 nutarimo Nr. 335 „Dėl sveikatos priežiūros įstaigų restruktūrizavimo 
strategijos patvirtinimo“ atitinkamo profilio rekomendacijas (73). 

Duomenų analizei naudotos Microsoft Excel ir SPSS13 kompiuterinės programos. 


3.2. Tyrimo šaltiniai 


Archyviniai šaltiniai 

Informacija bei statistiniai duomenys rikti Lietuvos Respublikos archyvuose. Lietuvos 
centriniame valstybės archyve (LCVA) Vidaus reikalų ministerijos (VRM) Sveikatos departamento 
(SD) fonde (LCVA F. 380) saugomos tiriamojo laikotarpio valstybinių ligoninių, kuriose buvo įsikūrę 
Vidaus ligų, Chirurgijos, Odos ir venerinių ligų, Vaikų ligų klinikos, bylos. Jose išlikę SD ir MF 
sudarytos teisinės sutartys, KVL, Valstybinėje vaikų ligoninėje (VVL) įsikūrusių universiteto klinikų 
veiklos duomenys. LRKD fondo (LCVA F. 1734) bylose saugomos P. Mažylio rašytos metinės 
universitetinės Akušerijos ir ginekologijos klinikos veiklos ataskaitos. Jose pateikta informacija ne tik 
apie klinikos veiklos apimtis, bet ir apie materialinės bazės tobulinimą, naujus gydymo metodus, 
personalo užsienio komandiruotes. Keletas įdomių Akušerijos ir ginekologijos klinikos vidaus tvarkos 
dokumentų rasti Kauno apskrities archyve (KAA) LRKD ligoninės fonde (KAA F. 203). 

LCVA Lietuvos Respublikos Krašto apsaugos ministerijos (KAM) Karo sanitarijos 
valdybos fonde (LCVA F. 4) saugomi dokumentai apie MF ir Karo sanitarijos valdybos derybas dėl 
kai kurių universiteto klinikų steigimo KAM priklausiusioje Karo ligoninėje, Vidaus ligų, Ausų, 
nosies ir gerklės, Nervų ir psichikos bei Odos ir venerinių ligų klinikų steigimo Karo ligoninėje 
sutartys. Panašaus turinio dokumentų rasta Karo ligoninės fonde (LCVA F. 1102). 

Gausiame LU (VDU) fonde (LCVA F. 631) saugomi tiriamojo laikotarpio MF veiklos 
dokumentai: susirašinėjimai dėl klinikų steigimo su Švietimo ministerija ir kitomis valdžios 
institucijomis, klinikų steigimo sutartys, pretendentų užimti tam tikras pareigas prašymai, atskirų 
katedrų veiklos ataskaitos, studijų programos. Šiame fonde saugomos MF personalo bylos leido 
nustatyti konkrečių asmenų darbo MF klinikinėse katedrose chronologines ribas, užimtas pareigas, 
įvertinti mokslinę veiklą. 

LMFIM archyve saugomos LU (VDU) MF tarybos posėdžių protokolų knygos. 
Protokoluose detaliai fiksuoti visų svarbiausių tiriamojo laikotarpio klausimų MF taryboje 
svarstymai: klinikinių katedrų vadovų ir jų personalo rinkimai, derybos su įvairiomis institucijomis 
dėl klinikų steigimo, sutarčių derinimo momentai, studijų dalykų valandų skirstymas, mokslinių 
komandiruočių, mokslo laipsnių suteikimas. 

Dėl tos priežasties, kad darbe cituojami ankstesnių tyrimų rezultatai, spausdinti šaltiniai ir 
archyviniai dokumentai, patogumo dėlei norint pastaruosius išskirti, sudaryti atskiri literatūros ir 
archyvinių dokumentų sąrašai. Literatūros sąrašas pateiktas vadovaujantis bibliografinio aprašo 
taisyklėmis. Panaudoti archyviniai dokumentai nurodyti papildomu žymėjimu „A“, eilės tvarka 


pateikti atskirame archyvinių dokumentų sąraše. 

Lietuvos Respublikos teisės aktai, informaciniai, statistiniai leidiniai 

LU (VDU) veiklą, fakultetų ir jų padalinių struktūrą ir funkcijas, studijų bei personalo 
rinkimo tvarką, mokslinę veiklą reglamentavo 1922 m. priimtas Lietuvos universiteto statutas (74), 
1925 m. LU MF regulaminas (75), bei po universiteto reformos 1930 m. priimtas VDU statutas 
(76). Analizuojant klinikų stacionarų bei ambulatorijų darbo apimtis, teko vertinti ir 1926 
įsigaliojusio Ligonių kasų įstatymo reikšmę šių klinikų darbo apimčių didėjimui (77). Svarbus 
atliekamam tyrimui buvo Medicinos praktikos teisių įstatymas (78), bei Gydytojų praktikai atlikti 
taisyklės (79), kurie reikalavo, norint verstis gydytojo darbu, atlikti vienerių metų praktiką 
atitinkamo lygio ligoninėse. Pirmą vietą jų tarpe užėmė universitetinės klinikos. 

1925-1933 m. išleistos trys LU (VDU) veiklos apžvalgos (80, 81, 41). Jose pateikti 
pagrindiniai MF klinikinių katedrų raidos momentai, apibūdinta materialinė bazė, personalo 
pasikeitimai, studijų planai. Šiose apžvalgose pateikta medžiaga nebuvo parengta pagal vienodus 
reikalavimus, todėl vėlesnių metų ir išsamesnės informacijos teko ieškoti kituose šaltiniuose. 

Kai kurių MF klinikinių katedrų metinės veiklos ataskaitos skelbtos „Medicinos“ žurnale. 
Jose pateikti stacionarų ir ambulatorijų ligonių skaičiai, duomenys apie ligas ir atliktas operacijas, 
apibūdinta klinikų materialinė bazė, mokslinė personalo veikla. Kasmet tokias ataskaitas publikavo 
Akių ligų klinikos vadovas prof. P. Avižonis (82-97). XX a. ketvirtame dešimtmetyje „Medicinoje“ 
metines veiklos ataskaitas pateikė Ausų, nosies, ir gerklės ligų klinikos (98-105) ir Odos ir 
venerinių ligų klinikos (106-111). 

Tyrimui ypač buvo naudingi 1929-1939 m. statistikos leidiniai. VRM SD (vykdomosios 
valdžios padalinys atsakingas už visuomenės sveikatą ir gydymo institucijų priežiūrą) 1929 m. 
pradėjo leisti periodinius sveikatos apžvalgos leidinius (112-119). Šiuose leidiniuose pateikti 
duomenys apie valstybinėse, savivaldybių, visuomeninių organizacijų bei privačiose gydymo 
įstaigose gydytų ligonių skaičių, jų sudėtį pagal lytį, kai kurias ligų grupes. Paskutinis tokio 
pobūdžio leidinys pasirodė 1939 m. Jame pateikti 1937 m. duomenys. Kauno statistikos metraštis 
pateikė ne tik Kauno miesto valstybinėse, savivaldybės, visuomeninių organizacijų gydymo 
įstaigose gydytų ligonių skaičius 1928-1938 m., bet ir nurodė minėtose įstaigose savivaldybės 
lėšomis gydytų ligonių skaičių (120-123). Minėti leidiniai neskelbė duomenų apie Karo ligoninės 
veiklą. 


3.3. Darbo chronologinės ribos 


Darbas apima vientisą istorinį laikotarpį, prasidėjusį 1922 m. vasario 16 d., atidarius LU, ir 
pasibaigusį pirmosiomis sovietinės okupacijos dienomis 1940 m. birželio viduryje. 1922-1924 m. 
suformuotos visos LU MF Medicinos skyriaus klinikinės katedros, surastos patalpos jų klinikoms. 
1930 m., vykdant universiteto reformą, MF Medicinos skyriaus klinikinių katedrų skaičius 
sumažėjo, tačiau tai neturėjo didesnės reikšmės nei lovų fondo nei personalo pasikeitimams. 194() 
m. vasarą iš esmės keitėsi politinė Lietuvos situacija. Tuo metu baigėsi ir senųjų LU (VDU) klinikų 
etapas. Universitetinės klinikos persikraustė į naujas patalpas Žaliakalnyje, kur iš esmės keitėsi 
darbo apimtys ir sąlygos. 

4. DARBO REZULTATAI 


4.1. Lietuvos universiteto (Vytauto Didžiojo universiteto) Medicinos fakulteto Medicinos 
skyriaus klinikinių katedrų istorinė raida 1922-1940 metais 


4.1.1. Medicinos fakulteto Medicinos skyriaus klinikinių katedrų steigimas 1922-1924 metais 


Nepalankiai susiklėsčius politinėms aplinkybėms ir lenkams užėmus Vilniaus kraštą, 
Lietuva prarado galimybę atidaryti Vilniaus universitetą. Į Kauną 1918 m. pabaigoje — 1919 m. 
pradžioje persikėlė visos administracinės valdžios struktūros. Kaunas iki 1939 m. rudens tapo 
Lietuvos sostine. Nepriklausomybės kovos bei kasdienio gyvenimo realijos: gydytojų stoka 
mažesniuose miestuose, prasidėjusios užkrečiamų ligų epidemijos vertė didinti gydytojų skaičių. 
1920 m. sausio 27 d. visuomeninių organizacijų, taip pat ir Kauno medicinos draugijos (KMD), 
iniciatyva atidaryti Aukštieji kursai, kurie parengė dirvą LU. Jūratė Norvaišienė, išsamiai tyrinėjusi 
KMD veiklą, viename straipsnių taip apibūdino situaciją, susidariusią 1920-1921 m.: 
“...visuomeniniais pagrindais įkurti Aukštieji kursai negalėjo atstoti universiteto. Tai buvo tik 
pagrindas, ant kurio turėjo išaugti aukštoji mokykla" (124). 

1922 m. vasario 16 d. Kaune atidarius LU, prasidėjo ir naujas universitetinės klinikinės 
medicinos etapas. 1922 m. rudenį MF Medicinos skyriaus trečiojo kurso studentai, pagal mokymo 
planą, turėjo pradėti klinikinių disciplinų studijas. MF taryba (1 priedas), vadovaujama dekano P. 
Avižonio, formavo būtinus fakulteto padalinius, ieškojo kvalifikuoto mokslinio personalo. Vasario 
26 d. MF tarybos posėdžio metu, patį P. Avižonį išrinkus MF Akių ligų katedros ir klinikos 
profesoriumi bei vadovu, įkurta pirmoji LU MF klinikinė katedra (A 1). 

1922 m. pavasarį MF taryba nutarė skelbti konkursą profesorių - katedrų vedėjų pareigoms 
užimti. Liepos 4 d. konkurso metu, kuriame buvo renkami MF Medicinos skyriaus chirurgijos 
katedrų: Įvado į chirurgiją ir Operacinės chirurgijos ir topografinės anatomijos vedėjai, doc. J. 
Žilinskas pristatė fakulteto tarybai penkis kandidatus. Įvado į chirurgiją katedros vedėjo vietos siekė 
keturi asmenys: buvęs Maskvos universiteto profesorius, tuo metu dirbęs Berlyne latvis Janis 
Dzirne, Karaliaučiaus universiteto profesorius Hans Boit, buvęs Aukštųjų kursų lektorius, KVL 
chirurgas ordinatorius gydytojas Juozas Žemgulys ir Maskvos universiteto chirurgijos klinikoje 
dirbęs medicinos daktaras Vincas Slavėnas. Į Operacinės chirurgijos ir topografinės anatomijos 
vedėjo vietą pretendavo prof. H. Boit, dr. V. Slavėnas ir tuometinis Tauragės ligoninės vedėjas 
gydytojas Benjaminas Zacharinas. Slaptu balsavimu, penkiems fakulteto tarybos nariams balsavus 
“už", Įvado į chirurgiją katedros vedėju ir profesoriumi buvo išrinktas J. Dzirne. Operacinės 
chirurgijos ir topografinės anatomijos katedros vedėju ir profesoriumi vienbalsiai išrinktas H. Boit. 
Abu profesoriai buvo įpareigoti ne vėliau, kaip per du metus pradėti skaityti paskaitas lietuvių kalba 
(A 2). 

1922 m. rugsėjo 17 d. buvo renkamas Įvado į vidaus mediciną katedros vedėjas. 
Pretendentai buvo keturi: tuometinis VRM SD direktorius gydytojas Juozas Bagdonas, Karo 
mokyklos gydytojas Vladas Kairiūkštis, Karo ligoninės Vidaus ligų skyriaus gydytojas Motiejus 


Nasvytis ir medicinos daktaras J. Magat iš Berlyno. Pastarasis kandidatas vienintelis 1915 m. 

Charkove buvo apgynęs medicinos daktaro disertaciją. Aktyviai dalyvavęs diskusijoje prof. J 
Žilinskas pareiškė, kad nors J. Bagdono darbai ir nedideli, bet originalūs, jis turi ilgametį praktikos 
stažą, tobulinosi užsienyje, be to žinomi jo organizaciniai gabumai. Prof. J. Dzirne pastebėjo, kad 
visų pretendentų mokslinis bagažas mažokas. Tinkamiausiu kandidatu profesorius taip pat nurodė J. 
Bagdoną. Slaptu balsavimu katedros vedėju buvo išrinktas J. Bagdonas (A 3). Rugsėjo 18 d. MF 
tarybos posėdyje jis išrinktas ekstraordinariniu profesoriumi (A 4). 

Tą pačią dieną (rugsėjo 18) fakulteto taryba rinko Akušerijos ir ginekologijos katedros 
vedėją. Posto siekė du kandidatai: Pranas Mažylis ir Oskar Shaeffer. P. Mažylis, 1914 m. baigęs 
Krokuvos universitetą, dirbo LRKD ligoninės Kaune vyriausiuoju gydytoju. Dr. O. Shaeffer 
nebuvo pateikęs nei oficialaus pareiškimo, nei mokslo darbų, tik keletą privačių laiškų įvairiems 
asmenims ir universiteto rektoriui. Apie jį patį buvo žinoma, kad tarnavęs P. Bermonto-Avalovo 
armijoje ir įsigijęs dvarą Kuršėnų apylinkėse. Taip susiklosčius aplinkybėms, dėl O. Shaeffer 
kandidatūros nutarta nebalsuoti. Katedros vedėju ir docentu išrinktas P. Mažylis (A 4). 

1922 m. spalio mėnesį, prasidėjus naujiems mokslo metams, MF Medicinos skyriaus 
studentams prof. J. Bagdonas dėstė įvado į vidaus mediciną ir bendrosios terapijos kursą, prof. H. 
Boit — operacinės chirurgijos ir topografinės anatomijos, prof. J. Dzirne — įvado į chirurgiją, o doc. 
P. Mažylis — įvado į akušeriją ir ginekologiją kursą. 

1923 m. įsteigtos dvi klinikinės katedros. 1923 m. birželio 1 d. Venerinių ir odos ligų 
katedros ir klinikos vedėju, profesoriumi išrinktas Jurgis Karuža. Katedra įsikūrė KVL (A 5). 1923 
m. birželio 19 d. MF taryba rinko Vidaus ligų katedros ir klinikos vadovą. Prašymus buvo pateikę 
tuometinis KVL vidaus ligų skyriaus ordinatorius Vladas Kairiūkštis, buvęs Kauno miesto ir 
apskrities gydytojas Pranas Vaiciuška, Karaliaučiaus universiteto profesorius Joachim Gerhard, bei 
garsus Maskvos, Voronežo, Jekaterinoslavo universitetų profesorius Kazimieras Buinevičius. 
Diskusijoje dalyvavęs prof. J. Dzirne pareiškė tarybai, kad jam pačiam su prof. K. Buinevičium 
dešimt metų teko dirbti Maskvos universitete. Įvertinęs pretendentą, kaip principingą, protingais 
kompromisais besivadovaujantį žmogų, priminė, kad profesoriaus parašytas Vidaus ligų vadovėlis 
yra vienas geriausių Rusijoje. Prof. K. Buinevičius ir išrinktas šios klinikinės katedros vadovu. (A 
6). 

1924 m. įsteigtos trys MF Medicinos skyriaus klinikinės katedros. Birželio 4 d. tuometinis 
fakulteto dekanas prof. J. Bagdonas pristatė fakulteto tarybai du pretendentus į Nervų ir psichikos 
ligų klinikinės katedros vadovo postą: gydytoją Juozą Blažį ir Lietuvoje tuo metu negyvenusį, bet 
pateikusį prašymą medicinos daktarą Teodor Golcinger. Pristatydamas J. Blažį dekanas pažymėjo, 
kad būdamas Valstybinės psichiatrinės ligoninės vyriausiuoju gydytoju jis žymiai išplėtė ir 
patobulino ligoninės darbą. 1919-1924 m. lankėsi Londono, Prancūzijos ir Italijos psichiatrinėse 
ligoninėse, paskelbė 12 straipsnių lietuvių kalba, o taip pat skaitė psichiatrijos kursą Aukštųjų kursų 
studentams. Pristatydamas antrąjį pretendentą T.Golcinger, dekanas nurodė, kad jis ilgus metus 
dirbo Peterburgo karo medicinos akademijoje, vėliau - nervų ligų skyriaus vedėju vienoje 
Peterburgo ligoninių. Lietuvių kalbos T. Golcinger nemokėjo ir pareiškime nenurodė, kada galėtų 
išmokti. Diskusijų metu prof. J. Žilinskas ir prof. E. Landau tikino, kad J. Blažys geriausiai tinka 


užimti katedros profesoriaus pareigas. Abu referentai siūlė remiantis Lietuvos universiteto statutu, 

įvertinus esamas J. Blažio publikacijas, laikyti jį turinčiu mokslo laipsnio ekvivalentą ir rinkti 
Nervų ir psichikos ligų katedros vedėju. Rinkimų metu abėcėlės tvarka balsavimui pirmoji buvo 
pateikta gyd. J. Blažio kandidatūra. Už jį balsavo visi dalyvavę posėdyje. Dėl dr. T. Golcinger 
kandidatūros nebebalsuota. Tame pačiame posėdyje J. Blažys išrinktas docentu (A 7). 1924 m. 
spalio 24 d., pasirašius sutartį, Nervų ir psichikos ligų katedra ir klinika įsikūrė Karo ligoninėje (A 
8). 

Ausų, nosies ir gerklės ligų katedros vedėjo rinkimai užtruko. Tą pačią dieną, kai įvyko 
Nervų ir psichikos ligų katedros ir klinikos vadovo rinkimai, pristatyti du prašymus pateikę 
pretendentai: gerai tuometinėje Lietuvoje žinomas politinis veikėjas, buvęs Valstybės Tarybos 
narys, gydytojas Jurgis Alekna ir docentas dr. Artur Blomke iš Karaliaučiaus. J. Alekna apibūdintas, 
kaip puikus praktikas, tobulinęs žinias Vienoje ir Berlyne, Aukštųjų kursų Medicinos skyriaus 
lektorius. Dr. A. Blomke tuo metu dirbo Karaliaučiaus universiteto Ausų nosies gerklės ligų 
klinikoje, buvo publikavęs 18 mokslo darbų, tačiau nemokėjo lietuvių kalbos. Fakulteto tarybos 
posėdyje dalyvavęs prof. H. Boit patikino tarybos narius, kad pats asmeniškai pažista A. Blomke ir 
apibūdino jį, kaip neabejotinai tinkamą kandidatą universiteto klinikinės katedros vadovo 
pareigoms. Prof. V. Lašas ir prof. J. Žilinskas pastebėjo, kad šios klinikos vadovu reikėtų rinkti 
lietuvių kalbą mokantį gydytoją, nes būtina sukurti lietuvišką otorinolaringologijos terminiją. 
Posėdžiui užsitęsus, rinkimai atidėti (A 7). Birželio 7 d. tarybos nariai vėl grįžo prie šio padalinio 
vadovo rinkimų. Gautas dar ir medicinos daktaro Petro Radzvicko prašymas. Nutarta rinkimus dar 
kartą atidėti (A 9). Rugsėjo 17 d. fakulteto tarybos posėdyje buvo svarstomos tik J. Aleknos ir P. 
Radzvicko kandidatūros. Nutarta klinikinės katedros vadovo pareigas siūlyti J. Aleknai (A 10). 
Nepavykus susitarti su J.Alekna dėl mokslo laipsnio bei užmokesčio, 1924 m. spalio 8 d. katedros 
vedėju, profesoriumi, buvo išrinktas dr. Petras Radzvickas (A 11). 

Dar 1923 metų rudenį MF taryba bandė įveikti Vaikų ligų katedros ir klinikos steigimo 
sunkumus. Trūko patalpų, todėl rugsėjo 25 d. MF tarybos posėdyje prof. K. Buinevičiui buvo 
pavesta dėstyti vaikų ligų kursą Kauno miesto valdybos vaikų poliklinikoje (A 12). Profesorius 
įpareigotas kartu su dr. Vanda Tumėniene rūpintis Vaikų ligų klinikos patalpų klausimais. Svarstyta 
galimybė Vaikų ligų kliniką steigti Kauno Žydų ligoninėje, bet SD atidarė VVL Maironio gatvėje. 
1924 m. lapkričio 12 d. dr. V. Tumėnienė MF tarybos išrinkta Vaikų ligų katedros ir klinikos 
vedėja, docente (A 13). Ši klinikinė katedra netrukus įsikūrė VVL Maironio gatvėje. 


4.1.2. Klinikinių katedrų patalpų sunkumai. Teisinių sutarčių sudarymas su Lietuvos 
Raudonojo kryžiaus draugija bei Vidaus reikalų ministerijos Sveikatos departamentu 


LU MF veiklos pradžioje klinikinės bazės neturėjo, todėl klinikinių katedrų gyvavimo 
sąlygos buvo sudėtingos. Jos įsikūrė keturiose Kauno ligoninėse: Akių ligų bei Akušerijos ir 
ginekologijos — LRKD ligoninėje; Įvado į vidaus mediciną, Operacinės chirurgijos ir topografinės 
anatomijos bei Odos ir venerinių ligų — KVL, o Įvado į chirurgiją, Vidaus ligų (iki 1924 m. sausio 
mėn.), Nervų ir psichikos ligų bei Ausų, nosies ir gerklės ligų — Karo ligoninėje. Vaikų ligų katedra 
ir klinika pradėjo veiklą VVL. 

LRKD ligoninės pastatai, stovintys prestižinėje Kauno vietoje, dar 1907 m. nupirkti Rusijos 
imperijos Raudonojo kryžiaus draugijos Kauno moterų komiteto, buvo pertvarkyti iš gyvenamų 
patalpų į ligoninę (125). 1918 m. įkūrus LRKD, 1919 m. vasario 12 d. Vidaus reikalų ministro 
įsakymu sustabdytas Rusijos imperijos Raudonojo kryžiaus draugijos veikimas Lietuvoje ir ligoninė 
bei jos inventorius atiteko LRKD. Nepriklausomybės kovų metu ligoninėje gydyti kariai, belaisviai, 
grįžę iš Rusijos asmenys bei vietos gyventojai. 1920 m. LRKD nusprendė, kad ligoninė turėtų tarnauti 
Lietuvos aukštajam medicinos mokslui, todėl suformuoti Akių, Ausų, nosies, gerklės ligų bei 
Ginekologijos ir akušerijos skyriai (126). Tų pačių metų rugsėjo mėnesio „Medicinos“ žurnalo 
numeryje rašoma, kad LRKD ligoninė po remonto tapo pačia gražiausia ligonine Kaune: “Daug oro ir 
erdvės, parketo grindys, varpeliai prie kiekvienos lovos, atskiri vienam ligoniui kambariai, septiški 
ligoniai visai izoliuoti nuo aseptiškų, prietaisai elektroterapijai, - žodžiu sakant, visai eiropiškai“ 
(127). Taip pat nurodyta, kad įrengta paskaitų salė su suolais, paveikslais ir modeliais, kurioje telpa 
50-60 klausytojų. 

1922 m. LRKD ligoninė ėmė plėstis. Pastatytas prie Laisvės alėjos esančio korpuso trečias 
aukštas. Kiemo viduryje iškilo keturių aukštų priestatas (126). Tuometinis MF dekanas prof. P. 
Avižonis taip apibūdino LRKD ligoninę: “Būtų visai padori ir universitetui pakankama akušerijos- 
ginekologijos klinika, ypač jei iš čia būtų iškelti kur kitur akių ir ausų skyriai“ (128). Tuo metu 
valstybė neįstengė pradėti universitetinių klinikų statybos ir dar iki XX a. ketvirto dešimtmečio 
pradžios MF teko tenkintis esama padėtimi. 

1923 m. sausio 23 d. MF taryba įpareigojo prof. J. Bagdoną ir doc. P. Mažylį pradėti 
derybas su visomis institucijomis ir parengti teisines sutartis, kuriose būtų nustatytos klinikų 
įsikūrimo sąlygos (A 14). Pirmosios derybos prasidėjo sa LRKD valdyba. Svarstant pirmąjį LRKD 
parengtą sutarties projektą, kovo 7 d. MF taryba nusprendė, kad projekte neišlaikytas susitariančiųjų 
pusių lygumo principas ir silpnoji pusė esanti MF. Naujam projektui parengti sudaryta komisija, 
kurios nariais paskirti profesoriai J. Bagdonas, H. Boit ir J. Dzirmne (A 15). Derybos ir projektų 
derinimas truko daugiau nei du mėnesius. Sutartis pasirašyta 1923 m. birželio pabaigoje (A 16). 

KVL, kuri buvo VRM SD žinioje, taip pat ruošėsi priimti universiteto klinikas. 1922 m. 
baigėsi dvejus metus trukęs šios ligoninės remontas. Chirurgijos skyriuje atnaujintos dvi operacinės, 
priešoperacinės bei perrišimo patalpos, buvo galima sutalpinti apie 100 lovų. Šiame skyriuje įsikūrė 
Operacinės chirurgijos ir topografinės anatomijos katedra. (129). 

Pirmoji sutartis tarp LU MF ir VRM SD pasirašyta 1923 lapkričio 8 dieną. Remiantis šia 
sutartimi, Odos ir venerinių ligų katedra ir klinika įsikūrė KVL moterų odos ir venerinių ligų 
skyriuje. Pirmasis sutarties punktas numatė sąlygą: “kol tasai skyrius bus ligoninės rūmuose“ (A 
17). 

LCVA saugoma 1924 m. kovo 5 d. VRM SD ir LU MF pasirašyta sutartis (6 priedas), 
patvirtinta tuometinio Švietimo ministro Leono Bistro, kuria MF leidžiama naudotis KVL 


Chirurgijos ir Vidaus ligų skyriais ir steigti juose universiteto klinikas (A 18). 


4.1.3. Lietuvos universiteto Medicinos fakulteto santykiai su Krašto apsaugos ministerija 

MF sunkiau sekėsi sudaryti sutartis su KAM. Karo ligoninėje 1922-1924 m. įsikūrė Įvado į 
chirurgiją, Vidaus ligų, Nervų ir psichikos ligų bei Ausų, nosies ir gerklės ligų klinikinės katedros. 
Ligoninė buvo gerai įrengta, turėjo nemažus chirurgijos ir vidaus ligų skyrius. Nors Karo ligoninė 
buvo orientuota kariuomenės reikmėms, joje gydyti ir civiliai. Pasibaigus nepriklausomybės 
kovoms, Ministrų kabinete kilo sumanymas sujungti KAM Sanitarijos skyrių su VRM SD. 1923 m. 
spalio 9 d. SD direktorius B. Sipavičius šių dviejų sveikatos reikalais besirūpinančių institucijų 
sujungimo klausimu sukvietė pasitarti KAM, SD ir LU MF atstovus. 1923 m. spalio 10 d. prof. V. 
Lašas informavo MF tarybos narius apie vykusį posėdį bei pristatė savo parengtą pareiškimą, kuriuo 
siūlė sumažinti karo gydytojų skaičių, o dalį ar net visas Karo ligoninės patalpas perduoti MF. Jis 
teigė: “Klinikų reikalams pakankamai geri būtų Karo ligoninės rūmai. Juose galėtų tilpti visos 
aukščiau paminėtos klinikos ir net tie institutai, kurie turi ankštaus sąryšio su klinikomis. Mūsų 
nedidelei valstybei būtų sunku turėti ir didelė su visais skyriais Karo ligoninė atskirai, ir specialios 
universiteto klinikos atskirai“? (A 19). Tarybai pritarus, dekano pasirašytas pareiškimas buvo 
išsiųstas ministerijoms ir Ministrų Kabinetui. Toks tonas negalėjo pagerinti santykių su KAM 
Sanitarijos skyriumi. Santykius tarp MF ir KAM komplikavo ir prof. J. Dzirne byla. Doc. P. 
Mažylis fakulteto veiklos ataskaitoje pažymėjo, kad prof. J. Dzirne veiklai tirti sudarytos komisijos 
išvados paaštrino santykius tarp fakulteto ir KAM Sanitarijos skyriaus tiek, kad derybos, dėl kai 
kurių klinikų įkūrimo Karo ligoninėje nutrūko (130). 

Problemos tęsėsi ir 1924 metais. MF taryba vėl raštu kreipėsi į ministerijas ir Seimo 
komisijas dėl klinikų patalpų, ragindama sekti lenkų okupuoto Vilniaus pavyzdžiu: “Panašiai yra 
Vilniuje, kur didžiulės Karo ligoninės tik maža dalis yra pasilikusi Karo žinyboje, gi didesnioji dalis 
perduota VU klinikoms“ (131). Sudėtingą situaciją mėgino išspręsti Seimo Sveikatos komisijos 
nariai. Jie kreipėsi į Švietimo ministrą L. Bistrą, prašydami paaiškinti ar 1924-1925 mokslo metais 
LU MF turės pakankamas patalpas. Ministras 1924 m. birželio 6 d. Seimo posėdyje, atsakydamas 
komisijos nariams, pastebėjo, kad derybose su KAM MF taryba: “neturi ganėtinai geros valios“ 
(132). 

MF taryba, gavusi KAM paruoštas universiteto klinikų naudojimosi Karo ligonine taisykles, 
sudarė komisiją. Ši komisija netrukus pateikė savo pastabas. Po svarstymo buvo priimtas nutarimas, 
kad MF taryba, būdama atsakinga už būsimų gydytojų tinkamą parengimą, negali sutikti su KAM 
Sanitarijos skyriaus pateiktomis taisyklėmis, o siūloma klinikų organizavimo tvarka pažeidžia 
fakulteto teises. (A 13). 

1923 m. Karo ligoninėje įsikūrė Vidaus ligų katedra ir klinika. Nepavykus suderinti sutarties 
su KAM Sanitarijos skyriumi, MF taryba nutarė perkelti šią klinikinę katedrą į KVL. Išvykus prof. 
J. Dzirnei, Karo ligoninėje nebeliko ir Įvado į chirurgiją katedros. Neilgai Karo ligoninėje buvo 
įsikūrusi Odos ir venerinių ligų katedra. Karo ligoninėje ilgesniam laikui pasiliko Ausų, nosies ir 


gerklės ligų ir Nervų ir psichikos ligų katedros ir klinikos. 
4.1.4. Akušerijos ir ginekologijos katedros ir klinikos raida 1922-1940 metais 


MF administracijai, organizuojant Akušerijos ir ginekologijos katedros ir klinikos darbą, 
didesnių sunkumų nekilo. Kauno LRKD ligoninėje 1920 m. atidarytas Moterų ligų skyrius. Šiame 

skyriuje P. Mažylis dar Aukštųjų kursų Medicinos skyriaus studentams skaitė akušerijos - 
ginekologijos kursą. Ten pat nuo 1920 m. vyko Valstybinių akušerių kursų užsiėmimai, todėl 
ligoninės patalpose įrengta nedidelė paskaitų salė, įsigyta mokymo priemonių, pradėti rinkti ir 
konservuoti pirmieji patologiniai preparatai. Docentas P. Mažylis LU MF Medicinos skyriaus 
studentams pirmąją paskaitą ,„Akušerijos mokslo istorija Europoje ir Lietuvoje“ skaitė 1922 m. 
spalio 21 d. (133). 

1923 m. rugsėjo mėn. įsigaliojo LU MF ir LRKD valdybos sudaryta sutartis. Pagal šią 
sutartį universiteto Akušerijos ir ginekologijos katedrai ir klinikai LRKD leido mokslo ir mokymo 
tikslais naudotis atitinkamais ligoninės skyriais, paskaitų auditorija, laboratorija, ligonių tyrimo 
kabinetais, operacinėmis. Fakultetui perduoti du kambariai, kuriuose numatyta įrengti terapijai 
tinkamą rentgeno kabinetą. LRKD perleido fakultetui ambulatorijos moterų ligų kabinetą ir leido 
naudotis laukiamąja sale bei registracijos kambariu. LRKD pasižadėjo fakulteto samdomam 
personalui, pagal galimybes, teikti būstą ir maistą už tam tikrą mokestį. Atskira sutarties dalis 
nustatė, kad mokslo ir mokymo tikslais studentams gali būti demonstruojami tik trečios stacionaro 
klasės ligoniai, o antros ir pirmos - tik ligoniams patiems asmeniškai sutikus. MF kas mėnesį 
mokėjo LRKD tam tikrą mokestį, už kurį buvo padengiamos kuro, elektros, patalpų priežiūros 
išlaidos. LRKD teikė ligoniams maistą, vaistus, tvarstomąsias medžiagas, skalbinius. MF 
įsipareigojo mokėti atlyginimus trims klinikoje dirbantiems asistentams, LRKD mokėjo atlyginimus 
viduriniam medicinos bei pagalbiniam personalui (A 6). 

Sudarant sutartį, klinikoje buvo 55 lovos: 25 Akušerijos skyriuje ir 30 Ginekologijos. 
Akušerijos skyriui lovų nepakako. Klinikos administracija, neturėdama kitos išeities, didindama 
gimdyvių lovų skaičių, tam tikrą laiką ribojo sergančių ginekologinėmis ligomis moterų priėmimą. 
Patalpų sunkumus sprendė LRKD - savo lėšomis 1922 m. vasarą pradėjo statyti trečią ligoninės 
aukštą (134). 

1923 m. gruodžio 6 d. dalyvaujant Valstybės Prezidentui, Seimo ir Ministrų kabineto 
atstovams, LRKD vadovams, MF ir visuomenės atstovams įvyko LRKD ligoninės trečiojo aukšto 
iškilmingas atidarymas. Vyskupas P. Karevičius pašventino naująsias patalpas. Statybos darbai 
kainavo apie 225000 litų. Trečiajame ligoninės aukšte įrengta dešimt palatų, kuriose tilpo 33 lovos 
gimdyvėms. Trečios klasės ligonėms skirtos trys šešių lovų palatos, antros klasės ligonėms — 
keturios trijų lovų palatos ir pirmos klasės — trys vienvietės palatos. Įrengtos dvi gimdyklos, du 
kambariai kūdikiams ir gydytojų kabinetas (135). Antrame aukšte liko 38 lovų Ginekologijos 
skyrius su operacinėmis ir apžiūros kabinetais. Pirmame aukšte veikė Izoliacijos skyrius, skirtas 
karščiuojančioms ir pūliuojančioms ligonėms. 

Pagal MF ir LRKD pasirašytą sutartį klinika turėjo teisę naudotis visais ligoninės instrumentais 
ir aparatais. Universiteto lėšomis įsigyta trūkstamų mokslo, mokymo, ligonių gydymo priemonių: 
ultravioletinių spindulių ir diatermijos aparatų, mikroskopų, rektoskopas, cistoskopas, kiek vėliau 
kraujo transfuzijos aparatai, elektrinės pieno pompos, chirurginiai siurbliai ir kt. Universiteto lėšomis 
pirkta specialios mokslinės literatūros, prenumeruoti užsienio ginekologijos ir akušerijos žurnalai 
(133). 

1924 m. Akušerijos ir ginekologijos klinika galėjo sutalpinti 90 moterų (2 priedas). Joje 
buvo 10 lovų, skirtų neturtingoms ligonėms, kurias finansavo miesto savivaldybė (136). Vis tik 
patalpų trūko. Išsikėlus iš LRKD ligoninės Akių ligų klinikai, 1930 m. atliktas kapitalinis 
pagrindinio korpuso remontas. Sutvarkyti perdengimai ir centrinis šildymas, elektros sistema, į 
palatas atvestas šiltas vanduo. Po remonto įrengtas modernus operacinis blokas su sterilizacijos 
patalpomis, kuris LRKD kainavo 550000 litų (4 priedas). Ligoninės patalpos buvo pritaikytos tik 
moterų ligų klinikai: įrengta 120-125 lovų moterims ir 40-50 naujagimiams. Veikė trys skyriai: 
Izoliacijos, Ginekologijos ir Akušerijos. Pirmame aukšte įrengtos erdvesnės ambulatorijos patalpos. 
Laboratorija aprūpinta bakteriologiniams ir histologiniams tyrimams būtina aparatūra. Įsteigta 
biblioteka, muziejus. Ligoninės palatose atsirado šviesos signalizacija ir radijo aparatai. Ligonės iš 
vieno aukšto į kitą buvo keliamos liftu (137). Nors ligoninės lovų skaičius ir didėjo, prof. P. 
Mažylis klinikos veiklos ataskaitoje nurodė, kad ligoninėje, kurioje yra 125 lovų suaugusiems 
ligoniams ir 40 lovų kūdikiams, 1932 m. teko vienu metu talpinti 160 suaugusių ligonių ir 60 
kūdikių. Ypač buvo perpildytas Akušerijos skyrius. Trūko ir gydytojų (A 20). 1935 m. iš ligoninės 
patalpų išsikėlus iki to laiko gyvenusiems darbuotojams, lovų skaičius suaugusiems ligoniams 
padidėjo iki 150 (A 21). 

Klinikos stacionaro ligonės buvo skirstomos į tris klases. Trečios klasės ligonės buvo 
gydomos didesnėse palatose, jos gaudavo prastesnį maistą. Antros klasės ligonės buvo gydomos 
mažesnėse palatose, gaudavo papildomus priešpiečius, brangesnį maistą. Pirmos klasės ligonėms 
buvo skirtos atskiros vienvietės palatos. Kai kuriais metais vienos paros kaina pirmos klasės palatoje 
siekė 25 litus, antros klasės — 12, o trečios — 6 litus. Skirtingų klasių ligonės už atliktas operacijas, 
gydymo veiksmus bei procedūras mokėjo nevienodai. Normalus gimdymas trečios klasės pacientei 
kainavo 30 litų, o pirmos ir antros klasės pacientėms — 130 litų. Atlikta sectio Ceasarea operacija — 
atitinkamai 125 ir 250-300 litų (5 priedas). Praktiškai nesiskyrė tik žaizdų siuvimo ir tvarstymo 
įkainiai (A 22). 

1923 m. pabaigoje Akušerijos ir ginekologijos klinika, įsigijusi naudotą „Reinger-Gerbert- 
Schall“ firmos „Simmetrie“ aparatą, skirtą giliajai terapijai, atidarė rentgeno kabinetą (3 priedas). 
Laikinai jam vadovavo gydytoja P. Kalvaitytė, po kelių mėnesių šias pareigas perėmė klinikos 
asistentas gydytojas Juozas Ciplijauskas. Aparato našumas buvo nedidelis — norint gauti reikalingą 
dozę kartais tekdavo švitinti ligonį 1,5 valandos (43). 1928 metų pradžioje LRKD lėšomis ligoninei 
buvo nupirkta 50 mg. radžio (42), pradėta gydyti radžio spinduliais. Amžininkų teigimu, šį radžio 
kiekį, kuris užėmė labai nedaug vietos, J. Ciplijauskas parsivežė iš Vokietijos nedeklaravęs ir 
nemokėjęs muito (A 23). Didžiąją besilankančių rentgeno kabinete dalį sudarė gimdos kaklelio 
vėžiu, miomomis sergančios klinikos ligonės. Buvo gydomi onkologiniai ligoniai ir iš kitų 
stacionaro skyrių, poliklinikos, kitų gydymo institucijų, privačių gydytojų siųsti ligoniai tiek vyrai, 
tiek ir moterys. 1930 m. rentgeno kabinetui skirti trys kambariai, kabinetas aprūpintas moderniais 
aparatais skirtais diagnostikai ir terapijai. 1933-1935 m. ataskaitoje prof. P. Mažylis rašė, kad nesant 
kitos gydymo institucijos Lietuvoje, kurioje būtų taikoma spindulinė terapija, LRKD ligoninė 
nespėja aptarnauti iš visos respublikos atvykstančių onkologinių ligonių. Žmonėms tenka laukti 


ištisas savaites. Jis ragino LRKD valdybą padidinti klinikoje esantį radžio kiekį (tuo metu nurodė, 

kad yra 90 mg) 100 proc. ir plėsti šio kabineto veiklą (A 21). Kabinete universiteto lėšomis buvo 
kaupiama mokslinės rentgenologijos ir radiologijos literatūros biblioteka (136). J. Ciplijauskui 
išvykus, jo darbą rentgeno kabinete 1933 m. perėmė klinikos asistentas J. Mačys (A 21). 

Prof. P. Mažylis LRKD ligoninei vadovavo daug metų. Geri santykiai jį siejo su LRKD 
pirmininku gydytoju R. Šliūpu. Pastarajam pasitraukus iš LRKD pirmininko posto, jį pakeitė 
gydytojas A. Petrikas. Pasikeitusi draugijos vadovybė įžvelgė profesoriaus P. Mažylio veikloje 
neūkiškumo momentų, buvo priimtas LRKD potvarkis, draudžiantis jam savo nuožiūra disponuoti 
ligoninės lėšomis, pačiam pasirinkti ligoninės personalą. Svarbiausiems ūkio ir finansų klausimams 
spręsti pasamdytas ligoninės ūkvedys, su kuriuo profesorius nesutarė. Prof. P. Mažylis buvo priverstas 
apleisti tarnybinį butą LRKD ligoninėje (59). Susidariusią situaciją ne kartą savo posėdžiuose svarstė 
ME taryba, buvo net siūloma, kad LRKD ligoninę išpirktų valstybė ir perduotų Švietimo ministerijai 
(139). 

Naujų universiteto klinikų projekte Akušerijos ir ginekologijos klinikai buvo skirta 80 lovų, 
gerokai mažiau nei buvo LRKD ligoninėje. Vis tik 1940 m. vasarą įrengtoje naujoje Akušerijos ir 
ginekologijos klinikoje iš viso buvo 105 lovos (34). 

4.1.5. Vidaus ligų katedros ir klinikos 1922-1940 metais 


Įvado į vidaus mediciną katedra, kurios vadovu išrinktas prof. J. Bagdonas, įsikūrė KVL dar 
1922 m. rudenį. Katedros studijų baze tapo 56 lovų ligoninės Vidaus ligų skyrius. Ligoninės kieme 
buvusiame mediniame pastate (vadinamame barake) įrengta auditorija (140). 

Vidaus ligų katedra ir klinika, vadovaujama prof. K. Buinevičiaus, pirmiausia įsikūrė Karo 
ligoninės Vidaus ligų skyriuje, kuriame buvo 96 lovos ir laboratorija. Universitetinei klinikai Karo 
ligoninės administracija skyrė dar 60 lovų, esančių kitame ligoninės fligelyje, taigi šios klinikinės 
katedros studijų bazė 1923 m. rudenį buvo 156 terapinės Karo ligoninės lovos. Katedros vedėjas į 
40 lovų turėjo teisę guldyti civilius ligonius, kitos lovos skirtos kariams. Civiliams ligoniams 
įrengta atskira ambulatorija su atskiru išėjimų į Karmelitų aikštę (141). Nepavykus sudaryti 
sutarties dėl universitetinių klinikų įsikūrimo Karo ligoninėje, 1924 m. sausio mėnesį Vidaus ligų 
katedra ir klinika atsikraustė į KVL. Įvado į vidaus mediciną katedrai teko užleisti Vidaus ligų 
skyrių, ji perkelta į medinį ligoninės priestatą ir įsikūrė 26 lovų Užkrečiamų ligų skyriuje, o 56 
lovų Vidaus ligų skyriuje įsikūrė prof. K. Buinevičiaus vadovaujama klinikinė katedra. Patalpos 
buvo mažesnės nei Karo ligoninėje: vienas vidaus ligų ambulatorijai skirtas kabinetas ir keturios 
palatos — dvi vyrams ir dvi moterims, kiekvienoje jų tilpo 14 lovų (142). 1924 m. kovo mėn. MF 
sudarius sutartį su SD, įrengta atskira laboratorija, MF lėšomis nupirkta diagnostinė bei gydymo 
įranga, pradėta komplektuoti medicininės literatūros biblioteka. Patalpų nepakako: klinikos 
personalo liudijimu, palatose nuolat buvo pristatomos 2-3 lovos, ligoniai guldomi koridoriuje (143). 
1926 m. Vidaus ligų klinikos patalpos šiek tiek padidėjo. Iškėlus Odos ir venerinių ligų kliniką, po 
remonto perduotos trys palatos: viena 6 lovų ir dvi dviejų lovų. Įsigyta diatermijos aparatas, kvarco 
lempos, įrengtas fizioterapijos kabinetas (144). 

Įvado į vidaus mediciną katedrai pagal minėtą sutartį leista naudotis ligoninės lovomis, 
tačiau atskira universitetinė klinika nebuvo įkurta. Lovų skaičius sumažėjo iki 24: mediniame 


fligelyje buvo tik dvi 12 lovų palatos - viena vyrams, kita moterims. To paties statinio patalpose 

įsikūrė ambulatorijos ir profesoriaus kabinetai. 1925 m. katedros asistentas A. Petrikas rašė, kad 
KVL fligelis nepritaikytas ligoniams gydyti: patalpos senos, trūksta tinkamai įrengtų tualetų, 
ventiliacijos ir pakankamo šildymo (145). 1925 m. pastatas kiek remontuotas, pagerėjo palatų 
apšvietimas, pakeistos lovos ir atskirti tuberkulioze sergantys stacionaro ligoniai (146). 

1930 m., reformuojant universitetą, abi vidaus ligų katedros sujungtos į vieną Vidaus ligų 
katedrą ir kliniką (76), jos vadovu išrinktas prof. K. Buinevičius. Iki 1940 m. vasaros klinika taip ir 
liko dviejuose KVL skyriuose, iš viso turėjo 90 lovų. XX a. ketvirtojo dešimtmečio veiklos 
apžvalgose pabrėžiama, kad patalpos tamsios ir ankštos, ligonius nuolat tenka guldyti ligoninės 
koridoriuose, ankšta ir tamsi klinikos auditorija, kurioje paskaitų metų sunkiai telpa studentai (147). 
1939 m. MF taryba nutarė, kad naujose klinikose galėtų įsikurti dvi terapinės katedros su klinikomis 
(A 24), tačiau ši iniciatyva iki pirmosios sovietinės okupacijos nebuvo įgyvendinta. Naujųjų 
universitetinių klinikų projekte buvo numatyta įrengti du vidaus ligų skyrius, statyboms pasibaigus, 
kiekviename jų tilpo 67 lovos (34). 


4.1.6. Chirurgijos katedros ir klinikos 1922-1940 metais 


Pagal LU statutą įkurtos dvi MF chirurgijos katedros: Įvado į chirurgiją bei Operacinės 
chirurgijos ir topografinės anatomijos (74). Įvado chirurgiją katedra, vadovaujama prof. J. Dzirne, 
įsikūrė Karo ligoninės Chirurgijos skyriuje. Paskaitas profesorius skaitė tik 1922 m. rudenį ir 1923 
m. pavasarį. 1923 m. birželio mėn. jis išvyko į komandiruotę ir į Kauną nebegrįžo (148). Paskaitų 
kursą 1923 m. rudenį skaityti pavesta prof. H. Boit, o Įvado į chirurgiją katedros turtas tų pačių 
metų lapkričio mėnesį perduotas Operacinės chirurgijos ir topografinės anatomijos katedrai. 12 
įvairių chirurgijos vadovėlių ir vienas Getz firmos fotografijos aparatas iki 1930 m. buvo saugomas 
Įvado į chirurgiją kabinete KVL priestate (149). Įvado į chirurgiją katedra, nors jos veikla ir nebuvo 
išvystyta, formaliai gyvavo iki universiteto reformos 1930 m. vasarą, įsigaliojus naujam VDU 
statutui, MF liko viena Chirurgijos klinikinė katedra (76). 

Operacinės chirurgijos ir topografinės anatomijos katedra ir Chirurgijos klinika įsikūrė KVL 
Chirurgijos skyriuje. Šioje ligoninėje chirurgas J. Žemgulys dar 1919 m. rudenį nebaigusiems 
medicinos studijų studentams skaitė pirmąją paskaitą, Aukštųjų kursų Medicinos skyriaus 
klausytojams KVL Chirurgijos skyrius taip pat tapo mokymo baze (37). Įsikūrus ligoninėje 
universiteto klinikinei katedrai, iš Chirurgijos skyriaus išėjo patyrę specialistai — ilgametis ligoninės 
konsultantas dr. A. Hagentornas ir Chirurgijos skyriaus vedėjas J. Žemgulys (129). 1924 m. kovo 
mėnesį LU MF ir SD pasirašyta sutartis numatė Chirurgijos klinikos veiklos KVL sąlygas: leido 
klinikai naudotis ligoninės Chirurgijos skyriumi su visais įrengimais, auditorija, operacinėmis, 
tvarstomuoju kabinetu, laboratorija, prozektoriumu, ambulatorija, rentgeno kabinetu. Chirurgijos 
klinikos vedėjas kartu atliko ir ligoninės Chirurgijos skyriaus vedėjo pareigas, tačiau ligoninė 
atlyginimo jam nemokėjo. MF įsipareigojo savo lėšomis samdyti klinikos asistentus, bet klinikos 
asistentų etatų nepakako, todėl liko dirbti ir SD samdomi chirurgai ordinatoriai. Vidurinį personalą 


samdė ir jam algas mokėjo ligoninė. Ligoninė dengė visas klinikos stacionaro ligonių išlaikymo, 

būtino patalpų remonto išlaidas. MF lėšomis įsigytos mokslo ir mokymo priemonės, naudojamos 
Chirurginėje klinikoje, liko MF nuosavybe. Fakulteto administracija taip pat įsipareigojo prisidėti 
lėšomis, jei ligoninės patalpos būtų plečiamos (A 25). 

Pirmaisiais veiklos metais klinika naudojosi ligoninės Chirurgijos skyriaus instrumentais, 
preparatais ir mokslo knygomis. 1923-1924 m. MF skyrė lėšų medicininei literatūrai, 
mikroskopams, cistoskopams, operacinei chirurgijai reikalingiems instrumentams, mokymo 
priemonėms įsigyti. Klinikoje įsteigta patologinė-anatominė laboratorija, kurioje saugoti dideli 
tipiniai preparatai, apendiksų ir osteomielitinių skeveldrų kolekcijos, diagnostikai ir studijoms 
skirtas mikroskopinių preparatų rinkinys. 1927 m. LU MF ataskaitoje minima, kad Chirurgijos 
katedra ir klinika užima visą KVL pastato antrąjį aukštą: įrengta 15 palatų, kuriose telpa 108 lovos, 
dvi operacinės, penki tvarstomieji kabinetai, patalpa muziejui, endoskopijos ir diatermijos 
kabinetas, klinikos vadovo kabinetas bei biblioteka. Nurodoma, kad fakulteto lėšomis klinika įsigijo 
operacinius stalus, diatermijos aparatūrą, bei mokslinės literatūros. Pirmajame ligoninės aukšte 
veikė Chirurgijos klinikos ambulatorija, kuri turėjo tris nedideles patalpas: laukiamąjį, priėmimo 
kabinetą ir operacinę (150). 

1924 m. Chirurgijos klinikos veiklos ataskaitoje pažymėta, kad klinika negali sutalpinti 
stacionaro ligonių, todėl koridoriuje kai kada tenka pristatyti net 10-12 papildomų lovų (151). 1924 
m. lapkričio mėn. prof. H. Boit kreipėsi į MF tarybą ragindamas ieškoti būdų plėsti KVL. 
Profesorius siūlė statyti trečią ligoninės aukštą (A 26). Lapkričio 26 d. fakulteto dekanas V. Lašas 
tarybai pranešė, kad, jo žiniomis, SD nepritars fakulteto iniciatyvai statyti trečią ligoninės aukštą. 
Taryba nutarė sudaryti komisiją naujos klinikinės ligoninės projektui parengti (A 27), tačiau 
komisijos darbas buvo nerezultatyvus. 1925 m. birželio 13 d. LU MF tarybos posėdyje vėl buvo 
svarstomas klinikų patalpų klausimas. Komisijos atstovai, matydami, kad gauti valstybės paramos 
naujų fakulteto klinikų statybai nesiseka, siūlė iš Gardino gatvės pusės pastatyti KVL priestatą, 
kuriame įsikurtų auditorija, laboratorijos ir ambulatorija, o taip pat statyti trečią ligoninės aukštą, 
kuriame tilptų papildomai dar apie 120 lovų ir būtų padidėjęs Chirurgijos klinikos lovų skaičius (A 
28). Šiems fakulteto planams valstybė lėšų neskyrė. 1925 m. rudenį oficialiame MF dekano 
kreipimesi į universiteto rektorių dėl universiteto klinikų statybos Chirurgijos klinikai buvo 
prašoma 200 lovų (152). 

Chirurgijos klinikos patalpų problemos nepavyko išspręsti iki XX a. ketvirtojo dešimtmečio 
pabaigos. Naujų universiteto klinikų projektas šiai klinikai numatė 130 lovų, o projektą pataisius 
Chirurgijos klinikoje buvo įrengti du 69 lovų skyriai ir 18 lovų izoliacijos skyrius (34). 

1939 m. Chirurgijos katedros ir klinikos vadovas prof. A. Hagentornas išėjo į pensiją. MF 
taryba naujo katedros ir klinikos vadovo skirti neskubėjo. Birželio mėnesį MF tarybos posėdyje 
buvo skirstomi rudens semestro klinikinių disciplinų kursai. Posėdžio metu doc. V. Kuzma 
pareiškė, kad nesutiks su jam MF tarybos skiriamu pedagoginio darbo krūviu, kol nebus išspręsti 
Chirurgijos katedros ir klinikos vadovo bei patalpų reikalai (A 29). Šiems klausimams spręsti 
fakulteto taryba sudarė komisiją, kuriai vadovavo dekanas V. Lašas, o V. Kuzma pažadėjo skaityti 
jam pavestus paskaitų kursus, kol bus išspręstos jo nurodytos problemos. Lapkričio mėnesį 
fakulteto taryba įpareigojo profesorius P. Mažyjlį ir K. Oželį tartis su LRKD valdyba dėl galimybių 

įkurdinti Chirurgijos kliniką LRKD ligoninėje, kai iš ten į naująsias klinikas išsikels Akušerijos ir 
ginekologijos klinika. Katedros ir klinikos vedėjo rinkimų klausimas buvo atidėtas (A 24). 1939 m. 
pabaigoje fakulteto taryba, įvertinusi, kad naujose klinikose Chirurgijos klinika turės beveik 
dvigubai daugiau lovų nutarė įsteigti dvi chirurgijos klinikas. I-jai Chirurgijos klinikai numatytos 
naujų klinikų antro aukšto patalpos, II-jai Chirurgijos klinikai skirtos trečio aukšto ir radioterapijos 
patalpos. I-sios Chirurgijos klinikos vadovu paskirtas prof. V. Kuzma, II-sios Chirurgijos klinikos 
vadovu - prof. V. Kanauka. (A 30). 1940 m. sausį LRKD valdyba pranešė fakulteto tarybai, kad 
išsikėlus iš LRKD ligoninės patalpų Akušerijos ir ginekologijos klinikai, norėtų atidaryti 
Chirurgijos skyrių, o jam vadovauti kviestų vieną universiteto Chirurgijos klinikos profesorių (A 
31). Vasario mėnesį fakulteto taryba nutarė pagal galimybes fakulteto lėšomis paremti II-sios 
Chirurgijos klinikos įrengimo darbus LRKD ligoninėje, mokėti algą klinikos vadovui prof. V. 
Kanaukai ir trims klinikos asistentams, be to kasmet skirti iki 12 000 litų, apmokėti už tuos ligonius, 
kurie neturi pakankamai lėšų, 0 jų gydymas reikalingas studentų mokymo procesui (A 32). 
Padalinus Chirurgijos klinikos turtą, abi universiteto chirurgijos klinikos 1940 m. vasarą ir rudenį 


įsikūrė naujose patalpose (34). 


4.1.7. Vaikų ligų katedra ir klinika 1924-1940 metais 


V. Tumėnienė vaikų ligų kursą pradėjo skaityti 1923 m. lapkričio pradžioje. Tuo metu MF 
neturėjo Vaikų ligų klinikos, todėl ambulatoriniai ligoniai buvo demonstruojami Kauno miesto 
valdybos Sveikatos centro vaikų poliklinikoje Laisvės alėjoje (153). 1924 m. gegužės 10 d. Kaune 
Maironio gatvėje pastate, kuriame iki tol buvo įsikūręs SD, atidaryta ir kanauninko J. Tumo- 
Vaižganto pašventinta VVL. Ligoninės patalpos užėmė du pastato aukštus. Apačioje įsikūrė trys 
ambulatorijos kabinetai, raštinė bei izoliacijos kambarys. Viršutiniame pastato aukšte įrengtos 
palatos, virtuvė bei auditorija. Atidarymo metu ligoninėje buvo 34 lovos, tačiau numatyta, kad jų 
gali tilpti daugiau. Rūmų remontui išleista apie 10000 litų, o įrengimui ir instrumentams įsigyti dar 
apie 12000 litų. VRM ligoninės vedėja paskyrė V. Tumėnienę (154). Įrengti ligoninę padėjo JAV 
Raudonojo kryžiaus draugija, aprūpino medikamentais, baltiniais ir vyresniems vaikams skirtomis 
lovomis (47). 

1924 m. pabaigoje MF sudarius sutartį su SD, LU Vaikų ligų katedra ir klinika įsikūrė VVL 
(A 33). Klinikoje buvo penkios palatos, kuriose tilpo 45 lovos vaikams iki 15 metų. Dvi 20 lovų 
palatos skirtos kūdikiams; dvi 18 lovų palatos - didesniems vaikams ir viena 7 lovų palata skirta 
vaikams, sergantiems kaulų tuberkulioze. Įrengtas rentgeno kabinetas, už 20000 litų nupirktas 
rentgeno aparatas ,„Dia-Transverter“, skirtas diagnostikai ir terapijai. Įrengta laboratorija, 
tvarstomasis kabinetas. Klinikos vadovės iniciatyva, Vokietijos vaikų klinikų pavyzdžiu, įrengta 
kūdikiams skirtų pieno mišinių virtuvė. Iš didesnių medicinos priemonių įsigyta multostatas, 
ultravioletinių spindulių lempa. Prenumeruojami vaikų ligų žurnalai: Archives de Medicine des 
Enfents, Le Mourrisson, Montshrift fiir Kinderheilkunde, Jahrbuch fir Kinderheilkunde und 
Physikale Erziehung (155). Per keletą darbo metų klinikos administracija įsitikino, kad pastatas 

Maironio gatvėje ankštas ir ligoninei netinkamas. Nepakako ploto ir erdvės, nebuvo kur įrengti 
chirurgijos ir infekcinių ligų skyrių, palatų, kur motinos būtų galėję pasilikti kartu su sergančiais 
kūdikiais. Pirmame ligoninės aukšte buvo du maži izoliacijos kambariai, kuriuose sergantys vaikai 
gulėjo kol jiems buvo nustatoma diagnozė. Vėliau, sergančius infekcinėmis ligomis, siuntė į miesto 
ligoninės infekcinius barakus. Įvertinus padėtį, nuspręsta didelių sumų pastato remontui neskirti, 
neįrengta nei kanalizacija, nei vandentiekis. Vaikų ligų klinikai vieno ligonio para stacionare 
kainavo 11 Lt. 74 ct. Ligoniams viena para senosios VVL stacionare kainavo 4 litus. 7 Lt. 74 ct 
skirtumas buvo dengiamas iš valstybės biudžeto (156). 

Prie ligoninės veikė Vaikų ligų ambulatorija. Joje kūdikius ir vaikus iki 15 metų klinikos 
personalas konsultavo nemokamai. Ambulatoriniams ligoniams buvo atliekami mokami tyrimai ir 
pigesne kaina parduodami vaistai. Rentgeno kabinetas, kvarco lempa, kiti klinikos aparatai naudoti 
tiek stacionariniams, tiek ir ambulatoriniams ligoniams diagnozuoti bei gydyti (156). 

1932 m. sausio viduryje VVL persikėlė į naujas patalpas Kalnų g. Nr. 34 (vėliau Putvinskio 
g.). Tai buvo V. Landsbergio-Žemkalnio suprojektuota dviejų aukštų šviesi, saulėta vila, pastatyta ir 
įrengta Vatikano nunciatūrai. Vis tik nuncijus joje neapsigyveno. VRM SD pasisekė susitarti su 
tuometiniu užsienio reikalų ministru Dovu Zauniumi ir laisvas pastatas buvo perduotas VVL. Į jas 
persikėlė ir universiteto Vaikų ligų katedra ir klinika (47). Naujosios patalpos buvo bemaž tokio pat 
ploto, kaip ir Maironio gatvėje, bet geriau įrengtos ir patogios: šviesios palatos, į pietų pusę 
atsiveriantys langai, didelės verandos ir balkonai. Pastatą supo nedidelis sodas, kuris naują ligoninę 
skyrė nuo kaimynų. Kaip ir senosiose patalpose palatos įrengtos pagal vaikų amžiaus grupes: 
kūdikių palata, vaikų iki šešerių metų palata, atskira palata vaikams iki šešerių metų, sergantiems 
gripu bei plaučių uždegimu, ir dvi palatos nuo šešerių iki penkiolikos metų vaikams, kurių viena, 
personalo liudijimu, beveik nuolatos užimta meningitu sergančių vaikų. Įrengtos keturios atskiros 
palatos, į kurias priimami vaikai kartu su motinomis. Naujoje klinikoje tilpo 50 lovų: 30 — 
kūdikiams ir 20 didesniems vaikams. Dėl vietos stokos, kaip ir senoje ligoninėje, nepavyko įkurti 
vaikų užkrečiamų ligų ir chirurgijos skyrių. Tinkamai įrengtas erdvus rentgeno kabinetas, rentgeno 
aparatas taip pat naudotas diagnostikai ir terapijai. Paskaitų metu rentgeno kabinete studentams 
demonstruoti plaučių ir širdies peršvietimai. Tame pačiame kabinete įrengtas diatermijos aparatas, 
naudotas sąnariams gydyti ir smulkiajai odos chirurgijai - dažniausia karpoms šalinti. Nupirkti 
multostatas, kvarco lempos, mikroskopai. Įrengta erdvi ir šviesi auditorija, įsigytas epidiaskopas. 
Klinikos biblioteka 1934 m. buvo sukaupusi 290 vienetų knygų ir žurnalų (157). 

1932 m. SD padidino įkainius: už vieną parą stacionare ligoniams teko mokėti nebe 4, o 6 
litus. Šis kainos didėjimas sutapo su ekonominio nuosmukio Lietuvoje laikotarpiu. Keletą metų 
stacionaro ligonių skaičius buvo mažesnis, todėl 1934 m. gegužės mėnesį ligoninės administracijos 
iniciatyva SD vėl grąžino 4 litų už parą mokestį. 1924-1938 m. apie 15 proc. stacionaro ligonių 
sudarė savivaldybių lėšomis gydyti ligoniai (114). Kauno miesto savivaldybė ilgus metus buvo 
didžiausia VVL skolininkė, kiek mažiau skolinga buvo Kauno miesto Ligonių kasa bei privatūs 
asmenys. Kita svarbi VVL problema - motinų palikti vaikai, jiems taip pat buvo reikalinga klinikos 


personalo priežiūra bei lėšos (39). 

Įsikėlus į naujas ligoninės patalpas, greta išnuomotas atskiras pastatas, kuriame įsikūrė 
ambulatorija ir Ortopedijos skyrius. Didžiąją dalį Ortopedijos skyriaus ligonių sudarė kaulų 
tuberkulioze sergantys vaikai. Ambulatorijoje įrengtas laukiamasis ir du kabinetai. Viename iš jų 
gailestingoji sesuo vaikus registruodavo, svėrė, matuodavo temperatūrą, kitame kabinete gydytojai 
priiminėjo ligonius. Naujojoje ambulatorijoje vaikai iki 15 m. taip pat konsultuoti nemokamai. Už 
klinikos laboratorijoje atliekamus tyrimus ir rentgeno paslaugas buvo imamas mokestis (39). Ne 
Kauno miesto gyventojai, klinikos vadovės liudijimu, sudarė apie trečdalį Vaikų klinikos 
ambulatorijos pacientų (45). 

1936 m. parengtame naujų universitetinių klinikų projekte, Vaikų klinikai iš pradžių buvo 
numatyta įrengti 50 stacionaro lovų, tačiau įvertinus paskutinių metų tendencijas ir būtinybę turėti 
vaikų chirurgijos bei užkrečiamų ligų skyrius naujoje Vaikų ligų klinikoje 1940 m. vasarą įrengtos 


73 lovos:10 karantino, 2 izoliacijos ir 61 lova skyriuose (34). 


4.1.8. Akių ligų katedra ir klinika 1922-1940 metais 


LU MF Akių ligų katedra ir klinika 1922 m. pabaigoje pradėjo veiklą LRKD ligoninės Akių 
ligų skyriuje. Pagal MF ir LRKD 1923 m. birželį sudarytą sutartį, LRKD ligoninė universitetinei Akių 
ligų klinikai teikė inventorių: lovas, patalynę, skalbinius, maistą, tvarsliavą ir vaistus ligoniams, leido 
naudotis operacine, laboratorija, auditorija, suteikė patalpas Akių ligų ambulatorijai. Sutartis taip pat 
numatė, kad esant būtinybei, penki ligoniai, reikalingi klinikai mokslo ar mokymo tikslams, galėjo 
būti gydomi nemokamai. LU MF pagal tą pačią sutartį mokėjo už patalpas LRKD tam tikrą mokestį 
bei samdė reikalingus Akių ligų klinikai gydytojus, dvi gailestingąsias seseris ir pagalbinę darbininką. 
Universitetas pirko ligonių tyrimams ir gydymui būtinus instrumentus, aparatus, mokymo priemones, 
ambulatorijoje suvartojamus vaistus ir tvarsliavą (A 16). Ligoniai už vieną parą gydymo Akių ligų 
klinikos stacionare mokėjo 6 litus ir papildomai už vaistus ir operacijas. (A 34). 

Akių ligų klinika LRKD ligoninėje įsikūrė šešiose palatose kartu su Ausų, nosies ir gerklės 
ligų skyriumi, kuriame per metus gydėsi keletas ligonių, praktiškai Akių ligų klinka naudojosi 25 
lovomis. Studentų mokymui ambulatorijoje buvo įrengta patalpa, kurioje vyko oftalmoskopavimo 
pratybos. Minėta patalpa remontuota LRKD lėšomis, o įrengimai ir aparatūra, reikalinga 
studentams, kai kurie nauji chirurginiai instrumentai įsigyti už fakulteto lėšas. Veiklos pradžioje 
įsigyti du mikroskopai, Gullstran“o oftalmoskopas, Gullstrand“o plyšinė lempa, akims mikroskopas 
ir didysis elektromagnetas. Bendra auditorija teko dalintis kartu su Akušerijos ir ginekologijos 
klinika. Pasinaudojus kolegų vokiečių oftalmologų patarimais, iš Vokietijos knygynų nebrangiai 
pirkti oftalmologijos žurnalų rinkiniai: Zeitschrift ftir Augenheilkunde, Zentralblatt fiir praktische 
Augenheilkunde, Klinische Monatsblūtter fir Augenheilkunde, Jahresberichte iiber die gesamte 
Ophthalmologie. Įsigyta keletas oftalmologijos vadovėlių, monografijų, atlasų ir sieninių paveikslų. 
Dalį knygų ir instrumentų dovanojo privatūs asmenys. 1924 m. Akių ligų katedros ir klinikos 
medicinos ir mokslo priemonių vertė sudarė 23 757 Lt., o knygų - 17 775 Lt. (158). 

1927 m. LU pirmųjų penkerių metų veiklos apžvalgoje nurodyta, kad Akių ligų klinika 
aprūpinta gydymo ir diagnostine įranga ir turi brangių modernių aparatų, be jau minėtų dar įsigijusi: 
Javal-Schiėtz'o oftalmometrą, Vogt“o švitinamąją lempą, Wessely“o oftalmoskopą, pantostatą, ir 

daug smulkesnių. Bendra mokslo ir medicinos inventoriaus vertė1927 m. sudarė 40300 Lt. o 
bibliotekoje sukauptų 2700 knygų ir žurnalų vertė - 41700 Lt. (159). 

Kasmet didėjantis ligonių skaičius kėlė rūpesčių klinikos administracijai. XX a. trečio 
dešimtmečio antroje pusėje stacionaras buvo nuolatos perpildytas: palatose pristatydavo daugiau 
lovų, trūko oro, negalėdami sutalpinti visų ligonių, juos siuntė į kitas gydymo įstaigas. 
Nepasitenkinimą susidariusia padėtimi atvirai reiškė prof. P. Avižonis „Medicinos“ žurnale: „Akių 
klinika vis dar nebetelpa Raudonojo Kryžiaus ligoninėje. Stoka vietos stacionariniams ligoniams, 
ankšta poliklinika, nėra kur įtaisyti bibliotekos, muziejaus, laboratorijos, nėra kur prideramai vesti 
pratimai su studentais ypač oftalmoskopavimo bei kitų ligonių tyrimo metodikų pratybas...“ (86). 
1929 m. klinikos veiklos ataskaitoje nurodoma, kad stacionaro padėtis vis blogėja: ištisom savaitėm 
gydomi 32 ar net 35 ligoniai, t. y. iki 40 proc. daugiau nei leido tuometinės higienos normos (88). 

Norėdamas kaip galima greičiau išspręsti klinikos patalpų sunkumus, prof. P. Avižonis nuo 
1924 m. teikė prašymus vyriausybei ir rengė sąmatas universitetinės Akių ligų klinikos statybai. 
1924 m. birželio 8 d. jis įteikė memorandumą SD direktoriui, pateikdamas svarius motyvus, kodėl 
atskiros Akių ligų klinikos steigimas yra būtinas. Kiek vėliau, tikėdamasis, kad pastatai bus ne 
naujai statomi, o panaudoti kurie nors valstybiniai pastatai, sudarė ir įteikė klinikos įrengimo ir 
vienerių metų išlaikymo sąmatą. Skirstant 1925 m. biudžetą, Lietuvos Respublikos Seimas 
patvirtino 250000 Lt. asignaciją Akių ligų klinikai įrengti ir išlaikyti (84). Užsitęsus svarstymams ar 
statyti naujus pastatus ar panaudoti senus valstybinius, numatyta suma 1925 m. nebuvo panaudota 
pagal paskirtį. Metams baigiantis, MF taryba oficialiai kreipėsi į universiteto rektorių, prašydama 
pristatyti visų universitetinių klinikų statybos klausimą vyriausybei. Taryba nurodė, kad be kitų 
fakultetui būtinų klinikų, Akių ligų klinikai reikėtų 100 lovų (A 35). Svarstant Seime 1926 m. 
biudžeto išlaidas, SD veiklą dėl nepradėtų Akių ligų klinikos statybų kritikavo tuometinis valstiečių 
liaudininkų partijos atstovas Seime Kazys Grinius ir siūlė pavesti Akių ligų klinikos statybos lėšas 
Švietimo ministerijai bei universitetui (160). ME taryba 1926 m. tikėjosi, kad bus pradėtos Akių 
ligų klinikos statybos, nes tų metų valstybės biudžete ligoninėms statyti buvo skirta 500000 Lt. 
KAM valdomame sklype Vytauto prospekte buvo skirtas žemės sklypas, patobulintas dar 1925 m. 
parengtas projektas ir paskelbtas ligoninės statybos konkursas, tačiau padidėjus statybos kainoms, 
1926 m. vyriausybė statybos pradėti neleido (85). Planus teko atidėti dar keleriems metams. 

1929 m. pradžioje MF tarybai buvo žinoma, kad biudžete numatytos specialios lėšos Akių 
ligų klinikos statybai. Pasirengimą Akių ir Ausų nosies gerklės ligų klinikų statyboms ir kilusius 
nesutarimus aprašė fakulteto dekanas prof. V. Lašas. (34). Profesoriaus V. Lašo pateiktus faktus 
turėjome galimybę papildyti MF tarybos protokoluose fiksuota medžiaga. MF taryba savo atstovais 
į universiteto organizuojamą statybos komitetą išrinko prof. P. Avižonį ir prof. J. Žilinską (A 36). 
Komisijai vadovavo universiteto prorektorius prof. P. Jodelė, jos darbe be MF profesorių dalyvavo 
Valstybės kontrolės atstovas ir sekretorius-buhalteris. Rūmų projektą buvo parengęs architektas V. 
Landsbergis-Žemkalnis, jis ir prižiūrėjo statybos darbus (34). Balandžio 17 d. fakulteto dekanas 
informavo fakulteto tarybą, kad: „Ministeris pirmininkas liepęs statybą daryti taip, kad viename 
korpuse sutilptų dvi klinikos: Akių ir Ausų, nosies, gerklės ligų.“ Ši užuomina reiškė, kad 


tuometinis tautininkų vyriausybės vadovas Augustinas Voldemaras asmeniškai protegavo naujos 

Ausų, nosies ir gerklės ligų klinikos statybą. Pastaroji taip pat sudėtingomis sąlygomis dirbo Karo 
ligoninėje. Dekanas tame pačiame posėdyje pristatė ir prof. P. Avižonio raštą fakulteto tarybai, 
kuriame profesorius teigė, kad skirtoje vietoje — Karo ligoninės sklype - abi klinikos jokiu būdu 
sutilpti negali, tam neužtektų nei vietos, nei valstybės skirtų pinigų. Profesorius taip pat teigė, kad 
jis atsisako Akių ligų klinikos statybos pirmumo, bei pasitraukia iš klinikų statybos komisijos. 
Posėdžio metu buvo sudaryta nauja statybos komisija, kurios vadovu paskirtas Ausų, nosies ir 
gerklės ligų klinikos vadovas prof. P. Radzvickas (A 37). Kitame tarybos posėdyje nuspręsta vietoj 
Akių ligų klinikos Vytauto prospekte įkurdinti Stomatologijos kliniką (A 38). Situaciją išsprendė 
švietimo ministras Konstantinas Šakenis, asmeniškai paaiškinęs fakulteto dekanui, kad būtina 
statyti ir Akių ligų kliniką. Fakulteto taryba, pagal šias pastabas pakeitė savo sprendimą ir į statybos 
komisiją vėl delegavo prof. P. Avižonį. Abu naujųjų klinikų vadovai įpareigoti pateikti projektinius 
pageidavimus (A 39). Derinant projekto detales ir nesibaigiant rimtiems nesutarimams, prof. P. 
Avižonis birželio mėnesį dar kartą informavo fakulteto tarybą, kad pasitraukia iš statybų komisijos. 
Prieš pat klinikų statybos pradžią jis įteikė universiteto rektoriui, kiek vėliau fakulteto dekanui, 
prašymus dėl prastos sveikatos atleisti jį iš profesoriaus pareigų. MF taryba išreiškė savo nuomonę, 
kad profesorius atsistatydina greičiausiai dėl nesutarimų, kilusių sprendžiant naujųjų klinikų 
reikalus, ir patikino, kad tobulinant projektą, bus atsižvelgta į visus prof. P. Avižonio pageidavimus 
ir Akių bei Ausų, nosies ir gerklės ligų klinikos veiks visiškai atskirai. Sveikatos problemoms 
spręsti fakulteto taryba pasiūlė profesoriui atostogų (A 40). Vis tik prof. P. Avižonis savo prašymų 
ilgokai neatsiėmė, priversdamas fakulteto atstovus derėtis. Spalio mėnesį jis pranešė, kad griš 1 
fakultetą su sąlyga, jei statomos patalpos per visus aukštus bus visiškai atskirtos. Taryba su šiuo 
reikalavimu sutiko (A 41). 

Nežiūrint visų kilusių sunkumų 1929 m. liepos 18 d. Vytauto prospekte pradėtos statyti naujos 
LU MF Akių bei Ausų, nosies ir gerklės ligų klinikos. Paskutiniais, 1930 m. dirbant LRKD 
ligoninėje, Akių ligų klinikos darbas sutriko. Metų viduryje, pradėjus remontuoti ir pertvarkyti LRKD 
ligoninę, stacionaras buvo uždarytas. Trumpai nedirbo ir Akių ligų ambulatorija. Naujų klinikoų, 
kurias planuota atidaryti 1930 m. rugsėjo 1 d., statybos darbai užsitęsė. Iki iškilmingo atidarymo 
nepavyko atlikti visų numatytų darbų, jie buvo atidėti 1931 m. vasarai. Oficialus atidarymas ir 
pašventinimas įvyko 1930 m. lapkričio 30 d., dalyvaujant Respublikos Prezidentui A. Smetonai, 
ministrams, universiteto administracijai ir bendruomenei, medicinos organizacijų atstovams. Po 
oficialaus atidarymo, dėl tos priežasties, kad paskutinieji klinikų įrengimui skirti kreditai universiteto 
kasą pasiekė tik spalio pabaigoje, Akių ligų klinika veiklą pradėjo 1930 m. gruodžio 17 d. Vėluota 
užsakyti ir pristatyti baldus, skalbinius bei įrangą (89). Abiejų klinikų statyba kainavo 1000000 Lt. 
Akių ligų klinikos vidaus įranga kainavo 123125 Lt (34). Įrengtas 50 lovų stacionaras, septinė ir 
aseptinė operacinės, sterilizavimo patalpa, laboratorija su bakteriologiniams ir histologiniams 
tyrimams reikalinga aparatūra, fotolaboratorija, specialios patalpos tyrimo ir gydymo aparatūrai, 
auditorija, biblioteka, erdvi ambulatorija. Pastate įrengtas vandentiekis, vonios, praustuvai su šaltu ir 
šiltu vandeniu kiekvienoje palatoje, šviesos signalizacija, telefono bei radijo tinklai. Klinika aprūpinta 
mokslo ir medicininiu inventoriumi. Be senojoje klinikoje buvusių aparatų įsigyta epidiaskopas, 


paralaksinis refraktometras, Vogt“o švitinamoji lempa, Nagel firmos adaptometras, du pantostatai, 3 

mikroskopai, 2 mikrotomai, termostatai, sterilizatoriai, destiliatorius, kvarco lempa. Visas tuometinis 
klinikos medicinos ir mokslo priemonių inventorius vertintas 91900 Lt. Naujoji klinika turėjo 3230 
tomų knygų bei žurnalų, kurių ataskaitose nurodoma vertė sudarė 70400 Lt. (161). 1938 m. klinikos 
medicinos ir mokslo inventoriaus vertė sudarė 115160 Lt., o knygų ir žurnalų — 87735 Lt. (96). 

Naujos klinikos stacionare gydymo kainos buvo aukštesnės. Ligoniai galėjo rinktis pirmos 
ar antros klasės palatas. Vienos paros kaina antros klasės palatoje kainavo 7,5 Lt. Šios kategorijos 
ligoniai atskirai už operacijas nemokėjo. Pirmos klasės palatoje para kainavo 15 Lt. Tai buvo 
atskiros palatos, kuriose tiekiamas geresnės kokybės maistas, šios klasės ligoniai papildomai 
mokėjo už operacijas (162, 163). 

Akių ligų klinikos veikla naujose patalpose taip pat neapsėjo be nesklandumų. 1931 m. 
pavasarį klinikos darbas buvo netikėtai sutrikdytas. Prasidėjus potvyniui, katilinėje ir rūsiuose ėmė 
sunktis vanduo ir apsėmė centrinio šildymo katilus. Klinikai likus be šildymo ir šilto vandens, teko 
riboti stacionaro veiklą. Vasarą mažėjo ir ambulatorijos darbo apimtys, nes vyko baigiamieji 
statybos darbai: dažomos sienos, klojamas linoleumas. Vis tik, remontui pasibaigus, stacionaro 
ligonių ženkliai nedaugėjo. Situaciją vaizdžiai įvertino profesorius P. Avižonis: „Rudenį pradėjo 
reikštis sunkmetis ir ligoniai vengė gultis į kliniką, bevelydami vargti gydydamiesi ambulatoriškai 
arba neskubų reikalą atidėdami geresniems metams“ (90). Stacionaro veiklos rodikliai trumpai 
gerėjo tik 1936-1938 m. Prasidėjus Antrajam pasauliniam karui, 1939 m. rugsėjo 20 d. MF tarybos 
posėdyje dekanas V. Lašas informavo, kad KAM reikalaujant, vyriausybės nurodymu Akių ligų 
klinika iškeliama iš naujųjų patalpų atgal į LRKD ligoninę (A 42). Tų pačių metų spalio 17 d. mirė 
prof. P. Avižonis. Po profesoriaus mirties Akių ligų klinikos formaliu vadovu paskirtas tuometinis 
Ausų, nosies ir gerklės ligų klinikos vadovas doc. J. Zubkus, kurio klinika taip pat perkelta į LRKD 
ligoninę. Akių ligų kursą studentams pavesta skaityti klinikos vyr. asistentui V. Avižoniui (A 43). 
Akių ligų klinika LRKD ligoninėje įsikūrė netinkamomis darbui sąlygomis. 1939 m. pabaigoje 
Švietimo ministro įsakymu sudaryta komisija, susidedanti iš MF narių, bei Karo sanitarijos 
valdybos atstovų svarstė Akių ligų klinikos patalpų klausimą ir nustatė, kad normali jos veikla 
neįmanoma. Oficialus komisijos nutarimas įpareigojo 1939 m. gruodžio 28 d. iškelti universitetinę 
Akių ligų kliniką į Karo ligoninės Akių skyrių. 60 lovų Karo ligoninės Akių skyriuje universitetinei 
klinikai nutarta užleisti 30. Toks patalpų padalinimas numatytas iki naujųjų universitetinių klinikų 
atidarymo (A 44). 

Gyventojų antplūdžio sulaukdavo Akių ligų klinikos ambulatorija. LRKD ligoninėje 1923 
m. įrengti keturi nedideli ambulatorijos kabinetai (81). 1922-1927 m. ambulatorijos ligoniai buvo 
konsultuojami nemokamai. Profesorius P. Avižonis minėdamas šį faktą, pabrėžė, kad iš to nebuvo 
daug naudos, nes LRKD vaistinė neturėjo galimybės aprūpinti neturtingų pacientų vaistais. 
Nemokamai ambulatorijoje buvo tikrinami ir gydomi prieglaudų vaikai (A 34). 1927 m. viduryje už 
apsilankymus ambulatorijoje įvestas mokestis. Vienkartinė konsultacija kainavo 3 Lt., tuo atveju, 
jei reikėjo daugiau ambulatorinių apsilankymų, už savaitę buvo imamas 5 Lt. mokestis. Po tokių 
pasikeitimų, antrąjį 1927 m. pusmetį ligonių skaičius dukart sumažėjo. Klinikos personalas suprato 
ir aiškiai įvardijo priežastį, teigdamas, kad įvestas mokestis daugeliui „uždarė poliklinikos duris“. 


Tai ypač sunkino trachoma sergančių provincijos gyventojų padėtį, nes vieno apsilankymo pas 

gydytoją nepakako, o apsistoti Kauno mieste ilgesniam laikui dažnas neturėjo nei pinigų nei 
galimybių (86). Tuo metu universitetinės Akių ligų klinikos ambulatorija buvo ne vienintelė tokio 
pobūdžio institucija Kauno mieste. Veikė Kauno miesto savivaldybės poliklinikos Akių ligų 
kabinetas, kuriame buvo nemokamai konsultuojami Kauno miesto savivaldybės tarnautojai ir 
darbininkai, savivaldybės išlaikomų mokyklų mokiniai ir neturtingi miesto gyventojai. Visi kiti 
Kauno gyventojai mokėjo 1 litą už konsultaciją, atvykusieji iš kitur — 2 litus. Veikė ir Kauno miesto 
ligonių kasos Akių ambulatorija, kurioje buvo gydomi ligonių kasos nariai ir jų šeimų nariai. Žydų 
sveikatos priežiūros draugijos „Oze“ ambulatorijos Akių ligų kabinete nemokama gydymo pagalba 
buvo teikiama žydų pradžios mokyklų mokiniams, žydų prieglaudų auklėtiniams. Neturtingi miesto 
gyventojai taip pat priimami nemokamai. Visi kiti mokėjo 0,5-2 litus už apsilankymą, o sergantys 
trachoma -1 litą per savaitę. Universitetinei Akių ligų klinikai įsikūrus Vytauto prospekte, už 
apsilankymą ambulatorijoje teko mokėti 2 litus (162). 


4.1.9. Ausų, nosies ir gerklės ligų katedra ir klinika 1924-1940 metais 


1925 m. sausio 8 d. tarp KAM Karo sanitarijos skyriaus ir LU MF sudaryta sutartis (A 45). 
Universiteto Ausų, nosies ir gerklės ligų katedra ir klinika įsikūrė atitinkamame Karo ligoninės 
skyriuje (7 priedas). KAM iš savo biudžeto įsipareigojo atlikti būtiną remontą ir išlaikyti pagalbinį 
klinikos personalą: gailestingąsias seseris ir sanitarus. Bent vieną klinikos asistentą sutartis 
rekomendavo rinkti iš skyriuje dirbančių karo gydytojų. Tuo atveju jie likdavo pagrindinėse Karo 
ligoninės ordinatoriaus pareigose ir užimdavo antraeiles universiteto klinikos asistento pareigas. 
KAM savo lėšomis finansavo visas materialias klinikos stacionaro išlaidas, vaistus ir gydymo 
priemones, išskyrus MF reikalingą specialią medicinos ir mokslo įrangą. Klinika naudojosi Karo 
ligoninės rentgeno kabinetu, laboratorija ir prozektoriumu. Pagal sutartį klinikoje galėjo būti 
guldoma ne daugiau nei 45 ligoniai. Didžiąją dalį stacionaro ligonių sudarė kariškiai. Dešimt 
klinikos lovų turėjo būti rezervuota civiliams gyventojams. Klinikai taip pat priklausė penkios lovos 
bendrame Karo ligoninės Moterų skyriuje. Pagal klinikos ataskaitas galime spręsti, kad ši sutarties 
dalis buvo dažnai pažeidžiama, nes kartais klinikoje buvo talpinama net 50 ar 60 kariškių. Klinikos 
vadovo prof. P. Radzvicko liudijimu 1925-1926 m. situacija buvusi netgi tokia: „dažnai tenka 
guldyti po du ant vienos lovos arba grūsti į svetimas palatas“ (164). 

Atlikus remonto darbus klinikoje įrengtos dvi didelės tamsokos palatos, kiekvienoje iš jų 
tilpo 19 ligonių. Įrengta nedidelė operacinė. Trūkstant patalpų nebuvo galimybių įrengti 
pooperacinės palatos. Tai kėlė grėsmę ypač operuotoms moterims, kurios iš karto buvo grąžinamos 
į bendras palatas. Tamsiame klinikos vadovo kabinete, tilpo klinikos biblioteka bei įvairūs aparatai, 
ir net ambulatorijos kabinetas. Šalia buvusioje ankštoje sandėlio patalpoje įrengtas laukiamasis 
kambarys. Ambulatorijos kabinete buvo atliekamos mažosios operacijos bei skaitomos paskaitos 
studentams. Tuo metu klinikoje nebuvo nei vandentiekio nei kanalizacijos (166). Prof. P. 
Radzvickas 1925-1926 m. klinikos ataskaitoje apgailestavo, kad klinikai tenka dirbti labai 
sunkiomis ir nepatogiomis sąlygomis (164). 1927 m. klinikos bibliotekoje buvo sukaupta 197 tomai 


knygų, nupirkta mokslo inventoriaus, instrumentų, mikroskopas (165). 

Skyriuje apie Akių ligų klinikos raidą jau aptarta (žr. p. 42-43) bendra Akių bei Ausų, nosies 
ir gerklės ligų klinikų statyba Vytauto prospekte. Prof. V. Lašas netikėtą akademinei visuomenei 
Lietuvos Respublikos Ministro Pirmininko A. Voldemaro raginimą kartu statyti ir Ausų, nosies ir 
gerklės ligų kliniką aiškino tuo, kad prof. P. Radzvickas gydė A. Voldemaro žmoną ir jis pats buvo 
asmeniškai pažadėjęs profesoriui pasirūpinti naujos klinikos statyba (34). Išsprendus visus 
nesutarimus, prof. P. Radzvickui pačiam aktyviai dalyvaujant statybos komisijos darbe, naujoji 
universiteto klinika pradėjo veiklą 1930 m. gruodžio pradžioje. Moderniose ir visiškai nuo Akių 
ligų klinikos atskirtose stacionaro patalpose įrengtos devynios palatos, jose tilpo 30 lovų. Įrengta 
operacinė, du tvarstomieji kambariai, atskira šios klinikos auditorija. Klinikos patalpose kiek vėliau 
pradėjo veikti erdvi ambulatorija, kurioje buvo dvylika atskirų ligonių apžiūrėjimo vietų su 
specialiai tam pritaikyta apšvietimo sistema. Klinikoje veikė atskiras fizioterapijos kabinetas, 
kuriame įrengtos specialios vonios, nupirkti diatermijos, inhaliacijų aparatai, pantostatas, kvarco 
lempos. Mokslo ir medicinos inventoriaus naujoje klinikoje vertė sudarė 86000 Lt., o klinikos 
bibliotekos vertė — beveik 21000 Lt. (167). Ausų, nosies ir gerklės ligų klinikos, kaip ir Akių ligų 
klinikos, veikla buvo sutrikdyta 1931 m. pavasarį prasidėjusio potvynio ir tų metų vasarai paliktų 
paskutiniųjų įrengimo darbų. Teko riboti stacionaro ligonių skaičių. Keletą mėnesių buvo guldomi 
tik 5-7 ligoniai, o ambulatorijoje priimami tik tie, kuriems būtina skubi pagalba. (98). Kaip ir Akių 
ligų klinikoje, buvo įrengtos pirmos ir antros klasės ligonių palatos. Visi stacionaro ligoniai 
papildomai turėjo mokėti už operacijas, fizioterapijos procedūras bei tyrimus. Ambulatorinė 
konsultacija kainavo 2 Lt (A 46). Kaip ir Akių ligų klinika Ausų, nosies ir gerklės ligų klinika 1939 
m. rugsėjį, pastatą perdavus KAM, buvo perkelta į LRKD ligoninę (A 42). Rugsėjo pabaigoje 
klinikos vadovas J. Zubkus informavo fakulteto tarybą, kad klinika įsikūrė LRKD ligoninėje labai 
prastomis sąlygomis ankštose, neremontuotose patalpose (A 47). Klinikos perkėlimo į LRKD 
ligoninę data buvo supainiota prof. V. Lašo (34), ją neteisingai nurodė ir kiti autoriai (35). 1939 m. 
pabaigoje Švietimo ministro įsakymu sudaryta komisija, susidedanti iš MF narių, bei Karo 
sanitarijos valdybos atstovų svarstė Ausų nosies ir gerklės ligų klinikos patalpų klausimą ir nutarė, 
kad klinika LRKD ligoninėje įsikūrusi netinkamomis sąlygomis ir jos normali veikla neįmanoma. 
Tas pats nutarimas numatė iškelti universitetinę Akių ligų kliniką iš LRKD ligoninės į Karo 
ligoninės Akių skyrių, o Ausų nosies ir gerklės ligų klinikos patalpas praplėsti panaudojant tas 
patalpas, iš kurių išsikels Akių ligų klinika. Toks patalpų padalinimas numatytas iki naujųjų 
universitetinių klinikų atidarymo (A 44). 


4.1.10. Odos ir venerinių ligų katedra ir klinika 1923-1940 metais 


1923 m. Odos ir venerinių ligų katedros ir klinikos vedėju išrinkus Jurgį Karužą, profesorius 
pradėjo rūpintis klinikos organizavimo reikalais (A5). Jis kreipėsi į KVL direktorių J. Staugaitį, 
kuris sutiko priimti universitetinę katedrą ir kliniką jo vadovaujamos ligoninės moterų odos ir 
venerinių ligų skyriuje keleriems metams, nors jau buvo žinomi ligoninės pertvarkymo planai ir tai, 
kad šis skyrius KVL bus panaikintas (168). 1923 m. spalio 17 d. tarp MF ir SD buvo pasirašyta 
klinikos steigimo KVL sutartis. Tą pačią dieną prof. J. Karuža skaitė pirmąją odos ir venerinių ligų 
kurso paskaitų MF studentams. Nedidelėje klinikoje tilpo 25 ligonės. Prof. J. Karuža, 

apibūdindamas darbo sąlygas, rašė: ,„...skyrius mažai panašus į kliniką, nes kai kurie jam priklausą 
kambariai pusiautamsi, ankšti, nepatogūs, nekalbant apie ligonių kontingentą... Skyriaus medžiaga 
dėstymui nepakankama ir mažai įdomi.“ (169). Didžiąją dalį universitetinės klinikos ligonių sudarė 
venerinėmis ligomis sergančios, prostitucija besiverčiančios moterys. Tuo metu prostitucija 
Lietuvoje nebuvo uždrausta. Pagal galiojusią tvarką, prostitutės buvo registruojamos, periodiškai 
tikrinama jų sveikata, o esant būtinybei Kauno miesto savivaldybės Sveikatos apsaugos komiteto 
nutarimu priverstine tvarka hospitalizuojamos. 1924 m. Odos ir venerinių ligų katedros ir klinikos 
ataskaitoje pažymima, kad dėl vietos stokos ligonės ne prostitutės negali būti izoliuotos nuo 
gydomų prostitučių, todėl vengia gultis į šį skyrių (170). 

Odos ir venerinių ligų katedra neilgai glaudėsi KVL. Prasidėjus remonto darbams 1925 m. 
klinikos stacionaras buvo uždarytas, o venerinėmis ligomis sirgusios moterys perkeltos į Alytaus 
valstybinę odos ir venerinių ligų ligoninę (A 48). Spalio mėnesį KAM Karo sanitarijos skyrius 
pasiūlė Odos ir venerinių ligų katedrai ir klinikai įsikurti Karo ligoninės Odos ir venerinių ligų 
skyriuje. Metams baigiantis buvo persikelta į 80 vietų Karo ligoninės skyrių su atskiromis venerinių 
ir odos ligų palatomis bei ambulatorija. Pagal sudarytą sutartį (8 priedas), pirmiausia į kliniką buvo 
guldomi ligoniai kariai, o į likusias vietas — civiliai vyrai (A 49). 

Karo ligoninėje universiteto Odos ir venerinių ligų katedra ir klinika dirbo geresnėmis 
sąlygomis. Klinikoje dirbo gausesnis personalas, prof. J. Karuža vadovavo ne tik asistentams, bet ir 
karo žinybos tarnautojams — gydytojams ordinatoriams. Susidarė galimybė gydyti įvairesnes ir 
rečiau pasitaikančias odos ligas. Pasikeitimai teigiamai įtakojo studijų procesą, tačiau Karo 
ligoninės darbo tvarka netiko reikliam prof. J. Karužai. Klinikoje dirbantys karo žinybos 
ordinatoriai nevykdė griežtų profesoriaus nurodymų, o tuo metu Odos ir venerinių ligų klinikoje 
buvo aukštas gonorėjos komplikacijų procentas. Tarp senųjų Karo ligoninės darbuotojų ir klinikos 
vedėjo brendo konfliktas. Padėčiai ištirti Karo sanitarijos tarnyba sudarė specialią komisiją. Jos 
darbe dalyvavo ir MF atstovas. 1927 m. vasario 9 d. prof. J. Karuža informavo MF tarybą, kad Karo 
ligoninės ordinatorius gydytojas E. Paulauskas nesilaiko sutartyje numatytos tvarkos ir jo, klinikos 
vedėjo, nurodymų. Karo ligoninės administracija palaikė gydytoją E. Paulauską. Pasipiktinęs 
ligoninėje vyraujančia netvarka ir aplaidžiu požiūriu į darbą, profesorius pasiūlė fakultetui sutartį su 
Karo sanitarijos inspekcija nutraukti. Toks sprendimas buvo priimtas (A 50). 

1927 m. pabaigoje — 1928 m. pradžioje klinika stacionaro patalpų neturėjo. Odos ir venerinių 
ligų kurso paskaitos buvo skaitomos KVL, studentams praktikos darbų metu rodomi ambulatoriniai 
ligoniai. 1928 m. pavasarį Odos ir venerinių ligų katedra ir klinika vėl atidaryta KVL. Keturiose 
nedidelėse patalpose įsikūrė profesoriaus ir klinikos asistentų darbo kabinetas, diatermijos kabinetas, 
kuriame buvo laikoma beveik visa klinikos aparatūra, ir du nedideli atskiri vyrams ir moterims 
ambulatorijos kabinetai. Keturiose klinikos stacionaro palatose ligoninės antrajame aukšte tilpo tik 16 
lovų vyrams ir moterims. Įrengtas vienintelis vonios kambarys (171). Patalpų stoka vėl neleido 
tinkamai atskirti sergančiųjų odos ligomis nuo venerinių ligonių. Nakties metu klinikoje budinčio 
gydytojo nebuvo. Esant būtinybei ligoniais rūpinosi terapijos skyriuose budintys gydytojai (106). 

Klinika prastai aprūpinta tyrimo ir mokslo priemonėmis: ilgą laiką teko naudotis ligoninės 


rentgeno skyriaus, Patologinio instituto, Vidaus ligų klinikos laboratorijos pagalba. Universiteto 

lėšomis nupirkti patys reikalingiausi aparatai ir įrengimai: diatermijos aparatas, multostatas, 
uretroskopai, keletas mikroskopų, Dalis serologinių ir mikroskopinių diagnostinių tyrimų buvo 
atliekami Valstybiniame higienos institute (171). Tik 1936 m. klinika įsirengė savo nedidelę 
laboratoriją. (108). 1937 m. įsigytas rentgeno aparatas „Bucky“, skirtas įvairiems odos susirgimams 
gydyti. Klinikos asistentas A. Gulbinas šešis mėnesius mokėsi KVL rentgeno skyriuje ir įgijo 
rentgenologo specializaciją (109). 1932 m. klinikos bibliotekoje buvo sukaupta 223 tomai 
mokslinių knygų bei žurnalų, užsakomi dermatologijos ir venerinių ligų žurnalai vokiečių bei 
prancūzų kalbomis (171). 

1937 m. VDU MF pradėjus statyti naujas klinikas, naujoje Odos ir venerinių ligų klinikoje 
buvo numatyta įrengti 40 lovų stacionarą. Planuotą lovų skaičių MF vadovybei pavyko dar 
padidinti. Pasibaigus įrengimo darbams 1940 m. naujojo universiteto klinikų centrinio pastato 


pirmajame aukšte įsikūrė 49 lovų Odos ir venerinių ligų klinikos stacionaras ir ambulatorija (34). 


4.1.11. Nervų ir psichikos ligų katedra ir klinika 1924-1940) metais 


1924 m. MF taryba įpareigojo prof. P. Avižonį ir prof. E. Vintelerį derėtis sau KAM Sanitarijos 
skyriaus viršininku generolu V. Nagevičiumi dėl klinikos steigimo Karo ligoninėje sąlygų. Derybų 
pradžioje tartasi, kad Karo sanitarijos tarnyba savo lėšomis suremontuotų Karo ligoninės kieme 
esančius sudegusio namo griuvėsius ir juose galėtų įsikurti universiteto klinikos Psichiatrijos skyrius, 
o dviejų aukštų Karo ligoninės korpuse įkurdinti 25 vietų Nervų ligų kliniką. Vis tik nuniokoto 
pastato atstatymui KAM nutarė lėšų neskirti, o Nervų ir psichikos ligų klinikai teko įsikurti viename 
pastate. 1924 m. spalio 24 d., pasirašyta dvišalė sutartis tarp MF ir KAM Karo sanitarijos skyriaus 
atstovų (A 51). Sutartis numatė, kad KAM Karo sanitarijos skyrius leidžia steigti Karo ligoninės 
dviejų aukštų mūriniame pastate, vadinamame 2C, MF Nervų ir psichikos ligų katedrą ir kliniką. 
Fakultetui suteikta teisė tverti tvorą nuo Karo ligoninės pusės bei įsirengti atskirą įėjimą iš gatvės 
pusės. Pastato remonto darbus įsipareigojo atlikti karo žinyba, o pastato pritaikymo studentų 
mokymui išlaidas privalėjo dengti MF. Vienas iš sutarties punktų nustatė, kokia tvarka karo gydytojai 
gali tapti klinikos asistentais, tokiu atveju, jie turėjo apsispręsti kuriai žinybai priklausytų. Numatyta, 
kad klinikos gailestingąsias seseris ir sanitarus skirs ir atleis Karo ligoninės administracija, susitarus 
su klinikos vadovu, tačiau jų atliekamą darbą prižiūrės klinikos vadovas. Pagal sutartį KAM 
įsipareigojo finansuoti kuro, elektros, skalbinių, maitinimo ir kitas išlaidas ne daugiau kaip 50 
klinikos stacionaro ligonių. Į kliniką galėjo būti guldomi kariai ir civiliai gyventojai vyrai. Sutartyje 
aptarta galimybė karo gydytojams tobulintis universiteto klinikoje bei, pagal galiojantį universiteto 
statutą, užimti asistentų darbo vietas. Buvo numatyta atidaryti ambulatorijos kabinetą (9 priedas). 

Sutartį patvirtino tuometinis Krašto apsaugos ministras pulkininkas Teodoras Daukantas. 
Atsargią KAM derybų poziciją iliustravo pulkininko rezoliucijoje pažymėta pastaba: “Tvirtinu 
vieniems metams, kad iš praktikos įnešti pataisas tolimesniam laikui" (A 51). Metams praėjus KAM 
net nesikreipė į fakulteto administraciją dėl jos atnaujinimo, taigi, bendradarbiavimas truko iki pat 
1940 m. Nervų ir psichikos ligų klinika iš visų MF klinikų ilgiausiai pasiliko Karo ligoninėje. 

Universitetinė Nervų ir psichikos ligų klinika įsikūrė ne itin tinkamose buvusio Karo 
ligoninės infekcinio korpuso patalpose. Įrengtos keturios didelės 10-12 lovų palatos bei trys mažos 

2-3 lovų palatos. Įrengti du izoliacijai skirti kambariai, bendra patalpa, kuri atliko auditorijos, 
gydytojų kabineto ir ambulatorijos funkcijas (172). Karo ligoninės vadovybė lėšų skirti remonto 
darbams neskubėjo. Doc. J. Blažys pranešė fakulteto tarybai, kad klinikoje būtina atlikti remontą, 
bet taryba, remdamasi su KAM pasirašyta sutartimi, atsisakė skirti prašomą sumą. Klinikai trūko 
patalpų, nebuvo galimybės įrengti laboratoriją. Klinikos vedėjas ir du jo asistentai dirbo viename 
kabinete, kuriame atlikdavo tyrimus ir net liumbalines punkcijas. 1927 m. klinikos turtas vertintas 
10000 Lt., o 1932 m. - 28000 Lt. (173). 

Pagal KAM ir MF sudarytą sutartį klinika tyrė ir gydė nervų ir psichikos ligomis sergančius 
karius ir civilius. Kai kuriais metais daugiau nei pusė klinikos stacionaro ir poliklinikos ligonių 
buvo civiliai gyventojai: 1925-1926 m. jie sudarė 56,8 proc. visų klinikos ligonių. Klinikos 
poliklinikoje ligoniai iki ketvirtojo dešimtmečio vidurio buvo konsultuojami nemokamai, vėliau 


įvestas 3 Lt. mokestis, o viena para gydymo klinikos stacionare kainavo 6-7 Lt. (A 52). 


4.2. Klinikinių disciplinų studijos Medicinos fakulteto Medicinos skyriuje 1922-1940 metais 


Prof. V. Lašas teigė, kad penkerių metų LU MF Medicinos skyriaus studijų programa buvo 
sudaryta pasirenkant vidurio variantą: teorinių dalykų programos parengtos remiantis Vokietijos ir 
carinės Rusijos patirtimi, o, atsižvelgiant į Anglijos bei Prancūzijos aukštųjų medicinos studijų 
modelius, daugiau dėmesio numatyta skirti klinikiniam studentų parengimui (34). Pagal MF 
regulaminą ir mokymo planus pirmaisiais ir antraisiais studijų metais daugiausia buvo mokoma 
gamtos mokslų (75, 174). Pažintis su liga prasidėdavo trečiajame kurse, studijuojant bendrąją 
patologiją, bakteriologiją, patologinę anatomiją bei patologinę histologiją. Tais pačiais studijų 
metais skaityti ir įvadiniai svarbiausių klinikinės medicinos šakų dalykai: bendroji ir operacinė 
chirurgija, bendroji terapija, įvadas į vidaus mediciną, įvadas į akušeriją. Ketvirto kurso 
septintajame — aštuntajame semestre vyko pagrindinės klinikinės medicinos dalykų studijos: 
akušerijos ir ginekologijos, vidaus ligų, fakultetinės ir hospitalinės chirurgijos, vaikų ligų, odos ir 
venerinių ligų. Ketvirtojo kurso studentai klausė ir keleto įvadinių dalykų: akių ligų, psichiatrijos ir 
neurologijos. Penkto kurso studentai tęsė klinikinės medicinos dalykų studijas: vidaus ligų, 
akušerijos ir ginekologijos, chirurgijos. Tai pat visus metus studijavo akių ligas, 
otorinolaringologijos kursą, klinikinę psichiatriją ir neuropatologiją (174). Universitetinėse 
klinikose privalomą vienerių metų praktiką po universitetinių medicinos studijų galėjo atlikti 
medicinos kandidatai. Tai buvo būtina VRM nustatyta sąlyga norint gauti leidimą dirbti gydytojo 
darbą tuometinėje Lietuvoje (70, 71). 


4.2.1. Studijos Akušerijos ir ginekologijos klinikinėje katedroje 


Akušerijos ir ginekologijos dalykus MF Medicinos skyriaus studentai studijavo trejus metus 
(10 priedas). Trečio kurso penktame ir šeštame semestruose tris valandas per savaitę jiems buvo 
skaitomas teorinis įvadas į akušeriją. Šio dalyko metu buvo supažindinama su moters lyties organų 
anatomija ir fiziologija, nėštumo eiga, vaisiaus formavimusi ir padėtimi, nėščiųjų ir gimdančių 


tyrimo metodais, gimdymo pagalba, naujagimio anatomija ir fiziologija bei jo priežiūra. Paskaitoms 

naudotos katedroje sukauptos metodinės mokymo priemonės: modeliai, paveikslai, mikroskopiniai 
preparatai (175). Ketvirto kurso studentai septintame ir aštuntame semestruose šešias valandas per 
savaitę studijavo klinikinę akušeriją ir ginekologiją. Seminarų metu improvizuotoms operacijoms 
buvo naudojami manekenai, kartojamas išklausytas teorijos kursas. Be to ketvirto kurso studentai 
budėjo klinikoje po du kas vienuoliktą parą (136). Budėjimo metu studentai iš klinikos neišeidavo. 
Klinikos patalpose jiems įrengtas specialus kambarys su lovomis. Iš pradžių stebėdavo gimdymus, 
taikomus tyrimo metodus, antrajame pusmetyje kai kuriems studentams jau buvo leidžiama, 
prižiūrint klinikos asistentui, priimti gimdymus, siūti įplyšimus, asistuoti gimdymo operacijų metu. 
Ginekologijos skyriuje studentai mokėsi tirti ligones, stebėjo ginekologines operacijas. Metų 
pabaigoje kai kurie asistuodavo ginekologinių operacijų metu. Studentai nerašė ligos istorijų, bet 
pildė budėjimų dienyną, kuriame aprašydavo įdomesnius atvejus ar stebėtas operacijas. Šiuos 
dienynus kas savaitę peržiūrėdavo klinikos asistentas. Studentai stebėdavo vidutiniškai 20 
gimdymų. Vieno semestro metu klinikoje studijavo 50 studentų. Nemaža jų dalis pageidavo 
praktiką tęsti vasaros metu. Klinikos administracija keletui suteikdavo galimybę, dėl kitų darbo 
tardavosi su Žydų ligoninės ar Šančių gimdymo prieglaudos vadovais (A 53). Penktame kurse 2 val. 
per savaitę vyko akušerinės ir ginekologinės poliklinikos užsiėmimai. Jų metu studentai grupėmis 
dalyvavo Moterų ligų ambulatorijos darbe. Semestrui pasibaigus, bent patenkinamai išlaikę 
kolokviumą ir atlikę numatytus darbus, gaudavo įskaitą. 1932 m. J. Ciplijauskas ketvirto kurso 
medicinos studentams pradėjo skaityti radiologijos ir rentgenologijos pritaikymo ginekologijoje 


kursą. 
4.2.2. Studijos Vidaus ligų katedrose ir klinikoje 


ME studijų planas numatė, kad įvadas į vidaus mediciną dėstomas trečio kurso studentams 
keturias valandas per savaitę (174). Po kelerių metų šiam studijų dalykui skirtos šešios valandos per 
savaitę: dvi teorijai ir 4 praktikos darbams (176). Paskaitas skaitė prof. J. Bagdonas (11 priedas). 
Jos prasidėdavo diagnostikos bei terapijos apibrėžimais, ligos simptomų, įvairių organų tyrimo 
metodų studijomis: palpacija, perkusija, auskultacija. Vėliau buvo supažindinama su rentgeno 
diagnostika, stemplės bei skrandžio zondavimu, rūgštingumo tyrimais, virškinimo sistemos ligomis, 
šlapimo ir kraujo tyrimais. Pabaigoje nagrinėjamos infekcijos bei jų diagnostiniai metodai (177). Be 
teorijos paskaitų nedidelės 4-6 studentų grupės ambulatorijoje, vidaus ligų klinikos stacionare ar 
laboratorijoje atliko praktikos darbus. Penkto semestro studentai nagrinėjo plaučių ir širdies ligų 
atvejus, šešto semestro - skrandžio, žarnyno, kepenų, blužnies bei urologines ligas. Kiekvieno 
semestro pabaigoje vyko kolokviumas, kurio metu buvo skiriamos ir perkusijos, auskultacijos, 
cheminių bei biologinių tyrimų užduotys (178). 

Prof. J. Bagdonas trečio kurso studentams rudens ir pavasario semestruose 2 val. per savaitę 
dėstė ir bendrąją terapiją (179). Šio dalyko studijų metu supažindindavo su įvairiais gydymo 
metodais: psichoterapija, fizioterapija, masažu, elektroterapija, diatermija, balneoterapija, rentgeno 
terapija. Daugiau dėmesio skirta farmakoterapijai: vaistų grupėms, formoms, vartojimo būdams. 
Analizuota ir infekcinių ligų gydymo specifika, imuniteto svarba. Supažindinama ir su praktinėmis 


procedūromis: punkcija, kraujo transfuzija (180). Penkto kurso studentams 4 val. per savaitę prof. J. 

Bagdonas dėstė terapinės poliklinikos kursą. 1935 m. rudenį visus tris prof. J. Bagdono skaitytus 
dalykus perėmė prof. P. Gudas-Gudavičius (A 54). 

Vidaus ligų klinikos kurso studijos nuo 1923 m. vyko prof. K. Buinevičiaus vadovaujamoje 
Vidaus ligų katedroje ir klinikoje. Ketvirto kurso studentai rudens ir pavasario semestruose šį 
dalyką 1923-1940 m. studijavo 6 val. per savaitę. Penkto kurso studentai XX a. trečiajame 
dešimtmetyje vidaus ligų klinikos kursą studijavo abu semestrus taip pat 6 val. per savaitę (174), 
ketvirtame dešimtmetyje — 4 val. per savaitę (179). Trumpas publikuotas vidaus ligų klinikos 
dalyko programos aprašas nurodo, kad kursas pradedamas širdies ligomis, vėliau nagrinėjamos 
kvėpavimo, virškinimo, endokrininės, kraujotakos, šlapimo-šalinimo sistemų ligos (181). Tokia 
tvarka studijų medžiaga buvo pateikta ir prof. K. Buinevičiaus „Vidaus ligų klinikos vadovėlyje“ 
(182). Paskaitų metu studentai apžiūrėdavo stacionaro ligonius. Praktikos metu, prižiūrimi klinikos 
asistentų, kuravo paskirtus stacionaro ligonius. Profesoriui vizituojant, pristatydavo jų sveikatos 
būklę. Kiekvienas ketvirto-penkto kurso studentas per semestrą parengdavo po vieną ligos istoriją, 
dalyvavo ambulatoriniuose priėmimuose, atlikdavo laboratorinius tyrimus. Dalyko įskaitą 
nulemdavo pristatytų ligos istorijų vertinimo ir koliokviumo rezultatai (147). 

1939 m., prof. K. Buinevičiui išėjus į pensiją, vidaus ligų klinikos kursą skaitė prof. P. 
Gudas-Gudavičius. Įvadą į vidaus mediciną skaitė doc. J. Kupčinskas, o bendrąją terapiją - doc. J. 
Meškauskas (A 29). 


4.2.3. Studijos Chirurgijos katedrose ir klinikoje 


Prof. J. Dzirne bendrosios chirurgijos kursą skaitė trečio kurso studentams Karo ligoninėje. 
Paskaitų metu profesorius naudojosi ligoninės Chirurgijos skyriaus prietaisais, demonstravo 
ligonius. Jam išvykus, šį dalyką 1923 m. rudens semestre KVL pradėjo skaityti prof. H. Boit dvi 
valandas per savaitę. Praktikos darbų nebuvo. Dalyko įskaitą nulemdavo koliokviumo rezultatai, 
vertindamas žinias profesorius kreipė dėmesį ar studentai lankė paskaitas (149). Išvykus prof. H. 
Boit nuo 1926 m. šį dalyką dėstė V. Kuzma. Bendroji chirurgija supažindino studentus su 
chirurginiais susirgimais, chirurginiais aparatais. Buvo nagrinėjamos įvairios narkozės formos, 
infekcijos, mechaniniai pakenkimai, žaizdų rūšys ir jų gydymas, baigiama audinių transplantacija 
bei navikinių susirgimų apžvalga. Paskaitų metu studentams pristatomi tam tikromis ligomis 
sergantys ligoniai bei paprasti chirurginiai tyrimo būdai (183). 

Operacinės chirurgijos ir topografinės anatomijos paskaitas ir praktikos darbus trečio kurso 
studentams prof. H. Boit pradėjo 1922 m. spalio pabaigoje (13 priedas). Teorines paskaitas jis skaitė 
KVL, naudodamas ligoninės instrumentus, preparatus ir literatūrą. Praktikos darbai su gyvūnais 
vyko ligoninėje, o lavonų sekcijos - Anatomijos institute. Studentai susipažindavo su chirurginiais 
instrumentais ir medžiagomis, ligonių parengimu chirurginėms operacijoms, buvo aptariamos 
įvairių organų sistemų operacijos (184). Paskaitos skaitytos 2 val. per savaitę, praktikos darbams 
skirta 2 val. Atlikusieji praktikos darbus ir lankę paskaitas studentai gaudavo įskaitą. Nuo 1926 m. 
operacinę chirurgiją skaitė ir praktikos darbus vedė V. Kuzma (11 priedas). Topografinę anatomiją 
trečio kurso studentams medikams bei odontologams skaitė V. Kanauka, penkto kurso studentams 
medikams jis skaitė ir pasirenkamą urologijos kursą (150). 

Fakultetinės ir hospitalinės chirurgijos kursą ketvirto ir penkto kurso studentams 1922-1926 
m. skaitė prof. H. Boit, jam išvykus, - prof. A. Hagentornas. Ir fakultetinės chirurgijos, ir 
hospitalinės chirurgijos kursams 1922 m. MF studijų plane buvo skirtos 6 val. per savaitę (174). XX 
a. ketvirtajame dešimtmetyje hospitalinės chirurgijos kursas vyko trumpiau - 4 val. per savaitę 
(179). Prof. A. Hagentornui išėjus į pensiją, 1939 m. rudenį krūvis buvo padalintas: V. Kuzma 
ketvirto kurso studentams skaitė hospitalinės chirurgijos kursą, o V. Kanauka — fakultetinės 
chirurgijos kursą ir karo lauko chirurgiją 1 val. per savaitę penkto kurso studentams (A 29). Studijų 
metu nuosekliai dėstyti daugelio chirurginių susirgimų simptomai, diagnozė, tyrimų būdais, ligos 
etiologija, eiga, gydymas ir prognozė, demonstruojami ligoniai, nagrinėjant rentgeno nuotraukas bei 
mikroskopinius tyrimus (185). Tipinės operacijos: punkcijos, apendektomijos, amputacijos ir kt. 
atliekamos dalyvaujant studentams. Praktikos darbų metu studentai dalyvavo tiriant, tvarstant 
ligonius, asistentams prižiūrint, atliko mažas operacijas. Ketvirto kurso studentai lankė klinikos 
stacionaro ligonius, juos tyrė, sekė ligos eigą, asistentų padedami rašė ligos istorijas. Studentai 
privalėjo jiems paskirtus ligonius tvarstyti, atlikti paskirtas injekcijas, dalyvavo ambulatorinių 
priėmimų metu bei asistavo ambulatorinėse operacijose. Penkto kurso studentai kuravo vieną 
paskirtą stacionaro ligonį, rašė išsamią ligos istoriją, padedami asistentų, diagnozavo, numatydavo 
gydymą (A 55). 

1922-1940 m. Chirurgijos katedros personalas skaitė bendrosios chirurgijos kursą 


odontologijos skyriaus studentams ir pirmąją pagalbą farmacijos skyriaus studentams (174,179). 
4.2.4. Studijos Vaikų ligų klinikinėje katedroje 


Vaikų ligas ketvirto kurso studentai studijavo keturias valandas per savaitę (174). Ši tvarka 
iki 1940 m. nesikeitė. Kursas prasidėdavo kūdikių anatominių ir fiziologinių ypatumų nagrinėjimu, 
vėliau buvo studijuojami tyrimo metodai, natūralaus ir dirbtinio maitinimo privalumai, naujagimių 
patologijos, kūdikių ir vyresnių vaikų mitybos sutrikimai, atskiros vaikų ligų grupės: virškinimo, 
kvėpavimo takų, širdies ir kraujagyslių, užkrečiamos, psichikos, odos ir venerinės ir kt. Daugiau 
dėmesio kreipta vaikų tuberkuliozės problemoms (186). Studentai kuravo keletą Vaikų ligų klinikos 
stacionaro ligonių, rašė jų ligos istorijas (A 56). Kaip pažymi M. Budrienė, studijuojant vaikų ligas, 
teorija buvo iliustruojama skaidrėmis ir plakatais. Ligonius šios klinikinės katedros personalas 
parinkdavo ne tik iš stacionaro ar ambulatorijos, bet kartais pakviesdavo iš namų ar prieglaudų. 
Skaitydami kursą, nuolat akcentavo dažniausias mirštamumo priežastis: naujagimių apsigimimus, 
vasaros viduriavimus, kvėpavimo takų ligas. Ypatingas dėmesys buvo kreipiamas Lietuvoje tuo 
metu paplitusioms ligoms: rachitui, tuberkuliozei, venerinėms ligoms. Vaikų ligų praktikos darbai 
studentams vyko Vaikų ligų ambulatorijoje. Vadovaujami klinikos asistentų, jie mokėsi priimti 
ligonius, diagnozuoti, paskirti reikalingus tyrimus bei gydymą, rašyti ligos istorijas. Antrame 
ketvirto kurso semestre studentai padėdavo atlikti profilaktinius vaikų skiepijimus, dalyvaudavo 
ekskursijose į vaikų tuberkuliozės sanatorijas, neįgalių vaikų prieglaudas, užkrečiamų ligų 
izoliatorius (47). 

Universitetinės Vaikų ligų klinikos stacionare medicinos kandidatai atliko praktiką. 


Stažavosi ir Kauno miesto savivaldybės gydytojai, kurie vėliau dirbo savivaldybės išlaikomuose 

sveikatos centruose. Klinikoje praktiką atliko LRKD Gailestingųjų seserų kursų klausytojos. 1929 
m. Vaikų ligų klinika tapo SD organizuotų Valstybinių vaikų slaugytojų kursų, kurie rengė slaugos 
specialistes privačioms šeimoms ar įvairioms kūdikių globojimo įstaigoms, baze. Spėta parengti tik 


tris šių kursų laidas, nes SD pritrūko lėšų ir kursai uždaryti (157). 
4.2.5. Studijos Akių ligų klinikinėje katedroje 


Ketvirto kurso studentams 2 valandas per savaitę buvo skaitomas akių ligų ivadas (174). 
Paskaitas skaitė prof. P. Avižonis. 1926 m. šiam studijų dalykui skirtos 3 val. per savaitę: 1 val. 
skaitoma paskaita, 2 val. per savaitę vyko praktikos darbai. Paskaitų metu prof. P. Avižonis 
pateikdavo trumpą teorinį akių ligų kursą, tam tikras akių ligas iliustruodavo stacionaro ar 
poliklinikos ligoniais, fotografijomis, piešiniais bei paveikslais. Praktikos darbų metu studentai 
mokėsi naudoti įvairius akių tyrimo būdus ir aparatus, tirti akis, atlikdavo oftalmoskopavimo 
pratybas. Kurso įskaitai gauti studentai turėjo nustatyti paskirto ligonio refrakciją ir nupiešti akių 
dugną (187). XX a. ketvirtame dešimtmetyje šiam kursui vėl skirtos 2 val. per savaitę (179). 

Penkto kurso studentai 4 valandas per savaitę studijavo klinikinę oftalmologiją. Kurso metu 
buvo mokoma diagnozuoti akių ligas bei skirti individualią terapiją. Ypatingo dėmesio prof. P. 
Avižonis reikalavo akių priešakio ligoms, trachomai ir jos komplikacijoms. Studentai mažomis 
grupėmis dalyvavo Akių ligų klinikos ambulatorijos darbe ir operacijose. Profesorius pabrėždavo, 
kad sėkmingai naudojo koliokviumo metodą, mokė studentus analizuoti ligonių nusiskundimus, 
objektyviai vertinti anatominę situaciją, vykstantį patologinį procesą, jo lokalizaciją ir etiologiją, 
įtaką akių funkcijai ir visam organizmui (188). 

Dar 1926 m. prof. P. Avižonis pažymėjo, kad Akių ligų klinikoje savo iniciatyva ilgiau ar 
trumpiau lankosi gydytojai, siekiantys geriau išmanyti akių ligas. Katedros personalas tyrinėjo 
Kauno mokyklų mokinių sergamumą trachoma. 1926 m. rudenį universiteto Akių ligų klinikoje 
organizuoti dešimties dienų trachomos diagnostikos ir gydymo kursai, tačiau trūko vietos ir teko 
riboti kursų dalyvių skaičių. Leista dalyvauti tik šešiems gydytojams: tuometiniam SD direktoriui 
E. Draugeliui, trims apskričių gydytojams, Anykščių ambulatorijos ir Rozalimo mokyklų 
gydytojams (85). Kursai vyko ir 1928 m., bet dėl vietos stokos juose dalyvavo tik du gydytojai (87). 

4.2.6. Studijos Ausų, nosies ir gerklės ligų klinikinėje katedroje 


Otorinolaringologijos Medicinos skyriaus penkto kurso studentai mokėsi 4 valandas per 
savaitę (174). Prof. P. Radzvickas šį dalyką dėstė 1924-1931 m. Otorinolaringologijos programa 
prasidėdavo otologijos kursu, kurio metu nagrinėta ausies dalių anatomija, histologija ir fiziologija, 
ausų ligų etiologija, profilaktika ir bendri gydymo metodai. Studijuojamos išorinės, vidurinės ir 
vidinės ausies ligos, nebylystė, simuliacijų pažinimo metodai. Po to sekė rinofaringolaringologijos 
kursas, kurio metu studijuota nosies, ryklės ir gerklės anatomija ir fiziologija, ligų simptomatika, 
profilaktika, tyrimo ir gydymo metodai. Nagrinėjamos atskirų nosies dalių anomalijos ir jų gydymas, 
nosies gleivinės, nosies vidaus ligos, įvairios uždegimų komplikacijos. Taip pat nosiaryklės ir ryklės 
ligos, įgimtos gerklės anomalijos, mechaniniai pakenkimai, įvairūs uždegimai, gerklės tuberkuliozė, 


gerklės sifilis, navikai ir paralyžiai (139). Paskaitų metu buvo naudojami anatominiai, histologiniai ir 

patologiniai preparatai, muliažai, piešiniai, daug instrumentų, demonstruojami klinikos ligoniai. Karo 
ligoninėje trūko vietos, todėl studentai atliko praktiką nedidelėmis grupėmis: budėjo klinikos 
stacionare, lankė ambulatoriją, dalyvavo operacijose. Susipažinę su simptomatika ir tyrimų metodika, 
asistentams prižiūrint, studentai mokėsi tirti, diagnozuoti ligonius ir skirti gydymą (165). Profesoriui 
P. Radzvickui mirus, 1931 m. paskaitas pradėjo skaityti tuometinis vyresnysis klinikos asistentas 
Juozas Zubkus. Odontologijos skyriaus ketvirto kurso studentai Ausų, nosies ir gerklės ligų 
klinikinėje katedroje aštuntame semestre studijavo ausų, nosies ir gerklės ligų kursą 2 val. per savaitę. 
Be MF studentų, pagal SD nustatytą tvarką, klinikoje atlikdavo privalomą praktiką medicinos 
kandidatai (167). 


4.2.7. Studijos Odos ir venerinių ligų klinikinėje katedroje 


Nuo 1923 m. rudens MF Medicinos skyriaus ketvirtojo kurso studentai keturias valandas per 
savaitę studijavo odos ir venerinių ligų kursą. Odontologijos skyriaus ketvirto kurso studentai 
septintajame semestre odos ir venerines ligas studijavo tris valandas per savaitę (174). Užsiėmimų 
metu studentams buvo demonstruojami klinikos stacionaro ir poliklinikos ligoniai. 1923-1925 m., 
Odos ir venerinių ligų klinikos stacionarui įsikūrus KVL, trūko odos ligomis sergančių ligonių. 
Katedros asistentas V. Juškys kviesdavosi prof. J. Karužos konsultacijai Valstybinės odos ir 
venerinių ligų ambulatorijos pacientus, todėl studentai matydavo daugiau įvairių ligonių. Studentų 
žinioms patikrinti vyko koliokviumai, kiekvieno semestro pabaigoje žinios buvo vertinamos įskaita 
(A 48). 

Prof. J. Karužos skaitomas dalykas prasidėdavo odos anatomija ir odos ligomis: 
studijuojami pirminiai ir antriniai bėrimai, infekcinės odos ligos, odos liaukų ligos, dermatitai, 
egzemos ir navikiniai susirgimai. Antroje kurso dalyje nagrinėjamos venerinės ligos: jų 
paminėjimas istorijos šaltiniuose, atskiros šių ligų stadijos ir formos, diagnostikos metodai bei 
gydymo būdai (190). Panašios odos ir venerinių ligų kurso dėstymo sistemos sovietiniu laikotarpiu 
laikėsi ir prof. Bronius Sidaravičius (191). Dalyko studijų metu Medicinos skyriaus studentai 
nedidelėmis grupėmis dalyvavo klinikos stacionaro bei ambulatorijos darbe, mokėsi tirti ligonius ir 
atlikti paskirtą gydymą. Odos ir venerinių ligų klinikoje ir ambulatorijoje dažniausiai keli medicinos 


kandidatai vienu metu atliko SD reikalaujamą praktiką (171). 


4.2.8. Studijos Nervų ir psichikos ligų klinikinėje katedroje 


Pagal 1922 m. patvirtintą LU MF Medicinos skyriaus studijų planą, bendrą neuropatologijos 
ir psichiatrijos kursą numatyta skaityti penkto kurso studentams 5 val. per savaitę (174). Nervų ir 
psichikos ligų klinikinei katedrai pradėjus veiklą Karo ligoninėje, studijų planas keitėsi: ketvirtojo 
kurso studentai visus metus mokėsi įvado į psichiatriją. Paskaitos abiejuose semestruose vyko 1 val. 
per savaitę. 1927 m. studijų programoje patvirtintas įvado į neuropatologiją kursas taip pat ketvirto 
kurso studentams 1 val. per savaitę. Penkto kurso studentai nuo tų metų klinikinės psichiatrijos ir 


neuropatologijos kurso abejuose semestruose klausė trumpiau - 4 val. per savaitę (173). 

Įvadas į psichiatriją prasidėdavo psichiatrijos apibrėžimu, psichiatrijos mokslo teorijų raida, 
kurioje akcentuota F. Pinelio reformos reikšmė, supažindinama su naujųjų laikų psichiatrijos teorijos ir 
praktikos principais. Po įvadinės kurso dalies studijuota psichikos sutrikimų etiologija, psichikos 
sutrikimų simptomai, psichikos ligų klasifikacija. Kursas baigiamas psichikos ligonių gydymo ir slaugos 
tvarka bei psichikos ligų profilaktika. Klinikinės psichiatrijos kurso metu penktame kurse studijuotos 
psichikos ligų grupės: potrauminiai psichikos sutrikimai, intoksikacinės, poinfekcinės psichozės. 
Išskiriami sifilio sukelti psichikos sutrikimai: plačiau nagrinėjami jų fiziniai bei psichiniai simptomai, 
formos, eiga, gydymo būdai. Plačiau studijuota ir įvairios kilmės demencijos, ypač šizofrenija. Kurso 
pabaigoje - paranojinės, maniakinės, depresinės psichozės bei protinio atsilikimo ligos (192). 

Šaltiniuose nepavyko rasti įvado į neuropatologiją programos. Neuropatologijos dalyko 
penkto kurso studentams bendroji dalis prasidėdavo nervų sistemos anatomijos ir funkcijų, raumenų 
tonuso sutrikimų, judesių koordinacijos sutrikimų, sausgyslių, odos refleksų sutrikimų studijavimu. 
Specialioje kurso dalyje studijuoti neurologiniai susirgimai: neuralgijos, mielitai, paralyžiai, 
meningitai, smegenų pažeidimai, smegenų kraujotakos sutrikimai, encefalitai, neurozės bei 
epilepsija (193). Klinikos asistentas J. Brundza šio kurso praktikos darbų metu studentus mokė 
neurologinių ligonių tyrimo metodikos. Remdamasis savo klinikinio darbo praktika ir garsaus 
vokiečių neurologo Adolph Strimpell (1853-1925) metodinėmis rekomendacijomis jis parengė 
nervų ligomis sergančiųjų tyrimo schemą (194). 

Penkto kurso studentai kuravo vieną klinikos stacionaro ligonį ir rašė jo ligos istoriją, be to 
nedidelėmis grupėmis dalyvavo stacionaro vizitacijų metu bei ambulatorijos darbe. Stebėjo 
ligonius, kai jiems buvo atliekami tyrimai ar tam tikras gydymas (A 52). 

1935 m. klinikos vadovas J. Blažys išleido vadovėlį „Įvadas į psichiatriją“, skirtą ketvirto 
kurso studentams medikams. Šio leidinio įžangoje jis pabrėžė, kad psichikos ligų analizė yra 
klinikinės psichiatrijos uždavinys, todėl vadovėlio tikslas - suteikti bendrų žinių apie psichiatrijos 
mokslą. Leidinyje apžvelgta psichikos ligų kilmė, paveldėjimo klausimai, psichikos ligonių 
gydymas, slauga bei psichikos ligų profilaktika. Pateikti kai kurie sergamumo psichikos ligomis 
Lietuvoje duomenys (195). 

1924-1939 m. visų klinikoje dėstomų kursų paskaitas skaitė J. Blažys, praktikos darbus vedė 
klinikos asistentai. Prof. J. Blažiui mirus, 1939 m. įvado į neurologiją ir įvado į psichiatriją kursus 


skaitė V. Bendoravičius, o klinikinės psichiatrijos ir neuropatologijos kursus - V. Vaičiūnas (A 29). 


4.3. Lietuvos universiteto (Vytauto Didžiojo universiteto) Medicinos fakulteto Medicinos 
skyriaus klinikinių katedrų personalas ir mokslinė veikla 1922-1940 metais 


LU statutas (74) ir VDU statutas (76) numatė, kad MF mokslo personalą slaptu balsavimu 
renka fakulteto taryba. Be klinikinės katedros vadovo, dideliuose ligoninių skyriuose įsikūrusios, 
didesnį pedagoginį krūvį turinčios MF klinikinės katedros - Chirurgijos, Vidaus ligų, Akušerijos ir 
ginekologijos turėjo vieną vyresniojo asistento etatą ir du jaunesniųjų asistentų etatus. Mažesnes 
klinikas turinčios - Vaikų ligų, Akių ligų, Ausų, nosies ir gerklės ligų, Odos ir venerinių ligų, Nervų 


ir psichikos ligų katedros - vieną vyresniojo asistento ir vieną jaunesniojo asistento etatus. Pastačius 

naujas Akių ir Ausų, nosies ir gerklės ligų klinikas, padidėjus gydomojo darbo apimtims, ir šiose 


katedrose dirbo du jaunesnieji asistentai. 
4.3.1. Akušerijos ir ginekologijos klinikinės katedros personalas ir mokslinė veikla 


1970 m. išleista monografija apie prof. P. Mažylį (1885-1966) pateikė išsamius biografijos 
faktus, analizavo politinę veiklą, aktyvų dalyvavimą Lietuvos socialdemokratų partijos veikloje. 
Monografijos autoriai pažymėjo nuolatines jo pastangas tobulinti universitetinę Akušerijos ir 
ginekologijos kliniką. (59). P.Mažylis vadovavo Akušerijos ir ginekologijos klinikinei katedrai visą 
tiriamąjį laikotarpį. 1922 m. jis išrinktas docentu, 1930 m. profesoriumi. P. Mažylis ne tik rūpinosi 
klinikos plėtra, bet ir domėjos1 akušerijos bei ginekologijos naujovėmis, jo iniciatyva klinikoje 
pradėtas gydymas rentgeno ir radžio spinduliais (49). P. Mažylis buvo vienas iš kraujo perpylimų, 
sectio Ceasarea atlikimo klinikoje pradininkų. 

Darbo ataskaitose P.Mažylis teigė: klinikos personalas taip užsiėmęs gydomuoju darbu, kad 
mokslo srityje ne ką tenuveikė (134). Pats klinikos vadovas 1929 m. atspausdino du straipsnius 
“Medicinos“ žurnale. Straipsnyje apie jodo švirkštimus į gimdą nėštumui išvengti, kritikavo ir savo 
darbo pavyzdžiais iliustravo šią ydingą, XX a. pradžioje rusų ginekologų rekomenduotą, Lietuvoje 
paplitusią praktiką. P. Mažylis ragino jos nebenaudoti bei paskelbti žalinga moters sveikatai (196). 
Antrajame straipsnyje apžvelgė gerus sectio Ceasarea operacijų rezultatus, nurodydamas 
konkrečias situacijas, kurių metu kitas, seniau populiarias, bet ne tokias sėkmingas akušerines 
operacijas reikėtų keisti sectio Ceasarea, kad būtų pasiektas P. Mažylio nuolat deklaruojamas 
principas “sveika moteris, gyvas kūdikis“ (197). 

Juozas Ciplijauskas (1887-1943) 1913 m. baigė medicinos mokslus Varšuvos universitete, 
1923-1933 m. dirbo asistentu Akušerijos ir ginekologijos klinikinėje katedroje, 1924-1933 m. 
vadovavo rentgeno kabinetui (A 57). Tuo laikotarpiu atspausdino keturis mokslo straipsnius 
“Medicinos“ žurnale. Dviejuose nagrinėjo gydymo rentgeno ir radžio spinduliais rezultatus. 
Pirmajame apibendrino užsienio šalių: vokiečių ir rusų ginekologų pasiekimus gydant onkologines 
ligones radžio spinduliais (43). Antrajame, apžvelgęs vokiečių mokslininkų statistinius duomenis 
apie sergamumą gimdos kaklelio vėžiu, pateikė Akušerijos ir ginekologijos klinikos pacienčių, 
kurioms buvo taikomas švitinimas rentgeno bei radžio spinduliais, apibendrintus išgyvenamumo 
duomenis (198). Keletą straipsnių skyrė neįprastiems klinikinės praktikos atvejams (199, 200). Nuo 
1933 m. dirbo Klaipėdos LRKD ligoninės direktoriumi. 

Aldona Šliūpaitė (1886-1980), Jono Šliūpo duktė, Pensilvanijos Moterų medicinos koledžo 
(JAV) absolventė, atvykusi į Lietuvą po nepriklausomybės paskelbimo, pradėjo dirbti LRKD 
ligoninėje 1919 m. 1923 m. išrinkta Akušerijos ir ginekologijos klinikinės katedros asistente, ėjo 
šias pareigas iki 1927 m. lapkričio (A 58). 1931 m. grįžo į JAV. Dirbdama universitete atspausdino 
du straipsnius “Medicinoje“. Aprašė praktikoje pasitaikiusius kazuistinius atvejus (201), remdamasi 
klinikos duomenimis, tyrinėjo eklampsijos atvejų dažnumą bei gydymo rezultatus (202). 

1922-1936 m. šios universitetinės klinikinės katedros jaunesniąja ir vyresniąja asistente 
dirbo gydytoja Emilija Bliūdžiūtė (A 59). 1926 m. ji atspausdino mokslinį straipsnį apie negimdinio 
nėštumo atvejus LRKD klinikoje 1921-1924 m. (203). 

1924 -1927 m. jaunesniuoju asistentu dirbo Motiejus Baktys (A 60), 1928-1940 m. jaunesniąja 
ir vyresniąja asistente - Matilda Zubrienė (A 61), 1930-1940 m. jaunesniuoju asistentu, o 1933 m. ir 
klinikos rentgeno kabineto vedėju Jonas Mačys (A 62), 1931-1939 m. jaunesniuoju asistentu dirbo 
Vytautas Baronas, kuris stažavosi Ciuricho ir Berlyno Akušerijos ir ginekologijos klinikose (A 63). 
1936 m. klinikos jaunesniuoju asistentu išrinktas Jonas Mikužis, 1937 m. tobulinosi Čekoslovakijoje 
ir Austrijoje bei dalyvavo Vokiečių ginekologų kongrese Berlyne. 1939 m. Berlyne jis susipažino su 
hormoninių tyrimų metodika (A 64). XX a. ketvirtame dešimtmetyje klinikos asistentais dirbo Jonas 
Neniškis bei Jonas Stankaitis (49). Klinikos personalas tobulino specialybės žinias. P. Mažylis ir 
asistentai dalyvavo mokslo kongresuose ir kursuose užsienyje, skaitė pranešimus Kauno medicinos 
draugijoje, aktyviai dalyvavo visuomeninių organizacijų veikloje. 1922-1940 m. klinikos personalas 
atspausdino 11 mokslo straipsnių “Medicinos“ žurnale. Tiriamuoju laikotarpiu Akušerijos ir 


ginekologijos klinikinėje katedroje nebuvo parengta nei vadovėlių, nei medicinos daktaro disertacijų. 
4.3.2. Vidaus ligų katedrų ir klinikos personalas bei mokslinė veikla 


Iki 1930 m. veikusios dvi MF vidaus ligų katedros turėjo savo atskirą personalą: katedros 
vadovą profesorių, vyresnijį ir jaunesniuosius asistentus. Po universiteto reformos, abi katedras 
sujungus, 1930 m. Vidaus ligų katedroje ir klinikoje vienu metu dirbo du profesoriai, vienas 
vyresnysis asistentas ir keturi jaunesnieji asistentai. Vidaus ligų katedroms dirbant KVL, šios 
ligoninės vidaus ligų skyriams universiteto samdomo personalo neužteko. SD, kaip ir ankstesniais 
metais iki universitetinių klinikų įsikūrimo, samdė keletą gydytojų-ordinatorių, kurie buvo pavaldūs 
universitetinių klinikų vadovams (12 priedas). 

Pirmasis Įvado į vidaus mediciną katedros vedėjas profesorius Juozas Bagdonas (1866- 
1956), Maskvos universiteto MF absolventas, prieš Pirmąjį pasaulinį karą dirbo Lietuvoje, Vilniaus 
Šv. Jokūbo ir Savičiaus ligoninių chirurgijos bei ginekologijos skyriuose, 1913 m. tobulinosi 
Berlyno klinikose. Nepriklausomoje Lietuvoje dirbo SD direktoriumi. 1922-1930 m. vadovavo MF 
Įvado į vidaus mediciną katedrai, 1930-1935 m. dirbo Vidaus ligų klinikos profesoriumi. 1923-1924 
m. išrinktas MF dekanu. 1935 m. išėjo į pensiją (A 65). 1923-1925 m. MF buvo komandiruotas į 
Karaliaučiaus universitetinę Vidaus ligų kliniką bei Romos vidaus ligų klinikas, domėjosi vidaus 
ligų dėstymo programomis, metodika, mokymo priemonėmis. 1927 m. vyko į tokio pat pobūdžio 
komandiruotę Baltijos šalyse: aplankė Rygos, Tartu ir Helsinkio universitetų terapines klinikas. 

Dirbdamas universitete prof. J. Bagdonas paskelbė šešis mokslinius straipsnius “Medicinos“ 
žurnale. Populiarino balneoterapiją, nagrinėjo Lietuvos mineralinių vandenų sudėtį bei terapines 
galimybes (204), anemijos gydymo būdus (205). Apibendrino KVL atliktų dirbtinio pneumotorokso 
atvejų rezultatus ir kazuistiką (206). Pateikė ir analizavo 1923-1928 m. įvairiomis TBC formomis 
sirgusių, KVL stacionare gydytų ligonių statistiką, konstatuodamas, kad hospitalizuotų sergančių 
TBC procentas kasmet didėja (207). Remdamasis asistento V.Tiškaus duomenimis analizavo Vidaus 
ligų klinikos ambulatorijos pacientų sergamumą plaučių džiova (208). Aptarė fizioterapijos dėstymo 
Europos ir JAV universitetuose aktualijas (209). 1926 m. išleido dėstomo dalyko vadovėlį (176). 

Vidaus ligų katedros ir klinikos vadovas, vienas garsiausių tiriamojo laikotarpio mokslo 
autoritetų prof. Kazimieras Buinevičius (1872-1953) Medicinos studijas baigė Maskvos universitete 
(14 priedas). 1901 m. jam suteiktas medicinos daktaro laipsnis. 1910-1912 m. dirbo Maskvos 
Moterų medicinos instituto profesoriumi, 1912-1918 m. - Maskvos universiteto hospitalinės 
terapijos klinikos profesoriumi. Po bolševikų perversmo persikėlė į Jekaterinoslavą, 1918 m. dirbo 
universiteto terapijos klinikų profesoriumi. 1922 m. išrinktas Voronežo universiteto profesoriumi, 
tačiau tų pačių metų rugpjūčio mėnesį atvyko į Kauną. Iki tol prof. K. Buinevičius buvo parengęs 
17 publikacijų. Jo vadovėlio, parengto rusų kalba, „Vidaus ligų patologija 1r terapija“ 1905-1916 m. 
Rusijos imperijoje išleistos šešios laidos (A 66). Už šį vadovėlį autorius pelnė Rusijos gydytojų 
sąjungos premiją (65). To paties gerokai papildyto vadovėlio penki tomai 1925-1930 m. išleisti 
lietuvių kalba. XX a. trečiajame dešimtmetyje, prof. K. Buinevičius “Medicinoje“ atspausdino 11 
straipsnių apie įvairias ligas, pateikdamas išsamią naujausios medicininės literatūros apžvalgą. 
Nagrinėjo pasitaikančius simuliacijos būdus (210). Tęsdamas dar Rusijos imperijoje pradėtus 
darbus, paskelbė originalią šlapimo susidarymo teoriją (211). Ši teorija greitai susilaukė prof. V. 
Lašo kritinių pastabų (212), bet tuo pačiu metu buvo pripažinta kai kurių užsienio medicinos 
autoritetų (213). XX a. ketvirtame dešimtmetyje aštuoni prof. K. Buinevičiaus straipsniai pasirodė 
Vokietijos bei Prancūzijos medicinos mokslo leidiniuose (65). Du straipsniai atspausdinti VDU MF 
darbuose: pirmasis nagrinėjo retesnius universitetinėje klinikoje pasitaikiusius ligų atvejus (214), o 
antrasis vokiečių kalba - nefritų klasifikacijos klausimais ir vėliau lietuvių kalba pasirodė 
„Medicinoje“ (215). 1923-1939 m. profesorius parengė 25 mokslinius straipsnius ir penkių tomų (iš 
viso 1091 puslapio) Vidaus ligų vadovėlį. 1939 m. rugsėjo 1 d. prof. K. Buinevičius išėjo į pensiją 
(A 66). 

1935 m. prof. J. Bagdonui išeinant į pensiją, MF taryba sprendė klausimą, kas galėtų užimti 
antrojo Vidaus ligų katedros ir klinikos profesoriaus pareigas. Buvo sudaryta prof. K. Buinevičiaus 
vadovaujama komisija, kuri 1935 birželio 12 d., įvertinusi keletą kandidatų ir apvarsčiusi 
susidariusią padėtį, pateikė savo pasiūlymus. Komisija konstatavo, kad nei vienas iš klinikos 
asistentų dar nėra pasiruošęs tinkamai vykdyti profesoriaus pareigas. Pagal tuo metu galiojusį 
universiteto statutą kandidatui būtinai reikėjo mokslo laipsnio, mokslinių publikacijų, mokėti 
lietuvių kalbą bei pakankamo klinikinio darbo stažo. Komisija rekomendavo tarybai du kandidatus: 
pirmiausia medicinos daktarą Karolį Parčevskį, antruoju kandidatu pasiūlytas medicinos daktaras 
Pranas Gudas-Gudavičius. Daktarui K. Parčevskiui atsisakius, liko tik vienas kandidatas. P. Gudas- 
Gudavičius išrinktas Vidaus ligų katedros ir klinikos profesoriumi (A 67). 

P. Gudas-Gudavičius (1876-1956) studijavo mediciną Charkovo universitete, dėl studentų 
riaušių buvo priverstas išvykti iš tuometinės Rusijos, studijas baigė Berlyne. Grįžęs į Rusijos 
imperiją, valstybinius egzaminus išlaikė Dorpato universitete, du metus dirbo šio universiteto 
Vidaus ligų klinikoje. Nepriklausomoje Lietuvoje dirbo Panevėžio Raudonojo kryžiaus draugijos 
ligoninėje, 1924 m. pradėjo praktiką Kaune. Dirbo SD Sanitarijos skyriaus vedėju, 1933 m. 
išrinktas Lietuvos gydytojų sąjungos pirmininku, turėjo didelę klinikinio darbo patirti bei puikią 
reputaciją. 1939 rugsėjo 1 d. jis tapo šios klinikinės katedros vadovu (A 68). 

1935-1940 m. prof. P. Gudas-Gudavičius „Medicinoje“ kartu su V. Kuzma atspausdino 
straipsnį apie KVL gydytų ūminių kasos uždegimų diagnostiką bei gydymo rezultatus (216). 

Vidaus ligų katedrai ir klinikai 1923 m. įsikūrus Karo ligoninės Vidaus ligų skyriuje, 
pirmuoju jos asistentu trims metams išrinktas šio skyriaus gydytojas Vladas Kairiūkštis (1887- 
1965), garsus ir patirtį turintis klinicistas, atspausdinęs ne vieną straipsnį rusų ir vokiečių 
medicininėje spaudoje, kuriuose tyrinėjo karių tarpe pasitaikiusius stabligės, širdies ligų atvejus (A 
69). Dirbdamas klinikos asistentu V. Kairiūkštis mokslo darbų nepaskelbė, jo kolegė A. 
Ambraziejūtė-Steponaitienė savo atsiminimuose apie darbo Vidaus ligų katedroje ir klinikoje metus 
rašė, kad V. Kairiūkštis vengė darbo su studentais ir neperteikė jiems savo turimų žinių (A 70). 
1926 m. MF taryba V. Kairiūkščio darbo universitetinėje klinikoje nepratęsė. 

1924 m. sausio mėn. Vidaus ligų katedros ir klinikos asistente išrinkta Agnietė 
Ambraziejūtė-Steponaitienė (1891-1980). Pasitraukus iš pareigų V. Kairiūkščiui, ji užėmė 
vyresniosios asistentės pareigas. 1926-1933 m. A. Ambraziejūtė-Steponaitienė atspausdino 14 
mokslo straipsnių bei dvi klinikos veiklos ataskaitas. Vienas jos straipsnis apie balantidinio kolito 
atvejus ir jų gydymo rezultatus KVL atspausdintas latvių medicininėje spaudoje. Straipsniuose 
lietuvių kalba, ji nagrinėjo Hodžkino ligai gydyti klinikoje taikytos rentgenoterapijos rezultatus 
(217). Keletą straipsnių skyrė reumatiniams susirgimams (218, 219). Grįžusi iš tarptautinių 
gydytojų pasitobulinimo kursų Berlyne, kurių metu klausė garsių to meto vokiečių klinicistų 
paskaitas, atspausdino darbų alerginių ligų (220), bronchinės astmos (221) bei širdies ligų gydymo 
klausimais (222). Vertino kai kurių vaistų vartojimo, gydant širdies ligas, rezultatus (223). Tyrinėjo 
retai pasitaikančius susirgimus (224). 1933 m. birželio mėnesį prof. K. Buinevičius kreipėsi į MF 
tarybą, prašydamas pratęsti A. Ambraziejūtės-Steponaitienės tarnybos laiką, tačiau balsuojant vieno 
balso persvara nutarta profesoriaus prašymo netenkinti. K. Buinevičius, nesutikdamas su balsavimo 
rezultatais, paskelbė savo atskirtąją nuomonę, kurią įteikė universiteto rektoriui V. Čepinskiui. 
Rektorius, įvertinęs rimtus profesoriaus argumentus, kad klinikoje tuo metu nebuvo patyrusio 
kandidato į klinikos asistentus, prašė MF tarybą dar kartą svarstyti A. Ambraziejūtės-Steponaitienės 
tarnybos klausimą. Fakulteto dekanas prof. V. Lašas po keleto dienų informavo universiteto 
rektorių, kad ir pakartotinio MF tarybos balsavimo rezultatai buvo ne A. Ambraziejūtės- 
Steponaitienės naudai ir pažymėjo, kad Vidaus ligų klinikoje yra kitų gabių asistentų, kurie rengia 
medicinos daktaro disertacijas, o klinikos darbui jos atleidimas didesnės reikšmės neturės (A 71). 

Pirmasis Įvado į vidaus mediciną katedros asistentas Aloyzas Petrikas pradėjo darbą 1922 
m. pabaigoje, o 1923 m. rudenį išrinktas vyresniuoju asistentu. Dirbo katedroje iki 1925 m. rudens 
(A 72). Mokslo straipsnių nepaskelbė. Antrasis šios katedros asistentas Sergijus Laurinavičius, 
Maskvos universiteto absolventas, pradėjo darbą 1923 m. pradžioje, 1925 m. išrinktas vyresniuoju 
katedros asistentu (A 73). 1923-1929 m. “Medicinoje“ paskelbė 9 mokslines publikacijas. 
Nagrinėjo plaučių vėžio diagnostikos ir gydymo problemas (225), vertino naujų medikamentų 
vartojimo KVL rezultatus (226, 227), kraujo tyrimų reikšmę gydant vidaus ligas (228). Rašė 
tuberkuliozės diagnostikos (229), retai pasitaikančių ligų (230) klausimais. Darbuose pateikdavo 
išsamią užsienio medicininės literatūros apžvalgą bei vertino savos praktikos rezultatus. 1929 m. 


katedroje vietoje S. Laurinavičiaus asistentu pradėjo dirbti Miuncheno universitete medicinos 

studijas baigęs Oskaras Pūdymaitis. 1930 m. jis tapo Vidaus ligų katedros ir klinikos asistentu (A 
74). 1930-1939 m. “Medicinoje“ atspausdino devynis straipsnius. Rašė apie retesnes Vidaus ligų 
klinikoje pasitaikiusias ligas bei jų gydymo rezultatus (231, 232). Analizavo plaučių kraujavimo 
rūšis ir gydymo būdus (233). Paskelbė keturis straipsnius medicinos etikos, psichologijos 
klausimais, vertino psichoterapijos galimybes bei ragino dėstyti psichoterapijos kursą MF 
studentams (234). Remdamasis klinikos atvejais tyrinėjo eozinofilinių plaučių infiltratų etiologiją 
(235). 1931 m. O. Pūdymaitis du mėnesius tobulinosi Miuncheno vidaus ligų klinikose, 1939 m. 
rudenį MF taryba jo darbo universitetinėje klinikoje nebepratęsė (A 74). 1926-1929 m. Įvado į 
vidaus mediciną katedroje jaunesniuoju asistentu dirbo Antanas Garmus, tačiau mokslo straipsnių 
per tą laikotarpį jis neatspausdino. 1929 m. jaunesniuoju katedros asistentu išrinktas Vaclovas 
Tiškus. 1934 m. išrinktas vyresniuoju asistentu (A 75). Be bendro straipsnio su A. Pūdymaičiu 
(232), 1931 m. V. Tiškus “Medicinoje“ atspausdino jo paties Raseinių apskrities Betygalos 
valsčiuje surinktą liaudies medicinos medžiagą (236). 

Vidaus ligų klinikoje ir katedroje 1926 m. jaunesniojo asistento pareigoms išrinktas Vladas 
Žilinskas, tačiau dėl ligos (tuberkuliozės) iš šių pareigų 1929 m. pasitraukė. 1929 m. klinikos 
jaunesniąja asistente MF taryba išrinko Jadvygą Žakovičaitę (1904-2003). Klinikoje ji dirbo iki 
pirmosios sovietinės okupacijos. 1936 m. tobulinosi Berlyno universiteto Terapinėje klinikoje. 
Mokslo darbų J. Žakovičaitė nepaskelbė. Prof. K. Buinevičius ir dekanas prof. V. Lašas puikiai 
vertino J. Žakovičaitės klinikoje atliekamą gydomąjį ir pedagoginį darbą (A 76). XX a. ketvirtame 
dešimtmetyje Vidaus ligų katedros ir klinikos jaunesniuoju asistentu dirbo Antanas Grigelis. Jis 
tyrinėjo Mėginusių nusinuodyti asmenų, patekusių į KVL 1922-1931 m., atvejus. A. Grigelis teigė, 
kad per jo tiriamąjį laikotarpį į ligoninę pateko daugiau nusinuodyti mėginusių moterų nei vyrų, 
dažniausiai 20-25 m. amžiaus. Populiariausia cheminė medžiaga, pasirenkama tuo metu savižudybei, 
buvo acto rūgštis (237). 

XX a. ketvirtame dešimtmetyje Vidaus ligų katedroje ir klinikoje keletą mokslo darbų ir 
disertacijų parengė aukštąsias medicinos studijas Kaune baigusiųjų karta. 1933 m. jaunesniuoju 
katedros asistentu MF taryba išrinko Juozą Kupčinską (1906-1971). Prof. J. Kupčinsko biografija ir 
mokslinė veikla nagrinėta jau minėtose publikacijose (60, 61). Jų autoriams sunkiau buvo prieinami 
archyviniai šaltiniai, kurie nurodo, kad 1934-1935 m. J. Kupčinskas buvo komandiruotas 1 prof. F. 
Bezancgon vadovaujamą Paryžiaus Vidaus ligų kliniką, kurioje domėjosi reumato gydymo 
klausimais. J. Kupčinskas dalyvavo ir Saint-Antoine ligoninės reumatu sergančių ligonių 
konsultacijose, kurioms vadovavo dr. M. P. Weil. Dirbo Paryžiaus plaučių ligų bei kardiologijos 
klinikose (A 77). Pasinaudojęs komandiruotės medžiaga ir Kauno universitetinės klinikos 1927- 
1935 m. duomenimis, parengė ir 1937 m. sėkmingai apgynė medicinos daktaro disertaciją, kurioje 
tyrė ūminio reumato etiologiją ir patogenezę (238). 

1938 m. J. Kupčinskas išrinktas Vidaus ligų klinikos vyresniuoju asistentu, 1939 m. 
privatdocentu, 1940 m. — docentu (A 77). 1933-1940 m. “Medicinoje“ jis atspausdino 13 straipsnių. 
Šeši skirti kardiologinėms problemoms: apžvelgiama naujausia medicininė literatūra miokardo 
infarkto klausimais (239), naujų diagnostikos metodų taikymas (240), remiantis klinikos medžiaga 


analizuojami kalcio injekcijų įtakos elektrokardiografijos rezultatams duomenys (241) Atspausdino 

straipsnių vidaus organų tyrimų bei krupinio plaučių uždegimo gydymo klausimais (242, 243; 244). 
Keturi J. Kupčinsko straipsniai 1939-1940 m. pirmajame pusmetyje pasirodė vokiečių medicininėje 
spaudoje: „Mūnchen Medicinische Wochenschrift“ bei ,,„Klinische Wochenschrift“ (245). 

1933 m. Vidaus ligų katedroje ir klinikoje pradėjo darbą Juozas Meškauskas (g. 1906). 1935 
m. jis išrinktas jaunesniuoju asistentu, 1939 m. privatdocentu (A 78). 1937 m. apgynė medicinos 
daktaro disertaciją, kurioje, naudodamas universitetinės klinikos medžiagą, analizavo skrandžio ir 
dvylikapirštės žarnos opų gydymo rezultatus (246). 1933-1940 m. paskelbė “Medicinoje“ septynis 
mokslinius straipsnius. 1936 m. atspausdino straipsnį disertacijos tema, kuriame nagrinėjo 
skrandžio ir dvylikapirštės žarnos opų gydymo diatermijos būdu rezultatus (247). 1938 m. parengė 
didelės apimties darbą apie diabeto gydymą (248). Analizavo klinikoje pasitaikiusius retų susirgimų 
atvejus (249, 250). 1938 m. tobulinosi Vienos ir Berlyno Vidaus ligų klinikose, grįžęs 1939 m. 
“Medicinoje“ pristatė laparoskopijos metodą, vertino jo reikšmę diagnozuojant vidaus ligas (251). 
Rašė dietologijos klausimais (252). 

1938 m. rudenį Vidaus ligų katedros ir klinikos jaunesniuoju asistentu išrinktas Jonas 
Elvikis (A 79). Iki pirmosios sovietinės okupacijos jis paskelbė straipsnį apie klinikoje gydytą 
limfoidinės anginos atvejį (253). 1939 m. rudenį jaunesniuoju asistentu išrinktas Alfonsas Čeičys, 
kuris jau keletą metų dirbo KVL ordinatoriumi. 1940 m. pavasarį MF tarybai jis įteikė 1939 m. 
universitetinėje Vidaus ligų klinikoje parengtą disertaciją, kurioje tyrė inkstų gebėjimą koncentruoti 
šlapalą esant hipochloremijai (254). 1940 m. birželio mėnesį disertaciją sėkmingai apgynė. 1933- 
1936 m. jaunesniuoju asistentu klinikoje dirbęs Ignas Šalkauskis mokslo darbų nepaskelbė (A 80). 

Mokslo darbais neatsiliko ir kai kurie dirbę šioje universitetinėje klinikoje SD samdomi 
gydytojai. 1937 m. ordinatorius Jonas Kairiūkštis apgynė medicinos daktaro disertaciją tuberkuliozės 
gydymo klausimais (255). Nuo įsikūrimo iki pirmosios sovietinės okupacijos MF Vidaus ligų klinikų 
ir katedrų personalas paskelbė iš viso 90 mokslinių straipsnių, 13 iš jų užsienio mokslo žurnaluose. 
Tuo laikotarpiu parengtos ir apgintos trys medicinos daktaro disertacijos, išleisti du vadovėliai. 


4.3.3. Chirurginių katedrų ir klinikos mokslo personalas 


Pirmojo LU Įvado į chirurgiją katedros vadovo prof. J. Dzirne (1861-7) biografijos faktai, 
mokslinių tyrimų kryptys bei jo trumpa veikla Kaune išsamiai aprašyti A. Viksnos ir V. Siudiko 
straipsnyje (148). Šie autoriai minėjo, kad 1923 m. rudenį profesoriui jau iš Lietuvos išvykus, 
dienraštis „Lietuva“ atspausdino keletą straipsnių, kuriuose kariškiai kaltino jį Karo ligoninėje 
atlikus bereikalingus eksperimentus ir prastai gydžius. LCVA saugomoje prof. J. Dzirne byloje 
išlikę bendros komisijos, kuri buvo sudaryta iš KMD, MF ir KAM Sanitarijos skyriaus atstovų prof. 
J. Dzirne darbui Karo ligoninėje tirti, posėdžių protokolą. Pagal jį matyti, kad, apklausę liudininkus, 
kolegos nagrinėjo konkrečius profesoriaus gydomosios veiklos atvejus. Komisija pripažino, kad 
profesorius su ligoniais elgėsi aplaidžiai ir nerūpestingai, kai kuriais atvejais netinkama jo veikla 
galėjo nulemti tam tikras komplikacijas ar net mirtį. Komisijos išvados paneigė, kad profesorius 
eksperimentavo gydydamas Karo ligoninės pacientus, bet patvirtino, kad: „jis ne visada sąžiningai 
ėjo savo pareigas ligonių gydymo atžvilgiu“ (A 81). MF atstovai — prof. J. Žilinskas ir prof. H. Boit, 


balsuojant už šios komisijos parengtas išvadas, motyvuodami tuo, kad nebuvo galimybės apklausti 

patį prof. J. Dzirne, susilaikė. 1926 m. išvykus iš Kauno prof. H. Boit, prof. J. Dzirne, tuo metu jau 
grįžęs į Latviją, pateikė prašymą užimti LU MF Chirurgijos katedros vedėjo pareigas. Svarstant 
naujo Chirurgijos katedros ir klinikos vadovo klausimą, MF taryboje nutarta nekviesti prof. J. 
Dzirne, nurodant, kad jis jau kartą, nieko neįspėjęs, netikėtai išvyko iš Lietuvos. Profesorius garsėjo 
mokslo darbais urologijos, pilvo chirurgijos klausimais, kuriuos parašė iki Pirmojo pasaulinio karo, 
buvo puikus lektorius (148), tačiau trumpai dirbdamas LU naujų mokslo darbų nepaskelbė. 

Pirmasis Operacinės chirurgijos ir topografinės anatomijos katedros ir Chirurgijos klinikos 
vadovas prof. H. Boit (1876-1836), Berlyno universiteto medicinos daktaras, ilgą laiką tarnavo karo 
gydytoju. 1908-1911 m. dirbo Marburgo universiteto Chirurgijos klinikoje. 1912 m. pasitraukė iš 
kariuomenės ir persikėlė į Karaliaučių. 1914 m. dirbo vyresniuoju gydytoju Karaliaučiaus 
universiteto Chirurgijos klinikoje. Tais pačiais metais pradėjo skaityti paskaitas. Išrinktas 
Karaliaučiaus universiteto privatdocentu. Prasidėjus Pirmajam pasauliniam karui, tarnavo chirurgu 
fronte. 1918 m. kviestas profesoriaus pareigoms Dorpato universitete, tačiau liko Karaliaučiaus 
universitete, kuriame 1921 m. išrinktas ekstraordinariniu profesoriumi. Prieš atvykdamas į Lietuvą 
H. Boit jau buvo 28 mokslo darbų autorius (A 82). Per kiek daugiau nei trejus metus Lietuvoje 
profesorius paskelbė keturis straipsnius “Medicinos žurnale, trys iš jų atspausdinti ir vokiečių 
chirurgijos leidiniuose (256, A 82). Pirmasis straipsnis, pasirodęs lietuvių kalba, paremtas kartu su 
kolegomis Karaliaučiaus universiteto Chirurgijos klinikoje atliktais tulžies takų infekcijų sukėlėjų 
tyrimais (257). Profesorius propagavo sudėtingesnius chirurginius metodus plaučių tuberkuliozei 
gydyti: vietoje populiaraus dirbtinio pneumotorakso rekomendavo dažniau atlikti ekstrapleuralinę 
torakoplastiką (258). Straipsnyje, skirtame prostatos hipertrofijos gydymui, aptarė naujausius 
chirurginius gydymo metodus ir įvertino per dvejus metus LU Chirurgijos klinikoje atliktų prostatos 
operacijų rezultatus (259). Dirbdamas LU MF profesorius paskaitas skaitė vokiečių kalba. 

1926 m. pavasarį, nuo sepsio mirus profesoriaus operuotai osteomielitu sergančiai 
stacionaro ligonei, Chirurgijos klinikoje pradėtas policijos tyrimas. Fakulteto taryba sudarė komisiją 
įvykio aplinkybėms tirti (11). Baigusi darbą komisija, nusprendė, kad klinikos personalas nekaltas 
dėl ligonės mirties, tačiau tame pačiame fakulteto tarybos posėdyje prof. H. Boit pareiškė norą nuo 
balandžio 1 d. pasitraukti iš Chirurgijos katedros ir klinikos vadovo pareigų, motyvuodamas šeimos 
noru vykti į tėvynę. MF administracija, vertindama prof. H. Boit, kaip puikų klinikos organizatorių 
ir lektorių, kvietė pasilikti pareigose, tačiau profesorius atsisakė (A 83). Susidarė sudėtinga padėtis, 
nes naujasis klinikos vadovas iki birželio 15 d. turėjo tęsti profesoriaus skaitytus chirurginių 
disciplinų kursus. Prof: H. Boit nuomone, nei vienas asmuo iš klinikos mokslo personalo tuo metu 
dar nebuvo tinkamas atsakingoms klinikos vadovo pareigoms, todėl fakulteto administracija 
Chirurgijos katedros ir klinikos vadovu išrinko didžiulę patirtį ir pasitikėjimą Lietuvoje turintį 
medicinos daktarą Aleksandrą Hagentorną (A 84). Prof. H. Boit išvykęs 1 Karaliaučių, dirbdamas 
miesto ligoninės chirurgijos skyriaus vedėju, palaikė draugiškus ryšius su Lietuvos kolegomis. 1927 
m. birželio mėn., grįždamas iš vokiečių oftalmologų suvažiavimo, jį aplankė prof. P. Avižonis 
(260). 

A. Hagentornas (1872-1946), 1926 m. išrinktas Chirurgijos katedros ir klinikos vadovu ir 

ligoninės vedėju Penzoje, o 1899-1904 m. - Dorpato universiteto Chirurginės fakultetinės klinikos 
asistentu. 1902 m. apgynė medicinos daktaro disertaciją. Lankėsi Vokietijos ir Šveicarijos chirurginėse 
klinikose. 1904 m. paskirtas Kauno miesto ligoninės vyriausiuoju gydytoju ir chirurginio skyriaus 
vedėju, nuo 1908 m. vadovavo ir Raudonojo kryžiaus draugijos ligoninės chirurginiam skyriui. 
Pirmojo pasaulinio karo metais vadovavo Vilniaus Raudonojo kryžiaus ligoninei. Nepriklausomoje 
Lietuvoje skaitė chirurgijos kursą Aukštųjų kursų Medicinos skyriaus studentams. 1922-1926 m. 
įsteigęs ligoninę, vertėsi privačia gydytojo praktika. 1926 m. jis jau buvo atspausdinęs 13 mokslo 
straipsnių rusų ir vokiečių medicinos periodiniuose leidiniuose (A 84). 1926-1939 m. vadovaudamas 
universitetinei klinikai, profesorius atspausdino 15 straipsnių mokslo periodiniuose leidiniuose: 7 
lietuvių ir 8 vokiečių kalba. Straipsniai vokiečių kalba publikuoti garsiuose žurnaluose „Zentralblatt fūr 
Chirurgie“, ,„Deutsche Zeitschrift fūr Chirurgie“, ,„Miūnchen Medicinische Wochenschrift“, - juose 
profesorius pateikė naujus būdus plastinėms veido operacijoms, galūnių lūžiams gydyti (A 84). Kai 
kurių straipsnių sutrumpinti variantai vėliau pasirodė lietuvių kalba (261). Lietuviškoje medicininėje 
spaudoje profesorius rašė ankstyvos skrandžio vėžio diagnozės klausimais (262). Siūlė valstybės mastu 
organizuoti kovą su vėžiu, gerinti onkologinių susirgimų registraciją. Pirmasis numatė konkrečią 
veiklos programą, kurią sudarytų trys pagrindiniai etapai: ankstyva onkologinių susirgimų diagnostika, 
tikslus gydymas ir kontrolė gydymą baigus (263). Nagrinėjo įvairias skausmo rūšis (264). Pradėjęs 
darbą Chirurgijos katedroje ir klinikoje profesorius keletą metų paskaitas skaitė rusų kalba, vėliau visą 
dėstomą kursą skaitė lietuviškai. MF taryba vertino profesoriaus administracinius, pedagoginius 
sugebėjimus. Iki 1933 m. jo vadovaujamos klinikinės katedros mokslo personalas apgynė tris 
medicinos daktaro disertacijas. 1939 m. profesorius išėjo į pensiją (A 84), Antro pasaulinio karo metais 
pasitraukė į Vokietiją. 

Vieno pirmųjų Operacinės chirurgijos ir topografinės anatomijos katedros asistentų V. 
Kuzmos (1892-1942) biografija ir mokslinė veikla jau sulaukė medicinos istorikų dėmesio. 1967 m. 
išleista T. Šiurkaus studija, kurioje autorius, pats pažinojęs V. Kuzmą, rėmėsi ir buvusių V. Kuzmos 
kolegų, draugų prisiminimais (56). Išsamią biografinę apybraižą apie V. Kuzmą, naudodama 
asmeninį profesoriaus archyvą, parengė jo duktė V. Kuzmaitė- Kivilšienė (57). Turėdami galimybę 
studijuoti pirminius dokumentus - LU (VDU) personalo bylas (A 85), galime tik patikslinti 
svarbesnes profesoriaus biografijos datas bei faktus. Katedros vyresniuoju asistentu jis išrinktas 
1922 spalio 15 d., 1924 m. Karaliaučiuje lankė specialius odontologijos, urologijos bei ortopedijos 
kursus. 1924 m. birželio 21 d. MF tarybos nutarimu pasiūlytas kandidatu 1925 m. Rokfelerio fondo 
stipendijai gauti. Gavęs stipendiją V. Kuzma pasirinko prof. A. Eiselsbergo vadovaujamą I-ją 
chirurgijos kliniką Vienoje. Komandiruotės ataskaitoje jis nurodė, kad sąlygos mokytis šioje 
klinikoje tinkamos, užsieniečiams leidžiama jose lankytis, klausytis klinikos mokslo personalo 
skaitomų paskaitų, padedama atlikti mokslinius tyrimus. Po dviejų mėnesių V. Kuzmai buvo 
paskirtos kelios klinikos ligonių palatos, sudarytos galimybės operuoti. Kai kurių chirurginių 
metodų V. Kuzma mokėsi Vienos II-je chirurgijos klinikoje. Vasaros metu domėjosi ortopedijos 
naujovėmis: lankėsi ortopedijos poliklinikoje, Ortopedijos Institute. Komandiruotės metu mokėsi ir 
chirurginės urologijos. Eksperimentinės chirurgijos tyrimus Vienoje V. Kuzma atliko mėgindamas 

bendraautoriumi publikavo vokiečių spaudoje. Grįždamas į Kauną aplankė Budapešto, Graco, 
Prahos, Drezdeno ir Berlyno chirurgijos klinikas. 1926 m. komandiruotė Paryžiuje padėjo 
apsispręsti dėl būsimos disertacijos temos. 1932 m. gruodžio 13 d. viešoje diskusijoje, visiems 
komisijos nariams įvertinus „labai gerai“, apgynė disertaciją „Inkstų ir šlapimo takų atstatymo 
klausimu“. 1933 m. išrinktas MF docentu, 1940 m. profesoriumi. 

Įvairiapusę profesoriaus mokslinę veiklą nuosekliai tyrinėjo T. Šiurkus, jis pateikė ir V. 
Kuzmos mokslo darbų sąrašą (56). Tiriamuoju laikotarpiu be monografijos disertacijos tema V. 
Kuzma atspausdino 25 mokslinius straipsnius “Medicinoje“, 6 - Lietuvos gydytojų suvažiavimų 
darbuose, 5 - VDU MF darbuose, viena, jau minėta publikacija, pasirodė vokiečių kalba. T. Šiurkus 
pastebėjo, kad prof. V. Kuzma rašė ne tik įvairiais chirurgijos klausimais: traumatologijos, 
ortopedijos, onkologijos, tuberkuliozės, urologijos, virškinimo organų operacinio gydymo 
klausimais, bet ir kraujo perpylimo, kurį 1923 m. pradėjo praktikuoti Kaune, pūlinių ir sąnarių 
susirgimų temomis. V. Kuzma 1922-1940 m. be apžvalgų ir populiarių straipsnių paskelbė 37 
mokslo darbus. 

Vincas Kanauka (1893-1968) 1924 m. vasario mėn. išrinktas Operacinės chirurgijos ir 
topografinės anatomijos katedros jaunesniuoju asistentu. 1925 m. du mėnesius stažavosi Miuncheno 
ir Berno chirurgijos klinikose, 1926 m. — Paryžiuje profesoriaus H. Hartmann“o vadovaujamoje 
chirurgijos klinikoje (A 86). 1929 m. apgynė disertaciją „Sėklos tekamųjų latakų rezekcija 
hypertrofiškai prostatai gydyti“. Disertacijoje įvertino 55 universiteto Chirurgijos klinikoje atliktų 
vazektomijos operacijų rezultatus, gydant prostatą (265). 1930 m. V. Kanauka išrinktas Chirurgijos 
katedros ir klinikos privatdocentu, 1940 m. profesoriumi. 1937 m. fakulteto tarybos siuntimu 
lankėsi Prahos, Vienos, Budapešto, Romos, Paryžiaus ir Berlyno chirurgijos klinikas, domėjosi 
studijų programomis bei pouniversitetinių studijų galimybėmis (A 86). Antrojo pasaulinio karo 
metais pasitraukė į Vokietiją, vėliau gyveno JAV. 

1924-1940 m. V. Kanauka atspausdino 12 mokslinių straipsnių “Medicinos“ žurnale, tris 
VDU MF darbuose, vieną straipsnį Lietuvos gydytojų suvažiavimų darbuose. XX a. trečiojo 
dešimtmečio darbuose rašė įvairių tuberkuliozės gydymo metodų, taip pat ir chirurginių, klausimais 
(266, 267). Ketvirto dešimtmečio darbuose daugiausia dėmesio skyrė urologijos problemoms (268, 
269). 

1923 m. rudenį Chirurgijos klinikos vyresniuoju asistentu išrinktas KVL Chirurgijos 
skyriaus gydytojas Benjaminas Zacharinas (1887-1954). Šias pareigas jis ėjo iki 1926 m (A 87). 
Dirbdamas Chirurgijos klinikoje atspausdino 6 mokslinius straipsnius ir dvi išsamias klinikos darbo 
ataskaitas. Publikacijose nagrinėjo klinikoje pasitaikiusius urologinių susirgimų, stabligės, dujinės 
flegmonos atvejus (270, 271, 272), chirurginius metodus plaučių tuberkuliozei gydyti (273), 
stemplės nudegimų gydymo būdus (274), saulės terapijos reikšmę, gydant tuberkuliozę (275). Nuo 
1926 m., įkūręs savo 10 lovų ligoninę, B. Zacharinas vertėsi privačia gydytojo praktika. 

1924 m. vasario mėn. Operacinės chirurgijos ir topografinės anatomijos jaunesniuoju 
asistentu išrinktas Jonas Čeponis (1895-1935), Peterburgo karo medicinos akademijos absolventas, 
tuo metu dirbęs KVL Chirurgijos skyriuje ordinatoriumi. 1924-1931 m., dirbdamas asistentu 


universitetinėje klinikoje (A 88), J. Čeponis atspausdino 5 mokslinius straipsnius “Medicinoje“. 

Juose, naudodamas Chirurgijos klinikos ambulatorijos ir stacionaro rezultatus, rašė furunkulų ir 
karbunkulų gydymo klausimais (276), piktybinių navikų diagnostikos (277), kelio sąnario 
sužalojimų (278), urologinių susirgimų (279) bei tuberkuliozinių spondilitų chirurginio gydymo 
klausimais (280). 1931 m. birželio mėn. apgynė disertaciją „Gastroenterostomija kaip chirurgiška 
priemonė skrandžio ir duodeni opoms gydyti“, jam suteiktas medicinos daktaro laipsnis (281). Tais 
pačiais metais pradėjo dirbti chirurgu Karo ligoninėje. 1933 m. išvyko į Klaipėdą, iki mirties dirbo 
Klaipėdos Raudonojo kryžiaus ligoninės Chirurgijos skyriaus vedėju. 

1928-1934 m. Chirurgijos klinikos asistentu dirbo Juozas Jaržemskas (1399-1961). Klinikos 
vadovo prof. A. Hagentorno paragintas, vertino onkologinėmis ligomis sirgusių Chirurgijos klinikos 
ligonių statistinius duomenis (282), nagrinėjo stemplės striktūrų gydymo klausimus (283). 

Kristupas Gudaitis jaunesniuoju Chirurgijos katedros ir klinikos asistentu dirbo 1930-1934 
m. (A 89). Paskelbė straipsnį apie vaikų ir jaunuolių iki 20 metų amžiaus, 1922-1932 m. gydytų 
Chirurgijos klinikoje, skrandžio ir dvylikapirštės žarnos opų gydymo rezultatus (284). Vėliau K. 
Gudaitis dirbo Klaipėdos miesto ligoninėje. 

Stanislovas Stonkus Chirurgijos katedros ir klinikos asistento pareigas ėjo 1934-1940 m. 
Stažavosi garsaus vokiečių chirurgo E. F. Sauerbruch“o vadovaujamoje klinikoje Berlyne, taip pat 
Ciuricho, Vienos ir Prahos chirurgijos klinikose (A 90). Iki pirmosios sovietų okupacijos paskelbė tris 
mokslinius straipsnius “Medicinoje“.: Naudodamas eksperimentų medžiagą tyrinėjo kaulų 
elastingumą (285), kartu su bendraautoriumi paskelbė straipsnį apie kelis Chirurgijos klinikoje 
gydytus širdies ir perikardo sužeidimų atvejus (286), bei vaikų pūlinio pleurito chirurginio gydymo 
rezultatus (287). 

Vaclovas Petras Tumasonis Chirurgijos klinikos jaunesniuoju asistentu išrinktas 1937 m. 
pabaigoje. Tobulinosi Vienos klinikose, domėjosi neurochirurgija (A 91). Iki pirmosios sovietų 
okupacijos “Medicinoje“ atspausdino mokslinį straipsnį apie skausmo periodiškumą, kuriame 
apibendrino 205 KVL Chirurgijos klinikos, Kauno Žydų ligoninės bei Raseinių apskrities ligoninės 
stacionarų ligonių apklausą (288). Antrojo pasaulinio karo metais pasitraukė į Vakarus, po karo 
gyveno ir dirbo JAV. 

1937 m. pabaigoje klinikos jaunesniuoju asistentu išrinktas Kazys Katilius dirbo iki 1939 m. 
1938 m. “Medicinoje atspausdino straipsnį, kuriame apibendrino Chirurgijos klinikoje atliktų 
skydliaukės operacijų rezultatus (289). 

Klinikos jaunesniojo asistento pareigose nuo 1937 iki 1940 m. dirbo Algirdas Maciūnas. Jis 
pirmasis parengė straipsnį apie gydymo sulfanilamidais rezultatus Chirurgijos klinikoje (290). 
Analizavo per ketverius metus pasitaikiusius išnirimo gydymo komplikacijų atvejus (291). 
Vaclovas Paprockas, dirbęs klinikos asistentu nuo 1937 m. tyrinėjo per 14 metų Chirurgijos 
klinikoje įvairiais metodais gydytų gangrenos atvejų rezultatus (292). 

Keletą metų Chirurgijos klinikos asistentais dirbo L.Bielskis ir S. Kudirka. 

Nuo įkūrimo iki pirmosios sovietinės okupacijos Chirurgijos klinikos mokslo personalas 
apgynė tris medicinos daktaro disertacijas, atspausdino 95 mokslo straipsnius, 12 iš jų pasirodė 


garsiuose to laikotarpio užsienio medicinos ir chirurgijos leidiniuose. Klinikos vadovų prof. H. 

Boit, A. Hagentorno pradėti urologinių, onkologinių susirgimų, skausmo tyrinėjimai, vėliau buvo 


tęsiami jaunesniojo klinikos personalo. 
4.3.4. Vaikų ligų katedros ir klinikos personalas bei mokslinė veikla 


Vaikų ligų katedros ir klinikos personalas nebuvo gausus. Atidarius VVL Maironio g., 1923 
m. joje dirbo du gydytojai: vadovė V. Tumėnienė ir SD samdomas ligoninės ordinatorius gydytojas 
Vincas Tercijonas. Jis šias pareigas ėjo iki 1941 m. 

Vanda Mingailaitė-Tumėnienė (1880-1976). Medicinos studijas baigė 1911 m. Berno 
universitete Šveicarijoje. Peterburge išlaikė valstybinius egzaminus. Vėl grįžusi į Šveicariją dirbo 
Davoso ir Berno vaikų klinikose bei sanatorijose, vėliau Lintalio miesto ligoninės chirurgijos 
skyriuje. Grįžusi į Rusijos imperiją, Pirmojo pasaulinio karo metais Novgorode vadovavo 150 lovų 
chirurgijos lazaretui. Po bolševikų perversmo, Rusijai paskelbus separatinę taiką, Maskvos miesto 
ligoninės Ginekologijos skyriuje dirbo chirurge-ordinatore. Grįžusi į Lietuvą, 1919 m. dirbo 
ordinatore Vilniaus miesto ligoninės Akušerijos-ginekologijos skyriuje, bei Lietuvių poliklinikos 
moterų ligų kabinete. Atvykusi į Kauną 1920 m. dirbo miesto valdybos Sveikatos centro Vaikų 
ambulatorijoje Laisvės alėjoje. 1923 m. išvyko pasitobulinti į Berlyno vaikų ligų klinikas. 
Susipažino su prof. A. Czerny kūdikių dirbtinio maitinimo ir viduriavimų gydymo metodika (A 92). 
Dirbdama LU (VDU) Vaikų ligų klinikos vadove, tyrinėjo tinkamos kūdikių mitybos įtaką jų 
mirštamumo sumažinimui (293, 294, 295). Naudodama Vaikų klinikos duomenis tyrinėjo vitaminų 
reikšmę rachitu sergantiems vaikams (296). Parengė mokslinius straipsnius apie vaikų empiemos 
(297), naujagimių stabligės (298), meningito (299) bei chorėjos gydymą (300). 1923-1940 m. 
atspausdino 11 mokslo straipsnių “Medicinoje“, vieną kartu su bendraautore S. Oleiskiene- 
Avramoviene VDU MF darbuose (301). 1930 m. V. Tumėnienė išrinkta profesore (A 92). 1931 m. 
kartu su klinikos asistentėmis A. Čarneckaite-Birutavičiene ir E. Gilde-Ostachoviene profesorė 
dalyvavo Antrajame tarptautiniame pediatrų kongrese Stokholme, kartu aplankė ir Stokholmo bei 
Upsalos vaikų klinikas (302). Ne kartą lankėsi Vokietijos, Šveicarijos vaikų klinikose, domėjosi to 
meto gydymo ir vaikų ligoninių įrengimo naujovėmis. Jos kvietimu 1934 m. atvykęs į Kauną garsus 
prancūzų vaikų ftiziatras Armand Delillė MF naujuosiuose rūmuose skaitė 10 paskaitų apie 
tuberkuliozės profilaktiką, diagnostiką, terapiją (39). 1937 m. profesorė kartu su kolegomis įsteigė 
Lietuvos vaikų gydytojų draugiją. Artėjant antrajai sovietų okupacijai, 1944 m. vasarą ji pasitraukė į 
Vakarus, vėliau gyveno JAV. 

Pirmuoju Vaikų ligų katedros ir klinikos asistentu 1924 m. gruodžio 10 d. išrinktas Andrius 
Matulevičius, 1926 m. sausio mėn. jis išrinktas vyresniuoju asistentu (A 93). 1924-1929 m. A. 
Matulevičius atspausdino penkis mokslinius straipsnius “Medicinos“ žurnale. Publikacijoms naudojo 
ir universitetinės Vaikų ligų klinikos duomenis. Paskelbė straipsnių apie Sodoku ligos atvejus (303) 
bei vaikų piktšašių gydymą (304). 1927 m. kartu su V. Tercijonu paskelbė straipsni apie to meto 
naujovę — skarlatinos gydymą serumu, kuriame apibendrino ir įvertino Behring'o firmos serumu 
dvidešimties Kaune gydytų atvejų teigiamus rezultatus (305). Dirbo klinikoje iki 1929 m. gegužės, 
vėliau vertėsi privačia gydytojo praktika. Antroji klinikos asistentė Aldona Čarneckaitė-Birutavičienė, 
Berlyno universiteto absolventė, pradėjo dirbti klinikinėje katedroje 1925 m. 1929 m., pasitraukus iš 

pareigų A. Matulevičiui, ji išrinkta vyresniąja klinikos asistente (A 94). Tiriamu laikotarpiu paskelbė 
penkis mokslo straipsnius “Medicinoje“. Kartu su bendraautoriais rašė vaikų poliomielito pasekmių 
chirurginio gydymo klausimais (306), apibendrino universitetinėje klinikoje gydytų vaikų astmos 
atvejų rezultatus (307), Harterio ligos gydymo naujoves (308). Domėjosi vaikų neurologija (309). 
Buvusių studentų apibūdinama kaip puiki pedagogė ir lektorė, ruošdavusi ligonius demonstracijoms 
užsiėmimų metu, padėdavusi studentams atliekant praktines užduotis (39). 1944 m. vasarą emigravo į 
Vakarus. 1929 m. klinikinės katedros jaunesniąja asistente išrinkta keletą metų klinikoje neetatine 
asistente dirbusi Ema Gildė-Ostachovienė. Ji atspausdino du mokslinius straipsnius “Medicinoje“, 
pagal klinikos duomenis tyrinėjo tuberkuliozės bei kazuistinius atvejus (310, 311). 1937 m. Vaikų 
klinikos asistentu išrinktas Petras Baublys. 

Vaikų ligų katedros ir klinikos personalas 1923-1940 m. paskelbė 24 mokslo tiriamuosius 
straipsnius “Medicinoje“, ir vieną straipsnį VDU MF darbuose. Daugiausia mokslinių publikacijų 
tiriamuoju laikotarpiu parengė klinikos vadovė iš viso 12. Personalas dalyvavo dvejuose 
tarptautiniuose pediatrų kongresuose. Deja, Vaikų klinikoje per tuos metus nebuvo paruoštas vaikų 


ligų vadovėlis, neapginta nei viena medicinos daktaro disertacija. 
4.3.5. Akių katedros ir klinikos personalas. Mokslinė veikla 


Akių ligų katedros ir klinikos vadovas prof. P. Avižonis (15 priedas) jau prieš pradėdamas 
darbą LU MF buvo žinomas Lietuvos okulistas, mokslininkas, 1914 m. Dorpato (Tartu) universitete 
apgynęs medicinos daktaro disertaciją „Lietuvių valstiečių akių ligos ir aklumas Gruzdžių ir 
Lygumų valsčiuose, Šiaulių apskrityje, Kauno gubernijoje“. Pirmojo pasaulinio karo metu dirbo 
fronte, vėliau Maskvos ligoninėse. Grįžęs į Lietuvą, 1920 m. vadovavo Karo ligoninės Akių ligų 
skyriui, vėliau dirbo LRKD ligoninės Akių ligų skyriaus vedėju. Dėstė akių ligų kursą Aukštųjų 
kursų Medicinos skyriuje. 1922-1923 m. ėjo LU MF dekano, 1924-1925 m. LU prorektoriaus, 
1925-1926 m. LU rektoriaus pareigas. Profesoriaus biografija ir profesinė veikla, jo mokslinių 
tyrimų kryptys nuosekliai tyrinėta ir įvertinta Jono Puzino 1979 m. Čikagoje išleistoje 
monografijoje. Šioje monografijoje pateikta ir išsami prof. P. Avižonio bibliografija (54). 

1922-1939 m. prof. P. Avižonis buvo vienas rezultatyviausių MF mokslininkų. Tiriamuoju 
laikotarpiu atspausdino 25 mokslo straipsnius “Medicinos“ žurnale bei panašų skaičių ataskaitų, 
apžvalgų ir projektų. Trys straipsniai atspausdinti VDU MF darbuose. Tuo pačiu laikotarpiu 11 
profesoriaus mokslinių straipsnių publikuota vokiečių medicininėje spaudoje, tokiuose leidiniuose 
kaip „Zeitschrift fir Augenheilkunde“ ir „Klinische Monatsblūtter fiir Augenheilkunde“. 8 
straipsniai pateko į rusų medicinos bei oftalmologijos leidinius: ,,Kliničeskaja medicina“, „Archiv 
oftalmologiji'. 1935 m. du profesoriaus straipsniai atspausdinti prancūzų leidiniuose: „Societe 
Francaise D'opthalmologie“ 1 „Revue International du Trachome“. Du prof. P. Avižonio 
straipsniai 1922-1938 m. atspausdinti Latvijoje „Latvijas Arstu žurnals“. Prof. P. Avižonis — 
pirmojo lietuviško akių ligų vadovėlio autorius. Jo keletą metų rengtas daugiau nei 800 puslapių 
„Akių ligų vadovas“ atspausdintas 1940 m. jau po profesoriaus mirties (312). 

Profesorius aktyviai dalyvavo užsienio oftalmologų organizacijų veikloje. Dažniausiai 


vykdavo į Vokietijos oftalmologų draugijos suvažiavimus Heidelberge, kartu lankydavo garsiausias 

Vokietijos Akių ligų klinikas. Grįžęs pateikdavo įdomių pranešimų apžvalgas (260). XX a. 
ketvirtame dešimtmetyje dažnai bendradarbiavo ir su kolegomis iš Prancūzijos, keletą kartų lankėsi 
Prancūzų oftalmologų draugijos kasmetiniuose kongresuose (313). Bendradarbiavo su Latvijos ir 
Estijos kolegomis, organizavo bendrus Pabaltijo valstybių oftalmologų kongresus. 1932 m. trečiasis 
Pabaltijo oftalmologų suvažiavimas įvyko Kaune naujoje VDU Akių ligų klinikoje (314). 

Užsienio akių klinikose profesorius susipažino su naujausiais gydymo ir operacijų metodais, 
modernia klinikų įranga, akių ligų dėstymo naujovėmis. Nuolat domėjosi trachomos plitimo 
problemomis, 1930 m. liepos 26-27 d. Ženevoje dalyvavo Tarptautinės organizacijos kovai su 
trachoma steigiamajame suvažiavime (315). Profesorius buvo ir Lietuvos akių gydytojų draugijos 
steigimo iniciatorius bei ilgametis pirmininkas. Pirmasis Lietuvos akių gydytojų suvažiavimas vyko 
1933 m. lapkričio 19 d. VDU Akių klinikoje (316). 

Pirmąja Akių ligų katedros ir klinikos asistente 1923 m. išrinkta Peterburgo Moterų aukštųjų 
medicinos kursų absolventė gydytoja Ona Jablonskytė-Landsbergienė, o 1924 m. išrinkta 
vyresniąja asistente (158). Nemažai operavo. 1925 m. ataskaitos duomenimis iš visų 1000 Akių 
klinikoje atliktų operacijų, O. Jablonskytė-Landsbergienė atliko 284 operacijas, 31 operacija 
daugiau nei prof. P. Avižonis. O. Jablonskytei-Landsbergienei rečiau buvo patikimos kataraktos ar 
glaukomos operacijos (77). 1928 m. ji lankėsi Vokietijos oftalmologų kongrese Heidelberge, 1930 
m. dalyvavo antrajame Pabaltijo oftalmologų suvažiavime Tartu mieste. Akių klinikos vyresniosios 
asistentės pareigas ėjo iki 1930 m. (161). Skaitė pranešimus KMD posėdžiuose. 1934 m. 
atspausdino darbą apie aklumo priežastis Lietuvoje (317). Nuo 1930 m. dirbo Kauno Ligonių kasos 
Akių ambulatorijos vedėja. Dalyvavo Lietuvos akių gydytojų draugijos steigime, buvo ilgametė 
draugijos sekretorė. 

Intensyvėjant Akių ligų klinikos stacionaro darbui, poliklinikos pacientų skaičiui, prof. P. 
Avižonis kreipėsi į MF tarybą dėl antrojo asistento. Taryba 1923 m. profesoriaus siūlymu 
jaunesniuoju Akių ligų katedros ir klinikos asistentu išrinko Jurgį Prialgauską (A 95). J. 
Prialgauskas, profesoriaus paragintas, domėjosi sergamumu trachoma. 1924 m. jis patikrino 3728 
Kauno miesto pradžios mokyklų mokinius. Sergamumo trachoma rezultatus Kauno pradžios 
mokyklų mokinių tarpe po metų apibendrino “Medicinos“ straipsnyje. (318). Dirbo universitete iki 
1927 m. vėliau vadovavo Šiaulių savivaldybės Akių ligoninei. 

1924 m. MF taryba antrąja jaunesniąja Akių ligų katedros ir klinikos asistente išrinko Eleną 
Buivydaitę-Kutorgienę (A 96), kuri, nors klinikoje dirbo tik iki 1927m., taip pat aktyviai įsitraukė į 
tiriamąjį darbą. Pagal klinikos stacionare ir ambulatorijoje apsilankiusių trachoma sergančių 
duomenis nustatė tuometinės Lietuvos apskritis, kuriose trachoma sergančių procentas buvo pats 
aukščiausias, apskaičiavo sergančiųjų procentus pagal lytį, įvairias amžiaus grupes, bei trachomos 
komplikacijų priklausomybę nuo amžiaus (319). 

J. Nemeikša dirbo katedros jaunesniuoju asistentu 1927-1930 m. vyresniuoju asistentu 1930- 
1931 m. 1928 m. dalyvavo tarptautiniame oftalmologų kongrese Amsterdame. 1929 m. stažuotėje 
Čekoslovakijoje susipažino su Prahos Akių klinikomis. Dirbo iki 1931 m., kol jam buvo pasiūlytos 
Karo ligoninės Akių ligų skyriaus vedėjo pareigos. B. Goldenheimas jaunesniuoju asistentu dirbo iki 


1931 m. rugpjūčio. Dalyvavo Tartu vykusiame antrajame Pabaltijo oftalmologų suvažiavime, 

fakulteto komandiruotas susipažino su Vienos Akių ligų klinikomis, vėliau pradėjo privačią praktiką 
(161). 

Naujojoje Akių ligų klinikoje asistentai dažnai keitėsi. 1931 m. pradėjo dirbti net keturi 
nauji asistentai: M. Steiblys, kuris išrinktas vyresniuoju asistentu, bei jaunesnieji asistentai: A. 
Bridžius, P. Kazlauskas ir E. Mekys (83). A. Bridžius 1933 m. tobulinosi Vienos akių klinikose 
(86). M. Steiblys 1935 m. tobulinosi Prahos ir Vienos universitetų Akių klinikose (87). 1936 m. jis 
jau dirbo Klaipėdoje. 

1933 m. katedros ir klinikos vyresniuoju asistentu pradėjo dirbti prof. P. Avižonio sūnus 
Vytautas Avižonis. Tais pačiais metais jis dalyvavo tarptautiniame oftalmologų kongrese Madride. 
Tobulinosi Paryžiaus akių klinikose (87). Tyrinėjo kriminalinius akių sužalojimus pagal Akių ligų 
klinikos 1930-1934 m. duomenis (320). Apibendrino Akių ligų klinikoje atliktų kataraktos 
operacijų rezultatus (321). 

1936-1940 m. Akių ligų katedros ir klinikos personalas kasmet keitėsi. Nežiūrint didelės 
darbuotojų kaitos, Akių ligų katedros ir klinikos personalas 1922-1940 m. paskelbė 65 mokslines 
publikacijas. “Medicinoje“ ir VDU MF darbuose atspausdinti 42 moksliniai straipsniai. 23 
straipsniai — visi prof. P. Avižonio — paskelbti užsienio valstybių moksliniuose leidiniuose. Prof. P. 
Avižonis ir asistentai tais pačiais metais dalyvavo 23 tarptautiniuose oftalmologijos kongresuose. 
Buvęs katedros asistentas Petras Kazlauskas, tuomet jau dirbęs Klaipėdoje, 1939 m. MF tarybai 
pateikė disertaciją „Kauno pradžios mokyklų mokinių akių tyrimai“, kurią apgynė tų pačių metų 
birželio 13 d. MF taryba pripažino P. Kazlauskui medicinos daktaro laipsnį. Disertacijos įžangoje P. 
Kazlauskas nurodė, kad prof. P. Avižonio paragintas ir visų klinikos kolegų padedamas moksliniam 
darbui rinko duomenis 1935-1936 m. Kauno miesto pradinių mokyklų vaikai buvo tikrinami Akių 


ligų klinikoje ir Centrinėje Kauno miesto savivaldybės ambulatorijoje (322). 
4.3.6. Ausų, nosies ir gerklės ligų katedros ir klinikos personalas. Mokslinė veikla 


Pirmasis Ausų, nosies ir gerklės ligų klinikinės katedros vadovas prof. Petras Radzvickas 
(1864-1931) medicinos studijas baigė Maskvos universitete. 1891-1896 m. dirbo šio universiteto 
Akių ligų klinikoje. 1896 m. apgynė medicinos daktaro disertaciją ,„Pokonjunktyviniai sublimato 
švirkštimai“ (Podkonjunktyvalnyje vpriskivania sulemy). Tais pačiais metais išrinktas Maskvos 
universiteto privatdocentu, tačiau jo pareigų nepatvirtino tuometinė Rusijos imperijos vyriausybė. 
Išvykęs į Smolenską iki 1904 m. vadovavo žemietijos (zemstvos) ligoninės Akių ir ausų ligų 
skyriui. Vėliau atidarė privačią Akių ir ausų, nosies, gerklės ligų ambulatoriją ir ligoninę. 1918 m. 
privati ligoninė nacionalizuota. 1921 m. grįžo į Lietuvą, dirbo Karo ligoninės Ausų, nosies ir 
gerklės ligų skyriuje (323). Daug profesoriaus pastangų ir diplomatijos pareikalavo naujos 
universitetinės Ausų, nosies ir gerklės ligų klinikos statyba Vytauto prospekte. Dirbdamas 
universitete domėjosi tiek akių ligomis, tiek ir otorinolaringologija, dalyvavo tarptautinėse 
konferencijose (324). Parašė mokslinių darbų apie trachomos gydymą, adenoidus, jo darbas apie 
ozenos gydymą atspausdintas jau po profesoriaus mirties (325, 326). Mirė profesorius 1931 m. 


rugsėjo 22 d., susirgęs vidurių šiltine ir plaučių uždegimu. 100000 Lt. savo santaupų testamentu 

paskyrė studentų medikų fondui. Už šią sumą gaunami procentai buvo skiriami vardinėms 
stipendijoms (324). 

1925 m. MF tarybos posėdyje prof. P. Radzvickas, nurodęs didelį stacionaro ir ambulatorijos 
pacientų skaičių, prašė iš keturių kandidatų iš karto išrinkti du jo vadovaujamos klinikinės katedros 
asistentus. Po balsavimo išrinkti gydytojas Aleksandras Gasiūnas, ir karo gydytojas Stasys Žilinskas 
(A 97). A. Gasiūnas dirbo asistentu iki 1928 m. rudens. Atidarius Šiaulių savivaldybės ligoninės 
Ausų, nosies ir gerklės ligų skyrių, jis paskirtas šio skyriaus vedėju. Dirbdamas universitetinėje 
klinikoje mokslo darbų nespėjo atspausdinti. S. Žilinskas klinikos asistento pareigas ėjo iki 1930 m. 
pabaigos. Dirbti į naująją kliniką Vytauto prospekte jis neperėjo, pasiliko Karo ligoninės Ausų, nosies 
ir gerklės ligų skyriuje. Dirbdamas universiteto klinikoje S. Žilinskas 1928 m. du mėnesius stažavosi 
Paryžiaus, 1929 m. Berlyno atitinkamose klinikose (167). 1929 m. atspausdino du mokslo straipsnius 
“Medicinos“ žurnale apie gerklės leukeminius susirgimus ir kremzlinius auglius (327, 328). 

1928 m. rugsėjo mėnesį Ausų, nosies ir gerklės ligų katedros ir klinikos jaunesniuoju 
asistentu išrinktas LU absolventas Juozas Zubkus (1898-1953), kuris dar 1925 m,. studijuodamas 
LU MF, pradėjo dirbti asistentu fiziologijos ir fiziologinės chemijos katedroje. 1931 m. kovo mėn. 
J. Zubkus išrinktas vyresniuoju asistentu. 1931 m. vasarą dėl vykstančių remonto darbų sumažėjus 
ligonių skaičiui, J. Zubkus MF komandiruotas dviems mėnesiams į Vienos Ausų, nosies ir gerklės 
ligų klinikas pasitobulinti otorinolaringologinėje chirurgijoje. Mirus prof. P. Radzvickui, jis 
faktiškai vykdė klinikos vadovo pareigas, nors klinikos globėju laikinai buvo paskirtas Chirurgijos 
klinikos vedėjas prof. A. Hagentornas. J. Zubkui patikėtas skaityti visas otorinolaringologijos 
kursas (A 98). 1933 m. gruodžio 7 d. viešame dispute jis labai gerai apgynė disertaciją „Vaikų 
Waldeyer“o žiedas ir jo kitimai“ (329). 1934 m. išrinktas docentu, 1939 m. profesoriumi. 1935 m. 
ME komandiruotas į tarptautinį fiziologijos kongresą Leningrade, ta pačia proga aplankė 
Leningrado ir Maskvos ausų, nosies ir gerklės ligų klinikas. 1928-1939 m. atspausdino tris mokslo 
straipsnius vokiečių kalba leistame „,„Monatschrift fir Ohrenheilkunde und Laryngo-Rhinology“ (A 
98), septynis mokslo straipsnius “Medicinoje“, tris straipsnius VDU MF darbuose. Be darbų 
disertacijos tema, rašė mokslines studijas, pagrįstas savų stebėjimų duomenimis apie klinikoje 
pasitaikiusius onkologinių susirgimų, svetimkūnių atvejus (330, 331, 332, 333), nagrinėjo tonzilių 
gydymo, tonziloektomijų indikacijų klausimus (334). 1944 m. pasitraukė iš Lietuvos, nuo 1948 m. 
gyveno JAV. 

1931 m. Ausų, nosies ir gerklės ligų katedros ir klinikos jaunesniuoju asistentu pradėjo dirbti 
Jonas Statkevičius (1897-1969) (91). 1933 m. jis tobulinosi Vienos ausų, nosies ir gerklės ligų 
klinikose. Tais pačiais metais rudenį pradėjo vadovauti Panevėžio apskrities ligoninės ausų, nosies 
ir gerklės ligų skyriui. Vietoje J. Statkevičiaus jaunesniąja asistente išrinkta Ona Purtokaitė (93). 
1934 m. jaunesniuoju asistentu pradėjo dirbti Leonas Misevičius, kuris nagrinėjo disfagijos gydymą 
gerklės tuberkuliozės atveju (335). 1936 m. pasitraukus iš asistento pareigų O. Purtokaitei, pradėjo 
dirbti Pranas Pakanavičius, jį 1938 m. pakeitė Ksaveras Vencius (98). Tiriamuoju laikotarpiu Ausų, 
nosies, gerklės ligų katedros ir klinikos darbuotojai paskelbė 12 mokslinių straipsnių “Medicinoje“, 
tris VDU MF darbuose, tris užsienio moksliniuose žurnaluose (16 priedas). Parengta ir apginta 


viena medicinos mokslų daktaro disertacija. 

4.3.7. Odos ir venerinių ligų katedros ir klinikos personalas ir mokslinė veikla 


Pirmasis LU (VDU) Odos ir venerinių ligų katedros ir klinikos vadovas prof. J. Karuža 
(1866-1953) medicinos mokslus baigė 1894 m. Peterburgo Karo medicinos akademijoje. 1898 m. 
toje pačioje akademijoje jam suteiktas medicinos daktaro laipsnis. Iki 1917 m. dirbo karo gydytoju. 
Jo darbas įvertintas aukštais Italijos, Prancūzijos, Rusijos imperijos valstybiniais apdovanojimais. 
Grižęs į Lietuvą, J. Karuža skaitė venerinių ir odos ligų kursą Aukštuosiuose kursuose bei dirbo 
Valstybinės gydytojų egzaminų komisijos nariu. Prof. J. Karuža dirbdamas universitete parengė tris 
mokymo priemones: „„Lekcijos apie sifilį“ (1923 m.), „Odos ligos“ (1926 m.), „Paskaitos apie vyrų 
ir moterų gonorėją ir ulcus molle“(1934 m.). 1925 m. “Medicinos“ žurnale paskelbė straipsnį apie 
universitetinėje klinikoje gydytą raupsų atvejį (337). Profesorius rūpinosi ne tik specialybės 
problemomis, jis aktyviai dalyvavo visuomeniniame ir politiniame šalies gyvenime: buvo 
kviečiamas į Seimo Sveikatos komisijos posėdžius, aktyviai dalyvavo Lietuvos gydytojų 
suvažiavimuose. Jau 1920 m. J. Karuža primygtinai siūlė valstybės įstatymais reglamentuoti 
nemokamą venerinių ligų gydymą, visose apskrityse steigiant savivaldybių išlaikomas venerinių 
ligų ambulatorijas arba bent atskirus kabinetus. 1933 m. prof. J. Karuža kartu su Odos ir venerinių 
ligų klinikos bendradarbiais ir kitais kolegomis įsteigė Lietuvos sveikatos draugijos sekciją kovai su 
venerinėmis ligomis. Pagrindiniai sekcijos uždaviniai buvo rinkti statistinius duomenis apie 
venerinių ligų paplitimą Lietuvoje bei raginti įstatymų leidimo institucijas parengti kovos su 
venerinėmis ligomis įstatymą. Toks, 1935 m. priimtas įstatymas, nustatė, kad valstybės ir vietinių 
savivaldybių gydymo įstaigose sergantieji venerinėmis ligomis turi būti gydomi nemokamai, jiems 
nemokamai teikiami vaistai. Palikęs darbą universitete 1935 m. prof. J. Karuža iki pirmosios 
sovietų okupacijos 1940 m. vertėsi privačia dermatovenerologo praktika savo namuose Kauno 
pakraštyje — Fredoje (336). 

1935 m. Odos ir venerinių ligų katedros ir klinikos vadovu, išrinktas Bronius Sidaravičius 
(1897-1969). Klinikos vyresniuoju asistentu jis pradėjo dirbti 1929 m., Vytautui Juškiui pasitraukus 
iš pareigų, 1936 m. išrinktas docentu (A 99). B. Sidaravičiaus mokslinei veiklai didelę reikšmę 
turėjo pažintis su Vakarų Europos dermatovenerologais. Su juo sietina ilgametė šios klinikinės 
katedros bendradarbiavimo su Vokiečių dermatologų draugija pradžia. 1929 m. B. Sidaravičius 
kartu su kitais septyniais Lietuvos gydytojais dalyvavo Karaliaučiuje vykusiame Vokiečių 
dermatologų draugijos kongrese. Glaustą kongreso darbo apžvalgą jis publikavo “Medicinos“ 
žurnale: pristatė svarbiausias kongreso darbo temas, įdomiausius kongreso dalyvių pranešimus. 
Žavėjosi kongrese demonstruotais muliažais ir mikroskopiniais preparatais. B. Sidaravičius 
apgailestavo, kad nepavyko kongreso dalyvių planuota kelionė į Klaipėdos leprozoriumą (338). 

1930-1931 m. B. Sidaravičius, pasinaudodamas MF skirta stipendija, tobulinosi Vienos, 
Prahos, Miuncheno, Paryžiaus, Bonos, Karaliaučiaus universitetų dermatovenerologinėse klinikose 
(A 99). Remdamasis vokiečių kolegų moksliniais darbais, jis publikavo keletą straipsnių apie 
serologinę sifilio diagnostiką (339, 340). Stažuotė Vienos dermatologijos klinikoje pas Wilhelm 
Kerl ir kitus sustiprino B. Sidaravičius domėjimąsi alergijos gydymu. Šioje klinikoje jis kartu su 
Erich Urbach atliko klinikinius eksperimentinius tyrinėjimus analizuodami odos alergijos perkėlimą 


pagal Praustnitz — Kūstner metodiką su ligonio serumu į sveiko žmogaus ar gyvulio odą. Tokiu 

būdu jie ištyrė 22 alerginių odos ligų atvejus, nustatydami alergeną, svarbų sergančiojo specifinei 
desensibilizacijai. Tyrimų duomenis paskelbė užsienio spaudoje ir 1932 m. apgintoje medicinos 
daktaro disertacijoje „Odos alergija ir jos gydymas“ (341, 342), kuriai vadovavo prof. V. Lašas (17 
priedas). Odos ir venerinių ligų gydymo naujovės, skelbiamos vokiečių dermatologų profesinėje 
spaudoje greitai pasiekdavo Kauno universitetinę Odos ir venerinių ligų kliniką. 1939 m. dr. B. 
Sidaravičius parengė straipsnį apie gonorėjos gydymo pažangą naudojant sulfanilamidus. Šioje 
publikacijoje jis pristatė ne tik sėkmingą vokiečių kolegų praktiką, bet ir apibendrino pirmuosius 
Kauno Odos ir venerinių ligų klinikos pasiekimus, gydant sulfanilamidais gonorėją (343). 

1940 m. B. Sidaravičius išrinktas profesoriumi (A 99). Aktyviai dirbdamas pedagoginį 
darbą, prof. B Sidaravičius 1929-1940 m. be medicinos daktaro disertacijos parengė ir atspausdino 
15 mokslinių straipsnių alerginių ir užkrečiamų odos ligų klausimais “Medicinoje“ ir VDU MF 
darbuose. Vienas jau minėtas jo darbas atspausdintas garsiame vokiečių medicinos žurnale 
„Klinische Wochenschrift“. 

Odos ir venerinių ligų klinikinės katedros asistentai tiriamuoju laikotarpiu parengė nemažą 
skaičių mokslo darbų. Katedros veiklos pradžioje asistentu trumpai dirbo Alfredas Eichelbergeris, 
1924-1929 m. asistento pareigos buvo patikėtos Vytautui Juškiui. V. Juškys 1927 m. tyrinėjo Karo 
ligoninėje pasitaikiusį retą pigmentinės kserodermos atvejį (344). 1929 m. atspausdino straipsnį 
apie neigiamą Vasermano reakcijos atvejį esant antriniam sifiliui (345). 

1924-1934 m. jaunesniąja asistente dirbo Aleksandra Kaupelytė-Ragaišienė (A 100). 1931 
m. kartu su B. Sidaravičium, publikavo straipsnį apie pašalinį salvarsano poveikį ir neigiamas 
gydymo šiuo nuodingų preparatu pasekmes, apžvelgdami Vakarų Europos mokslininkų darbus bei 
nagrinėdami universitetinės klinikos duomenis (346). 1934 m. A. Kaupelytei-Ragaišienei 
pasitraukus iš asistento pareigų, išrinktas Antanas Gulbinas, kuris dirbo universitete iki 1940 m. 
rudens. 1934-1940 m. jis paskelbė du straipsnius apie gonorėjos gydymo rezultatus Odos ir 
venerinių ligų klinikoje (347, 348), keletą darbų skyrė retai pasitaikantiems odos susirgimams. 1936 
m. pradžioje asistentu išrinktas Antanas Kaminskas. Padedant Bendrosios patologijos ir patologinės 
anatomijos katedros vedėjui prof. E. Vinteleriui, jis studijavo odos patologinę histologiją. 1937 m. 
buvo komandiruotas tobulintis į Prahos ir Vienos Patologijos institutus (A 101). Dirbdamas 
universitetinėje klinikoje, publikavo tris mokslinius straipsnius “Medicinoje“. Du skyrė vaistų 
pašalinio poveikio sukeliamoms ligoms: salvarsaniniams dermatitams bei medikamentinėms 
toksikodermijos nagrinėti (349, 350). Trečiajame apžvelgė užsienio autorių publikacijas ir aprašė 
klinikoje pasitaikiusį sifilio reinfekcijos atvejį (351). A. Kaminskas dirbo universitete iki 1939 m. 
kovo, kai jam buvo pasiūlytos Alytaus valstybinės odos ir venerinių ligų ligoninės direktoriaus 
pareigos (A 101). 1939 m. kovo mėnesį MF taryba jaunesniuoju asistentu išrinko Mykolą Vaitėną, 
kuris kartu su tuometiniu klinikos vadovu B. Sidaravičiumi 1940 m. VDU MF darbuose 
atspausdino išsamią studiją apie sergančiųjų sifiliu skaičiaus kitimo tendencijas 1930-1939 m. 
universitetinės Odos ir venerinių ligų klinikos stacionare ir poliklinikoje (352). 

1923-1940 m. Odos ir venerinių ligų katedros ir klinikos personalas apgynė vieną medicinos 
daktaro disertaciją, atspausdino vieną mokslinį straipsnį užsienio medicinos žurnale, 26 mokslinius 


straipsnius Lietuvos leidiniuose bei parengė tris mokymo priemones studentams. 

4.3.8. Nervų ir psichikos ligų katedros ir klinikos personalas. Mokslinė veikla 


Nervų ir psichikos ligų katedros ir klinikos vedėjas J. Blažys (1890-1939) 1935 m. išrinktas 
profesoriumi, 1938 m. - VDU prorektoriumi. Dalyvavo tarptautiniuose psichinės sveikatos 
kongresuose Vašingtone (1930 m.) ir Paryžiuje (1937 m.) (A 102). Vadovaudamas klinikai J. 
Blažys paskelbė 10 mokslo straipsnių. Jis nagrinėjo klinikoje pasitaikiusius neurosifilio atvejus 
(353, 354) sergamumo psichikos ligomis rizikos veiksnius bei tendencijas (355, 356). Be mokslo 
darbų, atspausdino panašų skaičių ataskaitų, komandiruočių apžvalgų. Išleido monografiją 
„Tolerancija kaip kultūros principas“. J. Blažio pažiūrų raida ir mokslinė veikla plačiai tyrinėta A. 
Dembinsko ir V. Matonienės straipsnyje, skirtame profesoriaus 65-0si0ms mirties metinėms (64). 

1924 m. rudenį vyresniuoju klinikos asistentu išrinktas Jonas Brundza (1890-1927). Jis 1916 
m. baigė Maskvos universitetą. Pirmojo pasaulinio karo metais tarnavo Rumunijos fronte. Grįžęs į 
Lietuvą dirbo Karo ligoninėje, ėjo ligoninės viršininko pavaduotojo pareigas, organizavo šios 
ligoninės Nervų ligų skyriaus veiklą. 1922 m. specializavosi Leipcigo universiteto Neurologijos 
klinikoje (A 103). Rengdamas ir versdamas iš rusų bei vokiečių kalbų mokymo priemones MF 
studentams kūrė lietuvišką medicininę terminiją (194). 

1925 m. pavasarį doc. J. Blažys kreipėsi į MF tarybą, kad Nervų ir psichikos ligų klinikoje 
gydosi apie 50 ligonių ir būtinai reikalingas antras asistentas. Paskelbus konkursą, prašymą pateikė 
tik Karo ligoninės gydytojas ordinatorius Viktoras Vaičiūnas. Balandžio 1 d. jis išrinktas katedros ir 
klinikos jaunesniuoju asistentu, o 1927 m. vasarą, tragiškai žuvus J. Brundzai, V. Vaičiūnas 
išrinktas vyresniuoju asistentu. 1928 m. V. Vaičiūnas lankėsi Rygos ir Helsinkio neurologinėse 
klinikose. 1929 m. susipažino su Karaliaučiaus, Berlyno, Miuncheno, Vienos ir Prahos 
neurologinėmis klinikomis, 1931 m. dalyvavo tarptautiniame neurologų kongrese Berne. 1932 m. 
Antrajame Estijos gydytojų kongrese, neurologijos sekcijoje skaitė pranešimą apie serozinį 
meningitą. Jo moksliniai darbai referuoti 1933-1934 garsiame vokiečių medicinos leidinyje 
„Zentralblatt fir die gesamte Neurologie und Psychiatrie“ (A 104). 1925-1940 m. V. Vaičiūnas 
atspausdino 5 mokslinius straipsnius “Medicinoje“, vieną VDU MF darbuose. Išsamią studiją skyrė 
klinikoje 1925-1929 m. pasitaikiusiems cerebrospinalinio meningito atvejams, jų gydymo ir 
stacionarinio mirštamumo klausimams (357, 358, 359). 1932 m. paskelbė darbą apie teigiamus 
serozinio meningito gydymo rezultatus universitetinėje klinikoje (360). V. Vaičiūnas taip pat 
nagrinėjo Karo ligoninėje 1921-1932 m. buvusius tuberkuliozinio meningito atvejus (361). 

1927 m. jaunesniuoju klinikos asistentu išrinktas Vytautas Bendoravičius. Mediciną jis 
studijavo Varšuvos ir Kijevo universitetuose. Tarnavo karo gydytoju fronte Pirmojo pasaulinio karo 
metais bei Lietuvos nepriklausomybės karuose su lenkais ir bermontininkais. Buvo pakliuvęs į 
lenkų nelaisvę. Karui pasibaigus, dirbo Karo ligoninėje Kaune. Domėjosi nervų ligomis, todėl 1922 
m. stažavosi garsaus vokiečių neurologo Richard Cassirer (1868-1925) vadovaujamoje 
universitetinėje klinikoje Berlyne. 1936 m. tobulinosi Vienos universiteto Nervų ir psichikos ligų 
klinikoje (A 105). Parengė straipsnį apie universitetinėje klinikoje nustatytus isterijos atvejus (362). 

1933 m. iki tol vertęsis privačia praktika medicinos daktaras L. Gutmanas kreipėsi į MF 
dekaną prof. V. Lašą, pareikšdamas norą skaityti paskaitas elektrodiagnostikos ir elektroterapijos 
tema. Carinės Rusijos laikais jis buvo dirbęs prof. V. M. Bechterevo klinikoje Peterburge. Doc. J. 

Blažys ir prof. K. Buinevičius, rekomendacijoje fakulteto tarybai nurodė, kad dr. L. Gutmanas 


“6 


patyręs nervų ir psichikos ligų specialistas, kuriam visada buvo artimi “grynai moksliški 
specialybės interesai“. 1933 m. L. Gutmanas skaitė paskaitą MF studentams “Nervų sistemos 
veikimas ir jos sutrikimai Pavlovo mokslo šviesoje". Šią paskaitą puikiai įvertino visi joje dalyvavę 
kolegos. 1934 m. dr. L. Gutmanas, remiantis VDU statuto 5 ir 20 paragrafais, Lietuvos Respublikos 
švietimo ministro K. Šakenio patvirtintas MF privatdocentu, bet be teisės gauti atlyginimą iš 
valstybės iždo. Iki 1941 m. jis skaitė keletą neuropatologijos kurso paskaitų penkto kurso 
studentams (A 106). 

1939 spalio mėn. klinikos jaunesniuoju asistentu išrinktas Napoleonas Indrašius (A 107). 

Nervų psichikos ligų klinikos kolektyvas 1924-1940 m. atspausdino 17 mokslinių straipsnių 
Lietuvos spaudoje, vienas darbas atspausdintas užsienyje (Estijoje). Parengtas ir atspausdintas J. 


Blažio „Įvadas į psichiatriją“. 


4.4. Lietuvos universiteto (Vytauto Didžiojo universiteto) Medicinos fakulteto Medicinos 
skyriaus klinikų veiklos vertinimas 1922-1938 metais 


4.4.1. Akušerijos ir ginekologijos klinikos veikla 


Akušerijos ir ginekologijos klinikos veiklos tyrimui naudoti Kauno miesto statistikos 
metraščių, Lietuvos sveikatos apžvalgų (112-115, 117-119) skelbti duomenys bei LCVA LRKD 
fonde saugomi šios klinikos veiklos ataskaitų duomenys (A 20, A 21, A 108, A 109). 1922-1925 m. 
ir 1939 m. duomenų surinkti nepavyko. 1926-1930 m. klinikos stacionare buvo 90 lovų, 1931-1932 
m. — 120 lovų, 1933-1935 m. — 125 lovos, 1936-1938 m. -150 lovų. 1926-1938 m. iš klinikos 
stacionaro išrašyta 41018 ligonių ir gimdžiusių moterų. 1938 m. iš klinikos stacionaro išrašyta 4991 
t. y. keturis kartus daugiau pacienčių ir gimdžiusių moterų nei pirmaisiais universitetinės klinikos 
darbo metais (1923 m. - 1241). 


66 


6000 












b=8,076; p=0,000 


5000 
£ 4000 
2 
Č 
Z 3000 b=7,896; p=0,000 
E 
2 
Š 2000 
| 
b=8,370; p=0,000 
1000 
b=8,670; p=0,007 
0 


Metai 


1 pav. Akušerijos ir ginekologijos klinikos stacionaro pacientų srautų kitimas 1926-1938 







metais. b — vidutinis metinis pokytis 


Regresinė duomenų analizė parodė, kad bendras klinikos abiejų skyrių stacionaro pacienčių 
skaičius 1926-1938 m. didėjo vidutiniškai 8 proc. per metus (p=0,000) (1 pav.). Tuo pačiu 
laikotarpiu už 2498 klinikos stacionaro ligones ir gimdžiusias moteris mokėta savivaldybių lėšomis. 
Dėl Akušerijos ir Ginekologijos skyrių bendrai pateiktų duomenų negalėjome nustatyti, ar 
savivaldybių lėšų daugiau buvo skiriama gimdžiusioms ar ginekologinėmis ligomis sergančioms 
neturtingoms pacientėms. 1926-1938 m. jų skaičius per metus klinikos stacionare svyravo nuo 88 
(1930 m.) iki 528 (1936 m.) ir sudarė nuo 3,1 iki 7,7 proc. visų klinikos stacionaro pacienčių. 

1926-1938 m. klinikos stacionare gydėsi 23158 ginekologinėmis ligomis sergančios 
moterys, kurios sudarė 56,5 proc. visų klinikos stacionaro pacienčių. 1926-1930 m., kai klinikoje 
buvo 90 lovų, šių ligonių skaičius kasmet didėjo. 1929 m. klinikos stacionare gydyta 294 ligonėmis 
daugiau nei 1928 m. 1931 m., nors ir padaugėjo lovų, stacionare gydytų ginekologinių ligonių 
skaičius sumažėjo 213. Kitais metais (1932 m.) šis skaičius didėjo ketvirtadaliu - 577 ligonėmis. 
1934 m. ginekologinių ligonių skaičius lyginant su 1933 m. mažėjo 505 ligonėmis arba penktadaliu. 
Tai pats didžiausias šios grupės ligonių skaičiaus mažėjimas per visus 1926-1938 m., kuriam įtakos 
galėjo turėti gerokai pasunkėjusi ekonominė Lietuvos situacija. 1936-1938 m. šios grupės 
stacionaro ligonių skaičius vėl didėjo. 1938 m. klinikos stacionare gydyta 2735 ginekologinėmis 
ligomis sergančios ligonės, t. y. 4,3 karto daugiau šios grupės ligonių nei pirmaisiais universitetinės 
klinikos darbo metais (1923 m.), kai gydyta 640 ginekologinėmis ligomis sergančių moterų. 
Regresinė duomenų analizės metodu nustatyta, kad ginekologinių ligonių skaičius, gydytų klinikos 
stacionare 1926-1938 m. kasmet didėjo vidutiniškai 7,8 proc. (p=0,000). 

1926-1938 m. 1š klinikos Akušerijos skyriaus išrašytos 17860 moterys, kurios sudarė 43,5 
proc. visų Akušerijos ir ginekologijos klinikos pacienčių. 1926-1929 m. šio skyriaus pacienčių 


skaičius per metus klinikos stacionare kito netolygiai. Palyginus su 1926 m., 1927 m. jų sumažėjo 

daugiau nei šimtu. 1928 m. pacienčių skaičius dar mažėjo, o nuo 1929 m. nuolat didėjo, išskyrus 
nedidelį mažėjimą — 24 pacientėmis — 1933 m. Nuo universitetinės klinikos veiklos pradžios - 1923 
m. (išrašyta 601 Akušerijos skyriaus pacientė) — iki 1938 m. (išrašytos 2256) Akušerijos skyriaus 
pacienčių skaičius per metus padidėjo 3,75 karto. Regresinė duomenų analizė parodė, kad 1926- 
1938 m. išrašytų Akušerijos skyriaus pacienčių skaičius klinikos stacionare didėjo kasmet 
vidutiniškai 8,3 proc. (p=0,000). 

Pavyko rasti 1927-1932 m. duomenis, nurodančius kiek klinikos Akušerijos skyriuje per 
metus buvo atliekama gimdymo operacijų. Šis skaičius klinikos stacionare svyravo nuo 95 (1929 
m., - tuo metu vyko didžiulis ligoninės remontas) iki 163 gimdymo operacijų 1932 m. (jau veikė 
naujas modernus klinikos operacinis blokas). 

Šaltiniai pateikia tik bendrą abiejuose klinikos skyriuose per metus mirusių moterų skaičių, 
todėl atskirai suskaičiuoti Akušerijos ir Ginekologijos skyrių stacionarinio mirštamumo rodiklio 
negalėjome. 1926-1938 m. Akušerijos ir ginekologijos klinikos stacionare mirė 679 moterys, kurios 
sudarė 1,7 proc. visų stacionaro pacienčių. Regresinė duomenų analizė reikšmingo bendro klinikos 
stacionarinio mirštamumo kitimo 1926-1938 m. neparodė. 

Dėl bendrai šaltiniuose skelbtų klinikos stacionaro lovadienių ir neaiškaus lovų skaičiaus 
kiekviename iš klinikos stacionaro skyrių, negalėjome apskaičiuoti atskirų Ginekologijos ir 
Akušerijos skyrių veiklos rodiklių. 1927-1930 m. bendras klinikos stacionaro LFR viršijo 400 dienų 
per metus, o 1930 m. šis rodiklis siekė kiek daugiau nei 463 dienas per metus. Stacionaro patalpose 
netelpant ligonėms buvo statoma papildomų lovų. 1931-1938 m. (tuo laikotarpiu klinikoje du kartus 
didintas stacionaro lovų skaičius) LFR mažėjo ir tik 1932 m. viršijo 365 dienas per metus. 1936 m. 
LFR buvo mažiausias - 287,6 dienos per metus. Regresinė duomenų analizė rodo, kad 1926-1938 
m. Akušerijos ir ginekologijos klinikos LFR mažėjo vidutiniškai 2,3 proc. per metus (p=0,013). 
Klinikos stacionaro lovų fondo panaudojimas procentais aukščiausią lygį pasiekė taip pat 1927- 
1930 m. 1930 m. pakilo iki 126,9 proc. 1931 m. ir vėliau šis rodiklis svyravo apie 100 proc., o 
mažėjo 1936 m., kai sudarė 78,8 proc. Šių dviejų klinikos stacionaro veiklos rodiklių pokyčiai rodo 
didžiulį klinikos darbo intensyvumą 1926-1930 m. ir stacionaro plėtros būtinybę. 

Akušerijos ir ginekologijos klinikos ambulatorijoje 1927-1938 m. apsilankė 38617 
ambulatorinių ligonių ir nėščiųjų. Ambulatorinių ligonių ir nėščiųjų skaičius per metus tuo pačiu 
laikotarpiu svyravo nuo 2345 (1932 m.) iki 4432 (1938 m.). Šis skaičius beveik kasmet augo, tik 
1935 m. lyginant su 1934 m. buvo sumažėjęs 848 pacientėmis. Klinikos ambulatorinių pacienčių 
skaičius tuo laikotarpiu didėjo vidutiniškai 7,9 proc. per metus (p=0,001). 

Akušerijos ir ginekologijos klinikos rentgeno kabinete 1923 m. pradėtas gydymas rentgeno, 
o 1928 m. ir radžio spinduliais. Gydytos ne tik onkologinėmis ligomis sirgusios klinikos pacientės, 
bet ir onkologiniai ligoniai iš visos Lietuvos tiek vyrai, tiek ir moterys. Pavyko rasti tik 1927-1935 
m. šio kabineto veiklos duomenis. Spindulinė terapija tuo laikotarpiu buvo taikyta 1968 pacientams. 
Rentgeno spinduliais gydyti 1109 pacientai. Radžio spinduliais pradėta gydyti 1928 m. ir iki 1935 
m. pabaigos gydyti 859 pacientai. Regresinės duomenų analizės metodu nustatyta, kad klinikoje 


spinduline terapija gydytų pacientų skaičius 1927-1935 m. didėjo vidutiniškai 18,5 proc. per metus 

(p=0,006). Rentgeno spinduliais gydytų skaičius tuo pačiu laikotarpiu didėjo vidutiniškai 14,9 proc. 


per metus. Radžio spinduliais gydytų skaičiaus reikšmingo kitimo per metus nenustatyta. 
4.4.2.Vidaus ligų klinikų veikla 


Tiriamojo laikotarpio pradžioje KVL įsikūrė dvi MF terapinės katedros: Įvado į vidaus 
mediciną, ir Vidaus ligų. Įvado į vidaus mediciną katedra naudojosi 24 lovų stacionaru, o Vidaus 
ligų katedra su klinika - 66 lovų Vidaus ligų skyriumi. 1930 m. abi terapinės katedros sujungtos į 
vieną Vidaus ligų katedrą ir kliniką, kurioje buvo 90 lovų. 1923-1927 m. ir 1938 m. nuoseklių 
klinikos veiklos statistinių duomenų surinkti nepavyko. Nors iki 1930 m. dvi terapinės katedros 
formaliai veikė atskiruose KVL skyriuose, statistiniai leidiniai pateikia bendrus KVL vidaus ligų 
skyrių lovų ir tuose skyriuose gydytų ligonių duomenis (120-123). Archyvinėse bylose šie 
duomenys taip pat pateikti kartu (A 110, A 111, A 112, A 113). Atliekant vertinimą abiejų skyrių 
1928-1929 m. duomenys analizuoti kartu. 

1928-1937 m. universiteto Vidaus ligų klinikos stacionare gydyti 13495 ligoniai: 6787 vyrai, 
6708 moterys. Vyrai sudarė 50,3 proc., moterys — 49,7 proc. visų stacionaro ligonių. Išrašytų 
stacionaro ligonių skaičius kasmet didėjo, išskyrus 1933 ir 1935 m., kai minėtas skaičius per metus 
mažėjo: 1933 m. - 89, 0 1935 m. - 91 ligoniu. 1936 m. stacionaro išrašytų ligonių skaičius žymiai 
didėjo — gydyta 537 ligoniais daugiau nei 1935 m. Regresinė duomenų analizė parodė, kad klinikos 
stacionaro ligonių skaičius 1928-1937 m. reikšmingai didėjo, vidutiniškai 5,0 proc. per metus 
(p=0,002). Išrašytų vyrų skaičius kasmet vidutiniškai didėjo 5,4 proc. (p=0,003), moterų — 4,6 proc. 
(p=0,001) (2 pav.). 

2 pav. Vidaus ligų klinikos stacionaro išrašytų pacientų skaičiaus pokyčiai 1928-1937 metais 
b - vidutinis metinis pokytis 
Vidaus ligų klinikos stacionaro 1928-1937 m. rodikliai patvirtina intensyvią šios klinikos 


veiklą bei lovų trūkumą (1 lentelė). Klinikos LFR minėtu laikotarpiu buvo nemažesnis nei 330 

dienų per metus, o ypač didėjo 1936-1937 m. iki 384,1 dienų per metus. Stacionaro lovų fondo 
panaudojimas 1936-1937 m. viršijo 100 proc. Ilgiausia vidutinė ligonio gulėjimo klinikoje trukmė, 
pagal turimus duomenis, buvo 1928-1929 m. - 27,2 dienų. 1936-1937 m. gerokai trumpesnė — 
atitinkamai 18,3 ir 18,7 dienų. Klinikos LAR 1928-1929 m. buvo 12,2-12,5 kartai per metus, o 
1936-1937 m. 20 ir 20,5 kartai per metus. Optimalus lovų skaičius, reikalingas šiai klinikai (jei 
rekomenduojamu LFR laikysime 300-320 dienų per metus), 1927 m. būtų 97 lovos, o 1937 m. - 116 
lovų (buvo 90). 


1 lentelė. Vidaus ligų klinikos stacionaro veiklos rodikliai 1928-1937 metais 






































Metai Išrašytų Vidutinė Lovos Lovos Stacionaro lovų Optimalus 
pacientų ligonio funkcionavimo apyvartos fondo lovų 
skaičius per gulėjimo rodiklis, (dienos) rodiklis, panaudojimas, skaičius 
metus trukmė, (kartai) proc. 
(dienos) 

1928 1095 27,2 331,5 12,2 90,8 97-100 
1929 1124 27,2 340,6 12,5 93,3 99-103 
1930 1237 24,2 332,8 13,7 91,1 97-100 
1931 1250 24,9 346,0 13,9 94,8 101-104 
1932 1311 24,3 354,5 14,6 97,1 103-107 
1933 1222 25,7 349,5 13,6 95,8 102-105 
1934 1352 23,0 346,1 15,0 94,8 101-104 
1935 1261 24,7 345,8 14,0 94,8 101-104 
1936 1798 18,3 365,2 20,0 100,1 107-110 
1937 1845 18,7 384,1 20,5 105,2 112-116 























Pastaba: 1928-1937 m. Vidaus ligų klinikos stacionare buvo 90 lovų 
Regresinė klinikos stacionaro rodiklių analizė parodė, kad 1927-1937 m. klinikos LFR 
didėjo vidutiniškai 1,2 proc. per metus (p=0,003). Vidutinė ligonio gulėjimo trukmė trumpėjo 
vidutiniškai 3,8 proc. per metus (p=0,003). LAR didėjo vidutiniškai 5 proc. per metus (p=0,002). 
Neturėdami išsamių duomenų negalėjome atlikti Vidaus ligų klinikos hospitalizuotų ligonių 


pasiskirstymo pagal ligas, stacionarinio mirštamumo, šios klinikos poliklinikos veiklos vertinimo. 
4.4.3. Chirurgijos klinikos veikla 


Universitetinėje Chirurgijos klinikoje įsikūrusioje KVL buvo 108 lovos. Nepavyko rasti šio 
stacionaro 1926-1927 m. ir 1938-1939 m. veiklos duomenų. 1923-1925 m. klinikos veiklos 
duomenys pateikti „Medicinos“ žurnale publikuotose ataskaitose (151, 363, 364). 1928-1937 m. 
klinikos stacionaro veiklos duomenys skelbti Kauno miesto statistikos metraščiuose (120-123) bei 
saugomi LCVA KVL veiklos bylose (A 110, A 111, A 112, A 113). 

1923 m., pirmaisiais metais kai klinikos stacionaras veikė visus metus, gydyti 1047 ligoniai. 
Neradome duomenų apie jų pasiskirstymą pagal lytį. Vėlesniais metais išrašytų stacionaro ligonių 
skaičius didėjo - 1925 m. lyginant su 1924 m. beveik 200 ligonių. 1924-1925 m. 66 proc. visų 

išrašytų stacionaro ligonių sudarė vyrai, moterys - 34 proc. 1928-1937 m. Chirurgijos klinikos 


stacionare gydyti 20335 ligoniai: 12685 vyrai ir 7650 moterų. Tuo laikotarpiu vyrai sudarė 62,4 


proc., moterys — 37,6 proc. visų stacionaro ligonių. Ligonių skaičius kasmet didėjo, išskyrus menką 


mažėjimą 1931 m., kai gydyta 29 ligoniais mažiau nei 1930 m. Regresinės analizės metodu 


nustatyta, kad 1928-1937 m. Chirurgijos klinikos stacionaro išrašytų ligonių skaičius reikšmingai 


didėjo, vidutiniškai 3,9 proc. per metus (p=0,000). Išrašytų vyrų skaičius didėjo vidutiniškai 3,1 


proc. per metus (p=0,000), išrašytų moterų — vidutiniškai 5,3 proc. per metus (p=0,000) (3 pav.). 

3 pav. Chirurgijos klinikos stacionaro išrašytų pacientų pokyčiai 1928-1937 m. 


b - vidutinis metinis pokytis 


1928-1937 m. klinikos stacionaro veiklos rodikliai patvirtino intensyvų klinikos darbą. 


Atlikti klinikos 1928-1937 m. LFR skaičiavimai rodo, kad šis rodiklis tuo laikotarpiu svyravo nuo 


343,7 iki 385,1 dienų per metus, aukščiausią ribą pasiekdamas 1937 m. (2 lentelė). 


2 lentelė. Chirurgijos klinikos stacionaro veiklos rodikliai 1928-1937 m. 












































Metai Išrašytų Vidutinė Lovos Lovos Stacionaro lovų Optimalus 
pacientų ligonio funkcionavimo apyvartos fondo lovų 
skaičius per gulėjimo rodiklis, (dienos) rodiklis, panaudojimas, skaičius 
metus trukmė, (kartai) proc. 
(dienos) 
1928 1800 22,6 376,3 16,7 103,1 127-136 
1929 1827 20,3 343,7 16,9 94,2 116-124 
1930 1331 20,5 347.7 17,0 95,3 118-126 
1931 1802 20,9 348,2 16,7 95,4 118-126 
1932 1873 20,6 356,5 17,4 97,7 121-129 
1933 1967 19,3 351,6 18,2 96,3 119-127 





fa 

















1934 2114 17,9 350,2 19,6 96,0 119-127 
1935 2145 17,5 347,9 19,9 95,3 118-126 
1936 2372 16,7 366,3 22,0 100,3 124-132 
1937 2604 16,0 385,1 24,1 105,5 130-139 





























Pastaba: 1928-1937 m. Chirurgijos klinikos stacionare buvo 108 lovos. 


Lovų fondo panaudojimo rodikliai aukščiausi buvo 1928 m. ir 1936-1937 m. kai viršijo 100 
proc. Ilgiausia Chirurgijos klinikos vidutinė ligonio gulėjimo klinikoje trukmė, mūsų duomenimis, 
buvo 1928 m. — 22,6 dienos, trumpiausia 1936-1937 m.: atitinkamai 16,7 ir 16,0 dienų. Klinikos 
stacionaro LAR 1928-1937 m. svyravo nuo 16,7 iki 24,1 kartų per metus. Optimalus lovų skaičius, 
reikalingas šiai klinikai 1937 m. (jei rekomenduojamu LFR laikysime 300-320 dienų per metus), 
būtų 139 lovos (buvo 108). 

Regresinė Chirurgijos klinikos stacionaro veiklos rodiklių analizė parodė, kad 1928-1937 m. 
šio stacionaro LFR reikšmingai nekito, vidutinė ligonio gulėjimo klinikoje trukmė reikšmingai 
trumpėjo, vidutiniškai 3,5 proc. per metus (p=0,000). LAR didėjo vidutiniškai 3,9 proc. per metus 
(p=0,000). 

Vertindami Chirurgijos klinikos stacionaro operacinės veiklos apimtis (3 lentelė) nustatėme, 
kad 1928-1937 m. buvo operuojama 62,3 - 96,1 proc. visų stacionaro ligonių. Bendras stacionare 
per metus atliekamų operacijų skaičius lyginat 1923 m. ir 1937 m. didėjo beveik 2,5 karto. Vis tik 
kai kuriais metais pastebimas operacijų skaičiaus mažėjimas: 1932 m. lyginant su 1931 m. atlikta 
211 operacijų mažiau, o 1937 m. lyginant su 1936 m. — 246 operacijomis mažiau. Regresinė 
duomenų analizė parodė, kad 1928-1937 m. operacijų skaičius šios klinikos stacionare reikšmingai 


didėjo, vidutiniškai 6,4 proc. per metus (p=0,004). 


3 lentelė. Chirurgijos klinikos stacionaro operacinis aktyvumas 1923-1937 m. 
























































Metai Ligonių skaičius Operacijų skaičius Operacinis aktyvumas, proc. 
1923 1047 685 65,4 

1924 1087 826 76,0 

1925 1339 881 65,8 
1926 nėra duomenų nėra duomenų nėra duomenų- 
1927 nėra duomenų nėra duomenų nėra duomenų- 
1928 1800 1122 62,3 
1929 1827 1150 63,0 
1930 1331 1446 79,0 
1931 1802 1566 86,9 
1932 1873 1355 72,3 
1933 1967 1649 83,8 
1934 2114 2031 96,1 
1935 2145 1967 91,7 

1936 
1937 


2372 
2604 


2176 
1930 


91,7 
74,1 























Surinkti duomenys leido apskaičiuoti tik 1923-1925 m. Chirurgijos klinikos stacionarinį 
mirštamumą. Šis rodiklis tuo metu svyravo nuo 7 iki 8,43 proc. Neturėdami nuoseklių duomenų 
negalėjome atlikti Chirurgijos klinikos hospitalizuotų pacientų pasiskirstymo pagal ligas ir pagal 


atliktas operacijas analizės bei vertinti Chirurgijos klinikos ambulatorijos veiklos. 
4.4.4. Vaikų ligų klinikos veikla 


Universitetinės Vaikų ligų klinikos duomenys skelbti klinikos veiklos ataskaitose (156, 
157), Lietuvos sveikatos apžvalgose (112-119), 1938 m. duomenys saugomi archyviniuose 
dokumentuose (A 114). 1924-1938 m. iš Vaikų ligų klinikos stacionaro išrašyti 11673 ligoniai. 
1924-1931 m., kai klinika buvo įsikūrusi Maironio gatvėje ir joje buvo 45 lovos, mažiausiai — 259 
ligoniai išrašyti pirmaisiais darbo metais, nes klinika atidaryta tik gegužės mėnesio viduryje. Vėliau 
stacionaro pacientų skaičius iki 1930 m. kasmet didėjo, o 1931 m. gydyta 70 ligonių mažiau nei 
1930 m. (4 lentelė). 1932 m. Vaikų ligų klinikai persikėlus į Putvinskio gatvę, kur įsteigta 50 lovų, 
išrašytų stacionaro ligonių skaičius per metus didėjo iki 1935 m., tais metais gydyta 23 ligoniais 
mažiau nei 1934 m. 1936-1938 m. stacionaro ligonių skaičius kasmet didėjo daugiau nei 100-150 
ligonių. Įvertinus Vaikų ligų klinikos stacionaro ligonių skaičiaus pokytį 1924-1938 m. logaritminės 
regresijos koeficientu nustatyta, kad išrašytų ligonių skaičius per metus didėjo kasmet vidutiniškai 8 


proc. (p<0,01). 


4 lentelė. Vaikų ligų klinikos stacionaro veiklos rodikliai 1924-1938 m. 



































Metai | Išrašytų Vidutinė Lovos Lovos Stacionaro lovų | Optimalus Lovos 
ligonių ligonio funkciona- apyvartos fondo lovų prastova 
skaičius gulėjimo vimo rodiklis panaudojimas skaičius (dienos) 
per metus trukmė, rodiklis, (kartai) (procentais) 
(dienos) (dienos) 
1924 259 23,0 132,2 5,8 36,2 20-22 40,1 
1925 457 27,4 281,1 10,2 77,0 43-46 8,2 
1926 526 22,2 259,8 11,7 71,2 39-42 9,0 
1927 551 22,1 271,9 12,2 74,5 41-44 7,6 
1928 667 21,3 316,3 14,8 86,7 48-51 3,3 
1929 765 21,3 362,1 17,0 99,2 55-59 0,2 
1930 869 15,2 301,9 19,3 79,3 46-49 3,3 
1931 799 16,2 289,2 17,8 713 44-47 4,3 
1932 806 16,1 270,9 16,1 74,2 46-49 5,8 

1933 857 18,2 318,3 17,1 87,2 53-57 2,7 
1934 887 14,7 260,0 17,7 71,2 44-47 5,9 
1935 864 15,0 259,2 17,3 71,0 44-46 6,1 
1936 977 13,8 269,1 19,5 73,7 45-49 4,9 
1937 1124 14,3 321,5 22,5 88,1 54-58 1,9 
1938 1281 13,7 352,8 25,6 96,7 59-63 0,5 


























Pastaba: 1924-1931 m. Vaikų ligų klinikos stacionare buvo 45 lovos, 01932-1938 — 50 lovų. 


Vaikų ligų klinikos stacionaro veiklos rodikliai kito nevienodai (4 lentelė). Didžiausias LFR 
buvo senoje klinikoje 1929 m. — 362,1 dienos. Naujoje klinikoje LFR dažnai nesiekė 300 dienų per 
metus. 1934-1936 m. LFR buvo mažiausias 259-269 dienos per metus. 1937-1938 m. Vaikų ligų 
klinikos LFR didėjo atitinkamai iki 322-353 dienų per metus. Stacionaro lovų fondo panaudojimas 
klinikai esant Maironio gatvėje 1925-1931 m. 71,2-99,2 proc. Klinikai persikėlus į naujas patalpas, 
pirmaisiais dvejais metais didėjo (74,2-87,2 proc.), o 1934-1936 m. mažėjo iki 71-74 proc. 1937- 
1938 m. stacionaro lovų fondo panaudojimas didėjo atitinkamai iki 88,1 ir 96,7 proc. LAR senoje 
Vaikų ligų klinikoje 1925-1931 m. svyravo nuo 10 iki 19 kartų per metus, naujojoje klinikoje - nuo 
16 iki 26 kartų per metus. 1938 m. vienoje klinikos stacionaro lovoje gydėsi 2,4 karto daugiau 
ligonių nei 1925 m. (pirmaisiais metais, kai klinika dirbo visus metus). Vidutinė ligonio gulėjimo 
klinikoje trukmė 1924-1931 m. buvo 15,2 - 27,4 dienos, 1932-1938 m. 14-16 dienų, išskyrus 1933 
m., kai buvo kiek daugiau nei 18 dienų. 

Vidutinis stacionaro ligonių skaičius per parą Maironio gatvėje buvusioje Vaikų ligų 
klinikoje, kurioje tilpo 45 lovų 1924-1931 m. svyravo nuo 3liki 40. Daugiausia - vidutiniškai 40 
ligonių per parą - gydyta 1929 m. Vidutinis stacionaro ligonių skaičius per parą naujoje klinikoje 
1932-1936 m. neviršijo 40 ligonių. Tik 1937-1938 m. vidutinis stacionaro ligonių skaičius per parą 
padidėjo atitinkamai iki 44 ir 49 ligonių. 

Didžiausias optimalus lovų skaičius, kurio būtų reikėję Vaikų ligų klinikai 1924-1931 m., 
(jei optimalus pediatrijos stacionaro LFR 280-300 dienų), 55-59 lovos, jų ypač būtų reikėję 1929. 
Naujoje klinikoje optimalus lovų skaičius 1933 m. būtų 53-57 lovos. 1938 m. optimalus lovų 
skaičius būtų 59-63 lovos. Vaikų ligų klinikoje buvo nedidelės stacionaro lovos prastovos. Senoje 
klinikoje ilgiausia lovos prastova susidarė 1926 m. — 9 dienos per metus, trumpiausia 1929 m. — 0,2 
dienos. Naujoje klinikoje ilgiausia lovos prastova 6 dienos per metus 1935 m., o 1938 m. lovos 
prastova Vaikų ligų klinikos stacionare sudarė tik 0,5 dienos per metus. 

Atlikus stacionaro veiklos rodiklių regresinę analizę nustatyta, kad Vaikų ligų klinikos LFR 
kitimas tiriamuoju laikotarpiu buvo nereikšmingas. LAR 1924-1938 m. didėjo vidutiniškai 6,8 proc. 
per metus (p<0,01). Vidutinė ligonio gulėjimo trukmė 1924-1938 m. trumpėjo vidutiniškai 4,6 proc. 
per metus (p<0,01). 

Atliekant tyrimą sunkiai sekėsi nustatyti Vaikų ligų klinikos stacionaro pacientų sudėtį pagal 
lytį. Pavyko rasti tik 1924, 1925 ir 1929 metų duomenis. Tais metais vaikų klinikoje berniukų buvo 
gydoma daugiau nei mergaičių. 1924 ir 1925 m. berniukai sudarė 55 proc. visų stacionaro ligonių, 
mergaitės atitinkamai 45 proc. 1929 m. buvo gydoma 61 proc. berniukų ir 39 proc. mergaičių. 

Įvertinta tik 1924-1925 m. ir 1928-1937 m. klinikos stacionaro ligonių sudėtis pagal ligų 
grupes. 1926-1927 m. duomenų surinkti nepavyko. Nustatyta, kad 1924-1925 m. didžiąją dalį 
stacionaro ligonių, sudarė sergantieji vidaus ligomis: - 65,5 proc. 1928-1937 m. vidaus ligomis 
sirgo nuo 51 iki 67 proc. stacionaro ligonių. Didžiausia dalis (67 proc.) sergančiųjų vidaus ligomis 
buvo gydoma 1935 m. (5 lentelė). 


5 lentelė. Vaikų ligų klinikos stacionare 1928-1937 m. gydytų pacientų struktūra (proc.) pagal 



































ligų grupes 
Metai | Chirurginės | Vidaus | Užkrečiamos | Nervųir | Venerinės Kitos Iš viso 
ligos ligos ligos psichikos ir odos ligos 
ligos ligos 
1928 17,1 63,1 6,4 7,8 1,8 3,8 100,0 
1929 11,4 63,7 2 6,3 2,5 6,4 100,0 
1930 9,6 53,4 5,9 7,7 3,0 20,4 100,0 
1931 6,4 514 5,8 7,4 2,1 26,9 100,0 
1932 5,0 57,2 5,5 5,1 27 24,5 100,0 
1933 8,8 62,2 3,2 6,0 14 18,4 100,0 
1934 4,1 62,6 4,7 11,0 0,6 17,0 100,0 
1935 3,5 67,0 3,8 7,8 1,3 16,6 100,0 
1936 24 64,5 4.0) 11,0 1,0 17,1 100,0 
1937 2,6 57,2 3,4 9,9 0,6 26,3 100,0 
































Chirurginėmis ligomis 1924-1925 sirgo 6,6 proc. klinikos stacionaro ligonių, 1928-1937 m. 
chirurginėmis ligomis sirgo nuo 2,4 iki 17 proc. Daugiausia chirurginių ligonių gydyta 1928-1930 
m. Chirurginių ligonių sumažėjo 1936-1937 m., jie sudarė atitinkamai 2,4-2,6 proc. Užkrečiamomis 
ligomis 1924-1925 m. sirgo 4,9 proc. stacionaro ligonių, nors jame ir nebuvo užkrečiamų ligų 
skyriaus. 1928-1937 m. šių ligonių dalis svyravo nuo 3,2 iki 9,7 proc. Daugiausia užkrečiamomis 
ligomis sergančiųjų gydyta 1929 m. Nervų ir psichikos ligomis 1924-1925 m. sirgo 12,3 proc., o 
1928-1937 m. sirgo nuo 5,1 iki 11 proc. visų stacionaro ligonių. Odos ir venerinėmis ligomis 1924- 
1925 m. sirgo 5,2 proc. 1928-1937 m. odos ir venerinėmis ligomis sirgo nuo 0,6 iki 3 proc. visų 
stacionaro ligonių. 

Atlikus regresinę 1928-1937 m. duomenų analizę reikšmingo Vaikų ligų klinikos stacionaro 
ligonių, sirgusių vidaus ir užkrečiamomis ligomis, skaičiaus kitimo nenustatyta. Sergančiųjų 
chirurginėmis ligomis skaičius mažėjo vidutiniškai 6,4 proc. per metus (p=0,000), Odos ir 
venerinėmis ligomis sergančių skaičius mažėjo vidutiniškai 10,9 proc. per metus (p<0,05). Nervų ir 
psichikos ligomis sergančių skaičius Vaikų ligų klinikos stacionare tuo pačiu laikotarpiu didėjo 
vidutiniškai 8,6 proc. per metus (p=0,015). 

Vaikų ligų klinikos stacionarinio mirštamumo rodiklis tiriamuoju laikotarpiu buvo aukštas, 
ne žemesnis nei 10 proc. Pirmaisiais Vaikų ligų klinikos darbo metais šis rodiklis siekė net 22,8 
proc. 1925 m. sumažėjo iki 19,7 proc., dar po metų siekė 14,3 proc., o 1927-1928 mažėjo iki 11 
proc. 1929 m. vėl didėjo - 14,4 proc. XX a. ketvirto dešimtmečio pradžioje ir viduryje klinikos 

stacionarinis mirštamumas buvo 10-12 proc. o 1937 m. vėl didėjo iki 14,5 proc. Regresinė duomenų 
analizė reikšmingo stacionarinio mirštamumo rodiklio kitimo Vaikų ligų klinikoje tiriamuoju 
laikotarpiu neparodė. 

Iš 11673 ligonių gydytų Vaikų ligų klinikos stacionare 1924-1938 m. 1705 arba 14,6 proc. 
visų gydytų ligonių sudarė gydyti savivaldybių lėšomis. Ši ligonių dalis per tiriamąjį laikotarpį kito 
nevienodai. 1924-1936 m. savivaldybių lėšomis gydytų dalis Vaikų ligų klinikoje svyravo nuo 10 
iki 24 proc. Daugiausia savivaldybių lėšomis gydyta 1932 m. - 196 arba 24,3 proc. visų stacionaro 
ligonių. 1937-1938 m. ši ligonių dalis mažėjo iki 8 proc. 

Vaikų ligų klinikos ambulatorijoje apsilankiusių ligonių skaičius per metus 1924-1938 m. 
didėjo, išskyrus 1935 m., kai lyginant su 1934 m. apsilankiusių skaičius sumažėjo 2300. 1924-1938 
m. apsilankiusių ligonių skaičius per metus svyravo nuo 3942 (1925 m.) iki 10966 (1934 m.). 
Regresinė duomenų analizė parodė, kad tuo laikotarpiu ambulatorijoje apsilankiusių ligonių 


skaičius didėjo vidutiniškai 9,3 proc. per metus (p=0,000). 
4.4.5. Akių ligų klinikos veikla 


Tyrimui naudotos „Medicinoje“ skelbtos Akių ligų klinikos metinės ataskaitos (82-97) bei 
sveikatos apžvalgos (112-119). Ištyrus Akių ligų klinikos stacionaro 1922-1930 m. (klinika buvo 
įsikūrusi LRKD ligoninės patalpose) išrašytų pacientų srauto kitimą, nustatyta, kad tuo laikotarpiu 
išrašytų pacientų skaičius vidutiniškai didėjo 9 proc. per metus (p=0,008). Per pirmuosius 
devynerius metus iš 3126 išrašytų daugiau buvo gydoma vyrų. Jie sudarė 53 proc. visų stacionaro 
ligonių, moterys — atitinkamai 47 proc. Tuo laikotarpiu panašiai didėjo ir per metus išrašytų vyrų, ir 
išrašytų moterų skaičius. Išrašytų vyrų skaičius per metus vidutiniškai didėjo 9,1 proc., moterų - 9 


proc. (4 pav.). 

4 pav. Akių ligų klinikos stacionaro išrašytų ligonių pokyčiai 1922-1938 m. 
b - vidutinis metinis pokytis 


Naujosios Akių ligų klinikos stacionare 1931-1938 m. hospitalizuoti 4944 ligoniai. Gydytų 
vyrų ir moterų skaičius panašus. Vyrai sudarė 51 proc. visų ligonių, moterys - 49 proc. Regresinės 
analizės metodu nustatyta, kad šiuo laikotarpiu per metus išrašytų ligonių skaičiaus didėjimas buvo 
nereikšmingas, tačiau išrašytų ligonių srautų pokyčiai pagal lytį per antrąjį laikotarpį išsiskyrė. 
Tirdami išrašytų vyrų srauto kitimą 1931-1938 m. nustatėme, kad kasmet išrašomų vyrų daugėjo 
vidutiniškai 6,8 proc., reikšmingo išrašytų per metus moterų skaičiaus didėjimo nenustatyta (4 
pav.). 

1922-1938 m. Akių ligų klinikos stacionare išrašytų ligonių skaičius kasmet vidutiniškai 
didėjo 7 proc. Išrašytų ligonių srautai pagal lytį atitinkamai didėjo: vyrų vidutiniškai 7,4 proc. per 
metus, moterų — 7,6 proc. 

Hospitalizuotų pacientų skaičiaus pagal ataskaitose nurodytas ligas ir ligų grupes analizė (6 
lentelė) parodė, kad 1922-1930 m. didžiausią Akių ligų klinikos stacionare gydytų ligonių dalį 
sudarė sergantieji lęšiuko ligomis. Didžiausia šios kategorijos ligomis sergančių dalis buvo 1922 m. 
- 32 proc. Per kitus septynerius klinikos darbo LRKD ligoninėje metus sergantieji lęšiuko ligomis 
sudarė apie penktadalį visų klinikoje gydytų ligonių. 

Paskutiniaisiais klinikos darbo šioje ligoninėje metais hospitalizuotų ligonių, sirgusių 
lęšiuko ligomis, dalis sumažėjo iki 15 proc. Naujojoje Akių ligų klinikoje, Vytauto prospekte, 
lęšiuko ligomis sergantieji sudarė apie šeštadalį visų klinikos stacionare gydytų ligonių (7 lentelė). 
1931 m. jų dalis pasiekė 21,4 proc. arba kiek daugiau nei penktadalį visų klinikos ligonių. Per visą 


tiriamąjį laikotarpį sergantieji lęšiuko ligomis sudarė 19 proc. visų stacionaro ligonių. 


6 lentelė. Akių ligų klinikos stacionare gydytų pacientų struktūra (proc.) pagal ligas ir ligų 
grupes 1922-1930 m. 




















Ligų ir jų grupių Metai 
pavadinimai 1922 | 1923 | 1924 | 1925 | 1926 | 1927 1928 1929 1930 
Trachoma 9,2 21,8 | 21,3 | 16,9 | 16,7 | 18,33 18,4 15,5 17,5 
Ragenos ligos 19,9 21,8 21,3 19,0 | 13,4 13,6 15,9 15 16,0 
Gyslainės ligos 6,3 8,5 5,5 54 7,5 7,1 7,3 6,7 9,5 
Lęšiuko ligos 32,0 | 18,1 | 21,0 | 19,6 | 24,7 | 22,8 24,0) 27,0 15,0 





Akies obuolio ligos ir akių 
100 | 120 | 11,3 | 142 | 145 | 19,2 14,0 15,2 16,0 






































traumos 
Glaukoma 6,3 6,5 6,8 9,0 9,1 6,5 5,3 4,7 6,4 
Vokų ligos 2,4 1,2 1,6 1,5 2,7 1,8 3,0 2,2 2,5 
Kitos ligos 139 | 101 | 11,2 | 144 | 114 | 10,7 12,1 13,7 17,1 
Iš viso 100,0 | 100,0 | 100,0 | 100,0 |100,0; 100,0 | 100,0 100,0 | 100,0 














V 





7 lentelė. Akių ligų klinikos stacionare gydytų pacientų struktūra (proc.) pagal ligas ir ligų 
grupes 1931-1938 m. 




















Ligų ir jų grupių Metai 
pavadinimai 1931 | 1932 1933 1934 1935 1936 1937 | 1938 
Trachoma 15,6 12,7 14,8 14,7 13,1 155 17,1 18,0 
Ragenos ligos 18,8 14,4 11,0 14,7 15,0 152 15,7 12,9 
Gyslainės ligos 6,0 6,9 8,4 9,0 6,7 6,9 6,2 7,7 
Lęšiuko ligos 214 132 19,2 LA2 16,8 17,2 15,6 15,5 





Akies obuolio ligos ir akių 
13,6 13:7 14,7 1323 11,3 119 LLS 14,3 














traumos 
Glaukoma 5,8 5,8 7.7 4,6 7,9 7,16 6,4 6,3 
Vokų ligos 2,0 1,9 1,6 2,9 1,2 2,6 3,5 3,5 
Kitos ligos 16,8 31,4 22,6 23,6 28,0 23,54 24,0 21,8 
Iš viso 100,0 | 100,0 | 100,0 100,0 100,0 100,0 100,0 | 100,0 
































Trachoma pirmųjų devynerių metų laikotarpiu sirgo vidutiniškai šeštadalis (17 proc.) visų 
klinikos stacionaro ligonių (6 lentelė). Didžiausias trachoma sirgusių skaičius buvo 1923-1924 m., 
tuomet ši grupė sudarė daugiau nei penktadalį (21,3 proc.) visų klinikos stacionaro ligonių. 1931-1938 
m. ligonių, sergančių trachoma ir gydytų Akių ligų klinikos stacionare, dalis didėjo. Jei 1932 m. 
sergantieji trachoma sudarė apie 13 proc., tai 1938 m. jų dalis išaugo iki 18 proc. visų stacionaro 
ligonių (7 lentelė). Per visą tiriamąjį laikotarpį trachoma sergantieji sudarė 16 proc. visų stacionaro 
ligonių. 

Vidutiniškai 17 proc. Akių ligų klinikos stacionaro ligonių 1922-1930 m. sudarė sergantieji 
ragenos ligomis. 1923-1924 m. jų dalis sudarė 21-22 proc. (6 lentelė). Naujojoje Akių ligų klinikoje 
1931-1938 m. sergančių ragenos ligomis dalis sumažėjo iki 15 proc. (7 lentelė). Per visą tiriamąjį 
laikotarpį ragenos ligomis sirgo 16 proc. visų stacionaro ligonių. 

Dar viena akių ligų grupė, kuria sergančių ligonių Akių ligų klinikos stacionare dalis kai 
kuriais metais artėjo prie 15 ar net 20 proc. ribos, buvo akies obuolio susirgimai ir akių traumos. 
Šios ligos prof. P. Avižonio ataskaitose jungiamos į vieną grupę. Naujojoje Akių ligų klinikoje 
sergantieji šiomis ligomis sudarė apie 13 proc. visų stacionaro ligonių. 

Glaukoma 1922-1930 m. sirgo nuo 5 iki 9 proc. klinikos stacionaro ligonių (6 lentelė). 1931- 
1938 m. dėl šios ligos hospitalizuota panaši dalis - nuo 5 iki 8 proc. Akių ligų klinikos ligonių (7 
lentelė). 

Akių ligų klinikos stacionare gydytų ligonių skaičiaus pagal ligas ir ligų grupes logaritminė 
regresinė analizė parodė, kad lęšiuko ligomis sergančių pacientų skaičiaus pokytis atskirai per pirmąjį 
ir antrąjį klinikos veiklos laikotarpį nebuvo reikšmingas. Atlikus viso tiriamojo laikotarpio (1922- 
1938 m.) duomenų regresinę analizę nustatyta, kad lęšiuko ligomis sergančių skaičius Akių ligų 
klinikos stacionare reikšmingai didėjo per metus vidutiniškai 4 Yo (8 lentelė). Nenustatyta reikšmingo 
trachoma sirgusių ligonių skaičiaus pokyčio per pirmuosius devynerius klinikos gyvavimo metus, 


tačiau gydomų dėl trachomos Akių ligų klinikos stacionare ligonių skaičius 1931-1938 m. 

reikšmingai didėjo per metus vidutiniškai 8,1 proc. Per visą tiriamąjį laikotarpį (1922-1938 m.) 
sergančių trachoma Akių klinikos stacionare skaičius kasmet vidutiniškai didėjo 6,7 Yo. Reikšmingo 
ragenos ligomis sergančių ligonių srauto pokyčio atskirai pirmajame ir antrajame klinikos veiklos 
laikotarpyje nenustatyta. 1922-1938 m. sergančių ragenos ligomis ir gydytų Akių ligų klinikos 
stacionare skaičius kasmet vidutiniškai didėjo 4,8 proc. Akies obuolio ligomis ir akių traumomis 
sergančių ligonių srautas, kai Akių ligų klinika buvo įsikūrusi LRKD ligoninėje, kasmet vidutiniškai 
didėjo 12,3 proc. 1931-1938 m. reikšmingo akių obuolio ligų ir akies traumų pokyčio nenustatyta. 
1922-1938 m. akies obuolio ligomis ir akių traumomis sergančių ligonių, gydytų klinikos stacionare, 
skaičius kasmet didėjo vidutiniškai 7 proc. Atskirai pirmuoju ir antruoju klinikos veiklos laikotarpiu 
patikimo glaukoma sergančių ligonių reikšmingo skaičiaus didėjimo nenustatyta. 1922-1938 m. 
sergančių glaukoma, hospitalizuotų Akių ligų klinikos stacionare, skaičius kasmet vidutiniškai didėjo 


6,5 proc. 


8 lentelė. Akių ligų klinikos stacionare hospitalizuotų ligonių skaičiaus vidutiniai metiniai 
pokyčiai (proc.) pagal ligas ir ligų grupes įvairiais 1922-1938 m. laikotarpiais 
































Ligos, Laikotarpis, metai 
ligų grupės 1922-1930 1931-1938 1922-1938 
Lęšiuko ligos 4.6 2,9 4,0)** 
Trachoma 9.1 8,1* 6,7** 
Ragenos ligos 2,1 3,5 4,8** 
Akies obuolio ligos ir akių traumos 12,3** 3,2 7,0** 
Glaukoma 4.2 6,6 6,5** 
Iš viso hospitalizuotų ligonių 9* 5 6,9** 











*p<0,05; **p<0,01 


Ištyrus Akių ligų klinikos stacionaro veiklos rodiklius (9 lentelė), nustatyta, kad klinikos 
LFR 1922-1930 m. sparčiai didėjo. 1928 m. šis rodiklis pasiekė 365 dienų per metus, o 1929 m. dėl 
to, kad klinikos stacionare nuolat buvo pristatomos papildomos lovos, siekė net 434 dienas per 
metus. Akių ligų klinikai persikėlus į 50 lovų naujas patalpas Vytauto prospekte, per visus 
aštuonerius metus klinikos LFR buvo žemas. Naujos Akių ligų klinikos LFR 1934 m. tesudarė 179 
dienas. 1935-1938 m. šis rodiklis nežymiai didėjo ir 1938 m. sudarė 264 dienas per metus. LFR 
kitimas turėjo tiesioginę įtaką ir kitiems, nuo jo priklausantiems Akių ligų klinikos stacionaro 
veiklos rodikliams. 1922-1930 m. senojoje klinikoje, didėjant LFR, kasmet augo ir stacionaro lovų 
fondo panaudojimo procentas. Nuo 1926 m. jis artėjo prie 100 proc. 1928-1929 m. šis rodiklis 
viršijo 100 proc. 

Naujos Akių ligų klinikos stacionaro lovų fondo panaudojimo rodikliai, kaip ir LFR, buvo 
žemi. Pirmaisiais klinikos įsikūrimo Vytauto prospekte metais stacionaro lovų fondo panaudojimas 
sudarė 67 proc. Per kitus trejus darbo metus stacionaro lovų fondo panaudojimo rodiklis dar 
mažėjo. 1934 m. jis tesudarė 49 proc. 1935-1938 m. kylant LFR, didėjo ir stacionaro lovų fondo 
panaudojimo rodiklis - 1938 m. iki 72 proc. 

9 lentelė. Akių ligų klinikos stacionaro veiklos rodikliai 1922-1938 m. 
























































Metai |  Išrašytų Vidutinė Lovos Lovos Stacionaro lovų Optimalus 
pacientų ligonio funkcionavimo apyvartos fondo lovų 
skaičius gulėjimo rodiklis, rodiklis, panaudojimas, skaičius 

per metus klinikoje (dienos) (kartai) proc. 
trukmė, 
(dienos) 
1922 206 21,0 176,0 8.2 48,1 14-15 
1923 248 22,0 223,0 9.9 61,0 17-18 
1924 310 21,0 269,0 12.4 73,6 21-22 
1925 332 22,0 305,0 13.3 83,6 24-25 
1926 372 21,0 330,0 14.9 90,4 26-27 
1927 338 25,0 351,0 13.6 96,2 28-29 
1928 410 22,0 378,0 16.4 103,6 30-31 
1929 446 23,0 434,() 17.8 118,9 34-35 
1930 326 21,0 284,0 13.0 T1.8 22-23 
1931 602 20,0 244,0 12.0 66,8 38-40 
1932 583 20,0 207,0 11.7 56,7 33-34 
1933 443 20,0 181,0 8.9 49,6 29-30) 
1934 517 17,0 179,0 10.3 49,1 28-29 
1935 595 18,0 211,0 11.9 57,9 33-34 
1936 656 17,0 233,0 13.1 63,7 36-38 
1937 707 18,0 242,0 14.1 69,9 38-40 
1938 791 16,0 264,0 15.8 72,4 41-43 





























Pastaba: 1922-1930 m. Akių ligų klinikos stacionare buvo 25 lovos; 1931-1938 m. — 50 lovų. 


Vidutinė ligonio gulėjimo trukmė Akių ligų klinikos stacionare 1922-1930 m. sudarė 
vidutiniškai 22 dienas. 1927 m. šis rodiklis pasiekė aukščiausią ribą — 25 dienas. 1931-1938 m. 
Akių ligų klinikos vidutinė ligonio gulėjimo trukmė mažėjo. Trumpiausia ji buvo 1938 m. - 16 
dienų, ilgiausia — 1931 m. — 20 dienų. 

LAR 1922-1930 m. augo. 1922 m. šis rodiklis tesiekė 8 kartus, 1929 m. jis išaugo dukart iki 
18, t. y. vienoje lovoje per metus gydyta dukart daugiau ligonių. 1931-1938 m. reikšmingo LAR 
augimo nustatyti nepavyko. 1933 m. šis rodiklis vėl sumažėjo iki 9 kartų. Didžiausias šiuo 
laikotarpiu LAR buvo 1938 m. — 16 kartų. 

Akių ligų klinikos stacionaro optimalaus lovų skaičiaus skaičiavimai parodė, kad pirmuoju 
klinikos laikotarpiu, jau 1926 m. reikėjo daugiau stacionaro lovų nei jų buvo. 1929 m. klinikai trūko 
net 9-10 lovų. Pagal 1931-1938 m. klinikos veiklos rodiklius optimalus lovų skaičius, reikalingas 
šiai klinikai 41-43 lovos (9 lentelė). 

Regresinė Akių ligų klinikos stacionaro veiklos rodiklių analizė parodė, kad šios klinikos 
LFR 1922-1930 m. reikšmingai didėjo. Vidutinis metinis jo pokytis sudarė 7,9 proc. (p<0,05). 
Antrajame klinikos gyvavimo laikotarpyje, o taip pat ir per visus 1922-1938 m. LFR reikšmingai 

nekito. Vidutinė ligonio gulėjimo klinikoje trukmė 1922-1930 m reikšmingai nekito. Naujoje Akių 
ligų klinikoje šis rodiklis kasmet mažėjo vidutiniškai 2,9 proc. (p<0,01). 1922-1938 m. vidutinė 
ligonio gulėjimo trukmė Akių ligų klinikos stacionare mažėjo 1,9 proc. (p<0,01). LAR Akių ligų 
klinikos stacionare 1922-1930 m. reikšmingai didėjo vidutiniškai 7 proc. per metus. 1931-1938 m, 
ir per visus 1922-1938 m. LAR reikšmingai nekito. 

1922-1932 m. Akių ligų klinikos stacionare mirties atvejų nebuvo. Galime teigti, kad šios 
klinikos stacionarinis mirštamumo rodiklis tuo laikotarpiu buvo lygus 0. 1933-1938 m., per šešerius 
metus, Akių ligų klinikos stacionare mirė 9 ligoniai. Daugiausia mirčių — iš viso trys atvejai (0,43 
proc. stacionare gydytų ligonių) įvyko 1937 m. Pirmajam mirusiam ligoniui, paguldytam į kliniką 
su akies trauma, buvo diagnozuotas meningitas, antrajai mirusiai ligonei — difterija, trečiasis miręs 
asmuo — trijų mėnesių kūdikis, kuriam diagnozuota gonorėjos akių forma. 1933 ir 1938 m. mirė po 
du klinikos stacionaro ligonius, o 1936 ir 1935 m. po vieną. Stacionarinio mirštamumo rodiklis nei 
vienais metais neviršijo 0,45 proc. 

Akių ligų klinikos ambulatorijoje 1922-1938 m. per metus priimtų ligonių skaičius augo 
nevienodai. 1922 m. šis rodiklis buvo mažiausias — apsilankė 1788 ligoniai (10 lentelė). 

1926 m. pacientų skaičius viršijo 6000, o 1927 m. sumažėjo 700 pacientų. 1922-1938 m. per 
metus priimtų ligonių skaičius Akių ligų klinikos ambulatorijoje išaugo daugiau kaip triskart ir 
1938 m. buvo 6464 ligoniai. Bendrasis apsilankymų Akių ligų klinikos ambulatorijoje skaičius taip 
pat kito nevienodai. 1922-1923 m. svyravo tarp 12-13 tūkstančių, o 1926 m. jau buvo 27396 
apsilankymai per metus. Bendrasis apsilankymų skaičius per metus mažėjo 1935-1936 m. 
Didžiausias bendras apsilankymų skaičius 1934 m. — 32794. 

Dažniausiai, 6-7 kartus per metus, vienas pacientas ambulatorijoje lankėsi pirmaisiais trejais 
jos darbo metais. Tiriamojo laikotarpio pabaigoje šis rodiklis sumažėjo. Akių ligų klinikos 
ataskaitose pateikiamas bendras stacionare ir ambulatorijoje per metus atliktų operacijų skaičius. 
1922-1930 m. klinikos stacionare ir ambulatorijoje atliekamų operacijų skaičius augo. Didžiausias 
operacijų skaičius, klinikai dar esant LRKD ligoninėje, 1928 m. - 1419. Mažiausias operacijų 
skaičius 1923 m. — 554. Naujos Akių ligų klinikos stacionare ir ambulatorijoje atliekamų operacijų 
skaičius pirmaisiais darbo metais buvo gerokai mažesnis - 898. 1937-1938 m. šis skaičius pasiekė 
buvusį 1928-1929 m. — 1300-1400 operacijų per metus. 


10 lentelė. Akių ligų klinikos ambulatorijos veiklos rodikliai 1922-1938 m. 























Metai | Per metus priimtų Iš viso Apsilankymų skaičius Klinikos stacionare ir 
ligonių skaičius | apsilankymų per vienam pacientui per ambulatorijoje atliktų operacijų 
metus metus skaičius 

1922 1788 12956 13 768 

1923 2053 12150 2,9 554 

1924 3479 20087 5,8 815 

1925 4635 21439 46 1000 

1926 6032 27396 4,5 1266 

1927 5275 23183 44 1112 
1928 5407 18724 3,5 1419 
1929 4934 17173 3,5 1360 
1930 4591 15369 3,4 1053 
1931 5193 19678 3,8 898 

1932 5228 25537 4,9 1041 
1933 5158 26773 2,2 1023 
1934 5722 32794 5,7 1184 
1935 5728 27116 4,7 1057 
1936 5983 26161 4,4 1155 
1937 5384 20212 3,8 1367 
1938 6464 23139 3,6 1334 





Pastaba: Akių ligų klinikos ataskaitose pateikiamas tik bendras stacionare ir ambulatorijoje atliktų operacijų 


skaičius. 


Regresinė Akių ligų klinikos ambulatorijos veiklos rodiklių analizė parodė, kad 1922-1938 
m. priimtų pacientų skaičius kasmet vidutiniškai didėjo 5,2 proc. (p=0,001). Bendrasis apsilankymų 
per metus skaičius kasmet didėjo vidutiniškai 3,2 proc. (p=0,014). Vieno paciento apsilankymų per 
metus skaičius reikšmingai nekito. Klinikos stacionare ir ambulatorijoje atliekamų operacijų 


skaičius kasmet vidutiniškai didėjo 2,8 proc. (p=0,013). 
4.4.6. Ausų, nosies ir gerklės ligų klinikos veikla 


Vertinant Ausų, nosies ir gerklės ligų klinikos veiklą, ištirti metinių klinikos veiklos atskaitų 
duomenys (98-105, 164-166). LU Ausų, nosies ir gerklės ligų klinikoje, kurioje buvo 43 lovos (38 
vyrams ir 5 moterims) 1925-1930 m. gydyti 3708 ligoniai. Tais metais stacionaro ligonių skaičius 
kasmet didėjo 20—136 ligoniais. Didžiausias stacionaro ligonių skaičiaus augimas buvo 1927-1928 m. 

Naujoje Ausų, nosies ir gerklės ligų klinikoje Vytauto prospekte buvo 30 lovų, 1931-1938 
m. gydyti 8628 ligoniai. Šiuo laikotarpiu stacionaro ligonių skaičius reikšmingai didėjo vidutiniškai 
12,8 proc. per metus. Didžiausias stacionaro ligonių skaičiaus didėjimas buvo 1932 ir 1934 m., - 
didėjo daugiau nei 200 ligonių. Stacionare 1931-1938 m. gydyti 4512 vyrų ir 4116 moterų. Vyrai 
sudarė 52,3 proc. visų stacionaro ligonių, moterys — 47,7 proc. Regresinė duomenų analizė parodė, 
kad vyrų skaičius klinikos stacionare kasmet didėjo vidutiniškai 12,6 proc. per metus (p=0,00), 
moterų — 12,9 proc. per metus (p=0,00) (5 pav.). 

5 pav. Ausų, nosies ir gerklės ligų klinikos stacionaro išrašytų pacientų skaičiaus pokyčiai 
1931-1938 m. b - vidutinis metinis pokytis 


Vidutinis stacionaro ligonių skaičius per dieną klinikoje Karo ligoninėje 1925-1927 m. 
duomenimis svyravo nuo 37,2 iki 43,6. Naujoje klinikoje pirmaisiais darbo metais buvo 19,3, o 
1933 m. — 19 ligonių. Bendro ligonių skaičiaus mažėjimo tais metais nebuvo, mažėjo tik lovadienių 
skaičius. Nuo 1934 m. vidutinis stacionaro ligonių skaičius per dieną didėjo ir 1938 m. jau buvo 
29,2. Regresinė duomenų analizė parodė, kad vidutinis ligonių skaičius per dieną klinikos 
stacionare 1931-1938 m. didėjo vidutiniškai 5,9 proc. per metus (p=0,005). 

Galėjome įvertinti 1925-1927 m. klinikos stacionaro ligonių Karo ligoninėje pasiskirstymą 
pagal ligas. Didžioji jų dalis 1925-1927 m. sirgo otitu: 916 iš 1693 arba 54,1 proc. visų stacionaro 
ligonių. Tonzilitu sirgo 13, 9 proc. visų stacionaro ligonių, mastoiditu 7,4 proc., adenoidais 6,7 proc. 
stacionaro ligonių. Tuo pačiu laikotarpiu Ausų, nosies ir gerklės ligų klinikoje atlikta 1020 operacijų. 
Daugiausia konchotomijų — 229, tai sudarė 22,5 proc. visų klinikoje atliktų operacijų. Adenoidų 
operacijų atlikta 146, t. y. 14,3 proc. visų operacijų, tonziloektomijų 109 arba 10,8 proc. visų 
operacijų. Daugiausia operacijų atliko klinikos asistentas A. Gasiūnas 462 arba 45,3 proc. visų 
operacijų, asistentas S. Žilinskas - 313 arba 30,7 proc., prof. P. Radzvickas - 245 operacijas arba 24 
proc. 

Ištyrus klinikos stacionaro ligonių pasiskirstymą pagal ligas 1931-1938 m. nustatyta, kad 
daugiausia sirgo tonzilitu — 3606, tai sudarė 41,8 proc. visų stacionaro ligonių. 1931-1932 m. 
tonzilitu sirgo 18,7-18,1 proc. stacionaro ligonių, o 1936-1938 m. ši grupė sudarė apie 50 proc. visų 
stacionaro ligonių (11 lentelė). 

1203 stacionaro ligoniai tuo pačiu laikotarpiu sirgo otitu, t. y. 13,9 proc. visų ligonių. 1931 
m. otitu sirgo 22,3 proc., o 1932 ir 1938 m. 18,2 proc. visų stacionaro ligonių. Adenoidais sirgo 
1077 ligoniai arba 12,5 proc. 10 proc. visų stacionaro ligonių sirgo mastoiditu, 1934 m. jų dalis 
padidėjo iki 14 proc. Ausies kriauklės hipertrofija sirgo 8,2 proc. stacionaro ligonių, 1931 m. net 19, 


2 proc. Polipais sirgo 3 proc. stacionaro ligonių, 1931 m. ši grupė sudarė 10,3 proc. 

11 lentelė. Ausų, nosies ir gerklės ligų klinikos stacionare gydytų pacientų struktūra (proc.) 
pagal ligas 1931-1938 m. 
































Metai | Adenoidai | Mastoiditas | Otitas | Tonsilitas | Polipai | Ausies kriauklės | Kitos | Iš viso 
hipertrofija ligos 
1931 11,5 11,8 22,3 18,7 10,3 19,2 6,2 100 
1932 14,5 9.1 18,2 18,1 4,9 14,1 21,1 100 
1933 12] 10,9 15,6 30,9 12 14,8 8,5 100 
1934 12,0 14,0 9.0 39,4 3,4 7,9 14,3 100 
1935 9.2 11,3 12,8 444 1,7 77 12,9 100 
1936 13,1 74 8,3 33,0 1,1 4,9 11,6 100 
1937 14,5 9,0 12,2 514 1,3 4.0 7,6 100 
1938 11,7 8,1 18,2 49,0 0,7 3,0 9,3 100 





























Regresinė duomenų analizė parodė, kad 1931-1938 m. klinikos stacionare reikšmingai 
didėjo sergančių tonzilitu skaičius, vidutiniškai 28,6 proc. per metus (p=0,000). Sergančių 
adenoidais skaičius vidutiniškai didėjo 12 proc. per metus (p=0,004). Mažėjo sergančių polipais 
skaičius, vidutiniškai 26,7 proc. per metus (p=0,001), taip pat mažėjo sergančių ausies kriauklės 
hipertrofija, vidutiniškai 15,7 proc. per metus (p=0,000). Sergančių otitu ir mastoiditu reikšmingo 
skaičiaus kitimo 1931-1938 m. nenustatyta. 

1931-1938 m. Ausų, nosies ir gerklės ligų klinikos stacionare ir ambulatorijoje atlikta 9902 
operacijos. Operacijų skaičius per tą laikotarpį didėjo vidutiniškai 13,7 proc. per metus (p=0,000). 
Išskyrėme penkias operacijas, kurios kartu sudarė daugiau nei pusę visų to laikotarpio klinikos 
operacijų. Daugiausia atlikta tonziloektomijų — 3529. Jos sudarė 35,6 proc. visų, per aštuonerius 
metus klinikoje atliktų operacijų (12 lentelė). 


12 lentelė. Ausų nosies ir gerklės ligų klinikoje 1931-1938 m. atliktų operacijų struktūra 



































(proc.) 
Metai | Antro- | Adenoido- Tonzilo- Koncho- Nosies pertvaros Kitos Iš 
tomijos tomijos ektomijos tomijos rezekcijos operacijos | viso 

1931 9,5 17,2 13,1 15,3 74 37,5 100,0 
1932 4,6 16,1 17,9 9,3 3,7 48,4 100,0 
1933 6,1 12,1 24,9 10,1 7,5 39,3 100,0 
1934 8,4 11,7 36,7 5,6 7,9 29,7 100,0 
1935 9,1 11,3 41,3 4,2 9,0 25,1 100,0 
1936 4,0 14,9 45,3 3,6 8,4 23,8 100,0 
1937 6,9 16,4 40,9 2,5 8,7 24,6 100,0 
1938 6,5 13,6 40,6 2,4 6,8 30,1 100,0 


























Naujos klinikos veiklos pradžioje tonziloektomijos sudarė 13-18 proc. visų per metus 
atliekamų operacijų, o 1936 1938 m. jų dalis padidėjo iki 45-40 proc. 1931-1938 m. klinikoje 

atlikta 1399 adenoidotomijos, jos sudarė apie 14 proc. visų klinikoje atliktų operacijų. Didesnė šių 
operacijų dalis buvo atliekama 1931-1932 m. 1931-1938 m. 7,6 proc. visų operacijų sudarė nosies 
pertvaros rezekcijos operacijos, apie 7 proc. antrotomijos, 5,4 proc. konchotomijos. 

Regresinė duomenų analizė parodė jau minėtų operacijų skaičiaus kitimo kryptis 1931-1938 
m. (6 pav.). Klinikoje atliekamų tonziloektomijų skaičius kasmet didėjo vidutiniškai 30,3 proc. 
(p=0,001). Nosies pertvaros rezekcijų skaičius kasmet didėjo vidutiniškai 18,5 proc. (p=0,004). 
Adenoidotomijų skaičius didėjo kasmet vidutiniškai 12,6 proc. (p=0,009). Reikšmingai mažėjo 


klinikoje atliekamų konchotomijų skaičius vidutiniškai 13,6 proc. per metus (p=0,000). 

6 pav. Ausų, nosies ir gerklės ligų klinikos 1931-1938 m. kai kurių operacijų skaičiaus kitimo 
kryptys. b — vidutinis metinis pokytis 


Klinikos stacionarinis mirštamumas 1931-1938 m. svyravo nuo 0,56 proc. (1937 m.) iki 
1,25 (1932 m.). Regresinė duomenų analizė reikšmingo stacionarinio mirštamumo rodiklio kitimo 
tuo laikotarpiu neparodė. 

Vertinti tik 1925-1926 m. senos Ausų, nosies ir gerklės ligų klinikos stacionaro veiklos 
rodikliai. 1925 m. metais LFR siekė 379 dienas per metus, 1926 — 316 dienų. Stacionaro lovų 
fondas pirmaisiais metais buvo panaudotas 104 proc., o antraisiais 86,6 proc. Vidutinė ligonio 
gulėjimo trukmė pirmaisiais metais buvo 18,2 dienos, antraisiais - 16,6 dienos. LAR atitinkamai 
siekė 20,3 kartų per metus ir 19 kartų per metus. Optimalus lovų skaičius, reikalingas šiam 
stacionarui pirmaisiais veiklos metais būtų 50-53 lovos, antraisiais 43-46 lovos. Duomenų apie šios 
klinikos stacionarinį mirštamumą 1925-1930 m. neradome. 

Naujos klinikos LFR iki 1935 m. nesiekė 300 dienų per metus (13 lentelė). Pirmaisiais 
veiklos metais LFR buvo tik 235,6 dienos, o 1933 m. sumažėjo iki 231,2 dienos per metus. 
Didžiausias LFR beveik 355 dienos per metus buvo 1938 m. 

13 lentelė. Ausų, nosies ir gerklės ligų klinikos stacionaro veiklos rodikliai 
1931-1938 m. 





























Metai Išrašytų Vidutinė Lovos Lovos Stacionaro lovų | Optimalus 
pacientų ligonio gulėjimo | funkcionavimo | apyvartos fondo lovų 

skaičius per | klinikoje trukmė, rodiklis, rodiklis, panaudojimas, skaičius 

metus (dienos) (dienos) (kartai) proc. 

1931 576 12,3 235,6 19,2 64,6 22-23 
1932 799 10,1 288,0 26,6 78,9 27-28 
1933 829 8,4 231,2 27,6 63,3 22-23 
1934 1037 8,6 297,1 34,6 81,4 28-29 
1935 1214 7,9 320,1 40,5 87,7 30-31 
1936 1332 7,5 324,1 44,4 88,8 30-32 
1937 1421 74 350,0 47,4 25,2 33-34 
1938 1420 7,5 354,9 47,3 97,2 34-35 





























Pastaba: 1931-1938 m. Ausų, nosies ir gerklės ligų klinikos stacionare buvo 30 lovų. 


Nuo LFR priklausantis stacionaro lovų fondo panaudojimas procentais žemiausias buvo taip 
pat 1931 ir 1933 m., atitinkamai 64,6 ir 63,3 proc. Situacija gerėjo 1935 m., šis rodiklis kasmet didėjo, 
1938 m. artėjo prie 97,2 proc. Klinikos LAR pirmaisiais klinikos veiklos metais taip pat buvo 
nedidelis ir tesudarė 19,2 karto per metus. Vėlesniais metais šis rodiklis didėjo. 1935 m. lyginant su 
1931 m. padidėjo daugiau nei dukart. 1937-1938 m. dar augo iki daugiau nei 47 kartų per metus. 
Klinikos stacionaro vidutinė ligonio gulėjimo trukmė beveik kasmet trumpėjo. Jei 1931 m. ji buvo 
12,3 dienos, tai 1935 m. sutrumpėjo beveik trečdaliu. Optimalaus klinikos stacionaro lovų skaičiaus 
skaičiavimai parodė, kad jei siektinu LFR laikytume 300-320 dienų per metus, 1931 ir 1933 m. 
reikalingas klinikos stacionaro lovų skaičius galėjo būti 22-23. 1935 m. klinikai reikėjo jau daugiau 
nei 30 lovų, o 1937-1938 m. - 34-35 lovų. Naujos klinikos stacionaro lovos prastovos taip pat buvo 
didžiausios pirmaisiais veiklos metais. 1931 m. dėl jau minėtų aplinkybių lovos prastova - 6,7 dienos 
per metus. Veiklai intensyvėjant lovos prastovos trumpėjo - 1938 m. buvo tik 0,2 dienos per metus. 

Regresinė duomenų analizė parodė, kad 1931-1938 m. klinikos stacionaro LFR didėjo 
vidutiniškai 5,9 proc. per metus (p=0,004). LAR didėjo vidutiniškai 12,8 proc. per metus (p=0,00). 
Vidutinė ligonio gulėjimo trukmė trumpėjo vidutiniškai 6,5 proc. per metus (p=0,003). Klinikos 
stacionaro lovos prastovos mažėjo vidutiniškai 48,6 proc. per metus (p=0,000). 

1925-1930 m. bendras klinikos ambulatorinių apsilankymų skaičius — 14131. 1925-1928 m. 
šis skaičius kasmet didėjo, 1928 m. buvo 3058 per metus, o kitais metais sumažėjo daugiau nei 300 
pacientų. 1930 m., klinikai persikraustant, ambulatorijos darbo apimtys mažėjo ir ambulatorinių 
apsilankymų buvo tik 789. Dėl duomenų trūkumo nepavyko nustatyti 1930 m. ambulatorinių pacientų 
skaičiaus. 1931-1938 m. klinikos ambulatoriją aplankė 38715 pacientai, bendrasis ambulatorinių 
apsilankymų skaičius — 59225. Persikėlus į naujas patalpas 1931 m. ambulatorijoje pirmą kartą 
apsilankė 2500 ligonių per metus. Bendras ambulatorinių apsilankymų skaičius tais metais buvo 
4407. 1932 m. pacientų skaičius padidėjo daugiau nei 1200, o bendras ambulatorinių apsilankymų 

skaičius per metus didėjo 2263. Dar kartą pacientų skaičius per metus ženkliai didėjo 1935 m. - 981. 
Bendras ambulatorinių apsilankymų skaičius ypač didėjo 1934 m. — užregistruota 2020 apsilankymais 
daugiau nei 1933 m. Per visą tiriamąjį laikotarpį didėjęs bendras ambulatorinių apsilankymų skaičius 
1938 m. sumažėjo iki 7964, lyginant su 1937 m. — 2535 apsilankymais. Pirmą kartą apsilankiusių 
skaičius 1938 m. lyginant su 1937 m. didėjo — 659. Regresinė duomenų analizė parodė, kad 1931- 
1938 m. pirmąkart apsilankiusių ambulatorijoje skaičius didėjo vidutiniškai 13 proc. per metus 
(p=0,000), o bendras ambulatorinių apsilankymų skaičius didėjo vidutiniškai 8,9 proc. per metus 
(p=0,017). 


4.4.7. Odos ir venerinių ligų klinikos veikla 


Odos ir venerinių ligų klinikos veikla vertinta pagal ataskaitose bei Lietuvos sveikatos 
apžvalgose skelbtus duomenis (106-111, 112-119). 1926-1927 m. duomenų, kai klinika buvo 
įsikūrusi Karo ligoninėje rasti nepavyko. 1924 m. - pirmaisiais metais, kai klinika KVL moterų 
odos ir venerinių ligų skyriuje veikė visus metus, stacionare gydytos 84, o 1925 m. - 110 ligonių. 
Šaltiniuose nepavyko aptikti 1924-1925 metų klinikos lovadienių skaičiaus, todėl neapskaičiuota 
vidutinė vieno ligonio gulėjimo trukmė, tačiau sprendžiant pagal ligonių skaičių 25 lovų klinikos 
stacionaro veiklos rodikliai nebuvo aukšti. Didžioji dalis stacionaro ligonių sirgo venerinėmis 
ligomis. 1924 m. venerinėmis ligomis sirgo 79 ligonės t. y. 94 proc. visų stacionaro ligonių. 1925 
m. venerinėmis ligomis sirgo — 102 ligonės (92,7 proc. visų stacionaro ligonių). 1924 m. daugiausia 
sirgo sifiliu - 41 ligonė (49 proc. visų stacionaro ligonių). 1925 m. sifiliu sirgo 55 ligonės (50 proc. 
klinikos stacionaro ligonių). Ir sifiliu, ir gonorėja tuo pačiu metu 1924 m. sirgo 23 stacionaro 
ligonės (27,4 proc. visų ligonių), 1925 m. 34 ligonės (30,9 proc. visų ligonių). Gonorėja 1924 m. 
sirgo 13 ligonių (15,5 proc.), 1925 m. — 35 ligonės (31,8 proc.). 1924-1925 m. gydyta tik 13 
stacionaro ligonių, sirgusių odos ligomis. Tai sudarė tik 6,7 proc. visų dviejų metų stacionaro 
ligonių. 

Odos ir venerinių ligų klinikos ambulatorijoje 1924 m. apsilankė 374 pacientai. Diagnozuoti 
187 sifilio, 67 gonorėjos atvejai. Venerinėmis ligomis sergantieji sudarė 69,8 proc. visų ambulatorijos 
pacientų. 106 ligoniams (28,3 proc.) nustatytos odos ligos. 1925 m. ambulatorijoje apsilankė 570 
pacientų: 161 sirgo sifiliu, 89 - gonorėja, 265 - odos ligomis. Lyginant su 1924 m. sumažėjo 
venerinėmis ligomis sergančių dalis: 254 ligoniai arba 44,6 proc. visų ambulatorijos pacientų. Odos 
ligomis sergančių daugėjo — sirgo 265 ligoniai — arba 46,5 proc. visų ambulatorijos pacientų. V. 
Juškys klinikos ataskaitoje nurodė, kad pasitaikė daug įvairių dermatitų, psoriazės ir egzemos atvejų. 

1928-1938 m., kai 16 lovų Odos ir venerinių ligų klinika vėl įsikūrė KVL, stacionare gydyti 
1657 ligoniai. Bendras išrašytų ligonių skaičius kasmet didėjo, išskyrus nedidelį svyravimą 1933- 
1934 m., kai lyginant su 1932 m. išrašytų stacionaro ligonių skaičius sumažėjo 8-10. Regresinės 
analizės metodu nustatyta, kad 1928-1938 m. klinikos stacionaro išrašytų ligonių skaičius didėjo 
vidutiniškai 13,3 proc. per metus (p=0,000). Gydyti 1074 vyrai, jie sudarė 64,8 proc. visų stacionaro 
ligonių. Vyrų skaičius tik šiek tiek sumažėjo 1933 m. 1928-1938 m. išrašytų vyrų skaičius klinikos 
stacionare didėjo vidutiniškai 15 proc. per metus (p=0,000) (7 pav.). Tuo pačiu laikotarpiu 
stacionare gydytos 583 moterys, jos sudarė 35,2 proc. visų stacionaro ligonių. Gydytų moterų 

skaičius kiek sumažėjo 1932-1934 m. Per 1928-1938 m. klinikos stacionare išrašytų moterų 
skaičius didėjo vidutiniškai 10,3 proc. per metus(p=0,000). 

7 pav. Odos ir venerinių ligų klinikos išrašytų pacientų skaičiaus pokyčiai 1928-1938 m. 
b - vidutinis metinis pokytis 


Tiriant klinikos stacionaro ligonių pasiskirstymą pagal ligas įvertinti tik ataskaitose skelbti 
1933-1938 m. duomenys. Nepavyko rasti duomenų, kaip stacionaro ligoniai, sergantys tam tikromis 
ligomis, pasiskirstė pagal lytį. 1933 ir 1935 m. daugiau nei pusę stacionaro ligonių sudarė sergantys 
venerinėmis ligomis (14 lentelė). 

Sifiliu sergančių dalis 1933 m. sudarė daugiau nei 46 proc. visų stacionaro ligonių, tačiau 
1937-1938 m. jų dalis mažėjo iki beveik 15 proc. Sergančių gonorėja stacionaro ligonių dalis 
svyravo nuo 23,1 proc. (1934 m.) iki 16,3 proc. (1938 m.). Nuo 1936 m. daugiau nei pusę 
stacionaro ligonių sudarė sergantieji odos ligomis. 

Regresinės duomenų analizės metodu reikšmingo sifiliu sirgusių klinikos stacionaro ligonių 
skaičiaus kitimo 1933-1938 m. nenustatyta, sergančių gonorėja skaičius tuo laikotarpiu didėjo 


vidutiniškai 14 proc. per metus (p=0,016). 


14 lentelė. Odos ir venerinių ligų klinikos stacionaro pacientų struktūra (proc.) 
pagal ligas ir ligų grupes 1933-1938 m. 





























Metai Venerinės ligos Odos Kitos Iš viso 
sifilis gonorėja minkštasis šankeris ligos ligos 

1933 46,2 16,7 0,0 311 6,0 100,0 
1934 25,4 23,1 0,0 44,3 12 100,0 
1935 28,5 19,8 2,3 42,6 6,8 100,0 
1936 213 16,9 1,9 2745 24 100,0 
1937 14,7 20,7 1,6 58,1 4,9 100,0 
1938 14,7 16,3 2.7 60,5 5,8 100,0 























Klinikos stacionaro veiklos rodikliai 1928-1938 m. buvo žemi (15 lentelė). 

15 lentelė. Odos ir venerinių ligų klinikos stacionaro 1928-1938 m. veiklos rodikliai 









































Metai Išrašytų Vidutinė Lovos Lovos Stacionaro lovų Optimalus 
pacientų ligonio funkcionavimo apyvartos fondo lovų 
skaičius gulėjimo rodiklis, rodiklis, panaudojimas, skaičius 

per metus trukmė, (dienos) (kartai) (proc.) 
(dienos) 
1928 63 43,8 172,4 3,9 47,2 9-10 
1929 81 56,5 285,9 5,1 78,3 15-16 
1930 84 42,1 220,8 5,3 60,5 11-12 
1931 139 30,5 265,3 8,7 72,7 14-15 
1932 140 29,5 258,5 8,8 70,8 13-14 
1933 132 25,9 213,5 8,3 58,5 11-12 
1934 130 31,1 252,6 8,1 69,2 13-14 
1935 172 21,5 231,4 10,8 63,4 12-13 
1936 207 21,3 275,4 12,4 15,5 14-15 
1937 251 19,4 303,7 15,7 83,2 16-17 
1938 258 19,5 314,4 16,1 86,1 16-17 























Pastaba: Odos ir venerinių ligų klinikos stacionare 1928-1938 m. buvo 16 lovų. 


LFR 300 dienų per metus ribą peržengė tik 1937-1938 metais. Žemiausias LFR (1928 m. 
klinika dirbo ne visus metus) buvo 1933 m. - 213,5 dienos. Tais pačiais metais mažėjo ir išrašytų 
ligonių skaičius. Stacionaro lovų fondo panaudojimas (proc.) taip pat nebuvo aukštas. 

1928-1935 m., išskyrus 1929 m., naudota tik iki trijų ketvirtadalių klinikos stacionaro lovų 
fondo. 1933 m. panaudota vos 58,5 proc. lovų fondo. Šis rodiklis didėjo 1936-1938 m. - sudarė 
75,5-86,1 proc. Klinikos LAR 1929-1934 m. buvo 5-9 kartai per metus, nuo 1935 m. šis rodiklis 
sparčiau didėjo ir 1938 m. jau siekė 16,1 karto per metus. Vidutinė ligonio gulėjimo trukmė Odos ir 
venerinių ligų klinikoje 1928-1938 m. buvo ilgesnė nei kitose universitetinėse klinikose. Ilgiausia 
vidutinė ligonio gulėjimo trukmė buvo 1929 m. — 56,5 dienos. XX a. ketvirtojo dešimtmečio 
pradžioje ji buvo apie 30 dienų, o dešimtmečio pabaigoje trumpėjo iki 21-19 dienų. Apskaičiavus 
optimalų lovų skaičių, kurio būtų reikėję klinikai 1928-1938 m. (optimaliu LFR laikėme 300-320 
dienų per metus) nustatyta, kad klinikos lovų skaičius, išskyrus 1930 ir 1933 m. buvo labai artimas 
apskaičiuotam optimaliam. Ilgos stacionaro lovos prastovos susidarė 1930 ir 1933 m.: atitinkamai 
27,5 ir 18,4 dienos. 1938 m. klinikos lovos prastova tesudarė 3,1 dienos per metus. 

Regresinės duomenų analizės metodu nustatyta, kad 1928-1938 m. klinikos stacionaro 
LFR kasmet didėjo vidutiniškai 3,3 proc. (p=0,041), LAR didėjo vidutiniškai 13,3 proc. per metus 
(p=0,000), vidutinė ligonio gulėjimo trukmė mažėjo vidutiniškai 10 proc. per metus (p=0,000). 

1928-1938 m. Odos ir venerinių ligų klinikos stacionare mirė 10 ligonių. Klinikos 
stacionarinis mirštamumo rodiklis tais metais svyravo nuo 0,00 iki 0,02 proc. Klinikos veiklos 
ataskaitose dažniausia ligonių mirties priežastimi nurodomas salvarsaninis dermatitas. 

Klinikai nutraukus sutartį su Karo ligonine ir grįžus į KVL, klinikos ambulatorija pradėjo 


veikti jau 1927 m., kol dar nebuvo įrengtas stacionaras. 1927-1938 m. klinikos ambulatorijoje pirmą 

kartą apsilankė 14779 pacientai (16 lentelė). Mažiausias pirmą kartą besilankančių pacientų skaičius 
buvo 1927 m. (ambulatorija veikė ne visus metus) ir 1929 m. Daugiausia pirmą kartą besilankančių 
priimta 1933 m. — 1546. 1934 m. ambulatorijoje įvestas 3 litų mokestis ir tų metų ligoninės 
ataskaitoje nurodoma, kad dėl mokesčio sumažėjo pacientų skaičius. 1927-1938 m. Odos ir 
venerinių ligų klinikos ambulatorijoje užregistruoti 154176 ambulatoriniai apsilankymai. 1930- 
1932 m. ambulatorinių apsilankymų skaičius per metus buvo mažiausias svyravo nuo 9040 iki 
9491. 1928 m. ambulatorinių apsilankymų skaičius per metus artėjo prie 17000. 

Ilgas venerinių ir odos ligų gydymas nulėmė ir vieno paciento apsilankymų per metus 
skaičių: 1927 m., neveikiant klinikos stacionarui, jis sudarė 20 kartų per metus, atidarius klinikos 


stacionarą šis rodiklis mažėjo ir svyravo nuo 16 iki 7 kartų. 


16 lentelė. Odos ir venerinių ligų klinikos ambulatorijos veiklos rodikliai 1927-1938 m. 


















































Metai Pirmą kartą apsilankiusių Bendras per metus ambulatorinių | Apsilankymų skaičius vienam 
pacientų per metus apsilankymų skaičius pacientui per metus 
1927 645 12923 20,0 
1928 1038 16982 16,4 
1929 766 12153 15,9 
1930 1201 9210 7,7 
1931 1360 9491 7,0 
1932 1269 9040 7,1 
1933 1546 14299 9,3 
1934 1360 12102 8,9 
1935 1377 14347 10,4 
1936 1413 15524 11,1 
1937 1403 15103 10,8 
1938 1401 13002 9,3 








Regresinės duomenų analizės metodu nustatyta, kad 1927-1938 m. pirmą kartą 
ambulatorijoje apsilankiusių pacientų skaičius didėjo vidutiniškai 5,7 proc. per metus (p=0,004). 
Bendras per metus ambulatorinių apsilankymų skaičiaus ir vieno paciento apsilankymų per metus 
skaičiaus reikšmingų kitimų 1927-1938 m. nenustatyta. 

Tirti 1933-1938 m. duomenys apie ambulatorijos pacientų sudėtį pagal lytį ir kai kurias 
ligas. Vyrai tuo laikotarpiu sudarė 59,5 proc. visų pirmą kartą apsilankiusių, moterys — 40,5 proc. 
Regresinė duomenų analizė reikšmingo ambulatorijoje pirmą kartą apsilankiusių vyrų ir moterų 
skaičiaus kitimo per metus neparodė. Venerinėmis ligomis sirgo 2062 ambulatorijos ligoniai arba 
24,5 proc. visų 1933-1938 m. pacientų. Sifilis diagnozuotas 356 vyrams, ir 294 moterims, taigi, 
vyrai sudarė 54,8 proc. visų ambulatorijoje gydytų sifilio atvejų, moterys 45,2. Gonorėja sirgo1310 
ambulatorijos ligonių: 1054 vyrai (80,5 proc. visų ambulatorijos gonorėjos atvejų) ir 256 moterys 
(19,5 proc.). Regresinės duomenų analizės metodu nustatyta, kad 1933-1938 m. sergančių sifiliu 
vyrų skaičius ambulatorijoje per metus reikšmingai nekito, moterų — mažėjo vidutiniškai 24,9 proc. 
per metus (p=0,012). Bendro ambulatorijos ligonių, kuriems diagnozuotas sifilis, skaičiaus kitimo 
regresinė duomenų analizė neparodė. Sergančių gonorėja vyrų skaičius kitimo ambulatorijoje taip 
pat nenustatyta, o moterų skaičius mažėjo vidutiniškai 11,1 proc. per metus (p=0,039). Bendras 


ambulatorijos ligonių, kurie sirgo gonorėja skaičius tuo pačiu laikotarpiu mažėjo vidutiniškai 12,2 

proc. per metus (p=0,025). Per metus pasitaikydavo tik po keletą minkštojo šankerio atvejų, 1937 
m. nustatyti net 72 šio susirgimo atvejai: sirgo 62 vyrai ir 10 moterų. 1938 m. minkštojo šankerio 
atvejų sumažėjo, juo sirgo 24 ambulatorijos pacientai: 19 vyrų ir 5 moterys. 

1933-1938 m. ambulatorijoje lankėsi 3082 odos ligomis sergantys pacientai arba 36,3 proc. 
visų poliklinikos ligonių: 1579 vyrai ir 1503 moterys. Reikšmingo odos ligomis sergančių skaičiaus 


kitimo ambulatorijoje tuo laikotarpiu nenustatyta. 
4.4.8. Nervų ir psichikos ligų klinikos veikla 


Nuoseklių Nervų ir psichikos ligų klinikos veiklos duomenų nerasta, išskyrus 1925-1926 m. 
klinikos veiklos ataskaitą (A 52) bei 1927-1931 m. VDU veiklos apžvalgą (173). Klinikoje, kurioje 
buvo 50 stacionaro lovų 1925 m. gydėsi 302, 1926 m. — 311 stacionaro ligonių. 1927-1931 m. 
klinikos stacionaro ligonių skaičius per metus svyravo nuo 372 iki 467. Neturėdami klinikos 
stacionaro lovadienių skaičiaus, negalėjome suskaičiuoti kitų stacionaro veiklos rodiklių, tik 
klinikos stacionaro LAR, kuris 1925-1931 m. svyravo nuo 6,0 iki 9,3 kartų per metus (17 lentelė). 


17 lentelė. Nervų ir psichikos ligų klinikos stacionaro ligonių skaičius ir lovos apyvartos 
rodiklis 1925-1931 m. 


























Metai Stacionaro ligonių skaičius Lovos apyvartos rodiklis 
1925 302 6,0 
1926 311 6,2 
1927 392 7,8 
1928 372 74 
1929 317 6,3 
1930 440) 8.8 
1931 467 23 

















Pastaba: Nervų ir psichikos ligų klinikoje 1925-1931 m. buvo 50 lovų. 


Minėtuose šaltiniuose nurodoma, kad 1927-1931 m. vidutinis klinikos stacionaro ligonių 
skaičius per dieną buvo apie 40. Pabrėžiama, kad didžioji dalis klinikos stacionaro ligonių arba trys 
ketvirtadaliai, sirgo nervų ligomis, sergantieji psichikos ligomis sudarė vieną ketvirtadalį stacionaro 
ligonių. Iš klinikos personalo spausdintų darbų matyti, kad nervų ligų gydymas, pvz.: įvairių 
meningito formų gydymas, tiriamuoju laikotarpiu klinikos stacionare truko nuo 1 iki 2-3 mėnesių 
(358, 359). 

Nervų ir psichikos ligų klinikos ambulatorijoje pacientai buvo priimami dvi dienas per 
savaitę. 1925-1926 m. priimta 138-150 pacientų, 1927-1931 m. nurodytas tik bendras per visus 


penkerius metus pacientų skaičius - 700, t. y. vidutiniškai 140 pacientų per metus. 

5. REZULTATŲ APTARIMAS 


Šiame darbe, remiantis iki šiol netyrinėtais archyviniais dokumentais, tiriamojo laikotarpio 
spauda ir jau skelbtų tyrimų duomenimis, išanalizuota LU (VDU) MF Medicinos skyriaus 
klinikinių katedrų istorinė raida, aptarta klinikinių dalykų studijų tvarka, personalo atlikti moksliniai 
tyrimai, įvertinta klinikų gydomoji veikla. 

Prieš aptariant darbo rezultatus, svarbu apžvelgti tyrimą ribojusias priežastis. Tirdami 
istorinius šaltinius dažniausiai susiduriame su jų nuoseklumo ir išlikimo problema. Universitetinių 
klinikinių katedrų raidos apžvalgai bei mokslinės veiklos vertinimui šaltinių netrūko. Vis tik keli 
neatsakyti klausimai apsunkino kai kurių klinikų veiklos tyrimą. Liko neaišku, kiek lovų XX a. 
ketvirtame dešimtmetyje buvo Akušerijos ir ginekologijos klinikos kiekviename skyriuje. 
Nepavyko atskirai rasti jų lovadienių, mirusių ligonių skaičiaus, duomenų apie gimusius kūdikius. 
Dėl nepakankamų duomenų teko siaurinti tiriamas klinikų veiklos sritis bei trumpinti metų 
intervalus. Dėl tos pačios priežasties negalėjome apskaičiuoti daugelio Vidaus ligų ir Chirurgijos 
klinikų rodiklių: stacionarinio  mirštamumo, ambulatorijų veiklos, hospitalizuotų ligonių 
pasiskirstymo pagal ligas. Nepavyko rasti Karo ligoninėje įsikūrusių Nervų ir psichikos ligų 
klinikos bei Odos ir venerinių ligų klinikos 1926-1927 m. veiklos duomenų. 

Analizuojant klinikinių dalykų studijų programas pastebėta, kad ne visi programų aprašai 
nuosekliai atskleidė dėstytos medžiagos turinį. Sunkiai sekėsi įžvelgti įvado į oftalmologiją ir 
klinikinės oftalmologijos programų turinio skirtumus. Nepavyko rasti įvado į neuropatologiją 
programos. 

Darbo rezultatai, pagrįsti istorinio tyrimo ir statistiniais metodais, pateikė naujos medžiagos, 
paneigė kai kurias klaidingas istoriografijoje vyravusias nuostatas bei leido įvertinti klinikų veiklos 
efektyvumą. 

LU MF Medicinos skyriaus klinikinės katedros, įsikūrusios KVL, VVL, Karo ligoninėje ir 
LRKD ligoninėje, XX a. trečiame dešimtmetyje iš viso turėjo 478 lovas. Ketvirto dešimtmečio 
pradžioje, pastačius universiteto Akių ligų bei Ausų, nosies ir gerklės ligų klinikas, padidinus 
Akušerijos ir ginekologijos klinikos patalpas, universitetinėse klinikose jau buvo 571 lova. Pirmojo 
universitetinių klinikinių katedrų veiklos dešimtmečio pabaigoje MF ir universiteto administracijai 
pavyko aprūpinti Akių ligų, Ausų, nosies ir gerklės ligų, Vaikų ligų klinikines katedras naujomis, 
laikmečio reikalavimus atitinkančiomis patalpomis. Sunkiausiomis sąlygomis XX a. ketvirtame 
dešimtmetyje teko dirbti KVL įsikūrusioms universiteto klinikoms: Chirurgijos, Vidaus ligų, Odos 
ir venerinių ligų. 

1922-1940 m., sprendžiant universitetinių klinikų patalpų klausimus, MF ypač sėkmingai 
bendradarbiavo su LRKD, kuri keletą kartų surado finansinių galimybių didinti Akušerijos ir 
ginekologijos klinikos patalpas bei gerinti materialinę bazę. Geranoriški santykiai klostėsi tarp MF 
ir VRM SD. MF nepavyko bendradarbiauti sa KAM Sanitarijos skyriumi, - iš KAM priklausančios 
Karo ligoninės išsikraustė universiteto Vidaus ligų bei Odos ir venerinių ligų klinikos. Tiriamojo 
laikotarpio pabaigoje klinikų patalpų klausimai buvo sėkmingai išspręsti: pastatytos ir baigiamos 
įrengti 663 lovų naujosios universitetinės klinikos. 

LU (VDU) MF Medicinos skyriaus klinikinių katedrų veiklos organizavimas, patalpų 
paieškos, materialinio aprūpinimo sunkumai 1922-1940 m. klostėsi panašiai, kaip ir artimiausiose 
kaimyninėse valstybėse, kurios po Pirmojo pasaulinio karo kūrė nacionalines universitetines 
medicinos studijų bazes. 1919 m. rugsėjo pabaigoje įkurta Latvijos aukštoji mokykla, 1923 m. 
pavadinta Latvijos universitetu, dėl ekonominių sunkumų taip pat neturėjo savų MF klinikų ir, 
sudarius sutartis, naudojosi kitų žinybų ligoninėmis. LU MF prof. J. Bagdonas 1927 m. rašė, kad 
dauguma Latvijos universiteto klinikų telpa miesto ligoninėje, kurioje yra 785 lovos. Tuomet jau 
buvo numatyta Latvijos universitetines klinikas įkurdinti ir antroje miesto ligoninėje, kurioje 
planuota patalpinti iš viso 400 lovų ir perkelti Chirurgijos, Vidaus ligų, Akušerijos ir ginekologijos 
klinikas (365). 

Panaši situacija susiklostė ir tuo metu Lenkijos valdžios administruojamo Vilniaus Stepono 
Batoro universiteto MF. XIX a. penktame dešimtmetyje carinės administracijos nutrauktos aukštojo 
medicinos mokslo studijos Vilniuje atgimė 1919 m., valdant lenkams. Šis universitetas taip pat 
neturėjo savos klinikinės bazės. 1920 m. pradžioje Antakalnyje esančioje Karo ligoninėje pradėjo 
kurtis pirmosios klinikinės katedros. Vidaus, Nervų ligų klinikos XX a. trečio dešimtmečio 
pradžioje įsikūrė Šv. Jokūbo ligoninėje, o iš Vilniaus medicinos draugijos nupirktoje ligoninėje 
įsteigta universitetinė Akušerijos ir ginekologijos klinika. Su Lenkijos karo medicinos žinyba, 
miesto savivaldybe, kaip ir to meto Lietuvoje, dėl universitetinių klinikų įsikūrimo buvo sudarytos 
teisinės sutartys, detaliai reglamentavusios klinikų veiklą. Stepono Batoro MF, kaip ir LU (VDU) 
MF veiklos pradžioje įsteigtos dvi chirurgijos ir dvi vidaus ligų katedros, vėliau jų liko po vieną 
(12). 

LU (VDU) ir universiteto Vilniuje klinikų bazės tiriamuoju laikotarpiu buvo panašaus dydžio. 
Vilniaus Karo ligoninėje Antakalnyje įsikūrusioje universiteto Chirurgijos klinikoje XX a. trečiame 
dešimtmetyje buvo 85 lovos, ketvirto dešimtmečio pabaigoje šioje klinikoje tilpo 100 chirurginių lovų 
(12). I-oje Vidaus ligų klinikoje, kuri XX a. trečiame dešimtmetyje veikė Šv. Jokūbo ligoninėje buvo 
50 lovų (25 vyrams ir 25 moterims), Il-oje Vidaus ligų klinikoje Karo ligoninėje 1922-1926 m. buvo 
100 lovų, tačiau 1926 m., sumažinus universitetui skirtą finansavimą, šiai klinikai paliktos 75. 1933 
m., sujungus abi vidaus ligų klinikas, liko viena universitetinė Vidaus ligų klinika Karo ligoninėje, 
kurios stacionare buvo 87 lovos (32). Vaikų ligų klinikoje, taip pat įsikūrusioje Karo ligoninės 
teritorijoje, buvo 60 lovų. Ausų, nosies ir gerklės ligų klinikoje XX a. trečiame dešimtmetyje - 31 
lova, o ketvirto dešimtmečio pabaigoje — 45. Odos ir venerinių ligų klinikos stacionare, taip pat 
įsikūrusiame Karo ligoninėje, buvo 50 lovų. (12). Stepono Batoro universitete XX a. trečiojo 
dešimtmečio pradžioje įsteigtos atskiros Neurologijos ir Psichiatrijos klinikos. 50 lovų Neurologijos 
klinika 1922 m. įsikūrė Šv. Jokūbo ligoninės neurologijos skyriuje. Psichiatrijos klinika 1923 m. - 
Karo ligoninės atitinkamame skyriuje, joje buvo 20 lovų. 1927 m. Psichiatrijos klinika perkelta į 
atskiras patalpas Vasaros gatvėje, kur įrengtas 50 lovų stacionaras. Dar po dviejų metų Psichiatrijos ir 
Neurologijos klinikos sujungtos ir abi tilpo tame pačiame pastate Vasaros gatvėje (366). 

LU (VDU) MF Medicinos skyrius turėjo gerokai didesnę Akušerijos ir ginekologijos 


kliniką, kurioje XX a. ketvirtame dešimtmetyje buvo 150 lovų. Nupirkus Vilniaus universitetinės 

Akušerijos ir ginekologijos klinikos pastatą, iš pradžių jame tilpo 50 lovų: 20 akušerinių ir 30 
ginekologinių, o 1939 m. - 75 lovos: 30 akušerinių, 28 ginekologinių ir 17 septinių (13). 

Geresnė situacija nei LU (VDU) tiriamuoju laikotarpiu buvo Estijos ir Suomijos 
universitetuose. Tartu ir Helsinkio universitetai, kurių veiklos nebuvo nutraukę carinės Rusijos 
administracijos represijos, nuo XIX a. turėjo savas universitetines klinikas ir daugiau nei šimtą metų 
besitęsiančias klinikinio mokymo tradicijas (365). Ilgametėmis klinikinio mokymo tradicijomis 
garsėjo Vokietijos ir Austrijos universitetai. Jų klinikose dažniausiai tobulinosi LU (VDU) 
klinikinių katedrų asistentai ir jų vadovai (A 115). Didžiosios Britanijos ir Prancūzijos aukštosiose 
medicinos mokyklose XIX a. - XX a. pirmaisiais dešimtmečiais jau pirmaisiais studijų metais daug 
laiko buvo skiriama medicinos praktikai. Jungtinės karalystės medicinos mokyklos veikė didelėse 
ligoninėse, privalomus teorinius dalykus studentai dažniausiai studijavo netoliese esančiuose 
universitetuose. Kai kurios garsios Anglijos ir Škotijos medicinos mokyklos samdė teorinių dalykų 
lektorius (367). 

LU (VDU) MF Medicinos skyriaus ir Vilniaus Stepono Batoro universiteto MF klinikinių 
dalykų studijų programos ir metodai buvo panašūs. Tik medicinos studijos LU (VDU) truko 
penkerius metus, be to, norint gauti leidimą gydytojo praktikai, reikėjo atlikti vienerių metų 
gydomąją praktiką tam tikrose šalies ligoninėse. Stepono Batoro universitete medicinos studijos 
truko šešerius metus. Po Pirmojo pasaulinio karo šešerius metus medicinos studijos truko Latvijos, 
Estijos, Vokietijos universitetuose. Stepono Batoro universitete studijų metai buvo dalinami ne į du 
semestrus, 0 į tris trimestrus. Įvadiniai klinikinės medicinos dalykų kursai taip pat prasidėdavo 
trečiais studijų metais: žiemos ir pavasario trimestruose buvo dėstomas vidaus ligų diagnostikos 
kursas, kurio programa beveik atitiko LU (VDU) MF dėstomo įvado į vidaus mediciną programą 
(12). Vidaus ligų diagnostikos kursas trečiais studijų metais buvo pradedamas dėstyti ir 
Karaliaučiaus universitete (A 115). Visuose trijuose minėtuose universitetuose šio dalyko praktikos 
darbų metu ypatingas dėmesys skirtas perkusijai, auskultacijai, laboratoriniams tyrimams. LU 
(VDU) MF Medicinos skyriaus trečio kurso studentai penktame ir šeštame semestruose studijavo 
bendrąją terapiją. Stepono Batoro universiteto MF šio dalyko studijos prasidėdavo ketvirtais studijų 
metais. Ir Vilniaus, ir Kauno universitetuose vidaus ligų klinika buvo dėstoma ketvirtais ir penktais 
studijų metais, Vilniaus MF studentai taip pat turėjo kuruojamus ligonius, rašė jų ligos istorijas. 

Panašios ir chirurgijos studijos. Vilniuje bendrosios chirurgijos kursas MF trečio kurso 
studentams buvo dėstomas rudens ir žiemos trimestrų metu. Operacinė chirurgija taip pat buvo 
dėstoma trečio kurso studentams. Pasibaigus šio dalyko paskaitoms ir praktikos darbams, studentai 
įskaitai chirurginėje klinikoje privalėjo atlikti keturių savaičių praktiką. Chirurginė klinika 
prasidėdavo taip pat ketvirtais studijų metais ir užsiėmimams buvo skiriama 6 val. per savaitę, t. y. 
tiek pat , kaip ir LU (VDU). Vaikų ligos bei odos ir venerinės ligos ir Kauno ir Vilniaus 
universitetuose buvo dėstomos ketvirto kurso studentams. 

Kiek kitaip Vilniaus ir Kauno universitetuose organizuotos akušerijos ir ginekologijos 
studijos. LU (VDU) MF jos kartu su įvadinių kursu truko trejus metus, o Stepono Batoro 


universiteto MF įvadinis kursas nebuvo skaitomas, o klinikinę akušeriją ir ginekologiją intensyviai 

studijavo penktame kurse, 10 valandų per savaitę. Programa buvo baigiama trijų savaičių praktika 
universitetinės klinikos gimdymų skyriuje. 

Vilniaus Stepono Batoro universiteto MF studijų programose tiriamuoju laikotarpiu nebuvo 
LU (VDU) MF studentams dėstytų oftalmologijos, neuropatologijos ir psichiatrijos įvadų (12). 

1936-1937 m. lietuviškoje medicinos periodikoje pasirodė keletas straipsnių, negailėjusių 
kritikos LU (VDU) klinikinių dalykų dėstymo tvarkai. Šie klausimai VDU raidos istoriografijoje jau 
buvo trumpai aptarti (40). Pirmasis savo pastabas viešai diskusijai pateikė Vidaus ligų katedros ir 
klinikos vedėjas prof. K. Buinevičius. Jis teigė, kad nusistovėjusią ydingą studijų tvarką, kai dvejus- 
trejus metus studijuojami tik gamtos mokslai, o įgytos žinios menkai pritaikomos klinikos darbe, 
būtina radikaliai keisti. Profesorius siūlė sekti Prancūzijos pavyzdžiu, kur jau pirmaisiais studijų 
metais studentai, dalyvaudami vizitacijose, atlikdami praktines užduotis, didesnę dienos dalį 
praleidžia klinikose, o vakarais jiems skaitomos paskaitos (368). Profesoriaus pareikštas mintis 
palaikė žinomas Kauno chirurgas T. Golbergas, teigdamas, kad VDU MF laikosi Rusijos imperijoje 
dar prieš Pirmąjį pasaulinį karą nusistovėjusios medicinos studijų sistemos, kurią būtina reformuoti, 
daugiau laiko skiriant klinikos dalykų studijoms (369). Dar griežčiau medicinos studijų tvarką 
kritikavo buvęs Vidaus ligų katedros 1r klinikos asistentas V. Kairiūkštis, teigdamas: „(Gamtos dalykų, 
kaip privalomųjų dėstymas medikams visai nereikalingas ir turi svarbią neigiamą pusę: užima brangų 
laiką, ir atitraukia nuo svarbesnių būsimai profesijai dalykų. Jų studijavimas atliekamas su nuostolių 
kliniškai medicinai“ (370). Nepavyko rasti pirminių šaltinių, patvirtinančių, kad ši kritika ar 
medicinos studijų programų klausimai būtų svarstyti MF taryboje. Tuo metu taryba labiau rūpinosi 
naujų universitetinių klinikų statybos reikalais. Tik 1937 m. „Medicinos“ žurnale atspausdintas 
dekano prof. V. Lašo atsakymas V. Kairiūkščiui. Prof. V. Lašas V. Kairiūkščiui priminė, kad, viskas 
sukuriama pačių žmonių, ir jis pats galėjo šiuos klausimus spręsti tuo metu, kai dirbo universiteto 
klinikinės katedros asistentu (371). 

LU (VDU) MF Medicinos skyriaus klinikinių dalykų studijų asmeninį vertinimą pateikė 
VDU MF absolventas prof. Salezijus Pavilonis. Jis pastebėjo, kad, dėstant klinikinius dalykus VDU 
MF, pagrindinis akcentas vis tik teko paskaitoms ir klinikinėms demonstracijoms. Naudingi buvę 
dažni budėjimai Akušerijos ir ginekologijos klinikoje, kur studentams tekdavo priimti po keliolika 
gimdymų. Įspūdingos buvusios V. Vaičiūno neurologijos ir psichiatrijos paskaitos su įdomiomis 
demonstracijomis. Prof. S. Pavilonis teigė, kad teko klausyti pernelyg ištęstą akių ligų kursą, o V. 
Kuzma skaitė sunkiai suvokiamą teorinį chirurgijos įvadą ir klinikines paskaitas, o praktikos 
Chirurgijos klinikoje trūko (372). 

LU (VDU) MF klinikinių katedrų mokslo personalas tiriamuoju laikotarpiu Lietuvoje 
paskelbė 296, užsienio leidiniuose — 53 mokslo straipsnius. Daugiausia, iš viso 95, lietuviškoje ir 
užsienio spaudoje atspausdino Chirurgijos katedros personalas. 12 publikacijų, kurių autoriai 
katedros vadovai prof. H. Boit ir prof. A. Hagentornas, pasirodė vokiečių spaudoje. Iš visų katedros 
darbuotojų daugiausia mokslo straipsnių parengė V. Kuzma — 37. Vidaus ligų katedrų personalas 
paskelbė 90 mokslo straipsnių, 13 iš jų atspausdinta užsienio medicinos žurnaluose. 65 mokslo 
straipsniai parengti Akių ligų klinikinėje katedroje. Prof. P. Avižonis net 23 mokslo straipsnius 


publikavo užsienio spaudoje. Mažiausiai mokslo straipsnių tiriamuoju laikotarpiu parengė 

Akušerijos ir ginekologijos klinikinės katedros personalas - 1š viso 11, visi jie atspausdinti 
Lietuvoje. 

Tuo metu formavosi kai kurių klinikinių katedrų mokslinių tyrimų kryptys: Chirurgijos 
katedros ir klinikos vadovai prof. H. Boit ir prof. A. Hagentornas rašė onkologinių, urologinių ligų 
gydymo, plastikos chirurgijos, skausmo klausimais. Panašios tematikos mokslo darbų vėliau 
paskelbė ir katedros personalas: V. Kuzma, V Kanauka, B. Zacharinas ir kiti. Akių ligų katedros ir 
klinikos darbuotojai, prof. P. Avižonio paraginti, tyrė Lietuvos gyventojų sergamumą trachoma. 

Tiriamuoju laikotarpiu klinikinėse katedrose parengtos ir apgintos 9 medicinos mokslų 
daktaro disertacijos. Po tris disertacijas parengė Chirurgijos ir Vidaus ligų klinikinių katedrų 
darbuotojai, po vieną disertaciją apginta Akių ligų, Ausų, nosies ir gerklės ligų bei Odos ir 
venerinių ligų klinikinėse katedrose. 

Išleisti didelės apimties Akių ligų, Vidaus ligų bei Įvado į psichiatriją vadovėliai ir penkios 
mokymo priemonės, net trys Odos ir venerinių ligų klinikinėje katedroje. 

Klinikinių katedrų personalas sėkmingai dalyvavo tarptautinėse mokslinėse konferencijose, 
komandiruočių metu dažniausiai tobulinosi garsiose to meto Vokietijos, Austrijos, Šveicarijos, 
Čekoslovakijos klinikose. Tiriamuoju laikotarpiu užsimezgė ir tęsėsi aktyvus universiteto klinikinių 
katedrų personalo bendradarbiavimas su Vokietijos, Prancūzijos, Latvijos, Estijos okulistų, 
pediatrų, dermatovenerologų draugijomis. 

Ištyrus universitetinių klinikų veiklą, pastebėti kai kurie ligonių srauto kitimo universitetinėse 
klinikose panašumai. Klinikoms pradėjus veiklą, XX a. trečiame dešimtmetyje beveik visuose 
stacionaruose ligonių skaičius didėjo. Nedidelis stacionaro ligonių skaičiaus mažėjimas 1927 m. 
pastebimas tik LRKD ligoninėje įsikūrusiose Akių bei Akušerijos ir ginekologijos klinikose. 
Klinikinių stacionarų ligonių skaičiaus didėjimui turėjo reikšmės 1925 m. pabaigoje Lietuvos 
Respublikos Seimo priimtas Ligonių kasų įstatymas, įsigaliojęs 1926 m. (77), kuris įpareigojo drausti 
valstybės, savivaldybių, įmonių ir privačiai samdomus darbuotojus. Šis įstatymas nereglamentavo 
žemės ūkio darbininkų draudimo, nors 1923 m. Lietuvos Respublikos gyventojų surašymo 
duomenimis, Lietuvos kaimuose be Vilniaus krašto ir Klaipėdos krašto (prijungtas 1923 m.) gyveno 
82,3 V0 gyventojų (373). Miesto gyventojams šis įstatymas buvo naudingas. Kauno apskrityje Ligonių 
kasa jau veikė 1928 m. 

XX a. ketvirtame dešimtmetyje Lietuvos ūkio raidą stabdė pasaulinė ekonominė krizė (374). 
Tuo metu beveik visų universitetinių klinikų stacionaruose pastebimas per metus išrašytų ligonių 
skaičiaus mažėjimas. Šis procesas Akušerijos ir ginekologijos, Vaikų ligų, Akių ligų klinikose 
prasidėjo 1931 m. Didžiausias stacionaro ligonių skaičiaus mažėjimas buvo 1933-1935 m.: 
Akušerijos ir ginekologijos klinikoje 1934 m. išrašyta 438 ligoniais mažiau nei 1933, Vidaus ligų 
klinikoje 1933 m. ir 1935 m. išrašytų ligonių skaičius mažėjo 90 ligonių, 1933 m. Akių klinikoje 
išrašyta 140 stacionaro ligonių mažiau nei 1932 m. Šį procesą skatino ir kai kurių klinikų neapdairi 
kainų politika. Vaikų ligų klinikos stacionaro ligonio gulėjimo paros kaina padidinta nuo 4 iki 6 litų 
(157), išaugo paros kainos naujai pastatytoje Akių ligų klinikoje. Susidariusią padėtį 1r dėl nemokių 
ligonių didėjančias universitetinių klinikų skolas taikliai įvertino prof. P. Avižonis Akių ligų 
klinikos 1934 m. ataskaitoje: „Iš pateiktųjų skaičių matyti, kad Akių klinikos pacientai 1934 m. 

buvo žymiai mažiau pinigingi, materialiai mažiau pajėgūs nei metais anksčiau“ (93). Būta ir išimčių 
- ketvirto dešimtmečio pirmoje pusėje, nors stacionaro paros kainos ir buvo aukštos, ligonių 
skaičius per metus nemažėjo naujoje Ausų, nosies ir gerklės ligų klinikoje, nei šios klinikos 
ambulatorijoje. Tuo laikotarpiu pastebimas ir savivaldybių finansuojamų ligonių skaičiaus 
mažėjimas universiteto klinikų stacionaruose. Mažėjo klinikų ambulatorijų ligonių skaičius: 
Akušerijos ir ginekologijos klinikos ambulatorijoje 1935 m. lankėsi 848 ligoniais mažiau nei 1934 
m., o Vaikų ligų klinikos ambulatorijoje tais pačiais metais lankėsi net 2300 mažiau ligonių. 1936- 
1938 m. universitetinių klinikų stacionarų ir poliklinikų ligonių skaičius per metus vėl didėjo. 

Tiriant universiteto klinikų, kurių stacionaruose buvo gydomi ir vyrai, ir moterys išrašytų 
ligonių pasiskirstymą pagal lytį, nustatyta, kad vyrų išrašyta daugiau nei moterų. 1931-1937 m. iš 
Vidaus ligų, Chirurgijos, Akių ligų, Ausų, nosies ir gerklės ligų bei Odos ir venerinių ligų klinikų 
stacionarų iš viso išrašyti 37 359 ligoniai: 20 855 vyrai (55,8 proc. visų išrašytų ligonių), ir 16 504 
moterys (44,2 proc.). Nors 1931-1937 m. moterys sudarė 52 proc. visų Lietuvos gyventojų , o vyrai 
48 proc. (112), moterų minėtuose klinikų stacionaruose gydyta mažiau. 

Universitetinių klinikų stacionarų veiklos rodiklių analizė parodė nevienodą darbo 
intensyvumą. Didžiausias iš visų universitetinių klinikų stacionarų LFR ir lovų fondo panaudojimas 
(proc.) buvo Akušerijos ir ginekologijos klinikoje 1927-1930 m. Tai patvirtina ir klinikos veiklos 
ataskaitos, mininčios, kad nuolat statomos papildomos lovos, į ginekologijos skyrių guldomos 
moterys iš gimdymo skyriaus, o ginekologinių ligonių priėmimas ribojamas (A 116). Padidinus šios 
klinikos lovų skaičių, XX a. ketvirtame dešimtmetyje problemas pavyko išspręsti. 

Universitetinė Akušerijos ir ginekologijos klinika buvo didžiausia tokio pobūdžio sveikatos 
institucija visoje tuometinėje Lietuvoje. Tiriamuoju laikotarpiu, keletą kartų padidėjus lovų skaičiui, 
klinikoje ypač sparčiai augo gimdymų skaičius, daugėjo atliekamų gimdymo operacijų. 1929 m. 
straipsnyje P. Mažylis rašė (197), kad paprastai apie 10 proc. visų gimdančių negali apsieiti be 
operacinės pagalbos, 0 universitetinėje klinikoje, kur patenka moterys su įvairiomis 
komplikacijomis ši dalis dar didesnė. Apibendrindamas universitetinėje klikoje atliktų sectio 
Caesarea rezultatus, teigė, kad klinikoje jau atlikta 113 tokių operacijų. P. Mažylis taip pat nurodė, 
kad ši operacija mažiausiai pavojinga kūdikiams, pasitaikantys kūdikių mirties atvejai visada būna 
nulemti kitų priežasčių. Jis ragino kitas gimdymo operacijas keisti sectio Caesarea, o moteris, 
kurioms prognozuojamas komplikuotas gimdymas, siųsti į ligonines ar klinikas, kuriose suteikiama 
profesionali pagalba. 

Aukšti stacionaro veiklos rodikliai buvo KVL įsikūrusiose Vidaus ligų ir Chirurgijos 
klinikose. Tai patvirtina intensyvią šių klinikų veiklą bei lovų trūkumą per visą tiriamąjį laikotarpį. 
Kai kurių sovietinių metų Respublikinės Kauno klinikinės ligoninės (RKKL) terapijos skyrių veiklos 
rodikliai nedaug skyrėsi nuo 1928-1937 m. universitetinės Vidaus ligų klinikos rodiklių. 1963 m. 
RKKL fakultetinės terapijos skyriaus LFR buvo 329,8 dienos, 1964 m. — 389,1, 1965 m. - 364,9 
dienos. Tos pačios ligoninės hospitalinės terapijos skyriaus LFR: 1963 m. — 374,5, 1964 m. — 371,6, 
1965 m. — 364,2 dienos. Vidutinė vieno ligonio gulėjimo trukmė fakultetinės terapijos skyriuje 1963- 
1965 m. buvo 23,6-24,7 dienos, hospitalinės terapijos - 19,2-20,3 dienos. RKKL fakultetinės 
chirurgijos skyriaus LFR 1963 m. buvo 352,2, 1964 m. — 346,6, 1965 m. — 330,4 dienos. Vidutinė 


97 


ligonio gulėjimo trukmė 1963-1965 m. fakultetinės chirurgijos skyriuje buvo trumpesnė 12,8-13,6 
dienos (A 117). 

Didėjant klinikos veiklos intensyvumui teko keisti higienos reikalavimų neatitinkančias 
Vaikų ligų klinikos patalpas. Naujose patalpose V. Putvinskio gatvėje Vaikų ligų klinika 
intensyviau dirbo tik 1933 ir 1937-1938 m. Paskutiniųjų tiriamojo laikotarpio metų stacionaro 
veiklos rodiklių augimas, poreikis turėti vaikų chirurgijos bei užkrečiamų ligų skyrius, skatino 
didinti Vaikų ligų klinikai numatytą lovų skaičių. 

1963-1965 m. RKKL vaikų ligų skyriaus LFR buvo gerokai didesnis nei tiriamuoju 
laikotarpiu: 1963 m. - 337 dienos, 1964 — 415, o 1965 — 360 dienų. Vidutinė ligonio gulėjimo 
trukmė tais pačiais metais svyravo nuo 26,4 iki 20,7 dienos (A 117), 1950-1966 m. Lietuvos miestų 
vaikų neinfekcinių ligų lovų profilio LFR svyravo nuo 375 iki 347 dienų per metus (375). 

Aukštas Vaikų ligų klinikos stacionarinio mirštamumo procentas buvo nuolat pabrėžiamas 
klinikos ataskaitose. V. Tercijonas jau pirmaisiais klinikos darbo metais nurodė, kad 1924-1925 m. 
didžiausią šio stacionaro mirusiųjų dalį sudarė kūdikiai iki vienerių metų. Jų stacionarinis 
mirštamumas per tuos dvejus metus buvo 32 proc. Vaikų nuo vienerių iki šešerių metų stacionarinis 
mirštamumas 1924 m. buvo 13 proc., o 1925 m. 12 proc. Vaikų, vyresnių nei šešerių metų, 
stacionarinis mirštamumas buvo mažiausias 1924 m. — 3proc., o 1925 m. - 6 proc. Dažniausiai 
pasitaikančios visų amžiaus grupių vaikų mirties priežastys: apsinuodijimai maistu arba kvėpavimo 
takų ligos. 1924 m. mirę nuo šių ligų sudarė 76,3 proc., o 1925 m. 60 proc. visų mirusių klinikos 
ligonių (156). Nežiūrint visų klinikos personalo pastangų, stacionarinio mirštamumo tiriamuojų 
laikotarpiu sumažinti nepavyko. 

Akių ligų klinikos veiklos rodiklių analizė patvirtino, kad XX a. trečio dešimtmečio pabaigoje 
šio stacionaro lovų fondas buvo nepakankamas. Šaltiniai mini, kad jau 1927 m. 123 dienas per metus 
teko statyti po kelias papildomas lovas (86). 1931-1938 m. naujame Akių ligų klinikos stacionare 
situacija pasikeitė. 1933-1934 m. Akių ligų klinikos stacionaro veiklos rodikliai buvo patys mažiausi, 
naudota tik 50 proc. lovų fondo. Metinėse ataskaitose neminima, kad tuo metu būtų vykę stacionaro 
remonto darbai arba klinika dėl kitų priežasčių nedirbusi. 1938 m., jau padidėjus per metus išrašytų 
ligonių skaičiui, klinikos stacionaro optimalus lovų skaičius būtų 41-43 lovos. 1931-1938 m. Akių 
ligų klinikos veiklos rodiklių analizė reikmės plėsti stacionaro iki 50 lovų nepatvirtino. 

Sovietinėje Lietuvoje visų akių ligų skyrių stacionarinės veiklos rodikliai nedaug skyrėsi 
nuo Akių ligų klinikos 1922-1938 m. 1950 m. Lietuvos akių ligų skyrių LFR buvo 312 dienų, o 
1955 m. - 257 dienos per metus (375). RKKL Akių ligų skyriaus LFR buvo didesni: 1963 m. — 
367,3 dienos, 1964 m. - 370, 1965 m. 370,9 dienos. Vidutinė vieno ligonio gulėjimo trukmė RKKL 
Akių ligų skyriuje 1963 m. buvo 21,5 dienos, 1964 m. — 22, 1965 m. -22,3 dienos (A 117). 

Įvertinę Akių ligų klinikoje pagal ligas ir ligų grupes hospitalizuotų stacionaro ligonių 
kitimą tiriamuoju laikotarpiu, galime teigti, kad daugiausia Akių ligų klinikos stacionare 
hospitalizuota lęšiuko ligomis sirgusių ligonių (19 proc.). Per visą tiriamąjį laikotarpį hospitalizuotų 
dėl lęšiuko ligų skaičius reikšmingai didėjo. Antroji tiriamuoju laikotarpiu dažniausiai pasitaikanti 
Akių ligų klinikos stacionaro susirgimų priežastis — trachoma. Ši ekonomiškai atsilikusiose šalyse 


paplitusi socialinė liga tarpukario Lietuvoje buvo viena dažniausių aklumo priežasčių. Dėl 

trachomos hospitalizuoti 16 proc. visų klinikos ligonių. Nors XX a. ketvirtame dešimtmetyje 
susirgimų trachoma Lietuvoje skaičius mažėjo (376), Akių ligų klinikoje sergančių trachoma 
stacionaro ligonių skaičius tuo laikotarpiu kasmet didėjo. Sergantieji ragenos ligomis sudarė 16 
proc. visų stacionaro ligonių. 

Per visą tiriamąjį laikotarpį sparčiausiai didėjo dėl akies obuolio ligų ir akių traumų 
hospitalizuotų ligonių dalis. Ypač intensyviai ši ligonių grupė didėjo 1922-1930 m. Akių traumų 
priežastys buvo analizuojamos Pirmajame Lietuvos akių gydytojų draugijos suvažiavime 1933 m. 
Viena šio suvažiavimo priimtų rezoliucijų ragino vyriausybę susirūpinti kasmet didėjančiu akių 
traumų skaičiumi, nustatyti akmens skaldymo taisykles bei uždrausti naudoti sprogdinimui bertoleto 
druską (377). Sergantieji akies obuolio ligomis ir akių traumomis tiriamuoju laikotarpiu sudarė 13 
proc. visų klinikos stacionaro ligonių. 

Ausų, nosies ir gerklės ligų klinikos stacionaro veiklos rodiklių analizė patvirtino prof. P. 
Radzvicko teiginį, kad pirmaisiais klinikos darbo metais Karo ligoninėje stacionaras buvo 
perpildytas (164). Naujos klinikos stacionaro veiklos efektyvumas pirmaisiais metais dėl užsitęsusių 
remonto darbų, potvynio bei gana aukštų stacionaro paslaugų kainų buvo žemas. 1931-1933 m. 
klinikoje nepanaudota daugiau nei vienas ketvirtadalis stacionaro lovų fondo. Padėtis keitėsi 1934 
m. ir iki 1938 m. visi klinikos veiklos rodikliai gerėjo. 1937-1938 m. panaudota 95,9-97,2 proc. 
stacionaro lovų fondo. Gerokai trumpėjo vidutinė ligonio gulėjimo trukmė. XX a. ketvirto 
dešimtmečio antroje pusėje Ausų, nosies ir gerklės ligų klinikoje iš visų universitetinių klinikų 
stacionarų buvo aukščiausias LAR. Šios klinikos 1935-1938 m. stacionaro veiklos rodiklių kitimo 
kryptys rodo, kad brendo būtinybė plėsti klinikos stacionarą. 

Universitetinės Ausų, nosies ir gerklės ligų klinikos ir to paties profilio stacionarų veiklos 
rodikliai pirmaisiais sovietiniais dešimtmečiais smarkiai nesiskyrė. Lietuvos miestų 
otorinolaringologinio profilio lovų LFR 1950 m. sudarė 265 dienas, 1955 m. — 338, o 1960 m. - 
348,7 dienas (375). RKKL ataskaitos rodo, kad 1963 m. šios ligoninės taip pat 30 lovų Ausų, nosies 
ir gerklės ligų skyriaus LFR buvo 370,9 dienos per metus, 1964 — 375, o 1965 — 377 dienos. 
Vidutinė ligonio gulėjimo trukmė šiame skyriuje 1963 m. - 7,8 dienos, 1964 m. — 7,4, o 1965 m. — 
8,1 dienos ir buvo labai panaši į universitetinės klinikos vidutinę gulėjimo trukmę 1934-1938 m. (A 
117). 

Vertindami Ausų, nosies ir gerklės ligų klinikos ligonių srautų kitimo tendencijas pagal ligas 
ir ligų grupes pastebėjome, kad 1926-1927 m. stacionaro ir ambulatorinių ligonių skaičiaus 
didėjimą bei ypač didelį sirgusių otitu skaičių galėjo įtakoti iš Europos į Lietuvą atkeliavusi gripo 
epidemija. Gripo komplikacijas, naudodamas Karo ligoninės įvairių stacionaro skyrių duomenis, 
tyrinėjo gydytojas M. Nasvytis (378). Jis nurodė, kad otitai ir mastoiditai buvo dažniausiai 
pasitaikančios gripo komplikacijos Karo ligoninės pacientų tarpe. Naujoje klinikoje sirgusių otitu 
skaičius per metus niekada nebuvo toks didelis kaip 1926-1927 m. Dar vienas skirtumas, kurio 
negalima nepastebėti lyginant senos ir naujos klinikų stacionaro ligonių pasiskirstymą pagal ligas - 
tonzilitu sirgusių ligonių dalis. Senoje klinikoje ši grupė sudarė maždaug 14 proc. visų stacionaro 
ligonių, o naujoje - 1933 m. - daugiau nei 30 proc., o 1936 m. net 53,6 proc. visų stacionaro ligonių. 


Naujoje klinikoje sparčiai augo atliekamų tonziloektomijų skaičius. Senoje klinikoje 1925-1927 m. 


99 


jų atlikta vos 109, o naujoje jau antraisiais veiklos metais — 173. Didžiausias šių operacijų skaičius - 
1936 m. — 716. Buvo operuojami 97,9 proc. visų klinikos stacionare diagnozuotų tonzilitų. 
Sprendžiant pagal 1931-1938 m. ataskaitų duomenis, Ausų, nosies ir gerklės ligų klinikos 
stacionarinio mirštamumo rodiklio, nors ir neaukšto, nepavyko sumažinti, nes didžiajai daugumai 
mirusių nustatytos ausų, nosies, gerklės ligų komplikacijos - įvairios meningito formos. Tuo 
laikotarpiu dar nebuvo naudojamos veiksmingos medikamentinės šios pavojingos ligos gydymo 
priemonės. 

Odos ir venerinių ligų klinikos stacionaro veiklos rodikliai 1928-1938 m. buvo žemi. Iki 
1936 m. naudota ne daugiau nei trys ketvirtadaliai lovų fondo. Nors ir reikšmingai trumpėjusi 
vidutinė ligonio gulėjimo trukmė 1928-1938 m. buvo ilgesnė nei kitose universitetinėse klinikose. 
16 lovų turinčios klinikos patalpas plėsti skatino ne intensyvi klinikos veikla, bet būtinybė atskirti 
sergančius odos ligomis nuo venerinių ligonių. Literatūroje nepavyko rasti pokario metų Kauno 
odos ir venerinių ligų dispanserio stacionaro veiklos rodiklių. Lietuvos dermatovenerologinių lovų 
LFR 1950 m. taip pat buvo žemas — 252 dienos, o 1955 m. - 328 dienos (375). 

Ištyrus hospitalizuotų klinikos ligonių pasiskirstymą pagal ligas, nustatyta, kad 1924-1925 m. 
daugiau nei 90 proc. visų stacionaro ligonių sirgo venerinėmis ligomis, daugiausia sifiliu. Per metus 
stacionare gydyti tik keli odos ligų atvejai. 1933-1935 m. daugiau nei pusė klinikos stacionaro ligonių 
sirgo venerinėmis ligomis, daugiausia sifiliu. 1936 m. situacija pasikeitė - daugiau nei pusė klinikos 
stacionaro ligonių sirgo odos ligomis. Klinikos asistentas A. Gulbinas 1936 m. ataskaitoje teigė, kad 
venerinės ligos daugiausia gydytos klinikos ambulatorijoje, 0 į stacionarą guldyti tik turintys 
komplikacijų ligoniai, arba tie, kurie gyvendami šeimose galėjo užkrėsti artimuosius (109). 

1927-1938 m. intensyviai dirbo Odos ir venerinių ligų klinikos ambulatorija. Pirmą kartą 
apsilankiusių skaičius per metus tuo laikotarpiu išaugo daugiau nei du kartus. 1936-1937 m. 
bendras per metus apsilankymų skaičius viršijo 15 000. 1933-1938 m. beveik 36 proc. 
ambulatorijos ligonių sirgo odos ligomis. Ketvirtadalį ambulatorijos pacientų tais metais sudarė 
sergantys venerinėmis ligomis, jomis daugiau sirgo vyrai. 1940 m. prof. B. Sidaravičius ir klinikos 
asistentas M. Vaitėnas pagal bendrus klinikos stacionaro ir ambulatorijos 1930-1939 m. duomenis 
paskelbė straipsnį apie sergančių sifiliu skaičiaus kitimą (352). Jie teigė, kad klinikoje ir 
poliklinikoje pastebėtas bendras sifiliu sergančių skaičiaus mažėjimas. Pagal autorių pateiktus 
absoliutinius skaičius 1936-1937 m. klinikos stacionare ir poliklinikoje diagnozuota du kartus sifilio 
atvejų mažiau nei 1930-1931 m., o 1938 m. sifilio atvejų pasitaikė beveik tris kartus mažiau 
Palyginimui pateikti ir Valstybinės odos ir venerinių ligų ligoninės Alytuje sifiliu sergančiųjų 
duomenys, kurie patvirtino, kad 1936-1938 m. sifilio atvejų ir šioje ligoninėje, lyginant su 1930- 
1931 m., buvo du-tris kartus mažiau. 

Nepavyko nuosekliai ištirti Nervų ir psichikos ligų klinikos veiklos. Vertindami šios klinikos 
reikšmę, turime pažymėti, kad joje buvo gydomi daugiausia nervų ir psichikos ligomis sergantys 
Lietuvos kariuomenės kariai bei šauktiniai. SD duomenimis psichikos ligomis sergančios moterys 
daugiausia gydytos Valstybinėje psichiatrinėje ligoninėje, nervų ligomis sergančios - KVL bei 
apskričių ligoninėse (112-119). Sovietiniais metais teigta, kad Lietuvos psichiatrinės pagalbos 


organizacijai ši klinika negalėjo turėti didesnės reikšmės, nes joje kartais buvo gydomi tik 2-3 

psichikos ligoniai (44). Klinikos personalas teigė, kad psichikos ligomis sirgo vienas ketvirtadalis 
stacionaro ligonių (173). 

Tiriamuoju laikotarpiu susiformavo LU (VDU) MF Medicinos skyriaus klinikinio mokymo 
sistema, palankiai klostėsi jos materialinės bazės gerėjimo perspektyvos. Nors ir kritikuota, 
klinikinių studijų tvarka nedaug keitėsi, buvo panaši į daugelio kaimyninių šalių. Klinikinių katedrų 
mokslo personalas tiriamojo darbo rezultatus gausiai skelbė lietuviškoje ir užsienio šalių medicinos 
spaudoje. Apibendrinant LU (VDU) MF Medicinos skyriaus klinikų gydomąją veiklą, tenka 
pastebėti, kad Akušerijos ir ginekologijos, Vidaus ligų, Chirurgijos klinikos tiriamuoju laikotarpiu 
dirbo intensyviai, jų patalpų didinimas buvo būtinas. Su dideliais darbo krūviais 1923-1929 m. 
susidūrė Akių ligų klinika, 1934-1938 m. Ausų, nosies ir gerklės ligų klinika. Vaikų ligų klinikos 
materialine bazė atitiko veiklos apimtis, tačiau dėl vietos stokos nesudarė galimybės studijuoti 
vaikų chirurgijos ir vaikų užkrečiamų ligų. 1930-1938 m. neefektyviai veikė naujoji Akių ligų ir 
Odos ir venerinių ligų klinikos. 

Per aštuoniolika metų sukurti universitetinio klinikinio mokymo pagrindai turėjo dar labiau 
sustiprėti naujose klinikose. Deja, vėlesni istorijos įvykiai universitetinės klinikinės medicinos 


raidai nebuvo palankūs. 

1. 


6. IŠVADOS 


Lietuvos (Vytauto Didžiojo) universiteto Medicinos fakulteto Medicinos skyriaus klinikinės 
katedros, įsteigtos 1922-1924 m., savų klinikų patalpų neturėjo. Pagal su Vidaus reikalų 
ministerijos Sveikatos departamentu, Krašto apsaugos ministerijos Karo sanitarijos skyriumi 
ir Lietuvos Raudonojo kryžiaus draugija sudarytas sutartis, Medicinos fakulteto Medicinos 
skyriaus klinikinės katedros įsikūrė Kauno valstybinėje, Vaikų valstybinėje, Lietuvos 
Raudonojo kryžiaus draugijos ir Karo ligoninėse. XX a. ketvirto dešimtmečio pradžioje 
naujomis, tinkamomis, universitetui priklausančiomis patalpomis pavyko aprūpinti Akių bei 
Ausų, nosies ir gerklės ligų klinikas. Darbo sąlygos pagerėjo Akušerijos ir ginekologijos bei 
Vaikų ligų klinikose. Sudėtingomis sąlygomis visą tiriamąjį laikotarpį dirbo Kauno 
valstybinėje ligoninėje įsikūrusios Chirurgijos, Vidaus ligų bei Odos ir venerinių ligų 
klinikinės katedros. Tiriamuoju laikotarpiu Medicinos fakultetas, spręsdamas klinikų 
patalpų problemas sėkmingai bendradarbiavo su Vidaus reikalų ministerijos Sveikatos 
departamentu, Lietuvos Raudonojo kryžiaus draugija. Nepavyko bendradarbiauti su Krašto 
apsaugos ministerijos Karo sanitarijos tarnyba, - iš Karo ligoninės dėl kilusių nesutarimų 
išsikraustė Vidaus ligų bei Odos ir venerinių ligų klinikinės katedros. Tiriamojo laikotarpio 
pabaigoje klinikinių katedrų patalpų klausimai buvo sėkmingai išspęsti — pastatytos ir 


baigiamos įrengti naujosios Vytauto Didžiojo universiteto klinikos. 


Klinikinių disciplinų studijos Lietuvos (Vytauto Didžiojo) Medicinos fakulteto Medicinos 
skyriuje, kaip ir kaimyninių valstybių (Lenkijos, Latvijos, Estijos bei Vokietijos) 
universitetuose prasidėjo trečiais studijų metais. Lietuvos (Vytauto Didžiojo) universiteto 
Medicinos fakultete skirtingai nei kaimyninėse valstybėse klinikinių dalykų studijos truko 
ne ketverius, o trejus metus. Klinikinių disciplinų dėstymo metodai ir atsiskaitymų tvarka 
buvo panaši kaip ir Vilniaus Stepono Batoro universiteto Medicinos fakultete. Tiriamojo 
laikotarpio Lietuvos (Vytauto Didžiojo) universiteto Medicinos fakulteto Medicinos 
skyriaus klinikinių dalykų studijų tvarka iš esmės skyrėsi nuo to meto Prancūzijos ir 


Jungtinės Karalystės aukštųjų medicinos studijų. 


1922-1940 m. Lietuvos (Vytauto Didžiojo) universiteto Medicinos fakulteto Medicinos 
skyriaus klinikinių katedrų personalas parengė ir apgynė devynias medicinos daktaro 
disertacijas, paskelbė 349 mokslo straipsnius Lietuvos ir užsienio spaudoje, atspausdino 
keturis vadovėlius, parengė keturias mokymo priemones. Daugiausia mokslo darbų paskelbė 
Chirurgijos, Vidaus ligų ir Akių ligų klinikinių katedrų darbuotojai, mažiausiai - Akušerijos 
ir ginekologijos. Klinikinių katedrų personalas dalyvavo tarptautinėse konferencijose, 
tobulinosi užsienio šalių klinikose. Intensyviai bendradarbiauta su Vakarų Europos 


valstybėmis, ypač Vokietija. 


102 


4. Lietuvos (Vytauto Didžiojo) universiteto Medicinos fakulteto Medicinos skyriaus klinikų 
stacionarų ir ambulatorijų veiklos rodiklių pokyčių analizė patvirtino intensyvią Akušerijos 
ir ginekologijos, Vidaus ligų, Chirurgijos klinikų veiklą tiriamuoju laikotarpiu ir plėtros 
poreikį. Vaikų ligų klinikos stacionaro materialinė bazė atitiko veiklos apimtis. Akių ligų 
klinika 1922-1930 m. taip pat dirbo intensyviai, tačiau, atlikus 1931-1938 m. klinikos 
stacionaro veiklos analizę, nustatyta, kad Akių ligų klinikos stacionaro materialinės bazės 
didinimas iki 50 lovų tiriamuoju laikotarpiu nebuvo efektyvus. 1934-1938 m. intensyviai 
dirbo Ausų, nosies ir gerklės ligų klinika. 1928-1938 m. dėl netinkamų patalpų neefektyviai 
veikė Odos ir venerinių ligų klinikos stacionaras, todėl šios klinikos ambulatorija susidūrė 


su didžiuliais darbo krūviais. 

I. Straipsniai recenzuojamuose leidiniuose: 


„ Lignugarienė A, Strodomskienė N, Daktaravičius S, Valiukevičienė S. Kauno odos ir 
venerinių ligų klinikos 80-ies metų istorija. Bendrosios praktikos Lietuvos gydytojas 
(Kaunas) 2003; 8(9):8-12. 

„ Laurynaitytė G, Lignugarienė A, Valiukevičienė S. Broniaus Sidaravičiaus 110-osioms 
gimimo metinėms. Žymus mokslininkas, pedagogas, gydytojas. Medicina (Kaunas) 2007; 
43(9):679-684. 

„ Lignugarienė A, Petrauskienė J, Kaselienė S. Lietuvos universiteto (Vytauto Didžiojo 
universiteto) Medicinos fakulteto Akių klinikos veikla 1922-1938 metais. Medicina 
(Kaunas) 2007; 43(10):757-766. 

„ Lignugarienė A, Gudienė V. Lietuvos universiteto (Vytauto Didžiojo universiteto) 
Medicinos fakulteto Vaikų klinikos veikla 1924-1938 metais. Medicinos teorija ir praktika 
(Vilnius) 2008; 14(2):199-204. 


II. Kitos publikacijos: 


„ Lignugarienė A., Paukštys J. S. Kauno Raudonojo kryžiaus ligoninė 1908-1940 m. Kn.: 
Kaunas: Raudonojo kryžiaus klinikinė ligoninė. Kaunas; 2006. p. 7-62. 


„ Lignugarienė A. Pirmojo VDU Odos ir venerinių ligų klinikos vedėjo biografijos bruožai. 
Kn.: Nauji diagnostikos ir gydymo metodai dermatologijoje: respublikinė konferencija 
skirta VDU Odos ir venerinių ligų klinikos steigėjo, profesoriaus Jurgio Karužos 140- 
osioms metinėms. Kaunas; 2006. p. 24-35. 


„ Lignugarienė A. Siudikas V. Kaunas Red Cross Hospital — the base of studies of secondary 


and higher medical education in 1908-1940. Kn.: Historia Scientarum Baltica '06. T.2. 
Vilnius-Kaunas; 2006. p. 75-76. 

10. PRIEDAI 





1 priedas. Lietuvos universiteto Medicinos fakulteto taryba 1923 m. Nuotrauka iš LMFIM rinkinių 







M 


NES ų Aki * 
dia Minas „LL Li 4 Ueiejjs > 
Lleida 
Ai Bldiu Kd ika usi ši 
„p nra Mi! 
m adkai 


P | 


2 priedas. Lietuvos Raudonojo kryžiaus draugijos ligoninė 1924 m. Tuo metu joje buvo įsikūrusios 
Lietuvos universiteto Medicinos fakulteto Akušerijos ir ginekologijos bei Akių ligų klinikos. 
Nuotrauka iš LMFIM rinkinių 

3 priedas. Akušerijos ir ginekologijos klinikos rentgeno kabineto personalas. Nuotrauka iš LMFIM 
rinkinių 





4 priedas. Akušerijos ir ginekologijos klinikos operacinė 1932 m. Nuotrauka iš LMFIM rinkinių 

. Ak RAUDONOJO KRYŽIAUS KAUNO LIGONINĖJE "£ 
* A £ EO 8 | 
UŽ OPERACIJAS IR VEIKSMUS 2 





















IŠLAIKIYMAS: III kl. Lit. 6.- 
II“ "12 
L? " 20.- parai 
IZ Z2I==Z=TITAZIIUIITII2RILIRTIUITIIRTITIITTIRTIIIRTĄZTIIIRDRTITĄLRDRRRRIRTIITLRET 


Veiksmo pavadinimas kl.I B Pastaba 


—-—————— m m m m m m m m m m m m m m m m m m m m m m m m m m m m m > e TA a e m 










Normalus gimdymas („|| |||] 








kimdymas „sėdyninė-kojinė pad. „. .» 50 
Pavertimas /skersos pad./ „4 60 s 
Kiekviena akuš.oper.be narkozo |, |. 60 5 
“ L 8 narkoze ||. 80 5 
Bectžo Caesarea „ks 125 Šš, ; 
AMbrasio utezi Lk] 35-50 4 
Dilatalio cerv.su laminar.. , . 25 a 
Portubatio „444 kd A 20 5 arp | 
Rrcisio prob./su gystol. šikšiu - 30 Kg 
6rsio polyp. „3.44 44444 | 20-50 Ka 
šmet:0 oper./plastica cervicis/ „|| 50 m | 
„polporrhaphia anter et poster „| 100 š si 
"Perineoplastica „2.2 4) || 50-75 sz 
nterruptio gravid. „|as . 60-80 EA 
Kbježėnis. + + p Karna k i 30-40 "e 
Ibaparatomia „4444 o.) 4) 4.4. |100-150 5 | 
hlexand.Adams'0. OPSTL ks 100 LE 
ž tirpatio uteri per vagin. „|. 100-125 HB 
arpositio uteri /vaginofixatio ut. / |100-150 a > 
Šių opsr./vesico et recto vagin./ |100-150 NS 
Ivairios kitos plastinės vagin.oper. 50-100 m 
|Herniotomia /Bassin/ „2224. 80-100 sai 
mozrhoidų operacija . . "E 60 . A 
' že kd SA 100 a 
lastinės krūties pperacijos „.. 100-150 „k ži 
e, "M Aleės 6 8u-10U si 
Iransplantatio ovazii o. 5 60 peri 
18850 S iai ėper. „+ | 25-40 = 
- jų pezzišim. | 50 is, 
Ya k . 5-20 S 
„TIT 10-30 2 7 
L Šaka Bk 15-25 Ko 


5 priedas. Akušerijos ir ginekologijos klinikos paslaugų įkainiai. KAA. F. 203. Ap. 1. B. 22 

, . LIETUVOS UNIVERSITETO MEDICINOS PAKULTETO B 
Ruti ' su š 
į VIDAUS RKIKALŲ MINISTERIJOS SVEIKATOS  DEPARTAMEN V 
S UT R T 8 
--—--- +++00000004++4->—>-—>> | š 











1924 m. 5 d.męs žemiau pasirašiusieji iš vie- 
terijos Sveikatos Departamento 


„r tybinės Kauno Ligoninės 


teto Dekanas „Yr.J:BAGIONAS ir Med.F-to e.p.sekretoriaus 


doc.Dr.Pr.MAŽ ėmė Šią sutartį: 


A : I.Vidaus Reikžalų IA  esčijos Sveikatos Departamentas lei- 
N' 5 
V, džia Medicinos Fakulteto I Chirurgijos klinikos,I Terapeuti- 


nės klinikos, Įvado.į vidaus mediciną ir Bendrosios patologijos 
NA 


ir patologinės anatomijos katedroms naudotis mokslo ir mokymo 
vidaus ligų skyriais su visais įrengimais ir įtaisymais,audi- 
torija,operacinėmis ir tverstomuoju, laboratorija, prozektoriu- 
mu,ambulatorijonis, Rentgeno skyriumi ir Ligoninės biblioteka. 
Pastaba: Vidaus ligų ambulatorija yra žinioje: a/ įvado į 
>------- vidaus mediciną ir b/ terapeutinės klinikos profe- 
sorių; jų asistentai žiūri neturtingus ligonius 
kasdien,išskyrus šventadienius,paskirtomis valan- 
domis,susitarus Ligoninės Direktoriui su minėtų 


katedrų profesoriais.Susitarymui neįvykus deciduo- 
ja Ligoninės Direktorius. 


2.Chirurgijos,Terapeutinės klinikos ir Įvado į vidaus medi- 
ciną katedros gauna po I kambarį mokslo kabinetams. 

3.I Chirurgijos klinikos,I Terapeutinės klinikos ir Įvado 
į vidaus mediciną katedrų vedėjai yra kartu ir Valstybinės 
„Kauno Ligoninės Chirurgijos ir Viduj.ligų skyrių vedėjais, ta- 
čiau jokio atlyginimo iš Valstybinės Kauno Ligoninės jie ne- 
gauna. 

4.Medicinos Fakultetas skiria viršminėtoms katedroms sulig 
reikalu etatinius asistentus,kurie gauna atlyginimą iš Medi- 


cinos Vakulteto. 


Pastoba:| Sveikatos Departamentas,esant reikalui,turi teisės 
-------- "pasisamdyti ir savo gydytojų,bet tik su ta sąlyga, 


“ kad jie.prziklausytų ir nuo to skyriaus vedėjo,ku- 
rio skyriuje jie darbuosis. 


5.Visi Medicinos Fakulteto paskirtieji asistentai /vyres- 


6 priedas. Vidaus reikalų ministerijos Sveikatos departamento ir Medicinos fakulteto sutartis dėl 
klinikinių katedrų įsikūrimo Kauno valstybinėje ligoninėje. LCV A.F.380. Ap. 1. B. 516 

„— KHuorašas 70 


KARO SANITARIJOS SKYRIAUS SU 
LIETUVOS UNIVERSITETO MEDICINOS 
PAKULTETŲ 


SUTARTIS. 


1925 m.Seusio mėn.8 d.mes žemiau pasirašę iš vienos pusės 
Karo Sanitarijos skyriaus Vizšininkas generolas leitenantas Ey- 
dytojas VLADAS lAGEVIČIUS iš antros - Lietuvos Universiteto Medi- 
cinos Pakulteto Dekanas profesorius VL .LAŠAS ir Fakulteto Sekre- 
torius profesorius P.RAUDONIKIS sudarėme šią sutartį sekančiomis 
s.lygomis: 
ie 
Karo Sanitarijos Skyrius leidžia Lietuvos Universiteto 
Medicinos Fakultetui Karo Ligoninės susų,nosies ir gerklės ligų 
skyrių,susidedantį iš 11 bei 13 palatų, operacinės, ambulatorijos, 
kabineto ix lLaukiamojo kambario, panaudoti kaipo Medicinos Fakul- 
teto ausų,nosies ip gerklės ligų klininką,šini užduočiai skyrių 
atatinkarmai pritaikinti ir įtaisyti anbplatoziją 5 
2. 
Ausų,nosies ir gerklės ligų klinikos paprastą remontą 


atlieka karo žinyba iš savo kveditų,bendromis Karo Ligoninei tai- 


syllėmis. Specioalis skyriaus klinikos pritaikinimas,gavus Karo 


Sanitarijos skyriaus sutikinę,atliekamas Medicinos Fakulteto lė- 


šomis. 

Pagalvbinį personalą /gailestingas seseris,ganitarus/ kli- 
nikai duoda Karo Ligoninė savo etatų ribose. Ligonių gydyv0 ir 
slaugyrno atžvilgiu pagalbinis personalas priklauso klinikos direk- 
torini „bendros gi teznybos atžvilgiu pasilieka Karo Ligoninės ai- 
ministracijos Žinioje. To personalo skyrimas ir atleidims vyk- 
domas Karo Ligoninės administracijos su Klinikos direktoriumi s0- 
sitarus. 

4. 


Kaxo žinyba iš savo kreditų tiekia 





iui kurą,šviesą, 


7 priedas. Krašto apsaugos ministerijos Karo sanitarijos skyriaus ir Medicinos fakulteto sutartis dėl 
Ausų , nosies ir gerklės ligų klinikos įsikūrimo Karo ligoninėje. LCVA. F. 4. Ap. 1. B. 150 

KARO SANTTARIJOS INSPEKCIJOS SU. LIETUVOS A aL 
TETO MEDICINOS FAKULTETU 


B vn ARŲT I Se 


1925 metų Gruodžio mėn. 31 d. žemiau pasirašę JL vienos 
pusės Karo Sanitarijos Inspektorius g.l.NAGEVIČIUS iš antros 
Lietuvos Unoversite to Medicinos Takulteto Dekanas prof. Vl. | 
LAŠAS ir Takulteto Sekretorius prof. P.RAUDONIKIS sudarome | 
Šią sutartį sekančiomis sąlygomis: | 

l. Karo Sanitarijos Inspekcijauleidžia Lietuvos Universi- | 
teto Medicinos Takultotui Karo Ligoninės veneros ir odos ligų | 
e SsuBidedanti iš dabar esančių veneros ir odos lisų pa- 
latų, gydomųjų skyriaus kambarių, ambulatorijos /3 kambarių 
pirmame aukšte/ panaudoti kaipo Medicinos Fakulteto veneros | 
ir odos lirų kliniką, šiai užduočiai skyriųd atatinkamai maks 
taikinti ir įtaisyti ambuletoriją. 

2. Veneros ir odos lizų klinikos Paprastą remontą atlieka 
karo žinyba iš savo kreditų, bendromis Karo Lizoninei taisyk- 
lėmis. Spocialis akyrieus klinikos pritaikinimas,savus Karo 
Sanitarijos Inspekcijos sutikimą, atliekamas Medicinos "akul- 
teto lėšomis, 

3. Pagalbinį personūlą /sanitarinius puskarininkius, sani- 
tarus/ klinikai duoda Karo Lironinė savo etatų ribose. Liconių 
gydymo ir slauzimo atžvilriu pagalbinis per8onalas priklauso 
klinikos direktoriui, bendros gi tarnybos atžvilgiu pasilieka 
Karo Lizoninės administracijos žinioje. To personalo skyrimas 
ir Atleidimas vykdomas Karo Ligminės administracijos su kli- 
nikos direktoriumi susitarus: 

4. Karo žinyba iš savo kreditų tiokia skyriui kurą, Šviesą, 
"Asenizūciją ir visą mūterialį įroncimą, būtent: baldus, lovas, 
patalinę, skalbinius, indus ir visokius gydymuosius ir tiria- 
vmosius aparatus ir prietaisus Karo Lironinės katalogų ribose. 
Dalykus reikalinmus mokslo ir mokymo tikslams, parupina Medici- 


nos Takultetas savo lėšomis; 


8 priedas. Krašto apsaugos ministerijos Karo sanitarijos skyriaus ir Medicinos fakulteto sutartis dėl 


Odos ir venerinių ligų klinikos įsikūrimo Karo ligoninėje. LCV A. F. 4. Ap.1. B. 215 

Karo As Skyriaus su Lietuvos Universiteto Medicinos 


| ji M "a Fakultetu 
į W p i a „i , 
A " Ka 7 





| akd U 74A R/T IB. 





r 
| „ - "1924 nm. spsidų m. Ž d. mes ženiau pasirašę iš vienos pusės 
Karo Sanitarijos Skyriaus Viršininkas generolas leitenantas gydy- 
„tojas, Nagevičius, iš kitos - Lietuvos Universiteto Medicinos Pekul- 
eto Dakanis prof. V. Lašas ir to Pakulteto sekretorius prof. P. 
Raudonikis, sudarome šitą sutartį sekančiomis sąlygomis; 
Lė usi | 
Karo Sanitarijos Skyrius leidžia Lietuvos Universiteto Wedici- 
„nos Fakultetui Karo Ligoninės rajone dviejų aukštų mūro name, vadi- 
„Mamane Žo, įsteigti Medicinos Fakulteto Nervų ir psichikos ligų 
kliniką, | 
Pastaba: Išsikėlus iš namų 2c psichikos ligų. skyriui, talpinama. 


jo vieton kuri nors kita klinika Medicinos Fakultetui susitarus su 


|| Karo Sanitarijos Skyriuni. 

| a 2 2.9. 

Medicinos Fakultetas, turi teisės namą 2c, prireikus, apsitver- 

| ti nuo Karo Ligoninės. kiemo ir prasikalti nanuose „Nuo, gatvės, oi 
3 $. 

Lisas nano Žo Medicinos Nakulteto Nervų ir psichikos ligų 
kliniką to nano remontą atlieka karo žinyba iš savo kreditų, bendro 
mis Karo Ligoninei taisyklėmis. Reikalingas specialis namo pritai- 
kymas studentams moky ti/pavyzdžiui auditorijos įrengimas ir tolyg,/- 
atliekamas Medicinos Fakulteto lėšomis, gavus kiekvienam atsitiki- 

! mui Karo Sanitarijos Skyriaus ir Karo Technikos Valdybos sutikimus, 
4 9. 

Įsteigtoms klinikoms pagelbinį personalą /gailestingasias se- 
seris, sanitarus, sanitares, etc./ duoda Karo Li gonimė, savo etatų 
ribose, Klinikų pagalbinio personalo paskirimas ir atleidimas vyk- 
domas Karo Ligoninės administracijos, susitarus su klinikų direk- 

; toriais, | 
5 $. 


Įsteigtoms name 2c klinikoms karo žinyba iš savo kreditų tie= 


7 


9 priedas. Krašto apsaugos ministerijos Karo sanitarijos skyriaus ir Medicinos fakulteto sutartis dėl 
Nervų ir psichikos ligų klinikos įsikūrimo Karo ligoninėje. LCVA. F. 4. Ap.1. B. 150 

11 priedas. V. Kuzma ir prof. J. Bagdonas (abu sėdi centre) su trečio kurso studentais medikais 
Kauno valstybinės ligoninės kiemelyje 1931 m. 

13 priedas. Chirurgijos klinikos personalas ir studentai 1926 m. Nuotrauka iš LMFIM rinkinių 

14 priedas. Prof. Kazimieras Buinevičius. Nuotrauka iš LMFIM rinkinių 





15 priedas. Prof. Petras Avižonis. Nuotrauka iš LMFIM rinkinių 

17 priedas. Apgynus Broniaus Sidaravičiaus daktaro disertaciją 1932 m. Nuotrauka iš LMFIM 


rinkinių 

